
Un vapor italian 
intră în port 


Cel mai de seamă lucru pentru copiii din Sulina, 
mai ales băieţi, este sosirea vreunui vapor străin. Vestea se duce 
atunci ca fulgerul în rîndurile lor, şi puzderia de băieţi și mai mari 
și mai mărunți dă năvală să caşte gura și să privească cu însufleţire 
șI ochi măriți nămetenia de fier care-și golește pîntecele de mărfuri 
Și lasă pe uscat marinari cu chipuri noi. 

Într-o dimineaţă limpede și uşoară de iulie, care pilpiia peste apele 
Dunării, un băieţel, Mișa, de şase ani, hoinărea de-a lungul cheiului 
de piatră cu prietenul său Vova. Lăsase ceata de copii, cu toate că-i 
plăcea să ia parte la Jocurile lor, pentru că azi era prima zi frumoasă 
după o vreme îndelungată de ploaie și-i era dor de Dunăre. De la un 
timp ploua în fiecare zi, iar dacă nu ploua cerul era mohorit, și asta 
nu-i plăcea lui Mișa. Așadar, avea un motiv bine întemeiat să-i pă- 
răsească pe prietenii săi mai mari și rătăcea plin de încîntare pe malul 
Dunării pe care n-o mai văzuse parcă de un an. Aci avea multe de 
care să-și bucure ochii. Mai ales vapoare. 

Văzduhul primenit era străveziu. Cerul înalt. Dunărea însă alu- 
neca umflată, neagră și grăbită. Se vede treaba că prin alte părţi norii 
nu se astîmpăraseră. Cînd venea Dunărea învolburată, parcă era mai 
frumoasă. Dar, după cum ştia Mișa, nu era bine pentru pescarii de 
mare. Le alungă vînatul în largul mării şi nu mai pot pescui decît la 
apă dulce. 


Însă gîndurile astea grave se risipiră degrabă, și el își aruncă pri- 
virile asupra pescărușilor care se roteau ţipînd pe deasupra apelor, 

zvirlindu-se în valuri, să inhațe peştii ce se zbenguiau la suprafață. 
Mişa era încintat de dibăcia cu.care pescuiau pescărușii. De multe ori 
răminea vreme indelungată să-i privească cum se năpusteau înfome- 
taţi, despicind apa cu ciocul căscat, înhățind vinatul. 

Cind își întoarse ochii în lungul Dunării, acolo unde se desfășura 
cîmpia întinsă a mării, zări la orizont, printre ceţurile tulburi ale de-. 
părtării, un vas pe care îl ghici că nu e românesc. 

Mişa, mic cum este, știe toate vapoarele românești care trec pe 
Dunăre. Dar le cunoaşte numaidecit, încă din depărtare, pe cele sovi- 
etice, care vin să acosteze la Sulina. Nu se înșală niciodată, ca un 
marinar adevărat, asta pentru că Mișa vrea să se facă marinar, mai 
precis, căpitan de vapor. Cind desluși va să zică vaporul, rămase cu. 
ochii într-acolo, unde se mișca alene vasul învăluit de pinzele lăp- 
oase ce pluteau deasupra mării. Își șterse nasul cirn, pistruiat, Cu 
dosul palmei şi-i spuse lui Vova: 

— 'Ăsta e sigur străin, Vova, să știi de la mine! 

Vova îl privi ţintă în ochii albaștri, dar nu răspunse. 

— Ce, nu crezi ? Dacă-ţi spun eu! 

Mișa se urcă degrabă pe o bintă de fier de pe chei și, de acolo, 
scrută orizontul. Bătea vintul, fluturindu-i părul bălai ca apele: mî- 
loase ale Dunării. Vaporul se apropia fumegînd din cele două coșuri. 

— Nu e românesc, auzi tu ? mai zise dinsul cu aprindere și sări de 
pe bintă. Își săltă pantalonii scurți și adăugă : Hai, vira, să dăm da 
ştire băieților ! 

Și porniră în goană pe ulița din apropiere, care ducea spre mai-. 
danul din faţa casei lor, unde se afla împărăţia brigăzii din care fă- 
ceau parte. Spunem brigadă, și veţi afla pentru ce. 

Maidanul despre care vorbim parcă-i făcut anume pentru joacă. E 
o bună întindere de pămint rămasă în stăpînirea copiilor, după răz-. 
boi. Odinioară fusese acoperită cu clădiri, dar bombele le-au distrus. 
Astăzi nu se mai află acolo decit resturi de ziduri și bolovani, toate 
năpădite de buruieni înalte, cu mirosul tare, în care copiii se pitesc: 
jucîndu-se de-a v-aţi ascunselea. Citeva case răzlețe ale pescarilor 

străjuiesc maidanul, şi, ceva mai incolo, în spatele caselor, se-ntind 
lacurile tăcute şi tainice, cu pădurile lor de stuf. 

Mișa gonea înfierbintat, strigind. În faţa lui alerga sprinten Vova, 
căruia îi mergea gura la fel. 

Să nu credeți cumva că Vova e vreun băiat, chiar dacă e cel mai 
bun prieten al lui Mișa! Nu! Vova e un cîine. Dar ce cîine! Mișa 
ar putea să jure că un cîine ca acesta nu se află în toată Sulina. Ni- 
colae, fratele lui Mișa, care are doisprezece ani (merge pe treispre- 
zece) şi ştie mai multe, nu se dă în lături să spună cum un cîine ase- 
mănător nu se găsește în toată țara. Citeodată chiar, cind imagina- 
șia lui o ia razna — și are foarte multă, şi mai ales o ia întotdea- 
una la gjoană — ne asigură că nu s-ar afla în toată lumea. Nu știu 
dacă noi trebuie să-l credem, dar prietemi lui nu se îndoiesc dituși 
de puţin. Şi să vă spun de ce. Pentru că ori ce spune Nicolae, nu 
spune ca mine și ca tine. El are o minte arzătoare și pune atita foc, 
şi vorbește cu atita însufleţire, explicind în fel și chip, încît ești ne- 
voit pină la urmă să-l crezi. Mai ales că Vova îndreptățește această 
părere. O să vedeţi cum. 

Nicolae e la școală, în general, un băiat silitor și mai cu seamă 
Isteț. La mai toate materiile are de cele mai multe ori note bune. 
Alteori însă destul de proaste pentru inteligența lui. Nu pentru că 
n-ar ști, să fim bine înţeleşi, dar se lasă cuprins de atitea ginduri 
felurite și înflăcărate care se-ncurcă prăpăstios printre lecţii, încit 
toate acela cugete năstrușnice îi joacă multe feste. Să vă povestesc cam 
ce se petrece cu dinsul. Într-o zi, la şcoală, a fost scos la tablă să 
vorbească despre lupta lui Ștefan cel Mare, de la Vaslui. (Asta se 
întimpla în clasa a V-a, căci acum, în toamnă, Nicolae avea să in- 
tre într-a VI-a.) Nicolae e tare la istorie. Ştie toată clasa. Cînd colo, 
ce să vezi ? După ce-a vorbit ca lumea o vreme, spunînd de pildă 
cum s-a năpustit Ștefan în fruntea oștenilor săi mînuind aprig buz- 
duganul, mintea lui sprintenă începu să toarne atitea năzbitii pe care 
atunci le desfășura ca de pe un mosor năzdrăvan, încit profeso- 
rul și Copiii rămaseră cu gura căscată. Astfel Nicolae strecură pe 
nesimţite, şi cu foarte multă îndemînare, în fruntea oștilor moldove- 

neşti pe Făt-Frumos călare pe un cal alb care, cu paloșul în mînă, 
dădu iama prin turcii bărboși, cu turbane, făcîndu-i harcea-parcea 
într-o clipă și tocindu-i ca tutunul. Și alte năstrimbe de soiul acesta, 
căci, după cum ştiţi, toată greutatea este să începi. Copiii se porni- 
seră pe risete. Dar Nicolae nu se prăpădi cu firea, pentru că nici 
măcar nu-și dădea seama ce depăna ; şi toate acestea le deşira înfier- 
bintar, minuind paloşul cu înverșunare, adică linia de pe catedra 
profesorului, încit pînă la urmă copiii începură să se întrebe dacă 
nu cumva or fi adevărate adăugirile, şi profesorul habar n-avea. 

"Ăsta e Nicolae. Și încă nu ştiţi totul. De aceea, tovarășii lui de 
joacă — mai bine-zis brigada lui Nicolae — cred cu strășnicie ce 
spune el, cu atît mai mult cu cît băiatul ia întotdeauna înfățișarea 
celui despre care povesteşte, făcindu-i pe copii să trăiască cu putere 
toată întimplarea. 

În ce privește pe Vova, cu drept cuvint Nicolae poate fi crezut, 
pentru că Vova e un cîine de vinătoare și totodată ciobănesc, iar 
însușirile celor două neamuri din care se trage au făcut din el un 
cîine deosebit. Am să vi-l descriu. E voinic şi aprig ca tatăl său, 
dulăul ciobănesc, dar părul îi e scurt ca al mamei sale, cățeaua de 
vinătoare, de la care a imprumutat petele castanii, urechile pleoş- 
tite, precum și meșteșugul vinătoresc al acesteia. Cam ciudat ciine, 
dar nu se poate spune că nu e drăguţ, ba chiar frumos. Însă din 
amestecul acesta, Vova a căpătat o istețime prețioasă. Cine nu ştie, 
de pildă, povestea dramatică de acum trei ani cind Vova l-a scos 
la mal pe Mişa care era să se înece? Mișa nu-şi aminteşte întîm- 
plarea. El nu avea atunci decit trei ani, dar a auzit-o de atitea ori 
în casă și l-a impresionat atit de mult, încit el o povesteşte de parcă 
o are în ochi. 

Copiii se bălăceau în lacul din spatele casei. Apa acolo era mică. 
Dar Mişa, scăpiind de sub supravegherea lui Nicolae, s-a avîntat 
mai departe, unde gîrla îi venea pină la git. Vova, care scotocea 
prin stuf, după cuiburi, l-a zărit. A înotat repede de i-a ajuns în 
față și a început să latre la copil, pasămite să-l întoarcă spre mal. 
La început Mișa, are toată ziua se tăvălea cu Vova fără pic de 

teamă, n-a priceput ce vrea, crezînd că-i vreun joc al ctinelui, dar, 
cînd a văzut că Vova îl latră foarte aprins, s-a speriat şi, țipind, 
a început să alerge către mal, urmat de Vova. Pină la urmă s-a 
împiedicat și s-a răsturnat în apă. Atunci Vova a încercat să-l 
prindă cu botul de cămașă, şi băiatul, înspăimîntat, s-a ridicat la 
iuţeală, luînd-o la goană. Trebuie să recunoașteţi că asta nu face 
orice ctine și, de bună seamă, că şi fără imaginație Nicolae poate 
să afirme orice despre prietenul lor de joacă. Treptat, Vova și-a 
dezvăluit şi alte virtuți care au făcut să crească părerea bună a 
copiilor despre el. Chiar și a părinţilor. Într-o zi, pe cînd şedea 
tolănit în ierburi, la răcoare, iar prin preajma lui foiau găinile 
pescarilor, a picat din cer, ca o piatră, cu aripile strinse, uliul. Co- 
coșii au început că cîriie cu aprindere. Vova a deschis ochiu. Uliul 
mai avea o clipă pină să cadă asupra unei biete puici care, de 
spaimă, se turtise la pămînt. În aceeași clipă însă Vova a sărit ca 
un arc, și colții lui au sfărimat coastele tilharului. Copiii, care se 
aflau mai departe, au dat năvală. Vova a mai scuturat capul la 
dreapta şi la stinga cu uliul în bot, și i-a dat drumul. Îl judecase. 
Bineînţeles că băieţii au făcut atunci un tărăboi nemaipomenit în 
jurul lu: Vova, dar el, modest cum este, n-a dat importanţă. Și din 
tămbălăul acesta s-au pornit la joacă. Copiii fugeau, iar Vova n 
alerga. Cînd îi ajungea, își sălta labele din faţă în spinarea celui 
care gonea chicotind, și copilul, imbrincit bine, cădea în nas. 
Atunci se lua după altul. Dacă acela apuca să se cinchiască Jos, 
Vova îl lăsa. Era cea mai grozavă leapșă pe ouate, pe care au des- 
coperit-o atunci băieţii şi o repetau adeseori. Hazul se pornea ca o 
Dunăre înspumată și aduna toate armatele de copii din împreju- 
rimi să ia parte la Joaca asta, iar gălăgia devenea înspăimintă- 
moare. Pentru mame era un bun prilej de cicăleală : 

— Măi draci impielițaţi, dar mai lăsați urgia asta, că ne-aţi 
asurzit ! 

Ce să vă mai spun cum prăpădea şobolanii care mişunau prin 
deltă, sau cum se azvirlea in Dunăre, să aducă bucata de lemn 
aruncată de copii! Apăi să nu creadă toată omenirea despre Vova 


9 


că nu se mai află altul ca dinsul în întreaga lume ? În sfirșit, Vova 
mai are multe alte calități pe care i le vom cunoaște în cursul po- 
vestirii noastre, care nici măcar n-a început. Ea va începe temei- 
nic abia după ce brigada lui Nicolae va face cunoștință cu mari- 
narii de pe vaporul despre care am pomenit. 

Așadar, pe cind Mişa alerga înspre maidan, strigind de mama 
focului, se ivi în calea lui o fată. Mișa o ştia bine: era Maria Do- 
roftei. Tatăl ei era timonier pe un barcaz. Cam băgăreaţă, pisă- 
loagă şi rea. Ce mai încolo și încoace? O zgitie de fară. Cu toţi 
băieţii se bătea. Ea zicea că băieții sint înfumurați — şi era ade- 
vărat — dar Mişa, nu credea o iotă. În schimb despre fete Mişa 
putea să-și închipuie toate trăsnăile, ca toți băieții. 

Maria ar fi vrut şi ea să intre în brigada lui Nicolae. Ştia că o 
parte dintre băieţii care veneau la tabără au un program „al lor“, 
in afara celui de la şcoală, și ardea de curiozitate să afle taina pro- 
gramului. Încercase de multe ori, însă băieţii nu voiau să aibă de-a 
face cu fetele, pentru că sint plingăreţe, iar pe Maria n-o voiau 
nici atit, din pricină că era deseori posomorită şi tăcută ca o lişiţă. 

N-avea decit unsprezece ani, dar era înaltă cit Nicolae. Alerga 
bine, fiindcă era lungă în picioare şi slabă. Fata știa să minuiască 
pumnul ca un băiat cind se simţea jignită, şi băieţii nu prea erau 
obişnuiţi să li se răspundă. Da, atunci se arăta foarte rea. 

De unde îi venea posomoreala nu-mi dau seama. Şi umbla teleleu 
toată ziua, de parcă nu ştia ce-i odihna, bătind maidanele şi ulițele 
ori căscind gura la debarcader mai abitir decit un băiat. Acasă n-o 
atrăgea nimic. Şi, pentru că nu prea se potrivea la fire cu fetele 
de-o seamă cu dinsa, rătăcea singură de colo pină colo, ca un ciin: 
al nimănui. Cînd ajungea seara acasă după hoinăreala asta, frintă 
de oboseală, adormea curind, iar dimineaţa işi lua zborul ca o pa- 
săre. Asta acum, în vacanţă, altfel era o elevă foarte bună şi își 
făcea lecţiile cu seriozitate. Abia după ce şi le isprăvea pornea la 
joacă. 

Avea ochii verzi, întunecaţi, ca iarba de mare, foarte nsastim- 
păraţi, nasul în vînt şi două nelipsite codițe legate cu funde albe. 

Codiţele astea n-aveau niciodată linişte, pentru că fata, cu o miș- 
care zvicnită a capului, le făcea să fluture prin aer cu gind să le 
așeze la locul lor, chiar dacă ele stăteau foarte cuminţi pe spate. 
Cînd însă Maria era răscolită de ginduri încilcite, asemeni unor 
probleme de aritmetică, își aducea pe piept una dintre codițe și 
o tot frămînta în miinile ei cu degete lungi. Altă dată își minca 
unghiile, dezlegînd astfel orice problemă. În clipele acelea tara 
părea foarte blindă. Dar după ce lămurea tainele, capul se scutura, 
fundele zburau înfricoşate ca nişte pui de egretă şi codiţele se așe- 
zau cu hotărire pe spate, iar Maria redevenea neastimpărată ca > 
veveriţă. Și rea. Așa spuneau băieții. 

Adevărul e însă că Maria — spre necazul băieților — stricase, 
pare-se, o ordine statornicită de natură cu privire la firea fetelor. 
Ele trebuiau să fie blajine şi sfioase, tăcute şi răbdătoare şi să se 
lase cu ușurință trase de codițe, căci de cind lumea şi pămintul 
băieţii — credeau ei — puteau să jumulească fetele ca pe nişte puics, 
şi ele să nu spună nici pis. Dar Maria făcuse o adevărată haraba- 
bură în obiceiurile acestea pline de gingăşie la adresa fetelor. Dacă 
îndrăznea careva s-o tragă măcar de minecă, îi ardea un pumn 
straşnic, încît aceluia îi trecea pofta să mai încerce vreodată. Dar 
asta nu era nimic. Ea nu-ți dădea voie să tragi de coade nici pe 
altă fată. Ei, spuneţi și dumneavoastră, asta nu înseamnă răutate ? 
Și-avea o gură, măiculiță, de nu te mai spălau toate apele Dunării! 

— Ce strigi, Mişa ? iscodi Maria cînd îl văzu atit de aţiţat. Nu 
cumva vine vreun vapor străin ? 

„Ce se bagă uscata asta ? se gîndi Mișa. Că doar pe fete nu le 
interesează vapoarele.“ 

— Nu e nici un vapor, spuse Mişa morocănos și, zbircind din 
nas, incepu să meargă agale, cu miinile în buzunare, de parcă, în- 
tr-adevăr, n-ar fi fost nimic. Ce vapor te-a găsit? „N-o să-i dau 
ei eu socoteală“, își mai spuse dînsul. Și, după ce se îndepărtă bini- 
şor, O luă iar la goană. 

Maria rămase o fărimă de vreme pe gînduri. Nu-l credea, pen- 
tru că era foarte ascuţită la minte. 

Se viri printre bălării, apoi o luă de-a bușşilea și se apropie ca 
o vulpe de locul unde se aflau ceilalți băieţi, ca să audă despre ce 
e vorba. 

Mișa ajunse gifiind pe maidan. Nicolae, în jurul căruia se afla 
brigada, tocmai povestea cu înflăcărare, pentru a nu ştiu cîta oară, 
lupta cumplită care se dăduse pe vremuri între Vasile pescarul şi 
zmeul cu şapte capete. Strașnic zmeu, dar și mai straşnic pescar! 
Asta o dovedea Nicolae, care învirtea aprig un buzdugan (nu era 
de fapt decit o bucată de trestie), fărimind rind pe rînd capetele 
spurcăciunii. Pe timpul cînd se petrecea întimplarea pe care o îis- 
torisea Nicolae, Sulina nu se afla înconjurată de ape. Lacurile erau 
departe, cine ştie pe unde. Dar cind zmeul era cît pe-aci să-l ră- 
pună pe Vasile, Zina apelor îi veni într-ajutor pescarului. Dădu 
drumul zăgazurilor, şi girlele năvăliră clocotitor, de pretutindeni, 
spre locul unde se purta bătălia. Din volbure ieșiră ştiuci uriașe, 
îl traseră pe zmeu într-un loc mai adinc şi-l hărtăniră cu dinţii lor 
ascuţiţi, de nu mai rămase oscior. Din vremea aceea s-au răspîndit 
apele peste pămintul din jur și s-a întocmit delta, aşa cum o știm 
azi, iar Sulina a rămas înconjurată de ape. Prin mijlocul orașului 
trece Dunărea, alintind malurile. La răsărit se răstoarnă, grele, ta- 
lazurile verzi ale Mării Negre, iar de o parte și de alta se răsfiră 
oglinzile liniștite ale ghiolurilor, sticlhnd printre hățişurile de stuf 
ca arama coclită. 

În clipa în care Nicolae era gata să zdrobească dintr-o lovitură 
măiastră ultimul cap al jivinei, inchipuindu-se Vasile pescarul cel 
voinic, se ivi în fugă Mişa în frunte cu Vova. Amindoi erau foarte 
alarmaţi, de-ai fi zis că luase foc Dunărea. Copiii își îintoarseră 
privirile spre noii veniţi, şi Nicolae își întrerupse avintul său vi- 
tejesc, oprind ghioaga la jumătatea drumului, cu toată înverșuna- 
rea care se citea în ochii lui negri. 

— Nicolae, băieţi ! strigă Mişa abia răsuflind. Veniţi repede, so- 
seşte un vapor străin ! 

Mana, lămurită, o zbughi pe ocolite. 

— Sovietic ? întrebă Nicolae, şi al șaptelea cap al balaurului ră- 
mase întreg, spre fericirea bietului zmeu. 

— Nu ştiu, nu se vede bine, dar e străin. Se cunoaște după 
COŞUrI. 

— Băieu, ordonă Nicolas, la debarcader ! 

Și cu toții ţişniră din loc, fără alte îndemnuri, improșcați. Să- 
reau peste maldăre de buruieni, peste gropi, căzînd, strigînd, încit 
cocoșii crezură de cuviință să dea alarma, și tot păsăretul, parcă 
turbat, o tuli înfricoșat către curţi, ciriind. Femeile ieșiră în porți 
să privească minunate iureşul copiilor, crucindu-se. 

În fruntea tuturor gonea Nicolae. După dinsul venea Vasile, un 
băiat de unsprezece ani, cam rotofei, dar bun alergător. 

Vasile e vioi și iute ca un ţipar. Are capul rotund, cu un păr 
vilvoi și bălai. Îi place să ridă mult, iar în privința imaginaţiei calcă 
pe urmele lui Nicolae. Ba citeodată îl și întrece. Ceilalţi, Andrei, 
Luca şi Vladimir, au cite zece ani. Numai Mişa e mai mic. lo 
aceştia, de bună seamă, nu pot alerga atît de repede ca Nicolae și 
Vasile și rămaseră cu mult în urmă. Doar Vova îi întrecea pe toţi, 
cu ţoate că el nu număra decit abia cinci ani. Dar ştiţi foarte bine 
că nu se potrivește virsta oamenilor cu a animalelor. Din ceată 
mai lipsea Grigore de aceeași etate cu Nicolae. Pe Grigore îl che- 
mase mama lui să-i ajute la treburile casei, dar cind auzi hărmălaia 
şi zări goana băieţilor o șterse la iuțeală după dinşii, încredințat că 
se petrece ceva deosebit. 

Aceasta e întreaga ceată a lui Nicolae, „brigadă“, cum îi spun 
copiii cu gindul la brigăzile de pescari din care fac parte părinții lor. 
Brigada lui Nicolae se compune prin urmare din opt suflete în care 
se numără şi sufletul lui Vova. Cele opt suflete alergau către locul 
de acostare, să aştepte vasul care-i stîrnise. Zarva atrase şi pe alți 
copii de pe ulițele învecinate și acum se scurgeau de pretutindeni, 
ca niște girle grăbite, cete gălăgioase de băieţi. Zic băieți, pentru că 
fetele nu prea se îmbulzeau la asemenea privelişti decît arareori. De 
ce ? N-aș putea să vă răspund. Băieţii spun : „Pentru că fetele sînt 

proaste.“ Dar vă asigur că e o răutate băiețească, de care nu trebuie 
să ținem seama cu nici un chip. 

Singura fată care-și lungise pasul și întrecuse multe pilcuri de bă- 
ieți era Maria, pe care o cunoscurăm mai înainte. Allenga pe picroa- 
rele ei înalte, ca un bărzoi care vrea să-și ia zborul, şi curînd se găsi 
alături de brigada lui Nicolae. 

— N-ai vrut să-mi spui, Mișa, zise ea cînd ajunseră pe chei, dar 
nimeni n-o luă în seamă, și Maria rămase mai departe de grupul bă- 
ieţilor, privind vaporul care gifiia pe cele două coșuri. 

Bulevardul era plin de copii și de gălăgia lor, aidoma ţipetelor 
pescărușilor. 

Trebuie să atragem luarea-aminte cititorilor asupra unor băieţi, 
parcă ceva mai înalți decît Nicolae și Grigore, care se găseau și e! 
printre armatele de copii, veniţi cu acelaşi gind, să primească va- 
porul. 

Aceștia, cinci la număr, alcătuind o altă formaţie, aveau drept că- 
pitan pe Ștefan, și erau în conflict cu brigada lui Nicolae. Băieţii 
aceștia erau într-o clasă paralelă cu aceea în care se aflau Nicolae 
și Grigore, adică a Vl-a B. Ei se numeau pe scurt „„beişti“, spre 
deosebire de ceilalți care-şi ziceau „aiști“. 

Ștefan şi cu locotenentul său supranumit Vil (de la viltoare, pentru 
că la bătaie se vira în viltoarea cea mai mare) erau cam certăreţi. 
Păreau nişte cioroi croncănitori, încruntaţi Şi semeţi, preocupaţi nu- 
mai să pornească vreun tărăboi. 

De unde le venea această pornire nărăvașă e greu de spus. Parcă 
ştim bunăoară de unde vine îndemnul cioroilor adevăraţi să se nă- 
pustească asupra altora din neamul lor, pe cîtă vreme ciorile cenușii 
să-și vadă cuminte de treburi ? 

Cei cinci mîrîiră ca nişte dulăi cînd văzură brigada rivală, dar se 
mulțumiră doar cu atit. Izgoniră cîțiva copii mai mici care ocupau 
o bancă de lingă debarcader și se instalară ei, așteptînd răsturnați, 
picior peste picior, fluierind ca nişte mierloi buimaci. 

Aveau la școală un profesor care se numea Alexandru Achiţei. 
Acesta, bun prieten al copiilor în orele libere, încercase de multe ori 

să aducă pacea între cele două tabere. Nu izbutise, dar nu se dăduse 
bătut. De curînd profesorul fusese numit instructor de pionieri al 
taberei de vară şi el se simţea cu atît mai îndreptățit să pună ordine 
în pornirile nesăbuite ale copiilor. 

Ștefan şi cu Vil erau elevi buni, dar prea nărăvași. Într-o zi, 
amîndoi își făcură apariţia în clasă cu cite un cucui în frunte, ca 
niște frumoase prune brumării. Se ciondăniseră între ei. Ei, pofim, 
mai înţelegi ceva? Şi se mindreau cu orice julitură, cu orice semn 
care dovedea o încăierare. Las” că nici Nicolae nu era mai breaz sau 
Grigore. Chiar şi ceilalți mai mici. Semnele acestea erau dovezi de 
voinicie. 

Prietenii lui Ştefan știau să vorbească aspru ca niște grași căpitani 
de vapor ; aruncau în dreapta și-n stinga cuvinte negîndite îndea- 
juns, cu uşurinţa cu care ar fi împărţit gogoși. 

Dar să lăsăm deocamdată in pace și să ne intoarcem la vapor. 
Cu altă împrejurare ne vom ocupa mai îndeaproape de dinșii. 

„Soarele scinteiază pe valurile domoale ale Dunării, ca sideful 
scoicilor. Plutesc aburi calzi pe deasupra fluviului, care alunecă tăcut 
printre maluri. Nămetenia se apropie greoi. E mai mare decit aștep- 
tările copiilor şi fiecare își arată uimirea. 

— Ce mare e, bă! strigă Andrei sărind în sus, cu toate că Andrei 
e din firea lui mai potolit şi vorbește cu multă economie. (De fapt 
cel mai zgiîrcit la vorbă e Vladimir.) 

— E cit un oraș, zice Mișa. 

— E un cargobot de zece mii de tone pe puţin, spune şi Grigore, 
al cărui tată e marinar... Italian, mai adăugă dînsul. Asta e drapelul 
italian : roşu, alb şi verde. Și uite colo ! Pe etravă scrie „Neapole“. 

— Ştiu, murmură fără înviorare Vladimir, care de felul lui se in- 
fierbintă anevoie. 

Grigore cunoaște toți termenii marinărești și fiecare părticică a unui 
vapor. Cînd povesteşte el ceva despre vapoare, toţi copiii îl ascultă 
cu sfinţenie. Pînă şi Nicolae, care e puţin cam gelos pe cunoștințele 
lui. Grigore e în aceeaşi clasă cu Nicolae, dar, spre deosebire de 
acesta, vorba lui Grigore e cumpănită. De scornit jocuri nu ştie ca 

Nicolae, nici s-o ia razna cu poveştile. În schimb, nu-l întrece ni- 
meni cînd e vorba să meşterească vreun obiect. Odată a făcut el 
singur o roabă. Grigore spune copiilor că, de-ar avea un atelier ca 
lumea, ar putea să construiască singur o corabie ca un adevărat ma- 
rangoz. Și putem să-l credem, pentru că Grigore nu e băiatul care 
să arunce cuvinte în vînt ori să se laude. Iar de înfumurare nici nu 
poate fi vorba, cu toate că are cel mai „deștept“ arc din Sulina năs- 
cocit de dinsul. Am să vă spun cum este întocmit arcul acesta, care 
a produs o mare înviorare printre copii, iar acum stirnește invidia 
tuturor băieţilor din Sulina, spre a vă da seama de ce a fost denu- 
mit deștept. Arcul lui e înjghebat din cîteva sirme de umbrelă, în- 
mănuncheate şi bine legate împreună la capete. Drept coardă are 
o sfoară straşnic ceruită. lar săgețile sînt citeva nuiele lucrate cu 
socoteală, uscate, trecute prin flacără, lustruite și bine ascuţite. 
Arcul ăsta de oţel zvîrle săgeata cale de-o poștă. Cu această armă 
minunată, Grigore pleacă şi la vînătoare, dar pentru vînătoare fo- 
losește niște săgeți despre care se poate spune, fără exagerare, că 
sînt cele mai „deştapte“. Aveţi să recunoaşteţi cu toţii covirșitorul 
adevăr, aflind că ele sînt făcute tot din sirme de umbrelă, de o 
lungime potrivită, cu virful pilit, încit aruncate pătrund adînc 
într-o scîndură. Și dacă o să mă întrebaţi cum poate o strmă sub- 
ţire, cum e cea de umbrelă, să-și rezeme un capăt în coardă, pentru 
a o azvirli, am să vă explic meșteșugul, și va trebui cu toţii să vă 
scoateţi pălărule în faţa iscusinții lui Grigore. Sirma de umbrelă 
— după cum ştiţi — este la un capăt turtită. În turtitura aceasta 
se află o gaură prin care se coase pinza umbrelei. Dacă apuci ca- 
pătul acesta cu un cleşte și îndoi într-o parte și alta, capătul se 
rupe, lăsind la sîrmă o scobitură, adică o jumătate din gaura care 
se găsea acolo. Ei bine, această scobitură e toomai bună să se re- 
zeme în coarda arcului. Vă daţi ssama că e o săgeată grozavă... și 
chiar primejdioasă ? Iar dacă arcul e deştept, eu aș putea spune că 
săgeata e deşteaptă foc şi foarte bună la vînătoarea de pește. Gri- 
gore stă pe malul lacului și-și trimite săgeata în vreun crap care 
se încumetă să se apropie şi plescăie apa la suprafaţă. Asta cere 

multă dibăcie de vinâtor, căci dacă nu-l nimerești, săgeata se duce 
pe apa simbetei. Și o asemenea săgeată e greu de căpătat. Dar ce 
să mai lungim vorba! Arcul acesta e una din minunile Sulinei pe 
asemănător. Arcuri făcute din nuiele, cu săgeți de lemn, se mai 
găsesc, dar ca acesta nu. De ce? Pentru că nu se pomeneşte în 
Sulina nici o umbrelă veche (dar nici măcar nouă care pină la 
urmă ar putea fi jupuită de pînză). Oamenii de la mare, obişnuiţi 
cu furtunile, folosesc mantale cu glugi, nu umbrele să le ia vintul 
ca pe nişte fulgi de păpădie. Te-ar ride și curcile să porți la mare 
umbrelă 'de ploaie. 

În timpul acesta, cît am povestit eu cele de mai sus, vasul oprise 
în dreptul debarcaderului, şi Grigore zise: 

— Acum începe să facă manevra. 

Pe puntea vasului marinarii erau la posturi. Căpitanul dădu co- 
manda, și vasul porni să facă manevra despre care vorbea Grigore. 

— Uite, merge într-o coastă ca un crab, ca să-și alăture copastia 
de ponton, adăugă Grigore, care privea cu ochii mari namila de 
vas ce-și duduia motoarele. 

Nici ceilalți 'copu nu erau mai puţin interesaţi. Chiar și Vova, 
care-și adusese urechile înainte și adulmeca de parcă avea de-a tace 
cu o balenă. 

O nouă comandă, și maşinile tăcură. Apoi lanţul ancorei începu 
să zornăie asurzitor, în timp ce aluneca prin nara vasului cu un 
fornăit de animal uriaș, ceea ce făcu pe Vova să latre cu înverșunare. 


Acum începe 
inceputul povestei 


Curînd, după ce făcură formalităţile, cîțiva mari- 
nari coboriră pe schela care lega cheiul de puntea vasului. Unul 
dintre ei atrase luarea-aminte a copiilor. Era numai burta de el. 

În dinţii negri purta o pipă strașnică, iar obrazul îi era acoperit 
de o barbă sîrmoasă, încilcită, roșie, care-i făcea chipul rotund, ca 
un urcior de pămînt nesmălţuit. Merse legănat pe podeţul de lemn 
şi, în ciuda grăsimii, puse piciorul sprinten pe chei, apoi porni 
în lungul bulevardului. Umbla ciudat, de la tribord la babord, ca 
un butoi plin, legănat de vas. 

Copiii își întoarseră privirile după dinsul, uitind de vapor, atit 
era de neobișnuit marinarul cu barba roşie. 

— A cam luat luleaua neamţului, spuse Nicolae după o vreme. 


— E din cauza tangajului, răspunse Grigore, care se pricepea 
grozav la marină. Nu e obișnuit să meargă pe uscat. 

— Adică cum ? întrebă alene Vladimir, care mușca dintr-un măr. 
Ce e aia tangaj? mai îndrăzni el în silă, de parcă ducea o povară. 

— Vasul se leagănă din cauza valurilor, şi marinarii care merg 
mult pe mare rămîn cu meteahna asta și pe uscat. 


Într-adevăr, marinarul cu chip fioros se bălăbănea pe bulevard 
ca pe un vas, călcînd totuși țeapăn și îndesat. 

— Haideţi să-l urmărim ! propuse Nicolae. 

Ceata de copii se luă după marinar, dar cu destulă teamă. Vova 
se hirjonea cu un alt tovarăș de-al lui pe undeva. 

Bărbosul se opri după o vreme și, întorcindu-se, strigă înspre 
vapor cu o voce care-i făcu pe copii să îngheţe și se dădură cîțiva 
pași inapoi : 

— Pietro! 

Avea un glas răguşit, dar puternic și răsunător. Vova se apropie 
plin de curiozitate, atras de strigătul neobișnuit, şi rămase lîngă 
copii cu nasul în vînt. Îl mirosea de la distanţă. 

Să profităm de ocazia aceasta și să facem cunoștință cu mari- 
narul care se oprise așteptind. La drepti vorbind, de cunoscut o să-l 
cunoaștem cum trebuie în cursul povestirii. Acum să-l studiem 
puțintel... 

Cum spuneam mai sus, fața ii era ca un urcior. Undeva răsăreau 
cam ciudat ochii albaștri, iar în mijlocul feţei se ivea nesigur virful 

bocîrnat al nasului care, fiind puţin stacojiu, se cam pierdea în pră- 
pădul de barbă roșie. Gura nu se mai zărea. lar cind îşi scoase șapca, 
de sub care se revărsa marea neorinduială a părului parcă pus cu 
furca, chipul lui deveni și mai fioros. Din toată această cumplită 
încurcătură sălbatică de păr, crescut ca ierburile pe maidane, apele 
albastre ale privirilor dădeau totuși chipului un aer blind. Pipa 
însă, cu ciubucul îndoit și luleaua albă de spumă de mare de mă- 
rimea unui măr, parcă voia să alunge impresia bună pe care o pro- 
duceau ochii de culoarea smalțului de pe cratiţe, 

Haina vînătă cu nasturi de metal galben o purta descheiată, lă- 
sînd să i se vadă pieptul acoperit de un tricou vărgat. 

Omul era scund, îndesat, cu o burtă de poloboc și gifiia ca mo- 
torul unui vechi barcaz. Braţele păreau ceva mai lungi decit s-ar 
fi cuvenit. 

— Pietro! mai strigă dinsul, apoi văzind că cel strigat nu mai. 
vine, spuse cu un ton care nu părea nicidecum o mingiiere la adresa 
celui aşteptat : Sangue del sangue del naso ! 

Asta se traduce astfel : „Singele singelui nasului“, dar de spus nu 
spune nimic. Însă marinarii sînt cam ciudaţi. 

Și plecă împins de tanga), ca o rață, căci mersul șoldiu al ra- 
elor avea multă asemănare cu umbletul omului nostru. 

Copiii se priviră în tăcere cîteva clipe, apoi, parcă înţeleşi, in- 
tregul lor pîlc se luă după dinsul. Hotărit, marinarul îi interesa. 
Nicolae zise : 

— Are mutră de pirat, nu-i aşa: 

— Piratul Ochi-Negru, adăugă Mişa. 

— Ochi-Negru n-avea barbă roșie, răspunse Nicolae, care în 
materie de pirați era tare. Pirat sadea, mai adăugă el. 

— Seamănă bine, spuse Luca, și i se tăie pofta să mai meargă 
după un tilhar de pirat. 

Trebuie să vă spun că Luca era numit „fricosul“, dar în mod 
greşit. După părerea mea i s-ar fi potrivit mai bine porecla sfiosul. 

Într-adevăr, aci nu mai era vorba de închipuirea lui Nicolas, 
pentru că marinarul aducea foarte bine cu un pirat, în ciuda cău- 

tăturii sale, care, din nenorocire pentru diînsul, nu prea se vedea 
bine, căci ochii, cum spuneam, erau ascunși de nemaipomenita ier- 
băraie a părului. 

În clipa aceea se petrecu ceva care-i făcu pe copii să șovăie. Se 
auziră pași în spatele lor și cineva strigă: 

— Ei, pirata ! 

Copiii, de bună seamă, nu știau italienește, dar pirata nu putea 
să însemne altceva decît pirat, și astfel o băgară pe minecă. Se 
traseră sfioși deoparte, lăsînd pe cel care alerga să le ia înainte. 
Era pesemne Pietro. 

— Aspetta, per Bacco !... Pirata! mai strigă acesta. 

Bărbosul se opri. Şi începînd cu momentele următoare imaginaţia 
lui Nicolae porni să funcţioneze ca un bun motor Diesel. 

Vova, care isprăvise Jocul cu confratele său, privea şi el către 
cei doi marinari. Mirti puţin din obisnuinţă, prin urmare fără tra- 
gere de inimă, căci, bineînţeles, nu ştia că are de-a face cu un pirat, 
apoi, adulmectnd, se apropie de marinari fără nici o teamă, deșt 
Nicolae îl chema, atrăgîndu-i atenţia, să nu se încumete să se apropie 
de un; tîlhar de mare, în stare de orice. Dar, nu știm pentru ce mo- 
tive, Vova nu-i dădu ascultare și, mergind încet cu botul întins pe 
care și-l sălta mereu, ajunse lingă cumplitul marinar. Nicolae își 
spuse că e ceva necurat la mijloc și-l lăsă în pace să vadă ce-o să se 
întîmple. 

Cei doi oameni vorbeau aprins, folosind bineînţeles limba ita- 
liană, din care — oricită asemănare avea cu a noastră — copiii nv 
ințeleseră o iotă, mai ales că le mergea gura foarte repede. 

— E chiar pirat, șopti Nicolae băieților. N-aţi auzit cum l-a 
strigat celălalt ? 

— O fi vreo glumă marinărească, spuse cu îndoială Grigore, 
priceput în marină. 

Dar Vasile nu fu de acord cu Grigore și zise: 

— Nu vezi că și Vova l-a simţit? Ia uitaţi-vă cum îi dă tir- 
coale ! La Pietro nici nu se uită, numai pe pirat îl miroase. 

— Aşa e, l-a simţit, asta e, se auziră alte glasuri, şi Copiii se 
strînseră ciorchine, privind tăcuţi. 

Inima le bătea cu cel puţin un cal-putere, fără a mai socoti mo- 
mentele cînd ajungea la doi cai. 

— Să ştii că-l înșfacă, spuse Mişa bucurindu-se, și îl îndemnă : Șo ! 

— "Taci! şopti Nicolae cu sufletul la gură. 

Și deodată se petrecu ceva care îi zăpăci pe băieţi. Adică nici mai 
mult, nici mai puţin, Vova sări cu labele pe pieptul bărbosului, de 
parcă voia să se joace (sau poate să-l înhaţe de git). 

Ochi băieţilor se măriră. „Ce s-o fi întimplat 2“ 

Dar Vova cobori imediat. Bărbosul, care turuia ca o căruţă por- 
nită la vale pe o stradă pietruită, se întrerupse şi, rîzind de-i tre- 
mura burta, spuse ceva lui Vova. Apoi scoase din fundul unui bu- 
zunar o bucată de cîrnat şi, mai înainte de a şti ce vrea să facă cu el, 
Vova, nesocotind buna-cuviinţă, i-l smulse cu marea lui îndeminare 
vinătorească, 

— Vova! ţipă deodată Nicolae, şi-n același timp se năpusti 
asupra cîinelui care venea încrezător spre copii dind din coadă. 

Și fără ca Vova să bănuiască jaful, Nicolae îi scoase cirnatul din 
gură. 

A fost o luptă foarte grea, pentru că Vova e un mare amator de 
cîrnaţi italieneşti, iar simţul lui de dreptate nu-l mai pun la soco- 
seală. 

— Ce faci ? Pentru ce ? iîntrebară băieţii, cuprinși de mirare, dar 
speriaţi totdeodată. 

— Cirnatul e otrăvit ! 

Se făcu tăcere. O mare tăcere. Chiar Grigore, impresionat, întrebă : 

— De unde ştii? 

În timpul ăsta, Vova, văzind că fusese prădat cu adevărat și lăsat 
fără bunătatea de cirnat, se-ntoarse, silit de împrejurări, la marinarul 
care asistase uimit la cele întimplate. Apo: omul cu barbă roșie începu 
să rîdă, se pare dumerit, și strigă spre Mișa, care plingea asurzitor: 

— Non piangere ! Și adăugă, adresîndu-se tuturor : Io ho anche 
per voi. Ceea ce voia să spună: „Nu plingeţi! Am și pentru voi“. 

Însă, bineînţeles, copiii nu inţeleseră. Marinarul viri mîna în buzuna- 
rul celălalt și scoase un cîrnat întreg. Apoi din buzunarul de la spate 
un altul și-i întinse către copii. 

— Prego! 

Toată această treabă se desfăşură cu o mare iuțeală. Băieţii hol- 
bindu-se cu teamă la cei doi cîrnaţi, care parcă şedeau pe o tavă în 
palma mare a piratului, se traseră înapoi. Numai Grigore nu avea 
acest aer înspăimintat şi rămase pe loc. 

Vova, care nu înţelegea altceva 'decit 'că e vorba ide mincare, sărea 
cînd la cîrnaţii bărbosului, cînd la cel din mina lui Nicolae. Grigore 
făcu un pas spre marinar şi luă cirnaţii sub ochii holbaţi ai celor- 
lalți copii, care erau siguri că se pune la cale uciderea lor. 

Cei doi marinari plecară bălăbănind, ca doi oameni beţi. Dar 
de-abia acum se pare că porneau să bea ceva, deoarece intrară în 
restaurant. Vova îi urmă citeva clipe, apoi veni în goană, săltind, 
către Nicolae și își ceru drepturile cu mare aprindere. După care se 
repezi la Grigore, căruia de asemenea ii spuse că vrea porția lui 
de cîrnat, dreptul lui... Cam așa ceva. Vorbi astfel cu tărie preț de 
citeva minute, făcindu-l pe Nicolae cu ou şi cu oţet, uitind cu desă- 
virșire :de respectul pe care i-l datora. Nicolae strigă la el să tacă, dar 
Vova era prea îndirjit și nu-l luă în seamă. Atunci băiatul îl prinse de 
zgardă. Vova insă, răzvrătit ca niciodată, zbătindu-se să se smulgă 
din mîna lui, îi spuse, nici mai mult, nici mai puţin, tilhar. Şi repeta 
cu încăpăţinare : 

— Har, har, har, adică tilhar, tilhar, tilhar. 

(Vorbea prescurtat.) 

În sfirșit, 'scăpă de Nicolae și alergă la Grigore. Aici încercă po- 
liticos, folosindu-se de coadă, să-l înduplece pe acesta să-i dea și lui 
o porţie. Grigore îl mingiie. 

— De ce ai luat cirnații? întrebă Nicolae pe Grigore, pus pe 
ceartă, gata-gata să se ia la harţă, potrivit unui vechi nărav al său. 

— Nu era frumos, răspunse liniștit Grigore, să-l las cu braşul 
intins. 

— Şi ce-ai de gînd să faci cu ei ? 

— Să-i mincăm. 

— Eşti nebun ? 

Începu o discuţie aprinsă la care participă întreg stolul de copii 
impărțit în două tabere. Unii spuneau că sînt otrăviți — pentru că 
ce puteai să te aștepți de la un pirat? — alții, printre Care se afla 
și Vova, nici nu voiau să audă de așa ceva. Grigore începu să ridă. 
Se pare că ridea şi Vova. 

— Ham, ham,ham. 

Nu mai incăpea îndoială că ridea dacă nu cumva zicea : „Sinteţi 
nişte proști !“ Cu exactitate n-aş putea să vă spun, deşi cunosc destul 
de bine limba animalelor. 

— Cirnaţii sint otrăviţi, Grigore, își spun eu! 

— De unde ști? 

— Ce mai! Nu vezi ce fioros e marinarul ? 

— Cirnaţu, zise Grigore, nu sînt otrăviţi, ci afumaţi. 

Cearta se porni mai avan. Se aflau în mijlocul drumului. Grigore, 
tăcut, zimbea. Lipiţi de Nicolae, Mișa, Andrei și Luca dădeau și ei cu 
gura, trecînd de astă dată de partea lui Nicolae. Vasile şedea în 
cumpănă. Numai Vladimir n-avea nici o părere. Foarte nevinovat, 
mînca semințe. Cea mai mare gălăgie o făcea însă Vova. Nicolae, 
care mai ţinea încă în mină bucata de cîrnat scoasă din gura cii- 
nelui, o zvirli în Dunăre. Vova se năpusti după ea. Un pescăruș o 
înhăță ca pe un pește și-și luă zborul, lătrat cu înverșunare de 
Vova. 

— Zvirle-i, spuse Nicolae, ascultă-mă pe mine! 

— Nici nu mă gîndesc. 

În clipa aceea se apropie de dinșii Maria, care iscodise de la o 
distanță respectuoasă. Ascultase toată discuţia și venise să-și spună 
Și ea părerea, cu toate că băieţii nu o luau în seamă. 

— Ce vă certaţi ? întrebă dinsa. 

— Nu te privește, răspunse înțepat Nicolae. 

—. Nu te privește, zise și Mişa ca un ecou. 

— De ce vorbeşti urit ? se adresă ea lui Nicolae cu un glas foarte 
potolit, cam nepotrivit pentru dinsa. 

— Așa ! Vrei ceva? Ce te bagi ? Pleacă de aici ! 

— Vrei un box ? întrebă crunt Maria, și-și arătă pumnul care nu 
prea erâ mare, dar ştia să-l folosească. 

Nicolae se repezi, dar Grigore se viri între ei: 

— Nicolae, ştii ce spunea tovarășul instructor ! 

— Ce spunea ? Mai lasă-mă-n pace ! Parcă eşti mama. 

— De ce nu te stăpinești ? 

— Caută rică, nu vezi: se zborși Nicolae. 

— Eu sînt de vină, îşi micșoră glasul Maria. Nu trebuia să-h 
intărit. | 

— Eşu o proastă ! zise Nicolae. 

— Cine zice, ăla e! răspunse Maria cu linişte, şi începu să-și roadă 
unghiile. Apoi asprindu-și glasul : De ce nu mă primiţi şi pe mine în 
brigadă ? Ce-aveţi cu mine ? Cu toţi vă certaţi. Sinteţi răi, mai ales 
tu, Nicolae. 

— Ar trebui s-o primim, Nicolae, își îndulci glasul Grigore, miş- 
cat de cuvintele fetii și de norii care-i învăluiau ochii, prevestind 
ploaia. 

— Brigada noastră nu e pentru fete, mormăi Nicolae. 

— Să n-o primeşti, sări Mişa. Ea e rea. Se bate cu toți băieţii. 

— Maria e ca un băieţoi, putem s-o primim, spuse ca într-o doară 
Vladimir. 

— Adevărat, e ca un băieţoi, intră în vorbă și Andrei cel tăcut. 
S-o primim ! 

— Să punem la vot, zise Grigore. 

— La vot! se mai auziră și alte glasuri. 

Nemaiavind încotro, Nicolae puse la vot. 

— Cine e pentru? întrebă Nicolae, întocmai ca la brigăzile de 
pescari, cu convingerea că Maria n-o să întrunească majoritatea 
voturilor. Dar, spre necazul lui Mișa mai ales, se ridicară mai multe 
miini, şi Nicolae strimbă din nas. Nu se aștepta. Apoi, nemulțumit, 
declară : Cu tot votul vostru, n-am s-o primesc. 

Băieţii făcură gălăgie. Cum se poate asta ? Aşa era obiceiul doar. 
Toţi fuseseră primiţi prin majoritate de voturi. Cum să nu ţinem 
seama de hotărirea colectivului ? 

Nicolae se înmuie, apoi dădu din umeri și zise: 

— Trebuie să-și dovedească calitățile, ca să facă parte din 
brigada noastră. Așa e regula. 

— S-o punem la probă, strigă Vasile, care era de partea lui Nico- 
lae. Nu va fi în stare de nimic. 

— Oricum, majoritatea hotărăşte, nu se lăsă Grigore. Adu-ţi 
aminte cum a fost primit în brigada tatălui tău nenea Vartolomei. 

— Nenea Vartolomei este un bun pescar și glumeţ. Gluma e 
foarte preţuită de pescari. Cît priveşte pe Maria nu ştim despre 
dinsa decit că e certăreață. 

— Și rea, adăugă Mişa, care nu se știe prin ce împrejurare nu o 
avea la stomac ca pe o mîncare lipsită de gust. 

— Aleargă însă bine, declară Vladimir înviorat. 

Maria stătuse tot timpul tăcută, ascultind cîriiala dintre băieți. 
Cînd auzi spunindu-se că-i certăreaţă și rea, strigă : 

— Voi m-a făcut rea. Din cauza voastră sînt așa, că nu vreţi 
să mă primiţi în brigadă. Am mai multe însușiri decit tine, Nicolae, 
să ştii, iar dacă e vorba de glume, apoi am să vă arăt eu glume de 
care voi nu sînteţi în stare! 

— Primește-o, Nicolae, spuse Vasile. O să avem două fete în 
brigadă. 

— Care-i prima ? întrebă Vladimir. 

— Luca, răspunse Vasile. 

Copiii izbucniră în riş, iar Luca se roși ca o flacără. 

— Bine, declară Nicolae domolit, s-o punem la probă, dar dacă 
n-are calități, nu rămîne. E lege. 

Cu acestea se făcu pace, și Maria, care era cu ochii înlăcrimaţi de 
ciudă, și-i şterse cu o batistă albă și întrebă dulce: 

— Ce e cu cirnațui? Nu știți să-i împărțiți? Vi-i împart eu... 
Apoi o scrinti, 'ceea ce îi îndirji pe băieți : Aşi cerșit. Foarte urât din 
partea voastră ! 

— N-avem nevoie de cirnaţii lui, se încruntă Nicolae, amenin- 
ţind-o cu pumnul. (Era foarte supărat.) Vezi, Grigore ? Şi mai zice 
că nu e rea. 

Fără să-i mai dea atenţie lui Nicolae, Grigore dădu un cirnat 
Mariei, spunindu-i : 

— Na, mănincă tu, Nicolae nu vrea. 

— Nu minca, e otrăvit! strigă Nicolae. 

Într-o clipă Maria, speriată, dădu drumul cîrnatului care căzu în 
ţărină. Ca fulgerul, Vova puse botul pe el. Nicolae şi cu ceilalți se 
repeziră după cîine, dar, pentru că Vova avea acum experienţă, 
fugi cu mare iuțeală, hălpăindu-l în goană. Cînd isprăvi de înghiţit, 
11 aşteptă cu urechile ciulite să vadă ce dorinţe au prietenii săi, cerce- 
tind pe fiecare în parte cu ochii lui ageri. Nicolae și ceilalți răma- 
seră impietriți, holbindu-se la ciine. Apoi plinsul lui Mişa se porni 
prăpăstios : 

— Moare Vova, moare Vova! se văicărea dinsul. 

— Nu înţeleg, murmură Maria înspăimintată, ce se petrece? E 
intr-adevăr otrăvit ? 

Şi cînd Grigore îi povesti întimplarea, Maria rămase pe ginduri. 
frămintindu-și codița stingă. Ochii îi luceau. Apoi se duse cu Grigore 
să vadă ce face Vova. Ciinele se lungise pe mal cu ochii închiși, mul- 
ţumit, ca după o masă bună. 

— Vova ! plingea Mişa, cu lacrimi pînă-n pămînt. Vova, te-au 
otrăvit ! 

Vova deschise ochii și se ridică. Mirosi în aer, căscă, apoi spuse, 
adică vreau să zic lătră : „Vreţi să-mi mai daţi ?” 

Grigore rupse în două cîirnatul pe care îl mai avea și-i dete o bu- 
cată Mariei și amîndoi mușcară cu poftă sub ochii înmărmuriţi a: 
celorlalți. 

— Foarte bun ! zise Maria. 

— Cabanos italienesc, îi mecăjea Grigore pe băieți. 

— Afumaţi, adăugă Maria. 

— E bun pe fasole, își plescăi limba Grigore. 

— Sau pe varză călită, pocni din buze Maria. 

— Ham, ham, ham, fără varză, se amestecă în vorbă Vova. 

Ceilalţi aşteptară o vreme să vadă dacă nu se intimplă ceva cu 
Grigore și Maria, apoi se liniştiră, mai ales că Vova se arăta vesel 
şi zburdalnic. Porniră cu inima împăcată spre împărăția Jocurilor 
lor, maidanul, şi curind această istorie fu uitată. 

Pe drum Nicolae se gindea cam ce probă să-i dea Mariei, ca s-o 
pună în încurcătură. Nu de altceva, dar ieșise din afacerea asta cu 
autoritatea ronţăită de vircolaci și nu se simţea bine în calitate 
de șef. 

Sintem nevoiţi să recunoaştem că pentru Nicolae era tare grew 
să fie un şef dezbrăcat de orice înfumurare. Căci uneori el era gata, 
gata să-și pună pe dinsul, plin de îngimfare, o haină inzorzonată 
prin care ar fi voit să spună : ,,Vedeţi cine sint eu ?” Mai apoi i se 
părea că nu e de ajuns şi tare ar mai fi vrut să arunce deasupra o 
dulamă, apoi chiar o pălărie cu pene de păun. După care, indemnat 
de păcătoasa joimăriță care este fudulia, ar fi ajuns să se umfle ca 
broasca din poveste. 

Dar Nicolae nu era aşa. Vreau să spun că nu ajunsese ia pălăria 
gătită cu pene de păun și nici măcar cu pene de găină. Dar făcea 
ce făcea şi o lua pe cite-o cărare sucită, care nu putea să-l ducă 
decit la astfel de veşminte. Din fericire, copiii ceilalți îl țineau din 
scurt, recunoscîndu-i totuși meritele, şi-l luau în răspăr ori de cîte 
Ori O scrintea. 

În clipa de faţă Nicolae voia s-o facă boacănă de-a binelea. Iată 
pentru ce adincit în planuri, își storcea creierii să găsească ceva tare. 
Erau în apropierea maidanului. Mergeau gălăgioși. Doar Nicolae 
păşea tăcut şi întunecat ca noaptea de toamnă. 

Deodată se petrecu ceva îngrozitor, îngrozitor. Maria se cocoşă, 
puse o mină pe burtă, apoi începu să geamă. Faţa îi era schimonosită 
de durere. Băieţii se opriră speriaţi : 

— Ce ai, Mano ? întreba care mai de care. 

Dar Mania, fără să le poată răspunde ceva, scoase un țipăt și 
se prăbuși la pămint sub privirile înspăimîntate ale copiilor. Zăcea 

în iarbă, îndoită de mijloc, cu mîinile înfipte în burtă ca nişte 
gheare şi urla : | 

— Aoleu, mor! Tată! Ajutor! Și se zvîrcolea ca apucată de 
ele. 

Băieţii înlemniră o dlipă. Pină și Vova era impresionat, pentru 
că o mirosi și rămase tăcut lîngă dinsa, fără s-o smotocească. Nico- 
lae, dezmeticit, vru să alerge la postul medical, deodată 3l văzu pe 
Grigore. Era galben. Şi într-o clipă Grigore începu să geamă și 
dinsul : 

— Nicolae, ne-am otrăvit! Cirnaţii. Începu să vomite de parcă 
era pe vapor şi avea rău de mare. | 

Nicolae începu să strige după ajutor. Cei mici se porniră să 
urle. Maidanul se umplu de zgomot. Găinile fugiră, de parcă năvă- 
liseră vulpile. Vova, care spre marea mirare a tuturor n-avea nimic, 
își dezlănţui un lătrat fioros, fără să priceapă nimic din tot ce se 
intimpla. Tămbălăul îl măriră ceilalți cîini de prin curți, care ieşiră 
în stradă să latre sau să urle. Din ogrăzi se arătară femeile. Țipau. 
În sfîrșit, era o larmă de-ţi era mai mare dragul. Pescarul Vartolo- 
mei, care tocmai trecea pe acolo, dădu fuga. Şi tocmai cînd tără- 
boiul era mai virtos şi adunase ciopor de oameni, Maria sări în pi- 
cioare ca un titirez și scaloiul de fară o luă la goană pe picioarele 
ei lungi, mîncind pămîntul. Și ridea. Dar nare îi mai ticăia inima 
să nu fie prinsă și scănmănată de băieţi. Ca prin farmec Grigore, 
pe care-l apucaseră crampele la gindul că s-a otrăvit, își reveni și 
se năpusti pe urmele ei. 

Nicolae, care, ca şef de brigadă ce era, ştia întotdeauna ce e de 
făcut, rămase cîteva clipe buimăcit. Abia după aceste momente de 
uluială se aruncă şi el ca o săgeată, cu tot alaiul, după Maria, as- 
muţind pe Vova. Strigătele umplură din nou maidanul. 

— Pune-i frînă! țipau copiii în goana lor nebună după fată 
Pune frină ! | 

Mişa, ca cel mai mic, de-abia în vremea asta își astimpără plinsul 
și îşi luă şi el picioarele la spinare, blestemînd-o pe Maria de mama 
focului. 

Pescarul Vartolome: puse mina pe dinsul: 

— Stai, Mişa, unde fugi? Mi se pare că s-a otrăvit cineva. Iu 
eşti ăla ? mai zise dinsul zimbind, pentru că bănuise că-i vorba de 
vreo șotie de-a Mariei. 

— Mania, fir-ar ea afurisită, ne-a păcălit. Ne ducem după ea să-i 
tragem o săpuneală. Și vru s-o zbughească. 

— Ușurel, băiatule, avem ceva de vorbit amindoi. Eşti cît un 
mormoloc de broască, dar de înjurat știi să înjuri. Unde ai învăţat 
asta ? 

— N-am înjurat, se necăji Mișa. 

— Păi ce-ai zis tu de Maria era de alint ? 

— Am zis: „fir-ar ea afurisită“. Ce, asta e înjurătură ? 

— Dar ce poate fi după nasul tău pistruiat? 

— Asta e afurisenie. 

— a uite, zgăvocule, afurisenie zici ? Și rise. Și :din ce fintină cu 
blesteme ai 'scos-o, noaptea pe lună, ca babele vrăjitoare ? A1 ? 

Pe Mișa îl trecu un fior. 

— Nene Vartolomei, se smiorcă: el, am auzit şi eu la copu. 

— Brigadierul, tatăl tău, înjură ? 

— Tata nu înjură. 

— Apăi vezi, de ce nu inveţi de la dinsul ? 

— Dar am spus că asta e doar afurisenie, mai zise Mișa cu la- 
crimi în ochi, mort de ciudă că nu putea să fie de faţă la păruiala 
trasă Mariel. 

— Aha, doar o afurisenie ! Dar ce, eşti popă ? Ia să te-audă bri- 
gadierul şi-ai să vezi tu afurisenie. Ţi-o spun eu, că sînt păţit. Hai 
fugi și trage-i o bătaie bună Mariei! rise Vartolomei, și-i făcu vint. 

Despre păţania lui Vartolomei vom avea vreme să ne ocupăm 
mai tîrziu. Mișa se avîntă pe uliţă și pieri ca o şopirlă, după colț. 

Să vedem în timpul acesta ce s-a petrecut cu Maria. 

Vasile, bondocul, îi ieşise în cale pe o altă stradă și-i puse frină. 
Dar ce frină ! În mod obișnuit frînă înseamnă să întinzi un picior 
în drumul cuiva. Dar goana sucită a Mariei, ca de iepure fugărit, 
nu-ți mai dădea voie să-i pui această frină cunoscută din moși-stră- 

moșii copiilor, și Vasile inventă una la iuțeală, care rămase de pomi- 
nă între copii. Cînd trecu prin faţa Mariei, Vasile se aruncă jos la 
picioarele ei, încit fata se dădu peste cap ca un lup împușcat. Căde- 
rea fu groaznică. Maria rămase o vreme întinsă, urlind de durere, 
de astă dată durere adevărată. Cind năvăliră băieţii, nu mai avură 
curajul să-și ţină făgăduiala. Dimpotrivă. O oblojiră, iar Andrei. 
botanistul, culese frunze de patlagină bună :de leac, punindu-le pe 
cucuiul din frunte și pe genunchiul julit. Şi o bandajară chiar cu ba- 
vista lui Nicolae pe 'care el și-o rupse în două. Ceilalţi n-aveau batiste, 
şi de la intimplarea aceasta fiecare purta batistă in buzunar. Lucrul 
acesta ls-a prins bine mai tirziu. 

Curind Maria se linişti și se ridică ajutată de ceilalți. Ochii veseli, 
umeziţi încă de lacrimi, îi ardeau, apoi fata hohoti de-a binelea. Și 
printre junghiuri şi sughițuri zise : 

— A fost bună gluma? Cred că fac de brigada voastră. 

Abia acum se lămuriră băieții şi izbucniră cu toții în ris de vuia 
ulița. Dar cel mai mult rideau de Grigore care, deși nu crezuse în 
cirnații Otrăviţi, începuse să vomite și să se vaiete de crampe, ca și 
cum mincase cucută. 

Cînd sosi Mișa, acesta nu mai avu plăcerea s-o vadă burdușită 
de băieți, dar gustă cel puţin mulţumirea să-i admire rănile, ceea 
ce era totuși ceva. 

Era ora prînzului, și copiii se despărțiră cu hotărirea să se întil- 
nească la ora patru pe corabia lor. 


În cala corăbiei 


Cala corăbiei — cum o numeau copiii — era be- 
ciul unei clădiri dărimate, ale cărei fărimături de ziduri, ronțăite 
de ploi și vreme, se inălțau de-o şchioapă printre bălăriile care co- 
tropeau maidanul. Copiii spuneau că sînt ruinele palatului zmeului 
— în realitate erau resturile blajine ale unor case fără nici o stră- 

lucire de poveste, dărimate de bombardamente. Beciul era cala co- 
răbiei „Vijeliosul“, unde copiii îşi făceau veacul pe timpul vacanței. 

După ce sfîrșiră masa, se înfiinţară cu toţii degrabă pe vaporul 
lor, cu toate că nu era mamă care să nu fi spus cam așa: „Dar mai 
odihneşte-te și tu oleacă după masă, că doar nu ai de aruncat ta- 
lianul !“ Însă poate să știe o mamă ce zoruri are copilul ei care pe 
deasupra mai e şi băiat? 

În hruba aceea intrai pe gura larg deschisă, căscată parcă viclean, 
ca o capcană, printre tufele sălbatice. Părinții o acoperiseră cu un 
oblon vechi găsit pe undeva, pentru ca vreun picior nepriceput 
de copil să nu calce în hău. Dar copiii creșteau printre buruieni 
asemeni bălăriilor şi nu se temeau de scorbura aceasta din pămint, 
pe care o cunoşteau ca pe un buzunar plin de bile. Ajungeau la ea 
şi cu ochii închiși. 

După ce coborai cîteva trepte de piatră, dădeai de o încăpere 
răcoroasă, bună pe căldurile de vară, neagră să-ți bagi degetele 
în ochi, unde se afla adunat în mare neorinduială vot ce mintea 
inventivă a băieților putea să strîngă. Se găsea acolo, de pildă, un 
scaun care avea numai un picior. Fusese pe vremuri un obiect de 
lux, judecind după urmele de aur care mai luceau pe singurul pi- 
cior. Dacă cineva putea să-l mai numească scaun era lucru de mi- 
rare, şi totuși brigada îi dădea numele acesta răsunător. Scaunul 
era folosit doar ca podoabă, ceea ce părea tot atit de nepotrivit. 
Mai era și o masă care, din fericire, avea trei picioare. Nu vreau să 
spun, că era o masă cu trei picioare, ci îi lipsea unul. Pe masa 
aceasta se găsea cel mai grozav obiect: o busolă mare de navigaţie, 
construită de Nicolae. Era o busolă plină de haz, de vreme ce acul, 
care era de lemn, trebuia îndreptat cu mîna spre nord. Alifel el nu 
s-ar fi gindit — chiar dacă te-ai fi rugat în genunchi — să se con- 
ducă după emanaţiile magnetice ale pămîntului ca un păcătos lemn 
de brad ce se afla. Însă pentru copii — care aveau la îndemină 
bogata imaginaţie a lui Nicolae ce-i călăuzea, dar nu mai puţin şi 
a lor — ea nu putea fi decit o adevărată busolă de navigaţie. Cu 
această închipuire ei puteau să transforme cu ușurință noroiul în 

aur şi apele în mătase, lucru care pină la urmă nu strică. Un pistol 
de lemn, bunăoară, cu care „trăgea“ vreunul din băieţi, musai tre- 
buie să dea peste cap pe „dușman“. Dacă pistolul sau pușca nu ar 
fi avut această însușire miraculoasă, atunci cum s-ar fi descurcat 
ei în luptele pe care le purtau cu piraţii, mult mai numeroși decit 
dînşii, aciuați pe coastele de sud ale Africii, unde brigada obișnuia 
să debarce în căutare de diamante ? 

În colțul cel mai luminat al beciului stătea rezemat, la vedere, un 
catarg, adică o ciozvirtă din catargul unui vas. Asta era piesa cea 
mai prețioasă, deoarece frîntura își trăgea obirșia din catargul cel 
mare al corăbiei „Le Cormoran“ 1, plecată cu mărfuri din portul 
Marsilia. Corabia naufragiase în Marea Nordului, și singurul su- 
pravieţuitor, marinarul Paul, adusese frîntura în ţară drept amin- 
tire, pentru că se salvase cu ajutorul ei. Se legase de catarg și așa 
a plutit timp de zece zile, pînă l-a întilnit un vas care l-a pescuit. 

Toţi copiii cunoșteau tnista poveste a naufragiului, unde pieriseră 
douăzeci şi opt de marinari. Adevărul este că povestea dramatică a 
„Cormoranului“, tot povestită şi răspovestită, căpătase proporţii, în- 
cît eu, drept să vă spun, nu mai știu dacă într-adevăr cei douăzeci şi 
opt de marinari fuseseră înghiţiţi de ape sau nu, după cum n-aș 
putea să vă asigur că se scufundase corabia. Se pare totuşi că Paul 
se agăţase de catarg. Nu era sigur însă dacă Paul rătăcise zece zile 
sau una. Şi pînă la urmă nici nu se ştia precis dacă era vorba de Paul 
sau de altcineva. Dar ce importanţă are asta ? Catargul însă era ca- 
targ, iar copiii aveau nevoie de o poveste răscolitoare, dramatică, 
plină de mister, care să le dea bătăi de inimă cît mai puternice. Așa 
sînt băieţii. (Ca un secret trebuie să vă spun că toată această treabă 
era învăluită în cea mai necruțătoare beznă care odată și-odată va 
fi sfișiată de lumina adevărului. Deocamdată atît.) 

Undeva se mai afla un papagal negru, impăiat, de fel din Ame- 
nica de Sud. Cam curios papagal, dar cum noi nu sintem specialişti 


1 Le Cormoran = Cormoranul (în limba franceză). 

in materie de ornitologie, trebuie să ne plecăm în faţa denumirii dară 
de copii și să credem deci că pasărea impăiată era curat papagal și 
nu vreo păcătoasă Cioară sau alt neam înaripat, lipsit de demnitatea 
unui papagal originar din America de Sud. Căci papagalul acesta era 
negru corb, cu ciocul drept și purta o pată albă pe 'creștet, care se 
prelungea pe cioc, 'ceea ce putea să te îndrepte cu gindul la vreo cor- 
citură. Dar se vede treaba că aşa sînt papagalii din America de Sud, 
ȘI noi n-0 să ne amestecăm pină-ntr-atit, încît să nu dăm crezare 
celor afirmate de copii. Dacă eu aș pune la îndoială aceste lucruri, aş 
da dovadă că n-am fost nicicind băiat de doisprezece ani și că am 
apărut deodată în viaţă cu mustață şi barbă în clipa de faţă. Şi, bine- 
înțeles, n-aş mai fi scris 'despre copii, ci despre oameni cu barbă. 

Amănunte despre acest papagal le veți afla în clipa în care Ma- 
ria, care n-a sosit încă, va întreba ce e cu el. 

Curind se auzi glasul ei, care striga de-afară după obiceiul ma- 
rinarilor : 

— Ohe ! Ohe! 

— Intră! răspunse Nicolae din beci, și glasul lui răsună înfun- 
dat şi gros, încit fata se codi o clipă. 

Maria nu fusese niciodată în hrubă şi de mult voia să ştie ce se 
intimplă acolo și ce taine ascunde beciul acesta. După cum v-am 
spus, brigada băieţilor nu prea voia să aibă de-a face cu fete. Ast- 
te] că toată aşezarea asta era invăluită de umbre ciudate pentru 
Maria. Ba uneori chiar băieților mai mici li se părea că seara plu- 
tesc pe deasupra arătări sucite de [lum, tăcute și scălămbăiate, care 
le luau piuitul. 

Prin cei mici înţelegem pe Mișa și Luca. Luca, deşi a trecut de 
zece ani, este cam fricos, zic băieţii, de aceea i se spune Micul. 
Aceştia nu intrau acolo decit împreună cu cei mari. Nicolae po- 
vestește acolo, în beciul intunecat, atitea istorii grozave, încit ei 
nu se mai simt bine decit afară. (Las că şi pe ceilalți îi trec fiorul.) 
lar înăuntru nu stau decît pe trepte, în lumina soarelui care se 


3 — Coiful de aur 33 


revarsă zgircit pe gura hrubei. (Dar Luca spune că nu-i place 
bezna.) Maria cobori deci cu emoție şi, după ce-și obişnui ochii cu 
intunericul şi desluși umbrele copiilor, zise: 

— Asta e cala ? 

— Asta. 

— Dar de ce cală și nu punte? (Și nu greșea spunînd.) 

— Vrei să faci pe comandantul ? se supără Nicolae! 

Dar Vasile interveni : 

— Mi se pare că are dreptate! Crea că ar fi bine să zicem că e 
puntea vasului, mai ales că avem şi busolă de navigaţie. 

— Aveţi busolă de navigație?! se miră Maria. 

— Avem, se mindri Mișa. 

— Busolă mare de navigaţie, intări Nicolae, și-i arătă „busola“, 
fără să se miște din loc, cu un gest sigur. 

Vasile o duse în dreptul „busolei“. Maria nu se arătă de fel în- 
cîntată cînd văzu alcătuirea jalnică de lemn. Dădu cu degetul și 
învirti „acul“. După o vreme „acul“ se opri unde avu el poftă, 
fără să se sinchisească cituşi de puțin de nordul pe care trebuia 
să-l indice cu virful vopsit în negru. De aceea Maria întrebă cu o 
strimbătură : 

—  Încoace este nordul? 

— Sigur, spuse Mişa, care de altfel habar nu avea unde se află 
nordul și, desigur, nici celelalte puncte cardinale. 

— Cu busola asta o să naufragiaţi ? întrebă scurt Maria. 

Băieţii se necăjiră. 

De cite ori navigaseră ei sub comanda lui Nicolae și ajunseseră. 
pină în Oceanul Indian, întorcindu-se teferi.., 

— Vrea să facă pe căpitanul, zise Mişa, schimonosindu-și nasul, 
ceea ce voia să spună că nu-i place Maria. 

— Mă mir, tare mă mir, continuă Maria, lăsîndu-și în jos colțu- 
rile gurii în semn de mare mirare. Nu știți să vă construiți o bu- 
solă ? Ce vă trebuie morișca asta ? | 

Nicolae rise ironic, apoi, dind din umeri, zise scirbit: 

— Eşti o proastă! 

— De ce ? întrebă nedumerită Maria. 

— Pentru că nu pricepi nimic. Ce nevoie avem noi de busolă 
de navigaţie adevărată ? Dacă ar fi după tine ar trebui ca „„Vije- 
Hosul“ să fie un vapor adevărat, ca „Neapole“. 

Mana incepu să-și roadă a unghie. Într-adevăr, nu pricepea. 

— Dar cu lişiţa asta ce e: se interesă fata, oprindu-se în faţa 
„papagalului“. 

Mișa se repezi să răspundă cu nespusă fudulie: 

— Ăsta e un papagal negru din America de sus. 

Izbucniră cu toții în ris. 

— America de Sud, îl corectară în același timp băieţii. 

Mișa era cit ipe-aci să plesnească de rușine și se băgă tocmai în 
fundul negru al beciului, nesocotind cu zotul întunericul plin de 
umbre ciudate. Se făcuse de ris în faţa unei fete! 

— Ce fel de papagal e ăsta: Care Americă de Sud: Asta eo 
lișiă din bălțile noastre. 

— Văd eu, zise Nicolae dezgustat peste măsură, că nu taci de 
brigada noastră. Dar tu crezi că noi nu știm atita lucru? 

— Ce să știi ? 

— Că e lișiţă. 

— Atunci? ! se holbă Maria uimită. 

— Dar aici la noi e papazal. Și încă un papagal din America 
de Sud. Înţelegi ? 

Maria stătu pe ginduri. Simţea că argumentul e puternic, dar 
tot nu-i intra în cap. Ce au ei nevoie de un papagal care e lișiţă! 
Și la ce folosește? Şi își spuse părerea. Bineînţeles că băieţii tăbă- 
riră cu gura pe ea. Nu le convenea de fel. Maria asta era in stare 
să dărime tot ce clădiseră ei acolo cu mintea. Nu, nu face de bri- 
giada lor. Să se ducă la fete, să se joace cu păpușile. 

— Nu cu păpușile, zise Nicolas, cu sugaci adevăraţi, pentru că 
dumneaei nu ştie ce e jocul. 

Băieţii pufniră gălăgios. 

Maria își făcuse iluzii de pomană. Se așteptase să descopere în 
pivniţa asta, pe care de mult visa să o viziteze, o seamă de lucruri 

deosebite, căci așa auzise de la copii, dar băieţii ăștia, neavînd de- 
cît nişte sărmane obiecte culese de pe maidan, le îmbrăcaseră în 
haine ciudate, greu de înţeles pentru dinsa. Ce curioși băieţi! Văzu 
bucata de lemn — catargul — dar nu se mai obosi să întrebe ce 
e cu ea. Pentru Maria nu era decit un lemn obișnuit, un fel de stilp 
rotund pentru gard, pe care se bat leaţurile. Se uită de jur împre- 
jur ca să mai descopere ceva. Își aruncă ochii iarăși pe stilpul din 
colțul beciului. I se păru că ar putea fi vorba de o frîntură de ca- 
targ, dar te pui cu băieţii ăștia suciți ? Ei ar putea să spună căe 
o șalupă. 

În clipa aceea Grigore, care pină la urmă în sinea lui îi dădea 
dreptate, deoarece busola nu era busolă, iar găina aceea neagră nu 
era papagal, zise, arătindu-i bucata de lemn, care cel puţin arăta 
a fi un catarg veritabil, rupt, și la care ţineau cu toţii foarte mult. 

— Dar asta ştii cee? 

Toţi își aţintiră auzul. Se făcu liniște. Maria spuse hotănt: 

— Sigur. Asta e ancoră. 

Un hohot de ris se revărsă din piepturile tuturor. Rideau de se 
cutremura beciul. Mişa se apropie plin de cutezanţă. Era răzbunat. 
Maria era o proastă și nu-i mai fu rușine de chestia cu America de 
sus. 

— Tu n-ai văzut niciodată ancore ? întrebă Vasile. Nu ștu cum 
arată ? Ăsta e un catarg, poate să-și dea seama și o fată. 

— Am văzut o mie de ancore, dar aici la voi totul e anapoda. 

Mișa se aprinse : 

— Nicolae, zise el, Maria nu pricepe nimic. E fată, ce poţi 
să-i faci ? 

— Puteţi să credeți voi ce vreţi, continuă Maria cu încăpăți- 
nare, dar eu nu pot să spun că rața asta e papagal, iar întoc- 
mirea aceea de lemn, busolă. Cit priveşte catargul, e limpede că e 
catarg, dar îmi inchipuiam că pentru voi e ancoră. 

Băieţii se priviră aiuriţi. Hotărit, nu se puteau înţelege. Totuşi 
Nicolae întrebă : | 

— Băieți, mi șe pare că ne-am pripit. S-o primim în brigadă, 
ce spuneţi ? 

— S-o primim ! răspunse Andrei împăciuitor. 

— Haide... s-o primim, zise şi Mișa. Are întotdeauna bomboane. 
Ia uitaţi-vă, buzunarul îi e plin ! 

— N-are, începu să vorbească și Luca cel sfios. Nu vezi că-și 
suge degetul ? 

Maria scoase repede degetul din gură. 

— S-o punem la o altă probă. Să vedem ce va spune despre în- 
timplarea cu catargul, hotări Vasile. 

— Spune-i-o, zimbi Vladimir, care nu se aprindea de fel nicio- 
dată şi care mînca îoată ziua cite ceva și era totuși slab ca un 
fluier. 

Nicolae, meşter cum era la povestit, începu să rostogolească 1s- 
toria, care, bineînţeles, căpără alte înflorituri. 

„Va să zică marinarul Paul de pe vasul ,Cormoranul“ plutisa 
leșinat în Marea Nordului timp de cincisprezece zile după nau- 
fragiu. (După cum vedeți a mai adăugat cinci zile.) Și, mai de- 
parte, Nicolae povesii, în admirația băieţilor, noi aventuri ale ma- 
rinarului. Aproape toţi erau convinși că așa se iîntimplase întreaga 
poveste, cu noile adăugiri. Numai Grigore își spunea că, de vreme 
ce întimplarea s-a petrecui totuși, fiece povestitor, asemeni unui 
SCrIItOr, are dreptul să-i mai pună de la el zorzoane, fără de care 
intîmplarea nu are haz. Grigore asculta fermecat cele ce spunea 
Nicolae şi-l invidia pentru ușurința cu care ticluia. El n-ar fi putut 
să scornească atit de frumos nici măcar pe sfert, necum să poată gsăti 
povestea cu floricelele cu care se juca Nicolae. 

Pe cind Grigore cugeta astfel, se auzi glasul Marie:, care spuse : 

— Eu nu cred o iotă din tot ce v-a povestit tovarăşul Paul. 

Asta era prea de tot. Chiar Andrei se indignă şi o făcu de două pa- 
rale. Iar Vladimir uită să mai ronțăie, pentru că rămăsese cu gura 
căscată. 

— Cum ? sări in sus Nicolae: Ce-ai spus?! Mai zi o dată. 

— Pe tovarășul Paul cine nu-l cunoaște ? răspunse Maria, fără să 
se tulbure, scuturindu-și codiţele. Nu vreau să spun că minte. Dar 
ce v-a povestit este o născocire. Altfel stau lucrurile. 

— Și de unde știi tu? se foiră băieţii miniați. 

— S-o dăm afară ! strigă Vasile. 

— Afară, afară ! repetară alți băieţi. 

Numai Grigore, care era mai potolit, tăcea, și Vladimir, care nu 
prea se-nghesuia la vorbă, ca să nu-și întrerupă mestecatul. 

— Dacă vreţi, vă spun eu adevărata poveste a catargului. 

— Să nu faci pe deșteapta ! se răţoi Vasile. 

— Lăsaţi-o să spună ce știe ! se viri Grigore, liniștind băteţii car2 
păreau că vor s-o sfișie. 

Să spună ! sări Mișa arţăgos. 

Pină și Vladimir lunganul, care terminase de ronțăit o roşcovă, 
se arătă interesat și, așezindu-se pe trepte, își pregăti O altă roșzovă, 
spunind cu glasul lui lenevos : 


— Să te auzim! şi incepu să roadă de-i scirțiiau măselele. 

Băieţii își căutară cite un loc. Se făcu tăcere. Numai ronţăitul lui 
Vladimir se auzea. Şi Maria, care habar n-avea de toată întimplarea 
cu catargul, dar care înțelese că băieții nu pot trăi fără povești 
prăpăstioase care să-i înfierbinte (şi pini la urmă ii plăceau și ei), 
după ce îşi ciopli puţin unghiile, ca să-și adune gindurile, și își fră- 
mintă una dintre codițe, începu să toa:ne o istorie cam îngrozitoare 
(din care unele lucruri erau adevărate) despre vasul „Le Cormoran“, 
care fusese jefuit de pirați. 

„Marinarii de pe acest vas fuseseră omoriţi, iar vasul lăsat în pă- 
răsire. Corabia piraţilor, încărcată cu toată averea de pe „Le Cormo- 
ran“, ridicase pînzele să o sa la picior (dacă se poate spune asta des- 
pre o corabie), dar in aceeași clipă se porni o hulă năprasnică și cele 
două vase se sfărimară de stinci. Din cei douăzeci de tilhari doar 
unul s-a putut salva pe bucata de catarg de pe „Le Cormoran“. 
Acela era Spiru Șchiopul, pe care copiii n-au decir să-l întrebe. 
Marinarul Paul cunoaşte bine toată povestea cum s-a petrecut, dar 

el a glumit spunînd că i s-a intimplat lui. În orice caz, aici e ceva 
încurcat, dar dacă stăm de vorbă cu tovarășul Paul am putea să 
ne dumerim. 

Ceva era adevărat din cele ce spunea Maria, adică erau lucruri 
care se povesteau în Sulina la un pahar de vin între marinari, iar 
tată] ei, care era timonier pe barcazul „Săgeata“, auzise de multe 
ori intimplarea. 

La drept vorbind, corabia despre care se pomenea nu era o cora- 
bie de pirați, dar echipajul, adunat din toate rămăşiţele de prin 
porturi, și mai ales căpitanul, un bandit evadat din inchisoare, nu se 
dădea în lături, atunci cînd se ivea vreo ocazie bună, să facă şi 
piraterie. lar despre Spiru se știa bine că a fost cindva pirat. 

— Și astfel, adăugă Maria, li se infundase în ziua aceea, căci 
marea, ca un judecător necruţător, văzînd fărădelegea piraților, îi 
trimisese în cea mai grozavă închisoare din fundul ei, să fie hrană 
peștilor lacomi. 

Copiii ascultau încordaţi. Era limpede că povestea aceasta spusă 
destul de frumos, dar fără multe înflorituri, era mai interesantă 
și parcă mai adevărată decit ce ştiau ei, pentru că le bătea inima 
mai tare. 

— Gata ? întrebară băieţii cu părere de rău că aceasta este totul. 

Maria vru să spună da, dar, după ce își mai roase la iuțeală 
o unghie, îi veni o idee cam năstrușnică și trasă de păr, dar cu care 
trebuia să încheie mai înfricoşător : 

— Mai este. Spiru a rătăcit pe ocean, căci e vorba de Oceanul 
Indian și nu de Marea Nordului, legat de catarg mai multe zile, 
sfirșit de oboseală, 'mort de foame și de sete. Desigur că ar fi murit 
de-a binelea, dacă nu s-ar fi întimplat ceva care să-l facă să nu 
mai simtă nevoia de mîncare sau băutură. 

— Ce s-a întimplat? întrebară glasurile emoţionate ale copi- 
ilor. 

— Un rechin i-a smuls un picior. 

— Mamă !!... făcu Vladimir ca niciodată și rămase cu roşcova 
in aer. O vreme nici nu mai ronţăi. 

Mișa se lipi de luca, iar acesta il luă de mijloc, stringîndu-se 
unul de altul. Nicolae şi Vasile ascultau nemişcaţi. Andrei şi Gri- 
gore erau singurii mai liniștiți. Vova nu se afla în cală. Lui nu prea 
1 priau întunericul şi umezeala şi zburda pe afară, sau poate sta 
tolănit prin ierburile înalte. De altfel nici nu-l interesau pe el isto- 
riile cu pirați. Avea el poveștile lui tot pe-atit de dramatice. 

— Un rechin, repetă Maria, i-a smuls piciorul, și astfel a plutit 
fără cunoștință mai multe zile, pină cind, din fericire, l-a întilnit 
un vas. l-au vindecat rana, iar apoi Spiru a fost debarcat în Italia, 
de unde s-a întors în țară după mai mulți ani. Se spune, adăugă 
fata după o vreme, că aici, în Sulina, se află o comoară îngropată 
de pirați, debarcată de pe corabia lor mai de mult, cînd aduseseră 
mărfuri, cu vreo doi ani mai înainte de intimplarea din Oceanul 
Indian. Spiru însă nu mai ţine minte locul. E o ladă plină ochi 
cu nestemate, mărgăritare și bani de aur. 

Nicolae făcuse ochii mari. Nici ai celorlalți nu erau mai mici. lar 
Grigore, care la început nu prea avusese incredere în tot ce îndru- 
gase Maria, rămase pe ginduri cam descumpănit. Nu cumva Ma- 
ria cunoștea cu adevărat povestea catargului ? 

— De unde știi tu toate acestea? intrebă cu îndoială Grigore, 
ca să se poată încredința că nu scornește. 

— De unde? De la Paul și de la Spiru. 

— "Ți-au spusei? 

— Nu, tata mi-a povestit. Spiru nu vorbește nimic despre co- 
moară, dar spun oamenii care au aflat nu știu cum. Toată lumea 
șoptește că într-un loc oarecare, în Sulina, s-ar afla ascunse averile 
piraţilor. 

Asta era adevărat. Mulţi istoriseau că undeva, în deltă, pe lingă 
Sulina, s-ar găsi nu una, ci mai multe comori. Pe vremuri se fă- 
cuseră săpături. Pămîntul fusese răscolit pe unde vrei și pe unde 
nu vrei. Dar apele își îniinseseră de atunci stăpinirea parcă tot mai 
mult, şi Dumnezeu ştie sub ce girle zăceau lăzile de fier. Pentru 
că, din fericire, lăzile erau de fier şi deci se mai putea nădăjdui 
în regăsirea lor. Chiar acum cîte un marinar sau pescar amsţit 

de băutură mai aducea vorba despre aceste avuţii tăinuite în 
adincuri. "Tatăl lui Nicolae îi povestise băiatului că odinioară, în cir- 
ciumile în care se adunau marinarii și pescarii, numai despre neste- 
mate se încingeau discuţiile. 

— Şi e adevărat, tată? întrebase Nicolae cu ochii aprinși, 
gata, gata să pornească în căutarea avuţiilor cu brigada lui. 

— Dar ce ştiu eu ce poate să scornească un om la băutură? 
risese tatăl său. Haide, să nu mai pierdem vremea cu fleacuri! Co- 
moara se află aici, băiatule — şi-i ciocănise ușurel fruntea — unde 
se găsește înţelepciunea. Învață bine la şcoală și vei afla comori 
nenumărate peste tot, acolo unde vei merge. 

Drept să vă spun, avea dreptate, dar una este comoara înțelep- 
ciunii şi cu totul alta este o comoară adevărată, pe care s-o dez- 
gropi infrigurat şi să rămii, ameţit, cu gura căscată, fulgeratr de 
strălucirea nu numai a nestematelor, dar și a tainelor pe care le 
ascunde. În faţa unei asemenea comori, o minte nu chiar atit de 
aprinsă ca a lui Nicolae, ci una obişnuită, dar de copil, poate să 
întocmească un roman de aventuri, cu multe .peripeţii dramatice, 
infricoşătoare și chiar hazlii. De acest lucru eram atit de convins, 
incit, aflindu-mă într-o zi invitat la masă de brigadierul Dumi:- 
tru, tatăl lui Nicolae, i-am spus-o răspicat, dar între patru ochi, 
pentru că nu voiam să-i știrbesc autoritatea lui de părinte. 

— 'Tovarășe Dumitru, cred că dumneata n-ai fost niciodată co- 
pil, dacă nu ştii cum înfloresc gindurile rumenite de imaginaţie. 
De fapt aici nu e vorba de imaginaţie, ci de vis. Copii visează 
cu ochii deschişi, aducindu-și în minte dorinţe plăcute, dramatice 
sau miraculoase. Este o nevoie puternică la dinșii de a fi răscolițe 
pină în adincuri. Să-i lăsăm deci să viseze... 

Brigadierul, care tocmai voia să soarbă din cafea, puse ceașca 
jos, își trecu mîna peste părul lui blond ca nisipul și, îndreptin- 
du-şi ochii albaștri către mine, îmi vorbi cu o oarecare tristeţe in 
glas : 

— Ai spus fără să vrei un lucru adevărat. Nu, eu n-am tost 
copil, n-am avut copilărie. Rămase o vreme cu ochii duși departe, 

In adincul amintirilor pe care le scormonea. N-am avut copilărie. 
Nu poţi să-ți dai seama ce viață am dus. Nu numai eu, ci toţi oa- 
menu săraci. Noi eram patru copii acasă. Tata muncea de dimi- 
meață pină in noapte și n-avea cămașă pe el. Noi, copiii, trebuia 
să-l ajutăm în casă şi la pescuit, alvfel am fi murit de foame. Carte 
am învăţat pe apucate singur, nu la școală, căci n-aveam timp 
cind muşca din noi foamea ca un rechin. Copiii de astăzi au cu ade- 
vărat copilărie, o copilărie veselă și sănătoasă. Nu e nevoie să-ţi 
descriu toate bucusiile pe care le pot avea ei în țara noastră acum, 
cind au fost alungaţi stăpinii de odinioară. Pentru că dumneata 
nu știi ce-a fost aici, în deltă, pe vremea cherhanagiilor. Și pentru 
că eu și alţii n-am putut învăţa carte, vreau ca ei să se bucure 
din plin de această mare binefacere. Sint aici pescari care au copii 
studenți la medicină sau urmează ingineria. Asta nu s-a pomenit 
pe vremuri, știi foarte bine. 

Îmi zimbi, apoi își strigă soţia, spunindu-i să ne mai aducă un 
lichior. 

Eram necățit. Făcusem o prostie, învinuindu-l pe nedrept că nu 
le dă copiilor putinţa să se joace așa cum vor ei, și spusei foarte 
amărit : 

— Îmi pare rău, tovarășe Dumitru. 

— A... nu, se grăbi să-mi răspundă el. Dumneata ai avut drep- 
tate. Copiii trebuie lăsați să-și dea friu liber închipuirii, dar să știe 
să se oprească la timp, să nu-i fure 'prea mult visurile deșarte. În- 
văţătura este o comoară pe care trebuie să te pricepi să o dezgropi 
și să pui stăpinire pe ea. Cealaltă comoară — și rise cu voie bună 
— n-au decit s-o găsească dacă există pe undeva. Mai știi? În pă- 
mint se află multe comori, ca și în mare. Și stuful, căruia i se dădea 
foc pe vremuri, € o comoară. Acum oamenii au învăţat să scoată 
bogății din orice... 

Cam aşa se desfășurase convorbirea noastră cînd i-am luat apă- 
rarea lui Nicolae şi, după cum vedeţi, brigadierul era un om în- 
ţelept. Poseda înţelepciunea poporului frecat de viață și nu se poate 
spune că n-avea dreptate. 


42 


Dar ne-am îndepărtat de preocuparea noastră, adică de povestea 
desfășurată de Maria, pe care trebuie să o terminăm, chiar dacă 
vom fi învinuiți de brigadier că ne pierdem vremea cu fleacuri. „Ai 
intrat în horă, trebuie să joci“, spune înţelepciunea populară, şi 
nu putem trece cu vederea sfatul acesta. 

Aşadar, asta era situația înfățișată de Maria. Și acum ea se pă- 
rea că își luase vint ca un miînz, vru să mai adauge citeva brașoave 
la povestire, dar i se făcu teamă. Dacă o ia prea mult razna, să 
nu bată la ochi băieților că e o invenţie. lar dacă îl vor întreba 
pe Spiru sau pe Paul, vor ride de dinșii, și atunci copiii cu sigu- 
ranță că n-o mai iartă. Se neliniști pentru tot ce spusese și ar fi 
vrut să plece pe dată, dar nu-i venea la îndemină. Din fericire se 
auzi de-afară glasul lui Dumitru, care picase de la mare : 

— Nicolae, Mişa... 

Copiii se despărţiră plini de gînduri. 


Un ordin 
al brigadierului Nicolae 


Nicolae nu putea să adoarmă. Dar nici Mişa. Ceea 
ce aflaseră erau lucruri prea din cale-afară de însemnate, și tulbu- 
rarea pusese stăpinire pe dinșii. O comoară în Sulina!!! Poate 
chiar mai multe ! Strașnică treabă ! Băieţii se suceau în pat aţiţaţi, 
cuprinşi de neastimpăr, fără să scoată o vorbă. Pînă la urmă în- 
cepură să flecărească despre aceste comori mai întii pe șoptite, apei 
din ce în ce mai tare și mai aprins, uitînd că afară e noapte nea- 
eră şi că toată lumea doarme. Dacă ar găsi ei comoara piraţilor !... 
Ar fi ceva grozav. O comoară de mărgăritare. O ladă întreagă 
plină ochi, strălucind ca soarele, fără să ardă... 

— Ce sint mărgăritarele ? întrebă Mişa. 


— Perle. 

— Ca alea pe care le poartă mama ? 


— Alea sint de sticlă. Mărgăritarele sint pietre preţioase. Un 
irag din ăsta costă o avere, și cum e o ladă plină, încît de abia 
a putut să se închidă capacul, înseamnă că poţi cumpăra cu ele o 
ţară. Turcia de exemplu. Ştii că astea sînt mărgăritare turcești ? 

— Turceşu?!! 

— Sigur, se infierbintă mai daparte Nicolae, a cărui imaginaţie 
incepuse să lucreze cu precizia unui ceasornic „Pobeda“ cu minu- 
tar central, scoțind din buzunarul minţii cite şi mai cîte lucruri 
extraordinare. Turceşti. Lurcii se impodobeau cu mărgăritare și 
purtau cite un șirag in mină de frumuseţe. 

— Turcul Ahmed, de la cherhana, spuse Mișa, poartă un şirag 
= mărgăritare tăcute din simburi de măsline. 

— Nu vorbeam de turci, se strimbă acru Nicolae, ci de tuncoaice. 

Și, pentru că Nicolae era tare la istorie, începu să povestească 
despre stăpînirea turcească de pe vremuri și averile pe care le adu- 
nau pașalele, despre Mircea cel Bătrin... Și, prin nu știu ce întim- 
plare, rămase cinstit în miezul problemei, adică pe drumul cel ade- 
vărat al istoriei, fără abatere, ca un școlar potolit şi cumsecade, în 
aşa fel, incit, de ar fi fost la catedră, ar ti luat un zece, cum de 
altfel căpăta întotdeauna cind nu cirmea prin porumb. Dar nu aceste 
iucruri ne interesează pe noi. Lrebuie să vă spun că Nicolae avea ne- 
voie să ia hotăriri, dar nu ştia încă ce fel de hotăriri. Asta îl fră- 
minta pe dinsul cu deosebire, şi dacă dăduse o raită prin istorie, este 
pentru că nu putea să iasă la capăt cu comoara piraților. „Desigur, 
spunea el, ar trebui să stau de vorbă cu Spiru Șchiopul, să-l descos, 
să-i pun întrebări meșteșugite, să-l trag de limbă. Și cu Paul. 
Trebuie să mai știe și el ceva. Pentru că, fără îndoială, Spiru cu- 
noaște locul unde e ascunsă comoara, dar nu vrea să spună.“ „Ca 
ce să spună ?* „„Dar nici de dezgropat n-are să o dezgroape.“ „De 
ce 2* „Fiindcă n-are să i-o lase Miliția. Orice comoară e a statului 
Asta e lege.“ „„Dar nu capătă o parte din avere cel care găsește o 
comoară ?“ „„Ba mi se pare că da, numai că n-o să se mulțumească 

Spiru cu un șirag de mărgăritare, cind în ladă sint pe puţin zece mii.” 
„E așa de mare lada ?*“ „Are un metru și douăzeci lungime, șapte- 
zeci lăţime și tot pe atit înălțime.“ „.O, e mare lada!“ „Sigur că e 
mare“ „Ţi-a spus Maria?“ „Ce ştie Maria? Așa sint lăzile de 
pirați“. „E de fier ?“ „Vezi bine că e 'de fier. Chiar și documentele 
vasului sint ţinute în lăzi de fier, bine închise. Cu atit mai mule 
mărgăritarele.“ „Sint unele comori blestemate.“ „Da, sînt, dar pi- 
rațu nu blestemau comorile.“ 

Cam aşa se desfășura convorbirea dintre cei doi fraţi, ghemuiţi 
în pat, uitind că ar trebui să doarmă, Pe fereastră o lună cît sura 
unui mare ceaun pentru ciorbă pescărească, roșie, parcă le făcea cu 
ochiul. Domnea o liniște apăsătoare. Doar din cind în cînd răzbă- 
teau glasuri de păsări de baltă speriate din somn. Uneori se întețea 
clipocitul apei care se strecura printre stuf în dosul casei. 

—  A1 avea curajul să vii cu mine în cală ? întrebă, după o vreme, 
Nicolae, ale cărui ginduri pribegiseră nestatornice de colo pină 
colo. 

— Ce să căutăm în beci acum noaptea? se zgirci Mişa, înfiorat 
doar de tăcerea din juru-i. 

— Trebuie să vedem ce e de tăcut, şi numai acolo îmi vin ide. 

Prin mintea lui Mişa se perindară fel de fel de ginduri. Afară e 
noapte şi pustiu. În beci noaptea e şi mai adincă. Nici ziua nu se 
simte bine în beci, dar acum. lar dacă Nicolae va începe să poves- 
tească, așa cum are obiceiul, istorii înfricoşătoare... Numai gindul 
ș] îngheţa. 

— Vii ? întrebă Nicolae. 

— Și cum vom ieşi ? Ne aude mania sau tata. 

-— Nu te teme, ieșim prin fereastră. Îl luăm și pe Vova, ca să 
nu ne fie urit. 

Dar Mişa se codea. Din fericire îi scoase din incurcătură glasul 
dojenitor al mamei, care intrase, fără ca ei să simtă : 

— Dar ce faceţi, pricolicilor, v-aţi pus la taifas în miez de noapte 
ca huhurezii ! Ia uite somn la ei! Ca iepurii cu ochii căscați! 

Băieți se azvirliră in pat, trăgînd pătura peste dinșii pină peste 
cap. În liniştea de sub pătură își simțeau bătăile inimii care zvîcnea 
cu putere. Încremeniţi astfel, ascultară încă o vreme glasul supărat: 

— Dacă vre să plecați pe mare să scuturaţi talianele, haideţi, 
acum are să se scoale și tata, poate-i daţi o mină de ajutor. 

La drept vorbind, asta nu le displăcea. De mult ar fi dorit ei să 
meargă cu barcazul pe mare cind pleca brigada să scuture talianele. 
Dar brigadierul n-a vrut să-i ia niciodată. Acum are să-l roage din 
nou, se gîndea Nicolae, şi poate o să-l înduplece. 

Paşn se depărtară, și ușa, care le despărţea odăile, se închise. Ni- 
colae scoase un ochi sfios, dar cercetător, pe deasupra păturii. Da, 
plecase. 

— Uite ce e, șopti dinsul, miine dimineaţă dai o fugă pe la toţi 
băieții. Toată brigada să se adune la ora nouă pe puntea vasului. 
Nimeni nu are voie să lipsească. 

— S-o chem şi pe Maria ? 

— De vreme ce am primit-o în brigadă !... 

Mai schimbară cîteva cuvinte, apoi somnul îi birui şi începură să 
se legene într-un scrinciob de vise, care mai de care mai grozave. 
Unul din visele lui Mișa era destul de plăcut : se făcea că anină de 
gitul mamei un șirag de mărgăritare adevărate. | 

— Ce e asta, băiatul mamei ? 

— E darul meu, mamă, de ziua ta. 

— Îşi mulțumesc, dragul meu băieţel, că te gindeşti la mine. Noi, 
Și eu, şi tatăl vostru ne facem mereu planuri cum să vă ingrijim 
mai bine ca să creșteţi mari şi înţelepţi. 

Se plecă să-l sărute, şi deodată șiragul, mişcindu-se, își aruncă stră- 
Iucirile pe faţa lui. Erau orbitoare. Strinse ochii, dar luminile pă- 
trundeau prin pleoape... 

Se trezi şi deschise ochii. Luna 'de aur ii mingiia obrazul. Zimbi 
cu sindul la mamă-sa, apoi adormi de-a binelea. 

Dar Nicolae visă numai bătălii cumplite cu pirați. Într-o luptă, 
în timp ce se iincleştase «de gitul unui pirat, cu care 'căzuse în mare, 
se văzu nevoit să-i dea drumul, pentru că un rechin, care semăna 

la bot cu Spiru, i-a smuls o mină. După cum vedeţi, rechinul lui 
Nicolae a vrut să fie mai original decit acela care îi înhăţase piciorul 
lui Spiru. Și Nicolae se simțea foarte necăjit, fiundcă era chiar 
braţul drept. Nu putea să i-l rupă pe cel sting ? Cum are să-și mai 
facă lecţiile ? Dar pină la urmă se linişti la gindul că are să în- 
veţe să scrie cu mina stingă. 

Nu era mare lucru. Tatăl său îi povestise odată că la cîrciuma 
din Sulina, aia cu artiști, unde apărea pe scenă o sirenă cu coadă 
de pește, care cinta ca o sirenă de vapor, cînta la vioară un om 
care ţinea arcușul cu piciorul. Își dădu seama că e treaz și, fără 
nici un popas, îşi continuă visul cu gindurile sucite ca și visul. Ce, 
e] n-ar putea să scrie icu piciorul? Are să incerce miine să vadă 
cum merge. 

În sfirşit, aburi somnului îl învăluiră în mantalele lor catife- 
late, îi întrerupseră prostiile, care erau pe cale să depășească cu 
mult toate imaginaţiile, și-l coboriră pe Nicolae undeva, parcă 
tot mai Jos și mai Jos, ţinindu-l strins în braţe. 

Dimineaţa se sculă devreme. În casă era liniște. Brigadierul dormea 
incă. Avea două zile libere și nu era silit să plece cu noaptea în cap. 
Nicolae privi pe fereastră. Încă nu  incepuseră să mijească zorile. 
Rămase o vreme cu gindul la cele ce visase, apoi iși aminti întim- 
plările din ajun. Cum era încă buimăcit, ele se incurcară în mintea 
lui, și băiatul își încreți fruntea, încercînd să desprindă ceva mai ca 
lumea din toată harababura. Ca să se limpezească, după ce îşi puse 
O haină groasă pe dinsul, sări afară pe fereastră, în aerul rece şi 
umed al nopţii de baltă. Sc aşeză pe banca din curte, cernind prin 
minte diferite planuri. 

În jurul lui nălucile de bezne se destrămaui La orizont, un nor 
străveziu, tulbure, parcă întins cu pensula de acuarele, lăsa să se ză- 
rească prin el culoarea ușor trandafirie a răsăritului care se anunţa. 
Pe deasupra norului ca floarea de măr incepură să ţișnească flăcări 
sfioase, asemenea unor ape roșii suflate de vint. Apoi, deodată, vil- 
vătăile se aprinseră puternic, și soarele se săltă de 'sub norul care-l 
ascundea, arătindu-și o strălucitoare felie de pepene cu gura în jos. 

Cerul sclipea învăpăiat. Curînd astrul se ivi în întregime, ca un li- 
ghean cu Jeratic pentru a hrăni armăsarii din basme ai cerului. 
Înmărmurit, Nicolae abia 'acum își 'dădu seama de lumina din jurul 
lui şi de stuful trezir din somn, care fremăta. Din inima pădurilor 
de stuf răzbeau glasurile păsărilor de baltă, amestecate cu cele ale 
orătăniilor de pe maidan. 

O vecină porni să cheme porcii pentru a le da tainul de dimi- 
neaţă : 

— Cir, cir, cir, cir... 

Hărmălaia de zgomote încîlcite ca un hăţiș creștea și se revărsa 
puternic şi felurit în lumina puternică, risipită peste înteaga Sulină. 

Nicolae sări inapoi în odaie. Mișa nu se trezise. Se lungi din nou 
în pat. Ce trebuie să facă azi ? Plănuia o expediţie cu luntrea, cum 
mai făcuse acum vreo citeva zile. Aveau să pornească astăzi din 
nou și să rămină la prinz undeva, pe grind, să mănince peşte fript 
pe jeratic, pescuit de ei. Vor pregăti barca asemeni unei corăbii de 
pirați, cu pinze. Avea brigadicrul în magazie o pinză veche. Acolo, 
undeva, pe un grind, vor putea să-și facă planuri... „Ce planuri ?* 
1și spuse el tulburat de somn. 

Adormi din nou și nu se trezi decit cînd îl strigă brigadierul, că- 
ruia îi plăcea, cînd era liber, să stea la masă cu toată familia. Astfel 
luară cu toţii cafeaua cu lapte. Nicolae îi spuse tatălui său că a 
hotărît o expediţie în deliă şi-l roagă să-i dea pinza din magazie s-o 
tacă velă. 

Tatăl se învoi, apoi își întrebă copiii dacă ar vrea să vină cuel 
la pescuit, Bineînţeles că ei săriră în sus de bucurie. 

— Dar venim cu toţi, tată ! 

— Care toți? 

— "Toată brigada mea. 

— Oho, făcu brigadierul, cam mulți. Cîţi sînteți ? 

— Nouă, cu Vova. 

—  Vova face parte din brigadă ? 

— Sigur. 

— Bine, se învoi tatăl. 

Nicolae îi făcu semn lui Mișa că e timpul să alerge să cheme bri- 
gada la întilnire, şi acesta ieşi încetinel. ca apoi să-i sfiriie călciiele 
pe ulițe. 


O expediţie 


cu urmări neaşteptate 


În spatele casei brigadierului își intind stăpînirea 
lacurile ca nişte tăvi mari de argint presărate prin desişul de stuf. Și 
acolo, unde se află apă, trebuie neapărat să fie și o barcă : e trăsura 
pescarului pentru acest drum fără pulbere. Fără ea omul n-ar putea 
să miște. Ea stă legată de un podeț, și n-ai decit să treci această 
punte ca să urci în lotca ce te aşteaptă să cutreieri bălțile pentru 
nevoile casei sau in Joacă. lar acolo unde sint pescari trebuie să fie 
ŞI Copii, iar unde sînt copii nu se poate să nu existe și imaginaţie 
multă. Imaginaţia este pasărea măiastră a copiilor, cu ajutorul că- 
reia ei se avintă în zbor, ca să răscolească ţinuturile ascunse şi mi- 
nunate ale basmului, intocmit pentru destătarea lor. Dar cînd natura 
revarsă în jurul copiilor aiita bogăţie de minuni în care sălășluiește 
basmul însuși, cum este delta plină de taine. inchipuirea copiilor 
adaugă peste povestea împletită de natură alte podoabe ale imagi- 
naţiei, stirnite de uimitoarea desfăşurare din juru-ie. 

Poate de aceea oamenii din deltă știu să ţeasă atitea poveşti ului- 
toare, iar copiii le calcă pe urme cu mai multă insufleţire și mai 
bogate roade... 

La întîlnire copiii erau in păr. Și după ce Nicolae înfățișă planul 
expediției, fiecare contribui cu ceva pentru ca expediția să reușească 
pe deplin, iar bucuria lor să fie mai mare şi mai plină de înţelesuri. 

Întreaga ceată adunată acum în jurul bărci dădea față cit mai 
adevărată corăbiei de pirați, și curind vela se desfășura pe o prăjină 
de rufe, iar un sort negru al mamei lu: Nicolae flutura în chip de 

pavilion al piraților în virful beldiei, ameninţind Sulina şi poate 
intreaga deltă. 

Și poate pentru că il criticasem pe brigadier că nu lasă friu liber 
imaginaţiei copiilor, el a fost acela care le-a ajutat să fixeze catargul 
pe corabia cu înfricoşătorul său drapel negru. 

— Ar trebui să aibă un cap de mort, zise Maria, după ce admiră 
o vreme întunecatul pavilion. Așa aveau pirații, adăugă dinsa, 
căreia, după cum știți, ii plăcea exactitatea. | 

Dar nimeni dintre ei nu se pricepea să deseneze capete de morţi, 
nici măcar de vii. Se mulțumiră deci cu drapelul golaş, lipsit de po- 
doaba care făcea plăcerea piraţilor şi sigur că i-ar fi incintat şi pe 
copii. Păi ce credeţi că ar li fost de vise rele să se zgiiască de pe şor- 
țul negru un cap de mort desenat cu cretă, cap care să arunce spaima 
in Oameni ? 

Îşi verifică armele. Era totul în regulă : citeva puști și mai multe 
pistoale, bineinţeles, «de lemn, dar copiii puneau mare preţ pe puterea 
lor de foc, ajutaţi de aceeași zină bună a copiilor — închipuirea — 
care face ca totul să se preschimbe după nevoile jocului. Grigore își 
adusese și arcul lui „mişto“, cum zicea Vladimir. Era singura armă 
adevărată după părerea mea (şi chiar a lui Grigore), dar ea nu pre- 
țuia nimic în faţa puștilor de lemn, după părerea lui Nicolae. Un 
cuțit șterpelit de Maria din bucătăria mamei sale, deși purta un tăiş 
ca de brici, avea să fie o armă mult mai pașnică ; el trebuia să slu- 
jească la spintecarea peştelui vinar de Grigore. Copiii mai aveau în 
barcă şi citeva sulițe de trestie, cu vinful otrăvit cu venin de cobra 
din insulele Baleare. 

Trebuie să vă spun că era un mic talmeș-balmeș in toată această 
treabă, deoarece în insulele Baleare nu există cobre. Dar are vreo 
importanţă ? Vă întreb pe dumneavoastră, cititori ! 

Dacă credeţi că are importanţă, atunci aruncaţi cartea aceasta 
și n-aveţi decît să vă desfătaţi, citind o broșură ştiinţifică despre șer- 
pii otrăvitori şi locul lor de baştină. 

Cartea aceasta trebuie s-o citească nu numai copiii, dar şi virst- 
NICii care vor să-și aducă aminte de copilărie. Și cine nu-și aminteşte 

cu drag de năzbitiile de pe vremea aceea de aur? Eu, de pildă, 
dacă am scris această carte a fost in primul rind pentru că am vrut 
să retrăiesc citeva momente din această viață de mult trecută și să le 
împărtăşesc băieților, și chiar fetelor, pentru că eu nu sint de păre- 
rea băieților cu privire da fete. Am cea mai mare stimă pentru ele. 
De aceea am făcut totul ca Maria să fie primită în brigadă. (Căci de 
fapt mie mi se datorește primirea el.) 

Şi acum să ne intoarcem la treabă! Cu aceste necruțătoare arm: 
pe care le aveau nu era de mirare că ei se întorceau întotdeauna vic- 
torioși și fără nici o pierdere de vieţi omenești din partea lor. Nu 
era de joacă cu ele. Iar pe fundul corăbiei se mai găseau și citeva 
grenade culese de pe maidane, cu care se putea sparge perfect şi 
cu adevărat capetele dușmanilor. Dar cel mai bine înarmat dintre 
toți era Vova. Avea niște colți strașnici, moștenire de la tatăl său, 
şi de aceea Vova nici nu se interesa d: pregătirile războinice ale pri- 
etenilor săi şi nu-și luase nici o altă armă. 

În sfîrșit, căpitanul de pirați, supranumit Ochi-Negru — adică 
Nicolae — așezat la prova, după ce-și bandajă cu o fișie neagră 
ochiul sting, dădu comanda, şi corabia ridică ancora. (Nu exista 
nici o ancoră, dar nici acest lucru nu are însemnătate.) Vasile era 
la visle, iar Grigore la cîrmă. Ei urmau să tacă cu schimbul. Cei- 
lalți trebuiau să vislească pe rind. 

În jurnalul de bord Maria însemnă neuitata dată : „În dimineața 
zilei de 20 iulie, 1957, corabia „Vijeliosul“, comandată de căpitanul 
Ochi-Negru, a ridicat ancora pornind spre sud, îndreptindu-se 
către insula misterioasă ocupată de pirați, spre a smulge din mii- 
pile lor comorile adunate de ani de zile.“ Citi băievilor textul, și 
ei rămaseră incintaţi. 

Căpitanul scruta orizontul prin ochean — o bucată de trestie 
cît un fluier — și nimeni nu se minuna cind Nicolae anunţa din 
cînd în cînd stinci de care timonierul Grigore trebuia să se fe- 
rească după comanda căpitanului: „Cirma, babord, cirma, tri- 
bord!“ Nici măcar Maria, de vreme ce intocmise textul din jur- 

Barca aluneca pe girla tăcută, printre pereţii de stuf, ciocnin- 
du-se de plauni care pluteau pe ape nemișcate. Stirneau păsăretul 
şi se uimeau mai ales cind sălta de pe maluri Martin-pescarul, stră- 
lucitor ca un mare fluture inveșmintat în albastru și verde. Încre- 
meneau cu ochii sticliți la stircii roșii, și tare le lăsa gura apă cînd 
auzeau fil, fil, fil şi se ridica în văzduh rața sălbatică bună de 
ciorbă. 

— Flăcăi, se intoarse căpitanul spre echipaj, schimonosindu-se 
infiorător, întocmai ca piraţii lipsiţi de inimă, în stare să spin- 
zece omul, flăcăi, trebuie să debarcăm încet, pe nesimţite, şi la 
adăpostul stincilor să-i culcăm pe toţi la pămint, fără să cadă 
nimeni din partea noastră. lu, Mişa, ai să cari grenadele şi ai să 
stai lingă noi ca un servant de artilerie! 

— Dar ce, eu să nu trag ? se burzului Mișa. 

— Ai grenadele in sac. Cind vezi că e groasă, arunci în pilcul 
dușmanilor. Tu, Vladimir, să lași seminţele — ce dracu”, toată ziua 
mănînci, nici la o treabă serioasă nu încetezi ! — să laşi seminţele și 
să ai grijă de Vova, să nu cricnească şi să ne facă vreo boroboaţă. 

— "nţeles, căpitane, zise fără nici un avint Vladimir. (Nimeni 
însă nu ştia ce fel de boroboaţă ar fi putut face Vova.) 

— Ceilalți toți vom 'da un iureş să ocupăm poziţiile cele mai 
bune. Apoi, pocindu-se și mai cumplit, adăugă : Cine nu se va su- 
pune ordinelor, va fi impuşcat ! 

Și ca să arate că nu e de glumă, scoase revolverul, intinzindu-l spre 
bieţii pirați. Deodată Vova sări de la locul lui și ii smulse ucigă- 
toarea armă din mină, dezarmindu-l. Vă asigur însă că nu era un 
ct de răzvrătire din partea lui, ci el credea că vrea să arunce o 
bucată de lemn în apă. Lin hohot de ris cuprinse echipajul, şi Nico- 
lae se cam dezumflă. 

Ca să-și ascundă nemulţumirea, puse din nou ocheanul la ochi. 

— "Ţi-ar trebui un binoclu, spuse Luca. 


— Nu-i nevoie, răspunse morocănos Nicolae, n-am decit un 
singur ochi. 


52 


— Sigur, sări Mișa, ce prost ești ! 

Și se gindi că de bună seamă ocheanele au fost construite pentru 
oamenii cu un singur ochi. Scoase din buzunar o bucată de cirpă 
neagră ruptă din şorţul mamei şi își bandajă și el un ochi. 

— Dă jos bandajul, Mişa, strigă înciudat Nicolae, fulgerindu-l 
cu singurul său 'ochi tot atit 'de negru ca fișia de cirpă. Numai căpi- 
tanul trebuie să aibă un singur ochi. De aia îi spune căpitanul 
Ochi-Negru. 

Mișa se posomori de necaz şi își lepădă cu părere de rău cirpa 
hărăzată doar căpitanului. Ți-era mai mare mila de Mișa. Era gata 
să se smiorcăle că nu poate avea şi el un ochi scos. Atunci Maria, 
ca să-l liniștească, îi spuse că el ar putea fi piratul fără nas. Dar 
Mișa refuză cu hotărire. N-avea cum să fie fără nas decit numai 
rupîndu-și cu adevărat nasul și așa destul de cîrn. Și chiar asta 
spuse Mişa : 

— Cum o să fiu fără nas ? Sămi-l rup? 

Din această mică încrucișare ide cuvinte răsări o idee mare, cum se 
nasc uneori ideile mari, dintr-un lucru de nimic. La drept vorbind 
ideea a fost mai întii mică, apoi a crescut, s-a dezvoltat cu con- 
tribuția tuturor, pină a ajuns să devină uriașă. Astfel Grigore se 
opri din vislit și işi dezvălui părerea cu glasul lui cumpănit: 

— Copii, știți ce mă gindesc? De ce să fim noi pirați şi nu o 
expediţie științifică pe coasta Africii ? 

A fost ca o lovitură de tun. 

— Just, spuse Vladimir, care vorbea pe sponci. 

Andrei strigă : 

— Bravo, o expediţie ştiinţifică pentru studierea florei din 
Africa ! 

— Nu se poate, zise scurt Nicolae. 

— Nu! spuse și Mișa cît se poate de scurt. 

— De ce nu se poate ? se revoltă Maria. 

— Avem pavilion de pirati. 

— Îl dăm jos şi punem unul alb. 


— De unde alb? 


— Batista mea, și o flutură. Era o batistă albă, curată şi mare 
ca o basma. | 

— Nu se poate, se încăpățină Nicolae. Mai întii că nu putem 
să dăm Jos pavilionul decit numai dacă am urca barca pe grind, 
culcind-o pe-o coastă. E greu. Apoi, după cum știți, am pornit să 
ne luăm la trintă cu piraţii și să le smulgem nestematele aduse 
din... aduse din... (nu găsea locul potrivit). 

Mişa îi veni în ajutor: 

— Din America de Sud (de astă dată nu mai greşi). 

— Din America 'de Sud, consimţi cu uşurinţă Nicolae. 

— Nimic nu ne împiedică să intilnim acolo nişte pirați și să-i 
răpunem, zise Maria. 

— E drept, îndrăzni Luca, delicat. 

— N-are nici un rost, interveni și Andrei, să fim tilhari, cînd 
am putea fi foarte bine nişte savanţi. Ce ne costă? 

Dar Nicolae apucase să-și spună pirat şi nu mai era nimic de 
făcut. 

— N-avem cum da Jos pavilionul. 

— O să zicem că e un pavilion alb pe care l-a innegrit fumul 
mașinilor, mai spuse Grigore. 

— Și eu ce să fac? Să renunţ la bandajul meu? (La care ţinea 
cu strășnicie.) 

— Nu renunți, hotări Maria. i-ai pierdut un ochi într-o ex- 
pedițe. 

Nicolae işi perindă la iuțeală prin minte citeva ginduri, niţel 
cam zdruncinat în pornirile sale piraterești, căutind foloasele. 

— Și pină la urmă — adăugă Maria — putem fi cu toții răniți. 
Eu, de pildă, îmi voi pierde braţul sting. Un pirat mi l-a retezat 
CU O tOporișcă. 

— Foarte bine, strigă înflăcărat Vasile, care tăcuse pină atunci. 
Mie mi-au rupt un picior. Are să fie foarte frumos. 

— Valabil, strigă și Vladimir. 

-— Ura! pupă Mișa. 

Toţi erau ciștigaţi şi fiecare se pregătea să piardă cite un mădu- 
lar, cind, debarcați pe coasta Africii, vor avea de înfruntat atacu- 
rile piraţilor fioroși. 

lată, după cum vedeţi, ideea aceea mare despre care pomeneam 
şi care făcu senzaţie in rindurile tuturor. 

Dar cititorii nepricepuţi şi ageamii îşi vor pune desigur între- 
barea : „Pentru ce această idee e mare? Pentru că băieții erau 
gata să se lase 1mbucătățiți cu ghiotura și cu toptanul ca la măce- 
lărie ?“ Ei bine, o intrebare atit de lipsită de noimă n-o pot pune 
decit virstnicii, nicidecum cititorii copii, care (să-mi fie iertat) sînt 
mai inteligenţi și care au priceput, desigur, despre ce e vorba. Păi 
intorşi în Sulina ciopirțiţi, ologi, ciungi și chiori, acoperiți de glo- 
ria unor lupte îndirjite, ar fi surnit invidia brigăzii lui Ștefan, 
care ar fi crăpat de ciudă. Dar chiar dacă nu s-ar fi văzut decit 
ei înșiși și tot era mare lucru... 

Dar curind se ivi un mare bucluc. 

După cum se arătă la numărătoare, mădulare bune de rupt nu 
existau decit patru, iar ochi de scos numai doi. Copiii erau opt în 
total. Din socoteală l-au înlăturat desigur pe Vova. El era singu- 
rul care nu voia să-și rupă nimic. Cel puţin nu-și arătase această 
plăcută dorință, ceea ce însemna că stătea bine cu picioarele pe 
pămint. (Și unde mai pui că avea patru.) Altfel şi el avea imagi- 
nație. Poate că, dacă ar fi înțeles pentru ce se certau prietenii lui, 
ar fi hotărit să piardă şi el ceva, măcar coada. Ca dovadă că avea 
imaginaţie, este că la un moment dat sări din barcă şi se repezi să 
prindă în bot, clănțănindu-și dinţii, un fulg de esretă care plutea 
liniștit și paşnic pe deasupra apei. Ce i-o fi venit nu ştiu, dar pun 
rămășag că se molipsise de la copii. De vreme ce ei credeau că li- 
şița e papagal, de ce nu şi-ar fi închipuit și Vova că fulgul e 
rață ? 

Copiii se găseau în incurcătură, deoarece nu voiau ca rupturile 
să se repete, iar aritmetica pe care o învățaseră în școală nu-i 
ajuta să împartă şase intregi la opt. Poate numai dacă unul din- 
tre copii și-ar fi pierdut doar o jumătate de braț sau picior, lu- 

crind cu zecimale, ceea ce nu mergea de loc pentru o asemenea 
treabă. 

O să mă intrebași cum se face că n-a mai rămas nimic de rupt 
cind pare-mi-se de la cap şi pină la tălpi mai sînt atitea locuri 
minunate de fărimar? De pildă, moalele spatelui. Ei bine, trebuie 
să vă spun că nu vă pricepeţi : cind îţi rupi piciorul, sau mina, ori 
pierzi ochiul, asta e ceva. Se vede. Ai cu ce să te mindrești. Dar 
de pomană ai să te lauzi că vrăjmașii ţi-au tăiat o halcă din partea 
moale a corpului, sau chiar două părți, pentru că ele nu sînt la 
vedere. Cum ai putea să dovedeșii că ai rămas berc și să te fudu- 
lești în faţa celorlali copii din Sulina ? 

Pînă la urmă fură nevoiţi să împartă restul mădularelor, tîm- 
plele, ochii și capul in aşa fel. incit fiecare să poarte un semn vizi- 
bil de vitejie, chiar dacă se repeta. 

Rămăsese niţel cam nelămurită tărăşenia cu pavilionul. Erau o 
pașnică expediție ştunţifică compusă din savanți cu renume, care 
călătoreau pe o corabie de pirați ? Nu prea se potrivea. Dar Ni- 
colae hotări că poate e mai bine să aibă un pavilion de pirați, ca 
să-i sperie pe dușmani și să-i pună pe fugă din calea lor. Lucrul 
acesta se dovedi însă fără de folos, deoarece, cind acostară, pira- 
ţii îi atacară cu atita iurie, încit multă vreme se auziră împușcă- 
turile blajinilor savanți veniți să studieze flora Africii. În sfirșit, 
după nu ştiu cite ore de luptă crincenă, piraţii rămași în viaţă se 
retraseră în păduri, iar savanții noștri se puseră să-și lege rănile și 
să-şi amputeze mădularele hotărite. 

De fapt, după părerea mea, ei nu aveau nevoie să-şi ciopir- 
ţească nici un deget. Aveau un aer atit de înspăimîntător, cu părul 
in neorinduială, zgiriați pe obraji şi pe brațe, însingeraţi, cu că- 
măşile rupte prin hășișui stufului, încît ar fi putut să stirnească 
pizma oricărui copil din Sulina dornic de masacru. Erau de plins. 
Totuși, pentru că hotăriseră să se măcelărească, se aranjară astlel, 
încât Nicolae avea un ochi scos și se bandajă. Mișa făcuse la fel 
cu ochiul drept. Grigore își pusese în dosul genunchiului trei bu- 

Căți de trestie și se legase de jur împrejur peste genunchi cu ba- 
tista, încit umbla cu un picior ţeapăn ca Spiru. Maria se încinsese 
cu o sfoară peste mijloc, prinzindu-şi braţul sting de-a lungul 
corpului. Luca işi înfășurase capul cu un fular. Vasile îl imitase pe 
Grigore și era ințepenit de piciorul drept. Andrei pierduse şi el un 
braţ şi îl ascunsese, virindu-l în pantaloni pe sub curea. Vladimir 
işi tira un picior. Și astfel șoldu, strimbi, pociţi, șchiopi, hirbuiți 
ȘI SUCIŢI, însingerați, cu hainele rupte, cu părul vilvoi, ajunseră pe 
o pajiște inflorată de pe grindul pe care debarcaseră și unde se 
arătară în toată splendoarea lor, ca o armată hitleristă după o 
infringere grea. Erau jalnici pe de o parte, iar pe de alta îți venea 
să rizi să se cutremure pămintul, văzindu-le înfăţişarea şi mersul 
1zmenit. 

Era o pajiște inuinsă, ocolită de stuf, și, undeva, înaintea lor, 
se vedea, ca printr-o poartă deschisă, o frintură de lac strălucind 
In soare. Stutul foșnea ușurel. Apele susurau. Coborise o mare li- 
miște. Porniră într-acolo. Vladimir, slab și lung cum îl ştim, cră- 
cănat de piciorul pe care-l trăgea după dinsul, părea că-l saltă 
valurile ca pe o gsamandură ciudată, iar umbra lui juca pe iarbă 
caraghios. Grigore iși aducea piciorul înainte, descriind un arc de 
cerc şi-l pocnea să sune ca lemnul lui Spiru. Maria își ţinea umă- 
rul cu beteşugul mult mai sus şi umbla aşa hiită, asemenea unui 
avion cu o aripă ruptă. Andrei își aducea încet picioarele țepene, 
de ziceai că umblă in papainoage, cu capul în jos, cercetind din 
mers florile dintre ierburi, și părea că vrea să cadă-n nas. lar 
capul cit o baniţă, al lu: Luca, se bălăbănea, de credeai că acum 
coboară de pe trupu-i s-o ia de-a rostogolul către apă, ca un do- 
vleac. Numai Nicolae și cu Mişa erau mai întregi. Lor le lipsea 
cite un ochi. Vasile încheia alaiul acesta de pe altă lume şi, buflei 
cum era dinsul, sărea ca o broască şchioapă, ca să poată merge. 
Toţi erau serioşi și gravi, tăcuți, preocupaţi să fie cit mai autentici, 
ca niște adevăraţi luptători hărtăniți prin bătălii şi războaie. Și, 
pe cind schilozii noştri traversau astfel luminișul plin de soare 

peste care se incurcau umbrele lor lungi și lipsite de formă, se 
auzi din dreapta, din stuf, un val de ris, gros şi inecat, parcă ve- 
nind din fundul pămintului, ris care izgoni sălbatic tăcerea locu- 
rilor. Se opriră cu capetele întoarse, inţepeniţi, zgiindu-se strimbi 
și suciți cum se aflau în clipa cind auziseră risul şi care continua 
să se rostogolească răguşit în văzduh. Cum ședeau încremeniți şi 
jerpeliți, păreau opt sperietori ciudate înfipte pe grind, să alunge 
rațele. Numai Vova se mișca întreg, voios și vesel. Ciulindu-și 
urechile cu o altă măiestrie decit cea cunoscută pînă atunci, porni 
într-acolo, cu perii zbirliți, miriind, ceea ce pe copii îi băgă în 
sperieţi. Începu să latre cu dirzenie virit în stuf, dar curind tăcu. 
ŞI trecură clipe ca anii, fără să se mai audă ceva. 

Asta îi înspăimintă și mai virtos. Nu cumva il omorise pe 
Vova ființa aceea misterioasă ca un duh al apelor? Dar după o 
clipă de la acel gind îngrozitor Vova reveni mai vesel, și fără de 
cusur, la copii, lătrind cu voie bună și parcă spunindu-le că acolo 
se află un prieten. | 

Se indreptară ; îşi puseră la loc braţele și picioarele, înlătu- 
rind urmele masacrului și se grăbiră spre locul unde-i călăuzea 
Vova. Întreaga liotă rămase înmărmurită. Cine credeţi că se afla 
acolo ? Piratul. Marinarul cu barbă roșie. 

Italianul, încă rizind, le spunea ceva pe limba lui, din care 
Maria reţinu două cuvinte pe care el le repetase mai des şi care 
arătau o mare uimire: 

— Per dio, adică : „Dumnezeule !“ sau cam așa ceva. 

Un lucru, care-i uimi nespus pe copii, era că marinarul şedea 
pe un scăunel cu trei picioare, in chiloți, cu burta revărsată, cu 
tricoul vărgat pe dinsul, cu șapca pe cap şi cu picioarele goale, 
păroase, virite într-un smirc, ca cel mai cuminte om care face 
baie de nămol la tălpi. În gură își ținea nelipsita lui pipă din 
spumă de mare. Vorba vorbei: „Numa-n piele și-n căciulă şi cu 
luleluţa-n gură.“ 

Se pare că era cel mai potrivit loc de a face baie la picioare, 
departe de zgomotul orașului, în poeticul cadru al deltei. Dar co- 
piii abia după cîteva clipe își dădură seama ce se întimplă: pe 
picioarele păroase ale marinarului stăteau agăţate și se ospătau, 
îndopindu-se cu singe, mai multe lipitori. Erau umflate și groase, 
și în clipa cind se simțeau pe deplin îmbuibate se desprindeau şi 
cădeau grele în apă, fără să mai poată mișca de ghiftuite ce erau. 
Copiii ştiau despre lipitori că sint folosite de unii oameni prea 
singeroși la o treabă ca asta, dar nu le văzuseră niciodată decit 
agăţate de piciorul vreunei vaci aflată la păscut în deltă. Pină și 
Vova se arătă mirat de toată afacerea asta și intinse botul după 
o hpitoare dolofană care-și dăduse drumul în apă. Marinarul 
mingile cîinele și intrebă : 

— Come si chiama il cane ? 

— Vova, răspunse Grigore, care înţelese intrebarea. 

— Tu vuoi ancora una polpetta? Si? se adresă piratul lui 
Vova. 

Dar Vova nu ştia decit românește, însă după felul cum dădea 
din coadă parcă ar fi priceput că-l întrebase dacă mai doreşte un 
cirnat. Și se duse să cotelească, mirosindu-i hainele care mai păs- 
trau încă parfumul îmbătător de cîrnați italienești. 

De undeva, de departe, răsună un glas înalt, cu ondulați ma- 
rinăreşti, pe care le aducea vintul, izbindu-le de stuf și ape: 

— Sono qui, răspunse strigătul răgușit al lui Barbă Roșie, cum 
1] porecliseră copiii. 

Se auzea pe aproape clipocitul apei, și curind răsări în apro- 
piere o barcă la care vislea un om, aflat cu spatele înainte. Cind 
intoarse lotca, omul îşi arătă faţa slabă, rasă, cu o mustață mică, 
răsucită. Era Spiru. 

— Aha! făcu incet Nicolae, şi dete cu cotul în șoldul lui Gri- 
gore care se afla lingă dinsul. Cotul acestuia zvicni mai departe 

și „aha“-ul lu: Nicolae se transmise ca un curent electric printre 
copii. 

— Sei pronto? întrebă Spiru, oprindu-și barca undeva. 

— Si, hirii bărbosul. 

— Bene. Și adresinidu-se copiilor : Ce faceţi voi aici, copii ? 

— Ne jucăm, răspunse Nicolae care intrase la o serioasă bă- 
nuială. „De ce oare ne întreabă ce facem aici? Ar fi trebuit să-l 
întrebăm noi ce fac ei aici.“ 

Apoi bărbosul începu să vorbească mult și repede, în timp ce-și 
căra îmbrăcămintea în barcă. Urcă şi dinsul. Se pare că povestea 
ceva foarte important, căci din cind în cind, aprins, se bătea cu 
palmele pe pulpele goale strigînd : 

— Tesoro del tesoro! 

Copui îi urmăriră cu ochiii, pînă cind girla se frinse și barca 
pieri din vedere, ascunsă de zidurile de stuf. 

— Ei, ce spuneţi, băieți ? rupse tăcerea Nicolae. Nu vi se pare 
ciudat că Spiru, fostul pirat, și piratul cu barbă roșie se cunosc? 
Și nu vi se pare ciudat că se află aici amindoi? 

Da, era ceva, dar nu mare lucru. Dacă Spiru a stat o vreme în 
Italia, sigur că s-a învirtit tot prin porturi ca marinar ce era şi 
deci era firesc să cunoască marinari. Dar ce căutau aici, departe 
de oraş? Asta era întrebarea principală. L-a adus Spiru cu barca 
pe bărbos ca să-și pună lipitori ? Cam tras de păr. Nu putea săi 
le-aducă Spiru în oraș? Pe vremuri, știau băieţii, toţi frizeri 
aveau lipitori în borcane pe care le aplicau acasă bolnavilor, în 
timp ce aceştia ședeau cu picioarele virite intr-un lighean cu apă 
ŞI Citeau ziarul. 

Deodată Andrei, care se depărtase de ei, strigă cu o voce atit 
de ascuţită, încit copiii năvăliră buluc lingă dinsul: 

— La uitați-vă, băieți! Veniţui fuga! 

În marginea stufului se afla o groapă proaspăt săpată, mai în- 
colo alta. Apoi descoperiră altele răsfirate pe tot grindul. Erau 
peste douăzeci de gropi prin stuf sau pe grindul înflorat. 

— Ce să tie asta? intrebă Nicolae, și tot el răspunse cu răs- 
punsul pe care il aveau in minte și ceilalți : Au săpa: după comoară. 

— Fără îndoială. 

— E sigur, vorbi Andrei. 

lar Grigore și Maria dădeau din cap adeverind, cuprinși de un 
noian de ginduri. 

— Or fi găsit-o ? întrebă cu voce mică Mişa. 

— De unde! 

Cercetară de aproape gropile. Unele aveau cam o jumătate de 
metru adincime, altele mai puţin. Dar toate aproape semănau cu 
o pilnie, ca și cum ar fi căutat numai, dar de scos nu scoseseră 
nimic. În vreo două locuri pămintul era săpat mai în lung. 

„Cu ce-or fi săpat? Marinarul n-avea unelte. Poate că au să- 
pat cind au venit, și sculele le aveau în barcă, iar Spiru se dusese 
să cerceteze alte locuri, în timp ce bărbosul se elkbera de prisosul 
de singe cu ajutorul lipitorilor. Sau lipitorile și le pusese doa: de 
plan ?*“ își spuneau copiii pe drept cuvint. 

Înfierbintaui, cu capul tobă de cugete, din care unele dintre ele 
cit se poate de năstrușnice și prăpăstioase, se intoarseră acasă. Din 
peștele pe jeratic, pe care voiau să-l mănince la iarbă verde pe 
malul apei, nu mai rămase nimic. Totul căzuse la pămînt în faţa 
acestei noi situaţii, care părea să-i pună pe urmele 'comorii, rai 
interesantă decit peștele la grătar cu mujdei de usturoi, mujdei pe 
care Mișa îl avea în buzunar într-un borcan. 

Nici nu le mai era foame. 

— Tesoro del tesoro! strigă Maria, lovindu-și picioarele cu 
palmele. 

— Ce-or fi insemnind vorbele astea ? întrebă Andrei încet, de 
parcă s-ar fi întrebat singur. 

— Ar trebui să facem rost de-un dicţionar italian-român, pro- 
puse Grigore. Nu ne-ar strica. 

Îşi dădură înuilnire a doua zi de dimineaţă la nouă pe puntea 
vasului lor. 

Mi se pare că e pe cale 
să se încurce iţele 


În anul cind se petrecea intimplarea din această 
Carte, restaurantul din Sulina era un local care se deosebea mult 
de circiuma de dinainte de război, unde se schimonoseau artiştii. 
Dar find aceeași clădire, pereții dinăuntru, 'deși spoiţi în alb, 
nu-și înlăturaseră cu totul urmele trandafirilor care decoraseră, 
pasămite, plăcut aceşti pereți după gustul, se vede, al oamenilor 
de pe atunci. lar dacă ștergeai cu o cîrpă zidul, ieșea la iveală 
unul sau mai mulți copilaşi goi, goluți, pictaţi, care purtau în 
braţe cite un buchet de trandafiri și zburau cu aripi de fluturi pe 
un cer de cerneală. Aceștia se numeau îngeri și locuiau în cer, pe 
undeva, călărind pe nori, şi era ceva foarte drăguţ pentru cred:n- 
şele triste ale oamenilor de pe vremuri. 

În fundul sălii se simţea locul unde fusese deschiderea scenei, 
acum tencuită, și, bineinţeles, artiștii de mina a şaptea, care să se 
scălămbărască, nu mai existau. Însă dacă era aceeași clădire și se 
mai desluşeau vechile urme de care vorbeam mai sus, asta nu are 
nici un fel de insemnătate. Cind se vor ridica noile clădiri în 
Sulina, așa cum se clădește peste tot în țară, desigur că restauran- 
tul va căpăta o sală ca lumea. Important este că în restaurantul 
acesta nu se mai adunau negustorii să facă afaceri pe spinarea 
muncitorilor care trăiau de azi pe miine spre a umple cu bani bu- 
zunarele tuturor speculanţilor. La mese aflai acum oameni cuni- 
secade : pescari, muncitori, marinari, funcţionari, în sfirșit, felu- 
riți oameni ai muncii din Sulina, în jurul unui pahar cu vin, ri- 
zind și glumind. Pescarii, zgomotoşi şi voinici, pe lingă glumele 
pe care le făceau îşi mai intocmeau și planuri unde să așeze a doua 
zi mai bine talianele şi carmacele pentru ca recolta de pește să fie 
mai bogată. 

La o masă, cițiva marinari de pe vasul „Neapole“ zdrăngă- 
neau din mandoline și ghitare. În jurul lor se strinsese un grup de 

oameni Care ii asculta cu plăcere. Un tinăr marinar cînta cu o 
voce frumoasă de tenor: 


I] fior della camelia 
E un, adorato fiore... 


La altă masă se afla Piratul — de acum incolo numai așa 1 
vom spune, și numele îl vom scrie cu literă mare — adică mari- 
narul cu barba roșie, împreună cu Pietro, prietenul său, care nu 
știu dacă era mai tinăr decit Piratul, dar, neavînd barbă, părea 
astfel. Pietro, spre deosebire de Pirar, avca părul și ochi negri. 
De felul său era foarte vioi, dar acum şedea la masă cam pleoşut. 
Se vede treaba că băuse ceva mai mult, cum au prostul obicei unii 
oameni. Cit privește Piratul, acesta se invăluise într-un nor de 
fum, pufăind din luleaua lui uriaşă. Ochii i se făcuseră mai mici. 
Dormea sau se gindea? Deşi cunosc destul de bine limba sta- 
liană, n-aş putea să vă spun ce vorbeau, deoarece nu scoteau nici 
un cuvint. Din cind în cînd însă ochii Piratului se deschideau 
mari din ascunzișuri să privească pe cei care intrau în restaurent, 
a cărui ușă scirțiia de parcă guiţa un purcel. Se pare că era fă- 
cută astfel, spre a trezi din toropeală chenţii. 

Era ora nouă şi jumătate, și desigur că în hrubă, sau mai bine- 
zis pe puntea vasului „,Vijeliosul“, se adunase întreaga brigadă, 
așa cum se hotărise. Vom vedea mai apoi ce s-a petrecut acolo, 
pentru că aici s-a intimplat ceva de mare însemnătate pentru în- 
treaga desfășurare a povestirii noastre. 

Guiţind ca un purcel înjunghiat, cum arătam mai Sus, ușa s-a 
deschis şi în restaurant a intrat Andrei. Ochi Piratului au stră- 
lucit o clipă ca cerul dintre perdelele de păr, dar s-au închis la 
loc, ca nişte obloane care apără de soare. După cum vedem, An- 
drei nu se aila la adunarea brigăzii. Fusese trimis de tatăl lui; să 
cumpere un litru de vin. Potrivit legilor brigăzi, cind un copil 
era ținut acasă cu treburi, el nu putea fi supus nici unei pedepse, 
cum s-ar fi cuvenit dacă ar fi umblat teleleu. Desigur însă că fiecare 
avea obligaţia să se  descotorosească degrabă de treburile astea 

mărunte și să vină glonț la adunare. Andrei cumpără deci vinul 
şi se grăbi să plece, ca să ajungă la locul de întilnire in cel mai 
scurt timp. Cind, deodată, arunaindu-și ochii prin încăpere, îl 
zări pe Pirat. Dorinţa de a-l mai studia îl făcu să întirzie şi ră- 
mase vreme îndelungată să-l privească. 

Să nu credeți cumva că de felul său Andrei e un copil care 
pierde vremea ca un gură-cască. Nu. Dar obiceiul de a sta ne- 
mișcat, să privească cu luare-aminte la ceva, cercetind cu stăru- 
ință fiecare amănunt, venea de acolo că băiatul era botanist. 
Avea acasă un foarte frumos ierbar, pe care și-l îngrijea ca pe ochu 
din cap și îl completa ori de cite ori găsea prilejul. La școală fă- 
cea parte din cercul micilor naturalişti și era cel mai tare în 
treaba asta. În faţa ierbarului, cu lupa în mină, întirzia adeseori, 
și ctteodată uita chiar de masă. De aici i se trăgea obiceiul nu nu- 
mai să privească îndelung nemișcat, dar și tăcerea lui. Era obis- 
nuit doar cu gindurile sale, ca în faţa ierbarului. Dar nu încăpea 
nici o îndoială că figura Piratului nu era o plantă și nici măcar 
nu semăna, să zicem, cu o floarea-soarelui cu care ar fi putut să 
aducă prin rotunjimea ei, dacă ţi-ar fi trecut prin gind să-l asemeni 
și dacă ai fi fost foarte ingăduitor. Oricum, e sigur că nu făcea 
parte din flora Italiei, iar Andrei nici nu se gindea să creadă. 
Dar pentru că veni totuși vorba de asemănări, barba lui încâlcită 
şi bogată ar fi putut să te ducă cu gindul la o roșie iarbă de 
mare. Şi pină la urmă zegrasul merită să fie cercetat in chip de 
floră. Dar să nu mai pierdem vremea, deoarece Andrei nu-l stu- 
dia pe marinar nici ca floare, nici ca iarbă de mare, ci ca pirat, 
ceea ce e cu totul altceva. Și pe cînd Andrei încă mai ședea în 
cumpănă dacă să mai rămînă sau nu, cu toată teama că și acasă 
şi la brigadă va fi scărmănat pentru întirziere, a intrat în restau- 
rant Spiru Şchiopul, bocănind cu piciorul lui de lemn. Asta nu 
era un lucru deosebit. Spiru venea întotdeauna peste zi să soarbă 
un pahar de rachiu, iar seara era angajat să frisă mititei pe un 
grătar pus afară în faţa restaurantului și să strige cît îl ţinea 
gura, clănțănind din cleşte: 

-— Miuteiul ! 

De ce zicea mititeiul și nu mititeii, sau pină la urmă mititelul, 
trebuie să vă explic: Spiru era grec de origine şi mai strica unele 
cuvinte, deși toată lumea îl știa pe meleagurile Sulinei de cind se 
născuse. 

Cum spuneam, intrarea lui Spiru în restaurant era un lucru fi- 
resc. Tot firesc mi se pare de asemenea ca Piratul şi cu Spiru să 
se pupe, cum au și făcut, și să comande băutură, să ciocnească și 
să sporovăiască pe italieneşte. 

Andrei s-a dat mai aproape de ei, nu pentru a auzi ce vor- 
besc, pentru că tot n-ar fi înţeles, dar, oricum, nu strica să fii cit 
mai în preajmă. 


Importanţa 
de a fi botanist 


Și s-a dovedit acum ce importanţă are să fie ci- 
neva botanist, căci, dacă Andrei n-ar fi avut această deprindere, 
desigur că n-ar fi rămas atita vreme în restaurant să-l studieze 
pe Pirat și deci n-ar fi avut ocazia să intre în stăpînirea unui co- 
coloş de hirtie. Veţi afla ce e cu acest cocoloş. 

Pe cind Andrei cugeta în ce fel ar putea să mai stea pe lingă 
cei doi prieteni, Piratul scrise citeva cuvinte pe o bucată de hir- 
tie pe care o smulse dintr-un carnet și i-o dădu lui Spiru, fără să 
vadă Pietro. Spiru citi, dădu din cap a înţelegere, apoi, mototo- 
lind hiîrtia, o viri în buzunar. Adică a vrut s-o vire, dar ea a alu- 
necat pe de lături. Acum golomoţul ședea jos lingă piciorul de 
lemn al lui Spiru cu cel mai nevinovat aer, ca şi cum n-ar fi con- 
ținut nimic deosebit. Dar Andrei nu era de părerea boţului de 
hirtie și credea cu strășnicie că în el zace o taină grozavă. 

Andrei, înlemnit, nu-şi mai putea lua ochii de la motofilca ră- 
vălită pe podeaua restaurantului printre mucuri de ţigări. 

Ce să facă ? Cum să devină stăpinul acelei hirtii, care ar putea 
să le fie de folos în dezlegarea misterului din jurul acestor oa- 
meni ? Se învirti, se răsuci, apoi îi veni o idee. Irecu pe lingă 
masa acelora și încercă să-i facă vint cu piciorul în spatele piraţi- 
lor. Dar ghemul, bănuitor, nu se lăsă. Atunci Andrei scorni alt- 
ceva. Avea în buzunar restul de cițiva gologani de la cumpăra- 
rea vinului. Îl scoase, se prefăcu ușurel că numără banii, apoi în 
scăpă Jos. Se aruncă repede, puse mina pe hirtia cu pricina şi pe 
vreo doi gologani (o monedă de cincizeci de bani n-o mai găsi) și, 
roșu ca focul de emoție, o zbughi pe ușa care se văita. Alergă spre 
casă. Inima izbea în piept ca o catapultă romană de dărimat zi- 
durile cetăților. Lăsă vinul care se încălzise și pentru care că- 
pătă o mică praftură, dădu restul, iar despre cei cincizeci de bana 
spuse că și-a cumpărat bomboane (și nici măcar nu-i plăceau) și 
ca o rachetă cu mai multe trepte viră către brigada care, desigur, 
luase hotăriri serioase. 

Adunarea era în toi. Maria însă lipsea. 

— Băieți, Nicolae! strigă Andrei încă de pe maidan. Şi pe 
cind cobora scara urlă : Am pus mina pe o scrisoare a Piratului. 

Toţi îl înconjurară. Andrei desfăcu mototolul și citi: 

— 6 grand: vieni questa sera alle 7. E po: di notte e doman: 
mattina. 

Deocamdată se priviră aiuriţi într-o mare tăcere. 

— Dracu s-o ia de treabă! strigă necăjit Nicolae. Ce-o fn 
vrind să spună ? 

— Grandi nu știu ce înseamnă, dar questa sera alle 7 înseamnă 
astă-seară la ora 7... înţelege și un turc, zise Andrei. 

— Aiurea ! făcu Nicolae. 

— Valabil! exclamă Vladimir. 

În clipa aceea se auzi glasul Mariei: 

— Ohe, și intră ca o avalanșă, rostogolindu-se pe trepte. Co- 
pii, se dezlănţui ea, scuturindu-și capul, ca să-și restabilească po- 

ziția codiţelor, am descoperit ceva nemaipomenit. Nu ştiu ce-o fi, 
dar cred că sintem pe urmele comorii sau cine ştie ce altceva. Își 
trase sufletul... Treceam acum prin faţa restaurantului și tocmai 
atunci boc-boc, boc-boc ieșea de acolo Spiru. Cînd l-am văzut, nu 
ştiu ce mi-a venit; am făcut cale întoarsă şi m-am luat după el. 
Mi-am spus că nu strică. Spiru a intrat în tutungeria lui Oneagu 
de lingă restaurant... şi tiptil, tiptil am intrat și eu. O idee la ca- 
pac. Am rămas în spatele lui. Oneagu nu mă vedea. Spiru zice: 
„„Două mari. Astă-seară la 7!“ 

— Formidabil ! strigă Andrei, ce v-am spus? şi-i privi pe bă- 
tei triumfător. 

— Formidabil ! își pocni palmele Vasile. Are dreptate Andrei. 

Nicolae nu răspunse. Era niţel înciudat că Andrei putuse să 
traducă biletul, dacă nu în întregime, dar măcar un crimpei. 

— Pricepeți? zise Andrei. 

— Ce-i? se miră Maria. 

— Nu-i nimic, spune mai departe, o îndemnă Nicolae care în- 
cepuse să întrevadă cum se încurcă iţele. 

— Și zice Oneagu: „Atir?* „Nu, răspunse Spiru, la noapte 
Şi miine dimineaţă iar.“ 

— Mamă! își trase o palmă Vasile, asta e chiar ca într-un ro- 
man polițist. 

— „E sigur ?2* întrebă Oneagu. „Răspund“, zice Spiru. „Eşti 
cam deocheat“, mormăie Oneagu. „Da, face Spiru, dar nu în lu- 
crurile astea.“ Băieți, imi bate inima... Niciodată nu mi-am sim- 
țit inima bătind. Eram amețită, gifiiam și m-am clătinat. Podeaua 
a scirțiit. Spiru se întoarse. Îl văd cum se strimbă de parcă înghi- 
ţise sare amară. Aţi luat vreodată sare amară? 

— Lasâ-ncolo sarea, se răsti Nicolae, care murea de nerăbdare 
să afle ce-a mai fost. 

— „Dă-i fetii ce vrea!“ şuieră Spiru. Fac un pas înainte ză- 
păcită, roşie şi spun: „Să... să-mi... nu ştiam ce să cumpăr. Da- 
şi-mi parcaţi !“ şi pun pe tejghea douăzeci şi cinci de bani... 

Băieţii pufniră, și Nicolae întrebă : 

— Ce e ala parcați? 

— Stai să vezi, răspunse Maria... „Ce să-ţi dau?!“ zise mirat 
Oneagu. Zic eu: „Par...ă... Carpaţi.“ 

Un ris ca un urlet de sălbatici se rostogoli din piepturile co- 
piilor. Se ţineau cu miinile de buriă, se tăvăleau, săreau în sus. 

— Mă bilbiisem, zise Maria, după ce-și potoli risul. Apoi, glu- 
mind, adăugă printre sughiţuri, cu lacrimi în ochi de atita pră- 
păd de ris: Na, cine vrea să fumeze Parcaţi? Și puse două țigări 
pe masă. Și după ce se liniștiră de-a binelea, mai spuse: Am fu- 
git ca din pușcă ; mi se părea atunci că cei doi pricepuseră că 
eram o spioană, dar acum cred că şi-au zis: „la uite, mă, ce 
fată proastă! Nu ştie să spună Carpaţi.“ 

— Citeşte asta, vorbi Nicolae, și îi întinse Mariei biletul. L-a 
scris Piratul lui Spiru şi Andrei i l-a... (făcu un gest) în restau- 
rant. 

— Tesoro del tesoro, strigă Maria, după ce-și aruncă ochii pe 
bilet. Sigur că e același lucru : Astă-seară la ora 7. Vieni inseamnă 
vino, asta poate să priceapă și Mişa. Astelalte nu știu ce vor să 
spună. Dar de ce... aici, ec vorba de șase și Spiru spunea două! 

—  Staţi, zise Nicolae, trebuie să ne facem un plan. Mai intii 
ce credeți voi că are să-i dea Piratul lui Spiru? Ce sînt alea 6: 

— Șiraguri de mărgăritare, se repezi Mişa. 

— Altceva ? 

— Briliante, ţipă Vasile. 

— Sst! pereţii au urechi. 

Mişa își roti privirile pe ziduri, dar nu văzu decit păianjeni. 

— Brăţări de aur! 

— Sau, nu-i slăbi Nicolae, care nu se mulțumea cu atit de pu- 
ţin, sau lingouri, adăugă el triumfător. 

— Ce sînt alea? 

— Drugi de aur, răspunse Nicolae, furați de la vreo bancă. 

Ochii tuturor luciră. Asta ar fi ceva, părea că-și spun. 

— Vă daţi seama ce grozav ar fi să găsim niște lingouri grele 
şi să le ducem la banca de stat? „Poftim, tovarășe director, am 

dibăcit o sută de kilograme de aur...“ ,„„Cum? Aur? Unde l-ați 
descoperit 7!“ Și-am spune povestea... 

Copiii visau. Erau ameţiţi. Desigur că ar fi fost grozav. 

— Dar dacă ar fi șiraguri de mărgăritare, îndrăzni Misa, 
le-am duce şi pe alea? 

— Bineînţeles, răspunse Maria. 

Mia strimbă din nas. 

— Vă pun şi eu o întrebare, vorbi Maria. Unde credeţi voi că 
se vor intilni piraţii ? 

— Pe stradă ori la restaurant, sau poate într-un loc mai dos- 
nic, hotărir mai dinainte, spuse Grigore. 

— Foarte bine. 

— Înţeleg ce vrei să zici, adăugă Grigore. Ai dreptate ! 

— Da, continuă Maria, nu pot fi decit lucruri mici, care să nu 
bată la ochi, dar desigur scumpe. 

— Înseamnă că nu e vorba de comoară, ci de altceva care se 
află în stăpinirea Piratului și le vinde prin mijlocirea lui Spiru. 
Adică asta se numeşte contrabandă, zise Grigore. 

Da, Maria și Grigore, cu spiritul lor de exactitate, aveau drep- 
tate. Ioate visurile se spulberară. Oare comoara să nu existe? 
Poate că sint mulți şi le vine de fiecare cite șase briliante, sau 
poate șase șiraguri de mărgăritare... Trebuie să-i urmărească, să 
afle ce sint acele șase. 

Cam așa își spuneau gindurile copiii, pină cind Nicolae iz- 
bucni : 

— Dar dacă e vorba de contrabandă, reiese că comoara nu 
există ? De loc, comoara se află acoio. Dovadă sînt săpăturile. De 
găsit n-au găsit-o. 

Și asta era tot atit de adevărat, numai că băieții nu știau un 
lucru : săpăturile erau făcute de mistreți. 

— Foarte bine, spuse Grigore. Îi vom urmări să vedem ce se 
intimplă şi în felul ăsta vom afla dacă mai răscolesc prin deltă. 

— Asta e, spuse Nicolae. Atunci, la ora șase fără douăzeci, 
Andrei şi Vasile trebuie să se afle în restaurant cu ochii pe cei doi 


69 


pirați. În faţa restaurantului Grigore şi cu Vladimir vor veghea, 
şi cînd iese Spiru sau Piratul' se iau după ei. În faţa tutungeriea 
voi sta eu cu Luca. 

— Şi eu ce fac? întrebă Maria. 

— Tu, împreună cu Mișa, ai să te phmbi pe bulevard cam prin 
dreptul nostru. Poate e nevoie de alergătură sau de inlocuirea 
cuiva. Care cum află ceva şi n-are cum sta de vorbă cu noi vine 
aici și lasă un bilet sau așteaptă. Acum cred că e ora unsprezece. 
Toată lumea se împrăștie în căutarea unui dicţionar italian-român. 
Trebuie să traducem și cuvintele celelalte. Cine știe ce-o fi acolo ? 
La ora unu ne intilnim aici să vedem ce-am făcut. E bine așa: 

— Foarte bine! răspunse brigada în cor. 

— Atunci, executarea ! 

— Staţi, spuse Maria. Ioate bune, dar — îşi ciupi cu dinţii o 
unghie — o să stăm să privim cum Piratul îi dă lui Spiru brili- 
antele, apoi Spiru lui Oneagu şi noi să suflăm din buze? N-ar fa 
mai bine să anunţăm Miliția ? 

Era atit de limpede totul, încit copiii încuviințară. 

— Sigur că ar fi bine, spuse și Nicolae, dar comoara? Dacă 
anunțăm Miliția, ns-am lins pe bot. O să-i aresteze pentru contra- 
bandă și pierdem urmele comorii. 

Se întinse o tăcere grea ca o lespede. Parcă era liniștea care se 
aşterne după o furtună grozavă. Se auzea doar ronţăitul unghu- 
lor Mariei. Și, dacă vreţi, fiecare își auzea gindurile cum alergau 
poticnindu-se prin hîrtoapele creierului. Încolo nimic. Nu știu cît 
or fi stat astfel perpeliţi. Şi atunci un glas sfios se desprinse din 
liniştea care cuprinsese beciul : 

— Dar oare există comoara ? 

Era Luca. Grigore se pregătea şi el să întrebe același lucru, însă 
Nicolae îi luă piuitul : 

— Cum? Cine a pus întrebarea asta neroadă? Nu există? De 
atita vreme ne gindim la ea, avem toate dovezile și nu există? 
Cine nu crede în comoară, nu poate face parte din brigadă. 
Scurt. 


70 


Tăcură milc. Nu era de glumit cu el. 

— Haideţi, să nu mai pierdem timpul, se zbirli Nicolae. Şi să 
nu mai aud giștele giriind. 

Și se imprăştiară ca potirnichile în căutarea dicționarului sal- 


vator. 4 


Codul cifrat 


Pe la ora unu iîncepură să se adune. Nimeni nu 
dăduse de urma vreunui dicţionar italian-român. Nici măcar o 
pagină de leac, să dai cu tunul. Pe unde nu umblaseră ? Se găseau 
cite vrei francez-român sau român-francez ; tot astfel german, 
englez, ba chiar şi turcesc, dar italian nici pomeneală. Copiii erau 
deznădăjduiți. Mai aveau o licărire de speranţă la Maria, care 
intirzia. Era unu şi jumătate, și ea tot nu sosise. 

Deodată i se auzi glasul. Copiii tresăriră și își înălţară privirea 
spre gura hrubei, unde se acoperise lumina. 

Maria cobora încet treptele. 

— Aşi găsit? întrebă ea. Era cu miinile goale. Văd după mu- 
trele voastre că n-aţi dat peste el. Am alergat în toate părțile. Am 
fost și la profesorul nostru de istorie, tovarășul Achiţei. 

Copiii o ascultau plictisiți sau nici n-o ascultau. 

— Tovarășul Achiţei a răscolit în bibliotecă... şi... adăugă ea 
după o pauză cu efect, iată-l! Şi scoase din buzunarul şorţului un 
dicţionar, asupra căruia băieţii se aruncară ca niște lei. 

— Ce spune biletul? Ai căutat? Vorbeşte de comoară? 

— Am căutat cu tovarășul Achiţei. Nu știu ce-o fi, dar poate 
să aibă însemnătate. „E poi a la notte, e domani mattino“ vrea să 
spună : „Apoi la noapte și miine dimineaţă“. 

— Asta-i grozav! strigă Nicolae. 

— Ce? întrebară copiii. 


Că 


— Nu ştiu, dar e grozav. 

— Dar voi ştiţi ce înseamnă tesoro ? întrebă Maria. 

— De unde ai scos cuvintul ăsta? 

— Nu vă amintiţi că Piratul, în deltă, acolo unde săpaseră, 
spunea mereu : „lesoro del tesoro“ ? Asta înseamnă tezaur, adică 
comoară. Comoara comorii. 

Nicolae căzu pe scaunu! șchiop și de acolo se răsturnă împreună 
cu așa-zisul scaun, lucru care, în alte împrejurări, ar fi stirnit hazul, 
dar copiii trăiau acum momente prea importante ca să mai aibă 
timp de ris. 

— E, ce v-am spus! strigă triumfător Nicolae, ridicindu-se. Mai 
crede cineva că nu există comoara? Va să zică se pare că Barbă 
Roșie s-a salvat și el din naufragiu împreună cu Spiru. Ah, dacă 
am putea da de marinarul Paul !... Mi se pare că acum e la Con- 
stana. El ştie multe despre piraţii ăia şi desigur și despre comoară. 
Trebuie să facem rost de bani să plec la Constanţa, pentru a sta de 
vorbă cu el. 

Înainte de a vă spune ce ginduri o răscoleau în clipele de aţă 
pe Maria, am să vă reamintesc un lucru : acela că Maria, odată in- 
trată în brigadă, unde făcuse cunoștință nu numai cu mintea înflă- 
cărată a băieților, dar și cu marea lor dorință de a trăi întimplar 
extraordinare, a uitat orice cumpătare și a pornit hotărită pe ur- 
mele lor, ademenită de mister. Ba, după cum vă aduceți aminte, 
i-a și depășit, adăugind citeva mărunte înflorituri bine ticluite, 
care au dat peste cap searbăda poveste a lui Nicolae și a aprins mai 
tare mintea băieţilor. 

Și iată că se iviră acum fapte care păreau să spună că adausurile 
Mariei erau niște adevăruri, și ea era bucuroasă. Bucuroasă, pentru 
că nu-i mai era teamă că vor ieși la iveală minciunile pe care le 
încherbălase. Încapu să se întrebe dacă nu cumva cele adăugite de 
ea le auzise pe undeva. Cum putea ea să ţeasă o poveste atit de 
adevărată ? Nu mai știa ce să creadă. Pină la urmă rămase încre- 
dinţată <ă toate le aflase de la Spiru. 

Într-o seară, cînd trecea pe bulevard și se oprise să mănînce și 
ea un mititel, stind în picioare lingă grătar, așa cum se obișnuia, 
Spiru, bear, şi fără muşterii, îşi desfășurase ghemul, cotrobăind prin 
trecutul lui de pirat, vorbind singur, în timp ce rostogolea mititei 
pe grătar... 

— Ei, ce facem la ora şapte? întrebă Maria, părăsindu-și gin- 
durile și codița de care se trăgea. Îi lăsăm să facă contrabandă ? 


— N-avem incotro! Altfel nu mai dăm noi de urmele comorii, 
spuse Vasile. 


— Nu, avem datoria să anunţăm Miliția. Aşa ar face orice 
pionier, zise Grigore. 

— Dacă să mergem sau nu la Miliție vom hotări, spuse Nicolae, 
care se pare că avea ceva în cap. Pină una, alta să luăm niște măsuri. 

— Înainte de a lua vreo măsură, trebuie să anunţăm Miliția, 
spuse Grigore cu hotărire. 


— Nu face pe deșteptul, mormăi imbufnat Nicolae. Știu eu mai 
bine ce-avem de făcut. Dacă ne vine o dee care împacă și capra şi 
varza ? 


— Care e varza? intr=bă Vladimir, şi copiii pufniră. 

— Are dreptate Nicolae, se repezi Vasile, cine știe ce ne poate 
trăsni prin cap ? Să chibzuim ! Vreți să dăm comoara plocon ? Sau 
să n-o mai găsim nici la paștele cailor ? 

Se făcu o serioasă tăcere, care dură mai multă vreme. De obicei, 
tăcerea înseamnă meditație, dar nimeni nu se gindea la nimic, necum 
la vreo idee salvatoare. Păi ce credeți că e ideea ? Vreo pisică după 
care alergi s-o prinzi de coadă ? Ideea trebuie să se nască. Dar cum 
să se nască ideea dacă copiii nu aveau nici o idee care trebuia să 
dea naștere ideii ? Trebuie să vă spun, dragi cititori, că această 
chestie se numește, pe o limbă mai savantă, cerc vicios. Te-nvirți 
adică într-un cerc din care nu mai poți ieşi. Și copiii nu puteau ieşi 
din cerc, pentru că în capul lor se afla un mare gol. 

Dar Nicolae şi cu Vasile se încăpăţinau să creadă că totuși vor 
pune mîna pe ideea care să-i scoată din impas. 

— ȘI ce măsuri trebuie să luăm ? întrebă Maria, care nu voia să 
renunţe la hotărîrea ei de a merge la Miliție. 

— Să nu ne viri în vreo încurcătură cu ideile tale, spuse temă- 
torul Luca. 

— Te pomenești ! vorbi în sfîrşit și Vladimir, care nu se ameste- 
case pină atunci, deşi gura îi mergea ca o moară. (Mînca.) 

— Te-ai trezit? întrebă Nicolae ironic. Cam mult ai lîncezit. 

— Mi-era gura ocupată, răspunse Vladimir serios. 

— Fiecare dintre noi trebuie să capete o însărcinare, adăugă 
Nicolae, pentru a-i ţine sub observaţie pe cei trei. 

— Dar eu nu înţeleg prea bine, vorbi Andrei nemulțumit. Oare 
de ce să ne temem că vom pierde comoara ? Parcă Miliția nu poate 
să-i urmărească spre a da de comoară ? Sau poate aţi vrea să tăcem 
ca un pește şi s-o ducem acasă la mămica și tăticu' ? ironiză Andrei 
in risetele'unora. 

— Deștept mai ești! Ai vorbit de te-ai prăpădit, răspunse cu 
aceeaşi ironie Nicolae. Cine ţi-a spus că vrem s-o împărțim și s-o 
ducem la mămicuţa ? 

— Atuna? 

— Eșu un prost! Vreau să găsim noi comoara, pricepi ? Nu ţi-ar 
plăcea ? Sau tu vrei să găseşti numai floricele pentru ierbarul tău ? 

— Valabil ! zise Vladimir. 

Și Nicolae, după ce dădu însărcinările cuvenite, desemnă și agenţii 
de legătură. 

— Aceasta e una, mai spuse el. Apoi trebuie să ne facem un 
jurnal de bord. De mult ar fi trebuit să-l avem. Acum a venit mo- 
mentul cel mai potrivit. Fiecare dintre noi, care are ceva important 
de spus şi nu găsește pe nimeni aici, scrie în jurnalul de bord tot 
ce-a făcut sau unde se duce. În felul ăsta fiecare va şti despre celă- 
lalt ce face, unde se găseşte, sau dacă are nevoie de ajutor. Nu e 
bine așa ? 

Da, propunerea nu era rea, ba chiar bună, și întregul sobor al 
copiilor o îmbrăţişă. Aveau acolo în hrubă un registru comercial 
găsit pe maidan. Fusese al unui cîrciumar. Avea o hirtie bună, Ii- 


74 


niată, şi era o plăcere să scrii o compoziţie la română pe aceste foi. 
Dar nimeni n-avea chef de compoziţii, fie chiar la română. Ni- 
colae îl scoase la iveală şi scrise pe prima foaie cu litere de tipar: 
„JURNAL DE BORD. Corabia «Vijeliosul». Căpitan Nicolae 
Dumitru.“ 

— "Toate bune, indrăzni Luca cel prevăzător, însă atunci oricine 
intră aici poate să citească ce-am scris noi acolo și să ne afle 
secretele. Nu e primejdios ? 

— Pe comoara piraților! zise Mana, Luca are dreptate. 

Încă ce dreptate! Dovadă era tăcerea apăsătoare care îi învălui 
pe toți. Grigore îşi freca virful nasului. Vladimir minca în silă. 
Maria îşi devasta o unghie. Apoi îşi răsuci codița dreaptă. După 
asta o mornfoli pe cea stingă. Și deodată în ochii ei verzi sclipi ceva 
ca o nestemată şi strigă: 

— 'Tesoro del tesoro! Am găsit. Scriem cu alfabet cifrat. 

— Ura! țipă ascuțit Luca. 

— Valabil, de trei ori valabil, urlă Vladimir, nepermis de în- 
flăcărat pentru firea lui. | 

— E o chestie strașnică, spuse după o bună chibzuială Grigore. 

Și copiii făcură un haraiman ameţitor, încît la gura hrubei apăru 
capul lui Vova, cu urechile săltate. Întrebă scurt: 

— Ham! adică: Ce-aveţi? Dar pentru că nimeni nu-l auzi, 
cobori treptele și spuse mai serios: Ham, ham, ham! Ceea ce 
însemna : Parcă sînteți o haită de cîini. 

Și rămase să privească la fiecare în parte, jucîndu-și urechile. 

— Dar de unde luăm alfabetul cifrat? întrebă Nicolae, sin- 
gurul care avea un aer încruntat, din pricină că nu-i venise lui 
ideea asta. Și pentru că Nicolae era tare supărat, se răsti deodată 
la Vladimir : Toară ziua rumegi, nu mai putem vorbi din pricina 
zgomotului pe care-l face melița ta! 

Vladimir, fără să se supere de jignirea adusă, îi răspunse li- 
niștit, cu vorba lui rară și lenevoasă, că, după buna rinduială în- 
tocmită de natură, oamenii nu rumegă și că deci Nicolae a luat 


75 


nota unu la zoologie. lar Andrei, ca specialist, ar putea spune cu 
precizie care dintre animale rumegă. 

— Eu, adăugă dinsul, vă pot demonstra că nu mănîncă nimeni 
atit de frumos ca mine seminţele. lar Nicolae le va rumega. Ne 
luăm la întrecere ? 

Și Vladimir oferi o reprezentaţie, cînd, pentru prima oară, 
copini făcură cunoștință cu marea lui artă în mîncatul seminţelor 
de dovleac. Într-adevăr, Vladimir nu rumega, cum foarte insul- 
tător se exprimase Nicolae. El scotea cu mîna dreaptă din buzunar 
o sămință de dovleac, numai una, și cu palma, de la o distanţă de 
O jumătate de metru, o zvirlea de jos în sus, în gura larg deschisă, 
cu un gest scurt şi precis. Gura se închidea imediat, de parcă 
nimic nu se întîmplase. Apoi cu limba plimba sămința în gură și 
o așeza pe muchie între măsele. Măselele se stringeau ușurel ca un 
clește delicat și sămînța își desprindea cele două căpăcele. Limba 
intervenea numaidecit şi scotea miezul cu măiestrie ca o veveriță. 
În timp ce morișca lucra, cele două capace ajungeau afară pe buza 
de jos. Acum intra în funcțiune mîna stingă. Ea se ridica la gură, 
de unde lua de pe buză cojile, și, în timp ce această mină cobora 
vîrînd în buzunar gunoiul, ca să nu-l arunce pe Jos, mina dreaptă 
zvîrlea altă sămînţă în gură. Și așa mereu, ca o adevărată mașină 
automată. Și tot ca o mașină lucrau mîinile, gura, măselele și 
limba. Era o artă desăvirșitaă. 

Nicolae era cît pe-aci să-l repeadă pe Vladimir, dar, enervat de 
zimbetul trufaș care se citea în ochii acestuia, ceru citeva semințe. 
Prima sămînţă pe care o zvirli îl lovi în nas. A doua i se aşeză în 
cap, în timp ce gura lui hăpăia în gol, ca un cîine care vrea să 
prindă muşte obraznice. Alte semințe zburară unde avură ele 
poftă. Copiii priveau cu mare interes acest meci cu totul deosebit 
ce se pornise între cei doi băieți. Pînă și Vova urmărea mirat se- 
minţele zburătorite. 

În sfîrşit, o sămînţă nimeri în gura lui Nicolae fie din greşeală, 
fie poate de milă pentru chinurile lui. Încercă s-o așeze între mă- 
sele pe muchie, dar zadarnic : sămînța umbla teleleu și bezmetic 

de colo pină colo ; se piti între falcă și gingie, apoi se ascunse sub 
hmbă, de parcă se juca de-a v-aţi ascunselea. Ca s-o scoată din 
această ascunzătoare, în care se încăpăţina să rămînă, Nicolae 
începu să se strimbe cumplit și să-și plece capul la dreapta și la 
stinga după cum se mișca haimanaua. Asta stirni risul tuturor, cu 
excepţia lui Vladimir, care continua să demonstreze. Și Nicolae, 
in hazul copulor, zvirli înfuriat restul de seminţe. Grigore se simţi 
dator să încerce și el; treptat începură și ceilalți. Curînd șapte 
suri (pentru că Nicolae renunţase) şi şapte miini se agitau sălbatic 
intr-un fel de gimnastică ciudată, ca într-un dans african cu 
rotul nou. 

La toată această treabă deveni părtaş chiar Vova, care, fără să 
şi le arunce în gură, le prindea totuşi din zbor pe cele care o luau 
razna, aruncate alandala de băieşi. 

Bineînţeles că el nu prea izbutea să le ronțăie, pentru că 
se-ncurcau printre măsele și de aceea, scos din sărite, lătra cu în- 
verșunare la semințele care refuzau să intre în gura copiilor și 
cădeau la pămînt. 

Nu știm cit a durat toată această agitaţie în care, bineînţeles, 
nimeni nu fu în stare să ajungă nici pe departe la arta lui Vla- 
dimir, căci semințele umblau brambura prin gura lor. Din fericire, 
Grigore, care e un băiat măsurat, se opri și spuse: 

— Sîntem niște proști, și zvirli semințele. Nu e păcat să pier- 
dem timpul cu asemenea fleacuri ? 

Și copiii își reluară aerul lor civilizat, renunțind la meciul 
fără rost. 

— Ce naiba vorbeam? întrebă înciudat Nicolae. 

— Despre alfabetul cifrat, răspunse Maria. Îl fac eu. Își privi 
ceasornicul de mină. Acum e ora două jumătate. La cinci vin cu el. 

Și, într-adevăr, la ora cinci, Maria se înființă cu alfabetul de 
care aveau nevoie. Făcuse șapte câpii, cîte una de fiecare copil 
(mai puțin Mișa), scrise caligrafic, ca să nu se producă nici o 
incurcătură. Împărți fiecăruia cite o foaie de hirtie și începu să 
explice. 

Alfabetul scornit de Maria, la care băieții se zgiiră foarte cu- 
rioși, iar Nicolae chiar cu multă ciudă, pentru că era ceva foarte 
deştepr, după cum se exprimase Grigore, era următorul : 

A:+5;E:—; 1:X;0:=;U:; 

Consoanele căpătară cîte o cifră: 

B:5; C:7; D:15; F:10; G:11; H:9;, J:3; L:6j 
M:12; N:2; P:4; R:13; S:1; T:16; V:8; Z:14. 

Semnele de punctuație: linioara etc, precum şi literele urmă- 


A N A Y 
toare — î, ă, X, k, ţ, ș — erau îndepărtate. 
Astfel fraza — pe care o scosese dintr-o povestire de Sado- 
veanu — „Între alte lucruri frumoase pe care le-am văzut în cele 


dintii zile la Mărgărinta,..“ etc, etc avea aspectul unei formule de 
matematică în alfabetul inventat de Maria : 


x 2,1613 — + 6,16 — 6.743.13X 
10,13.12= +1 — 4 — 7 + 13 — 
6— + 12 8 +- 14.16 x 2 

7 — 6 — 15 X 2,16 X X 14 X 6 — 

6 + 12 + 13,11, + 13 X 2416 + 


După ce termină inflăcărată expunerea (roşie la faţă, dind din 
mâini şi vorbind repede), îşi zvîrli capul pe spate ca să-şi pună în 
ordine codițele, își linse buzele și rămase dreaptă și țeapănă, cu 
umerii săltaţi și rozindu-și din cînd în cînd unghiile. Era foarte 
incîntată de cifrul ei. 

— Ei, Nicolae, zise Grigore, bine-am făcut că am primit-o în 
brigadă pe Maria! Nu-i aşa, băieţi? 

-— Mda, murmură Nicolae. 

Dar băieți erau încîntaţi şi-şi manifestară bucuria şi încîntarea 
tăbărînd pe ea, trăgînd-o de codițe, de nas, care cum nimerea, pină 
o ciufuliră de-a binelea. Dar Maria nu se supără, ba, s-ar putea 
zice, îi plăcea să fie smotocită astfel, dar fiind că toate acestea nu 


erau decit felicitări. 
După ce se isprăvi sărbătorirea, Maria se dichisi din nou ajutată 


de băieți, şi ea mai spuse: 

— Alfabetul ăsta trebuie să-l învăţăm ca pe apă, spre a nu 
bijbii cînd vrem să scriem ceva. Altfel are să fie multă pierdere 
de timp. 

— Tocmai asta voiam să spun și eu, zise Nicolae, care nu sco- 
sese nici un cuvint pină acum, mort de gelozie. Trebuie să-l în- 
vățăm atit de bine, încit să vorbim cu el, nu numai să scriem. 

— Strașnic ! spuse Grigore. Vom putea vorbi, fără să înţeleagă 
nimeni altcineva decit noi. Are să fie grozav. Băieţii erau încîntați. 
Și acum ce facem ? mai zise Grigore. E ora cinci și jumătate. 

— Mergem la Miliție, strigară cu toții. 

— Dacă n-aveţi nici o idee, mergem, consimţi Nicolae cu părere 
de rău pentru comoara pe care o sufla vîntul. 


O delegaţie 


neobişnuită 


Frau abătuți însă. Vedea fiecare cum le alunecau 
aurul și nestematele printre degete şi le venea să plingă nu alt- 
ceva. O singură speranță mai aveau: că ar putea totuși să afle 
comoara pe grindul acela sau pe altul din apropiere ; să sape pînă 
vor da de ea. Miine dimineaţă se vor duce să cerceteze. 

— Ar fi minunat, mai zise Maria, dacă am găsi noi comoara. 
Gindiţi-vă, cîte n-ar putea realiza pionierii din unitatea noastră ! 
Am cumpăra echipament sportiv, am face excursii în munţi... Ba 
am aduce în grădina școlii și flori exotice ca la grădina botanică 
din Bucureşti. 

— Asta e, copii, spuse Nicolae, care, ca și ceilalți, rămăsese cu 
capul plecat, în timp ce în sufletul lui se dădeau lupte cumphte 
între :datorie și dorința de a pune mina pe comoară. Să mergem ! 
Numai eu, Andrei și cu Maria. Altcineva n-are nici un rost să 
mai vină. 

Cu acest lucru ceilalți nu erau de acord. Da, e adevărat că 
Maria și cu Andrei descoperiseră cîte ceva, dar și ceilalți contri- 
buiseră măcar cu inima, cu participarea sufletească, cu un gînd. 
Asta este colectivitatea. Nici nu poţi bănui cît poate să ajute pe 
cineva colectivul numai prin prezența lui plină de dragoste. Cam 
așa vorbeau copiii. De aceea Andrei spuse : 

— Băieți, drept ar fi să mergem cu toţii, mai ales că fiecare are 
ceva de adăugat. Chiar şi Mişa. Nu trebuie să uitaţi că Mișa a spus 
că ar putea fi vorba de șiraguri de mărgăritare şi naiba ştie dacă 
nu e adevărat. 

— Ba chiar aşa e, se îngimfă Mişa. 

—- Nu știu, dar s-ar putea. 

— Dacă ar fi aşa, spuse Grigore, atunci ele nu pot proveni decit 
din comoară. Asta inseamnă că au dibuit-o. 

— Și tot e bine, spuse Nicolae. 

— Atunci, hai să mergem ! 

Și porniră hotăriți. 

Bineînţeles că Vova, care-i aştepta afară, se puse în fruntea con- 
voiului ca unul care făcea parte din brigadă, deși el nu avea nici o 
pretenţie să se împopoţoneze cu descoperirea făcută de copu. De 
fapt, nici nu ştia ce puneau ei la cale. 

Pe drum copiii se-ntrebau și căutau să-și inchipuie cam cum ar 
trebui să arate un comandant de miliţie. 

— Desigur, rosti Nicolae, că e un om încruntat, cu sprincenele 
stufoase, cu ochi puternici și cu lulea. Am văzut la cineva o carte, 
și pe copertă se afla poza unui detectiv. 

— N-avea barbă ? întrebă Vasile. 

— Nu. 

— Eu cred, mai zise Vasile, că are şi barbă. 

— Pentru ce ? îi sări muștarul lui Nicolae. 

— La drept vorbind, se încăpăţină să susțină Vasile, nici nu e 
barba lui. 


— Daracul? 

— Adică vreau să spun că nu-i adevărată. 

— Asta-i altceva, spuse Grigore, ca să nu-l recunoşti. 

— Bineinţeles, încuviință Nicolae. Miine poate să aibă părul alb 
și nasul coroiat. Sau să-i lipsească o ureche. 

— Sau capul, adăugă Vladimir. 

— Eșui un timpit, şuieră Nicolae. Nimeni nu ride de glumele 
tale. 

— Ride cine poate, veni răspunsul. 

Cit pe-aci să iasă o păruială. 

În sfîrşit, copiii căzură la învoială. Cînd vor fi pe cale să intre 
la comandant, acela are să-și pună măcar o mustață și să-și schimbe 
culoarea părului. 

Ajunseră la Miliie. Ofiţerul de serviciu, care toomai 1eșise în ușa 
clădirii, îi întrebă, glumind, cînd sosiră : 

— Ce doriţi, copii? Aţi venit să vă scoateţi buletine de 
identitate ? 


— Nu, răspunse Nicolae în numele tuturor. N-avem incă pai- 
sprezece ani. 


— Nu-i nimic, vă trecem cite doi pe un buletin şi iese suma. 

— O! făcură copiii indignaţi. 

Și Grigore se grăbi să explice : 

— Dacă adunăm cite doi, inseamnă că am terminat şi armata. 

— Atunci să mă iertaţi, mai zise glumeţul locotenent, n-am știut 
că sinteți atit de mari. la spuneti, ce vint vă aduce ? 

— Vrem să stăm de vorbă cu tovarășul comandant. 

— Chiar cu tovarășul comandant? Cu mine nu se poate? Sint 
ofițerul de serviciu. 

— Ştim, spuse Nicolae, dar am vrea să vorbim cu tovarășul 
comandant. 

— Bine, dacă vreţi cu comandantul, trebuie să vă dau vote 
Veniţi după mine ! Merge şi cîinele in delegaţie ? 

Copiii se zăpăciră. Singur Mişa nu se fistici și spuse firesc: 

— Merge și ciinile. 

— Bine, zimbi ofiţerul. Îi duse pe sală la dreapta, deschise o ușă 
pe care scria : „Comandant“ și spuse: Tovarăşă secretară, o dele- 
gaţie de copii vrea să comunice ceva serios tovarăşului comandant. 

Zimbea. 

Secretara privi mirată la copii, apoi la ofiţer, vru să pună o în- 
trebare, dar acela închise ușa și se îndepărtă. 

Secretara era o tinără fată, fiică de pescar şi ea. Cunoștea pe uni; 
dintre copii. 

— Ce vreţi să-i spuneţi ? întrebă dinsa, neobișnuită cu o aseme- 
nea delegaţie, dar fără să i se pară curios. E în legătură cu localul 
şcolii ? În septembrie dormitorul Miliției va fi mutat în altă parte. 
A vorbit tovarășul director al școli cu tovarășul comandant. 

— E foarte bine, spuse Nicolae, pentru că întotdeauna era multă 
gălăgie, dar noi vrem să aducem la cunoştinţă tovarășului coman- 
dant altceva, un lucru de mare importanţă. 

— Toţi ? întrebă ea (pe Vova nici nu-l văzuse). 

— Toţ. 

— Bine, spuse secretara. Am să vă anunţ, deși e foarte ocupat. 
Cîţi sinteți ? 

— Opt, spuse Grigore. 

— Nouă, corectă Mişa. 

— Care e al nouălea ? se întoarse Grigore. 

— Vova, spuse Nicolae. 

— Așadar, nouă, zise secretara, și intră la comandant. 

Vova şedea între ei foarte plictisit. Nu era loc pentru zburdăl- 
nicia lui. 

— Tovarășe comandant, o delegație de nouă copii vor să vă. 
comunice ceva foarte important, zic ei. 

— Am hotărit cu dormitorul, răspunse comandantul, crezind că 
pentru asta veneau copiii. 

— Le-am comunicat, dar ei spun că e vorba de altceva; 

— Nu ţi-au spus ce? 

— Nu, se pare că e secret. 

— Pofteşte-i ! 

Secretara deschise ușa și făcu loc copiilor să pătrundă, apoi ieși. 
De la birou se ridică în picioare, în timp ce intrau copiii, un bărbat 
tinăr, cu ochii verzi, cu o mustață mică, blondă. Nici urmă de 
barbă, de nas coroiat, ori măcar să-i lipsească o ureche. Iar de pipă 
nici pomeneală. Se vede că fuma țigări. 

Nicolae șopti lui Grigore : 

— Şi-a pus mustață. 

Grigore clipi din ochi, în semn că şi-a dat seama. 

— Bună ziua, copii, spuse comandantul, luînd dintr-o pungă de 
pe birou o bomboană roşie pe care o viri în gură. 

Bomboanele îi zăpăciră complet pe copii. Nicolae se gîndea că 
trebuie să fie alvceva. Ce? Nici el nu știa. Nici ceilalți băieți nu 
prea credeau că sînt bomboane. Doar Maria le recunoscu: erau 
bomboane umplute cu zmeură, care îi plăceau ei grozav. 

— Va să zică o delegaţie de nouă copii, adăugă comandantul. 
Mi se pare însă că pe unul l-aţi pierdut pe drum. Văd numai opt. 

— Opt, zise Mișa, pentru că ceilalți tăceau încurcaţi, dar cu 
Vova nouă. 

— Care-i Vova şi unde e? 

Dar Vova, auzindu-și numele, se prezentă singur. Făcu cîţiva paşi 
cu urechile ciulite și mirosi cizmele comandantului, care începu 
să ridă. 

— Va să zică tu eşti Vova?! 

— Eu, zise Vova, legănindu-și coada cu care ştia să se exprime 
minunat. 

— Atunci o delegație de opt copii și un ciine, rise comandantul. 
Asta e echipa voastră ? 

— Da, spuse Nicolae. 

— Ei, lăsaţi sfioșenia la o parte şi vorbiți! Luaţi loc pe scaune, 
dar staţi că n-am destule. Sună, și cînd intră secretara, îi spuse să 
aducă scaune... O pofti apoi pe Maria în fotoliu... Dumneata nu 
eşti a lui Doroftei timonierul ? întrebă el. 

— Da, roşi Maria. 

Luă pe Mişa de subsuori și-l cuibări în celălalt fotoliu. În timpul 
acesta sosiră scaunele și toţi se instalară. Comandantul se aşeză 
hngă dinșii, dar se ridică, aduse punga cu bomboane şi le oferi 
copiilor : 

— După cum vedeţi, zise el, şi oamenii mari se îndoapă cu 
dulciuri, nu numai voi, copiii. Și pentru că aceștia făcuseră ochii 
mari, adăugă : Vreau să mă las de fumat. Nu e sănătos, şi ca să 
mă mint iau cite o bomboană. Vova, tu mănînci ? 

Vova îşi săltă urechile, își înălță botul, adulmecînd, dar nesim- 
ţind mirosul de cirnaţi italieneşti se încolăci pe covor. 

— Mânincă şi el, zise Mişa. 

Și luă o bomboană pe care i-o aruncă. Vova o prinse din zbor, 
ronțăind-o la iuţeală. 

— Ei, acum să auzim! 

— Tovarăşe comandant, noi am descoperit niște contrabandiști. 

— Aşa, făcu comandantul. Ia spuneţi de-a fir-a-păr. Scoase un 
caiet și un creion. 

Începură atunci să vorbească cu toții, făcînd o salată orientală 
din toată povestea, încit comandantul nu mai înţelegea nimic. Ofi- 
ţerul îi opri după o vreme : 

— Uite ce e, copii, îmi dau seama că ați contribuit cu toţii la 
descoperirea contrabandei, dar trebuie totuşi să vorbiți pe rînd. Să 
înceapă Andrei (aflase numele tuturor pe cind vorbeau). 

Andrei povesti întimplarea din restaurant, neuitind nimic (așa 
spusese comandantul, să nu uite ceva), în timp ce acesta își făcea 
însemnări în carnet. Apoi veni rîndul Mariei. La sfirșit, comandan- 
tul puse felurite întrebări celorlalți. 

După ce isprăviră, comandantul le mulțumi atit de solemn, încit 
copiii se tulburară. 

— Așa trebuie să se poarte pionierii, mai zise dinsul. Chiar și 
Mişa, care mai are cîțiva ani pină să devină pionier. 

— Trei ani mai am, răspunse numaidecit Mișa. 

— Trei ani se duc ca vîntul. Mi-aduc aminte cind eram și eu de 
virsta voastră. Parcă a fost ieri... S-au dus anii ca nimica, mai spuse 

el plin de duioase aduceri-aminte, dar nu fără de folos... Şi voi ştiţi 
ce scrie aici în bilet ? 

— Ne-am dat seama că e vorba de același lucru pe care-l auzise 
Mania. Dar am făcut rost de un dicţionar. 

— A, bravo, după cum văd sînteţi copii nu numai deştepţi, dar 
și cu inițiativă. E foarte bine. La cine aţi găsit dicţionarul? 

— La tovarăşul profesor al nostru 'de istorie, zise Maria. 

— Him, făcu comandantul. Ai vorbit 'cu el -despre secretul ăsta ? 

— Nu, 'de unde, i-am spus că ne jucăm noi, copiii, de-a italienii 
ȘI românii. 

— Foarte bine ai făcut ! Cine e profesorul ? 

— "Tovarășul Achiţei. 

— Aha !il cunosc. Nu e instructorul vostru ? 

— Ba da, răspunse Nicolae. 

— Va să zică n-aţi suflat o vorbă nimănui ! 

— Nici o literă. 

— Nici acasă ? 

— Nici. 

— Atunci e în regulă. Copii, încă o dată vă mulţumesc şi vă 
doresc să creșteţi cit mai repede mari. Se ridică. Țara are nevoi: 
de oameni ca voi. Dădu mina cu fiecare în parte, îl mingiie pe 
Vova şi-i conduse pină pe sală. La revedere! Staţi, am uitat ceva. 
Alergă în birou şi reveni cu bomboanele. Iacă, să aveţi ce roade 
pină acasă! Dădu punga lui Mişa. Apoi, trăgindu-l deoparte pe 
Nicolae, întrebă : 

— Tu ești șelul lor ? 

— Da, răspunse mindru Nicolae. 

— Spune-le tuturor să nu stea nimeni pe acolo la ora șapte. Mai 
bine-zis vă duceți frumuşel acasă. Îmi promiţi ? 

— Promit, răspunse Nicolae ca un jurămint. 

— Să trăiţi, copii! şi bătu călciiele, privind în urma lor. „Gro- 
zavi copii !“ își spuse el, pe cînd se întorcea la treburile lui. 

Cînd trecură pe lingă ofițerul de serviciu care asistase la despăr- 
ţirea dintre comandant și copii, acela — înţelegind că echipa de 

copii nu-l ține pe comandant de pomană din lucru — luă poziţie de 
drepți şi-i salută cu mîna la 'chipiu, de parcă dădea onorul unei 
coloane de ostași acoperiţi de glorie pe cimpul de luptă. 

Copiii erau atit de mișcaţi, încit pe stradă, o bună bucată de 
drum, nu 'scoaseră o vorbă. Apoi Nicolae le spuse ce promisese co- 
mandantului. 

Cind ajunseră pe maidan, le ieși înainte brigadierul Dumitru. 

— Unde aşi fost, călătorilor ? întrebă dinsul pe Nicolae și Mișa 
care se grăbiseră spre el. Miine dimineață mergem la pescuit, dar 
trebuie să vă culcaţi devreme, fiindcă plecăm înainte de răsăritul 
soarelui. Ce ? Mi: se pare că n-aveţi poftă ! Cum vreți. M-aţi rugat 
de atitea ori, iar mama îmi spunca că n-ar fi rău să vă iau. 

Nicolae se gindea că, dacă se duc, nu vor putea afla ce s-a făcut 
cu Spiru. Apoi voiau să dea o raită în deltă pe grindul cu pricina 
ȘI să sape comoara. 

— Vă codiți ? 

— Miine, spuse cu glas mic Nicolae, ziceam că avem treabă. 

— Aşa ziceaţi ? Ce treabă ? 

— Treabă ! 

Și brigadierul, amintindu-și de convorbirea avută cu mine, nu 
mai ceru lămuriri. Copiii au treburile lor. Dacă ni le vor spune, 
poate că noi, oameni în toată firea, serioşi, vom ride, fără să ne 
aducem aminte de copilăria noastră. 

Și mîngiindu-și feciorii, dădu să plece : 

Atunci pe altă dată... Dar, şi se întoarse, vă auzisem că vreți 
să mai aflaţi cite o poveste marinărească de la Paul. 

— Cum, tovarășul Paul e acolo ? 

— Acum da. A fost mutat la noi. E timonier pe un barcaz. 

— Mergem, tăticule ! strigă Nicolae. Dar ne iei pe toți, aşa cum 
am vorbit ? 

— O să vă risipiţi ca nisipul şi vă pierd pe mare printr-un 
anafor. 

— Știm să înotăm ca vidrele, tăticule, zise Mişa. Chiar și Maria 


ştie, cu toate că e fată. 

— Bine, se hotări brigadierul. Dar fiecare să capete învoire de 
acasă. Fără voie nu merge nimeni. O hirtie cu ștampilă, slumi 
dinsul. 

Cind Nicolae le spuse vestea, toți o zbughiră acasă ca nişte șo- 
bolani. Și poate credeți că a rămas cineva fără învoirea de care 
era vorba ? Vă înșelaţi ! (Doar Maria nu pomeni mamei sale nimic, 
pentru că timonierul barcazului era chiar tatăl ei.) 

A doua zi, dimineaţa, pe întuneric, toată suflarea, împreună cu 
Vova, era pe malul Dunării, așteptind barcazul care trebuia să-i 
ducă la cabanele pescarilor, de unde aveau să pornească pe mare 
cu întreaga brigadă de pescari. 

Sufla un vînt rece din miazănoapte ; „Uritul“, cum îi spun oa- 
menii de la mare. Dar copiii, bine înfofoliţi în pufoaice de pescari, 
nu simțeau frigul sau umezeala și nu se temeau de toanele văz- 


duhului. 


Doar Vova era puţin cam zgribulit... 


În largul mării 


Cînd barcazul acostă la cabane era încă noapte, 
dar soarele începuse să-și trimită primii vestitori. Bolta se vopsise 
ușor la răsărit cu o lumină gălbuie de piersică. Întunericul stăpinea, 
coborit din cerul vinăt, și apele furau culorile înaltului. 

Peste țărmul pustiu domnea liniştea. Ciţiva pescăruşi treziţi de 
zgomotul barcazului își arătară zborul lor lin şi alb, sfișiind ră- 
cerea cu ţipete. 'Țărmul se însufleţi pe dară. Din cabanele întune- 
cate, topite în haina nopții, ieșeau oameni, și glasurile lor se iîncru- 
cişară cu ale noilor sosiți. 

Pescarii legară bărcile una de alta cu fringhii lungi, iar cea din 
frunte, mahona, o remorcară de barcaz. Șiragul lor, în care urcară 
pescarii din brigada lui Dumitru, aluneca acum domol pe Dunăre 
în jos, tras de barcazul în care se aflau copiii bine încotoșmănaţi în 

pufoaicele ce trebuiau să-i apere de aerul rece și umed din largul 
mării. Tăcuţi, emoţionaţi, micii călători priveau nesfirșita întindere 
de apă care-i primea în sînul ei: marea. Era marea plină de vrajă 
şi mistere pe care visaseră să călătorească asemeni unor marinari 
curajoşi pentru a-i înfrunta măreţia, pentru a-i birui depărtările, 
pentru a o stăpini, așa cum stăpineau lacurile Sulinei. 

Mirosea a peşte şi a sare... 

Nicolae, la prova, ţeapăn ca un căpitan de pirați (nu renunțase 
la titlul acesta, dar rușinea îl opri să-și bandajeze ochiul sting cu 
cirpa neagră pe care o păstra în buzunar), sfredelea pinzele cenușii 
ale dimineţii și parcă aștepta să se ivească undeva, la orizont, țăr- 
mul insulei cu comori. Alături de dinsul, Vasile îi ținea hangul ca 
un secund. Amindoi erau gravi şi serioşi, așa cum se cuvine să fie 
comandanții. Maria, săltată pe tambuchi, cînta și se simţea foarte 
mindră că la timonă se află tatăl ei. Luca și Andrei coboriseră la 
mașini și-l descoseau pe mecanic despre toate șuruburile: Vladimir, 
cu aerul lui nepăsător pe care i-l știm, cu buzunarul plin de se- 
minţe de dovleac, şedea ia babord şi se distra singur scuipind cojile 
in apă, urmărind cu interes jocul lor pe valurile mărunte. N-avusese 
ocazie pină acum să scuipe coji decît în ghioluri și î se părea că în 
mare este mai măreț. Ca dovadă mincase două buzunare de seminţe. 
Grigore se trintise pe colacul de parime de la pupa şi pufăia dintr-o 
lulea închipuită, ca un marinar bătrin și bărbos, scîrbit de atita 
drum pe ape. Lîngă dinsul se afla Mişa. Își adusese de-acasă undiţa, 
Și acum se pregătea să se ia la întrecere cu pescarii. Vova cercetase 
toată puntea și, revenit lingă Mișa, ii urmărea mișcările, săltindu-și 
urechile. 

Pescarii ciîntau. Marea era liniştită ca un ghiol. Norii dimineţii 
îngrămădiți la apus urcau agale, ca o cireadă de bivoli pe imașul 
cerului. 

Ajunși în apropierea talianelor, barcazul opri. Pescaru desfăcură 
legăturile și lopătară, îndreptind bărcile către stilpii care-și scoteau 
boturile din apă, de care erau prinse talianele. Copiii se făcură 
ciorchine la prova să privească munca pescarilor. Cormorani pă- 

mintii, postați ca niște santinele pe cioturile talianelor, își luară 
zborul. Doar îndrăzneții pescăruşi pluteau prin preajma bărcilur, 
legănaţi de valuri, asemeni unor corăbii ușoare de hirtie. Se avin- 
tară şi ei în văzduh să 'se rotească pe deasupra locului de mun:ă, 
acolo unde urechea lor ascuțită desprinsese colcăiala înăbușită a 
peștilor în inchisoare. 

Pescarii trăgeau in sus plasa şi-şi petreceau miinile de-a lungul 
marginilor ei, pină cînd zbuciumul sclipitor, cu burți albe, se aduna 
laolaltă. Apoi răsturnau avuţia clocotitoare în mahonă. Pescăruşii 
obraznici nu se sfiau să-și repeadă zborul în plasa doldora, să în- 
haţe vreun pește şi să gonească cu el mai departe, înghițindu-l cu 
opinteli, înecaţi, ca niște găini lacome... 

— Copii, aţi văzut ? spuse răguşit de teamă Luca cel fricos, care 
venise de la mașini, sintem în mijlocul mării. Țărmul nu se mai vede. 

De-abia acum băgară de seamă ceilalți. Își rotiră privirile. De 
jur împrejur nu se vedea decit apă şi apă, ca o uriașă cimpie miș- 
cătoare, nefirească, nesigură și înfricoşătoare prin întinderea ei 
goală. Îi cuprinseră fiorii. Chiar căpitanul d= pirați nu se simţea 
bine, dar nu voia să arate. Vladimir uitase să mai ronţăie. Lipiţi 
unul de celălalt, priveau copleșiți și muţi impresionanta semeţie a 
mării. Maria îşi aruncă ochii spre colacul de salvare agăţat de ca- 
bina timonierului. 

— Oare or mai avea şi alţi colaci de salvare? vorbi ea ingri- 
jJorată. 

Nu îndrăznea să-l intrebe pe tatăl ei. 

Nimeni nu răspunse. 


Deşi Mişa avusese dreptate spunînd că ştiau să înoate ca vidrele, 
totuşi marea nu e ghiolul blind din spatele caselor pescăreşti, pe 
care copiii îl cunoșteau atît de bine şi pe care-l socoteau o blajină 
stradă din oraș, unde piciorul calcă sigur, chiar dacă uneori vreo 
hîrtoapă poate să-ţi scrintească glezna. Nu, marea era cu totul alt- 
ceva, şi copiii o simţiră pînă în fundul sufletului care cam tremura. 
Spun cam tremura, din respect pentru copiii aceștia cutezători pe 
care îi cunoaştem, căci în realitate tremurau ca o piftie. Vă inchi- 

puiţi şi voi: un pustiu de apă cît cerul de mare, și ei îmbarcaţi pe 
o biată coajă de nucă — atit însemna barcazul pentru uriașa în- 
tundere. 

Deodată fluturară pe cer mătăsurile roșii ale răsăritului, şi toate 
umbrele din jur se risipiră. O pajiște de smirdar se aşternu pe apele 
pină aci intunecate. Şi o dată cu risipirea valurilor fumurii se 
mistuiră și temerile copiilor. Da, da, lumina e un mare prieten al 
oamenilor, dar mai ales al celor fricoși în unele împrejurări. Sin- 
gurătatea piere alături de soare, iar stafiile fricii fug izgonite să 
se afunde în adincul pămîntului, de unde ies la iveală la adăpostul 
Nopţii. Totuși nu se putea spune că erau pe deplin liniștiți. Prea îi 
1mpresura cu străşnicia ei nemăsurata mare. 

Dar Mişa, încurajat de prietenoasa bogăţie de lumină care se re- 
vărsa, îl chemă pe Vova — tot nu-și dădea el seama de splendoarea 
strălucirii ce urca pe cer — și-i zise : 

— Hai să pescuim, Vova, și la cabane am să-ți dau şi ţie un 
pește fript ! Ştiu că-ţi place. 

Și aruncă undiţa. Erau la pupa. 

— Ham, ham ! răspunse Vova, zbătindu-și coada. 

Desigur că înţelesese, pentru că el pricepea totul cînd îi vorbeai, 
mai ales dacă te folosea și de oarecare semne. Și semnele erau 
limpezi : le mai văzuse Vova 'de atitea ori și știa că de sfoara aia 
aruncată în apă se prinde o vietate care nu e de fel bună la gust, 
dar friptă e minunată, mai cu seamă fără oase, cum aveau copiii 
obiceiul să-i ofere. Și Vova privea cu luare-aminte, ciulindu-și ure- 
chile, la pluta care dănţuia pe valuri. 

Deodată copiii care se aflau la prova strigară ca niște sălbatici : 

— Delfinii ! delfinii ! 

Tocmai atunci pluta dădea semne, și Mişa voia să smucească 
sfoara. Întoarse însă capul spre copiii care făceau un zgomot asur- 
zitor. Apoi se plecă peste bord: pluta se făcuse nevăzută. Hoţul de 
pește fugise cu sfoară cu tot. Și nu știu cum făcu și cum drese, că 
intr-o clipă Mișa se rostogoli în apă ca un balot. Dădu un țipăt. 
Fusese totul atît de neprevăzut, încît uită să mai înoate. Și după 

ce înghiți o bună gură de apă, începu să strige înspăimintat de-a 
binelea, de parcă îl trăgea de picioare duhul mării : 

— Nicolae, am căzut în mareeee ! 

Copiii alergară buimăciţi. Timonierul Doroftei se afla pe tambu- 
chi și fuma. Se repezi degrabă. Dar, mai înainte ca el să se azvirle în 
apă, Vova sări după prietenul său care țipa. Vru să-l apuce cu botul 
de haină, așa cum știa dinsul, fără să-l fi învăţat careva, dar lui 
Mișa, imbărbătat de tovărăşia cîinelui, îi pieri teama ca prin farmec 
şi începu să ridă, ceea ce îl făcu pe Vova să creadă că e o joacă. 
Mişa înotă pînă la fringhia aruncată de timonierul Doroftei. Vova 
1] însoțea cu ochii pe el, prevăzător ca un profesor de înot. Băiatul 
se prinse cu miinile de parimă, şi timonierul îl trase pe punte. 

Era mai anevoie să-l aducă pe Vova sus, dar acesta, înţelept 
precum îl știm, se îndreptă spre barca la care vislea pescarul Varto- 
lomei alarmat de intimplare. Acesta îl săltă, și Vova sări în barcaz 
lingă prietenii săi. 

Mișa era, cum bine vă închipuiţi, ciuciulete. 

— Mişa, strigă Maria, pocnindu-și palmele, parcă ești o varză 
murată ! 

Dezbrăcară pe naufragiat, îl frecară cu un prosop. Doroftei 
aduse din cabină niște haine ponosite pe care timonierul le folosea 
la curăţenie pe vas, și Mișa le îmbrăcă. Părea o frumoasă sperie- 
toare de ciori. 

Copiii erau mai veseli decit se cuvenea în asemenea ocazii, dar 
tonul îl dădea însuși Mișa, care povestea, rizind, cum se zăpăcise 
cînd s-a pomenit bildibic în mare, ca un poloboc. 

Nicolae avu acum ocazia să repete un lucru bine ştiut de toată 
lumea : „„Un ciine ca Vova nu se mai află în toată ţara.“ 

Din fericire, cîrdul de delfini dolofani, care dispăruse, îşi arătă iar 
hirjoana prin apropiere, și copiii putură să admire uimiţi salturile 
animalelor pe deasupra valurilor. Era o privelişte minunată. [iș- 
neau din apă ca niște torpile, și spinările lor negre, lucioase, de catui- 
fea, străluceau o clipă în soare ; se cufundau, ca iar să zvicnească 

in văzduh, să soarbă aer. După o vreme, suveicile vii se pierdură 
inghiţite de depărtări... 

Pescarii scuturaseră și al treilea talian, și acum bărcile încărcate 
cu duiumul de vinat smuls mării le agățară din nou de barcaz. Pă- 
reau niște negre felii de pepene uriaş, plutind în joacă pe întinsul 
apelor. 

Pormiră inapoi spre ţărmul lăsat departe... 

Norii se adunau. Haiticul lor, minat de vinturi înverşunate, aco- 
peri cerul. Soarele iși ascunse faţa sub maldărul de gheme întune- 
cate şi amenințătoare. Valurile creșteau în începutul de furtună și 
iși izbeau umerii de barcaz. Mecanicul dădu toată presiunea. Cerul 
scăpăra. Bubuituri înfundate se spărgeau undeva, departe. Micii na- 
vigatori o cam sfecliră. Barcazul se sălta legănar puternic de valuri, 
și copiii făcură o descoperire senzațională — aceea că marea nu e 
O piață pavată cu piatră cubică pe care să te plimbi frumușel cu tră- 
sura în trapul domol al cailor. Trăsura lor urca ameţitor pe cite o 
creastă, luindu-le respiraţia, dar cobora destul de lin ca o sanie pe 
derdeluș. Se putea spune că era plăcut, insă curind tangajul începu 
să le joace feste. Ameţeala și greaţa luară locul plăcerii. Vladimir 
vomita. Luca era pe cale. Apoi răul de mare îşi arătă semnele şi la 
ceilalți băieți. Grigore se ţinea tare. Singură Maria n-avea nimic și 
ridea de ei. Cunoştea ea un secret pe care nu voia să-l dea pe faţă, 
ca să se poată fuduli că dinsa e mai ceva decit băieţii. Pînă la urmă 
1 se făcu milă şi le dezvălui taina: ori de cite ori le vine rău să-și 
scuture capul. Are să le treacă. Metoda se dovedi a fi bună, şi copiii 
işi clătinau capetele ca păpuşile la teatrul de marionete. Ridea unul 
de celălalt, scuturindu-se care mai de care mai caraghios, parcă trași 
de sfori, pînă cînd barcazul își făcu intrarea în apele liniștite din 
sura Dunării. 

— A fost cam greu cînd a început furtuna, nu-i așa? întrebă 
timonierul zimbind. 

— Aşa, niţel, mărturisi Nicolae. 

— Altă dată o să pardosim marea, glumi Doroftei 

Se năpustiră cu toţii la cherhana, unde pescarii predau peștele — 
calcani fioroşi, lufari graşi, păstrugi cu botul ca un cioc — care incă 
se mai zbăteau, căscind guri rotunde. 

Vartolomei le arătă băieților un pește cu solzii de toate culorile. 
Era peștele-soare. Părăsiră minunea asta, ca să rămină zgiiți la 
pisica de mare pe care o ţinea de coadă un pescar. Era o arătare 
neobișnuită : corpul îi era turtit, ca și cum o stilcise un tăvălug în- 
tinzindu-i pielea în lături, în formă de aripi, cu virfurile rotunjite, 
dar coada era aidoma unei cozi de pisică. 

După ce se isprăvi treaba la cherhana, copiii se simţiră istoviţi. O 
foame cumplită îi chinuia, însă la cabane ciorba era gata și se ospă- 
tară ca lupii. 

Cerul se mai îimblinzise. Soarele lucea printre spărturi de nori. So- 
seau de pe mare și alte barcaze. Se vedea venind și barcazul „Păs- 
truga“. Vor afla ei oare de la marinarul Paul taina comorii pirați- 
lor ? Ştie el ceva ? Dar există intr-adevăr comoara ? Zeci de între- 
bări îşi puneau copiii, şi gindurile 'se încîlceau obositor, pline de te- 
meri pentru comoara lor ascunsă. 

Se indreptară către cabana brigăzii întii, unde li se pregătiseră pa- 
turile. Se sculaseră la trei noaptea și erau sleiți de puteri. 


lţele se încurcă 
ŞI mai rău 


Erau orele şase după-amiază. Pescarii odihniţi ieşiră 
de prin cabane, forfotind prin preajmă cu felurite treburi. Unii 
curățau de răcușă talianele puse la uscat, alții reparau ochiurile 
plaselor, iar cîţiva adunaţi la club cîntau acompaniați de acor- 
deoane. La bibliotecă se strînsese mai mult tineretul să răsfoiască 
noile cărți venite. 

În faţa unei cabane, la o masă, sorbeau ceai cîțiva pescari. Prin- 
tre ei se afla și marinarul Paul. Era un om voinic, cu braţe puternice, 
adevărate parime. Un lup de mare, trecut de cincizeci de ani. Purta 
o barbă mică, rotundă, neagră, cirlhonțată, încilcită, înspicată cu fire 
albe. Sprincenele stufoase, zbirlite, îi umbreau ochii întunecaţi cu 
sclipiri tăioase. Cînd își indrepia căutătura spre cineva, parcă scor- 
monea pînă în fundul inimii. Părul capului îl avea mai mult alb, 
și de aceea părea că marinarul își cănește barba. 

Băieţii nu-l mai văzuseră de vreun an. Nu se schimbase. Avea 
aceeași figură plăcută, 'deși la început s-au temut de 'dinsul. Din gura 
lui aflaseră multe întîmplări pe care el le trăise prin alte ţări, unele 
dramatice, altele cu haz, şi Paul le cîştigase simpatia. De fel era din 
Tulcea, unde acum nu mai avea pe nimeni. Părăsise ţara foarte ti- 
năr, cind încă nu împlinise optsprezece ani. Se îmbarcase pe un 
vapor străin aflat în port și dus a fost. Pină atunci lucrase într-un 
atelier de timplărie. Era un băiat bun, îşi iubea părinţii, muncitori 
cu ziua la o carieră de piatră de pe dealurile orașului. Și totuși 
plecase în lumea largă, fără o vorbă, fără bun rămas. Se spunea că 
numai celălalt lucrător, cam de aceeași virstă cu Paul, îl ademenise 
să-și ia valea, pentru că amindoi pieriseră în aceeași zi, după ce fu- 
seseră văzuţi imorenă dind tircoale vasului. Asta se petrecea cam 
prin anu 1921—22. Nici un semn de viaţă nu dăduse nici unul, nici- 
odată. Celălalt n-avea rude în oraș. Nu se știa de unde venise și 
cine îi erau părinţii. Era un om certat cu poliția, amestecat prin 
multe furturi. Beţiv și scandalagiu, nu avea prieteni decir printre 
haimanalele portului cu care juca „oase“ prin cafenele. Era totdea- 
una în lipsă de bani. Paul însă punea cite ceva deoparte din bruma 
ce ciștiga. 

Paul își lăsase singuri părinții care munceau din greu, fără să le 
mai trimită vreo veste, și pînă la urmă aceștia se stinseseră de dorul 
copilului risipit Dumnezeu știe pe unde. 

După război, revenise spășit, ca un om serios, muncitor, și foarte 
bun marinar, priceput la toate, căci în lunga lui lipsă trecuse prin 
tot soiul de munci care se cer pe un vapor. Astea erau lucruri pe 

care le ştia orice pescar sau marinar despre dinsul. Pină și copii. Cei 
mai apropiaţi îl mustrau că-și lăsase părinţii fără o ştire atita vreme, 
dar el le răspundea : 

— Dacă aţi şti voi ce chinuri am îndurat! 

„„Iraversase Atlanticul şi călătorise prin Pacific : naufragiase cu 
o „coajă de nucă“ pe coasta de sud-vest a Africii ; stătuse singur 
cuc mai multe zile pe o insulă de mărgean din Oceania, unde ajun- 
sese înot, istovit şi lihnit de foame ; căzuse peste bord într-o noapte, 
scăpind ca prin minune de colții rechinilor. Insula era pustie, dar 
din fericire creșteau pe ea cocotieri, și astfel avu cu ce să se hră- 
nească pină îl salvară, întimplător, locuitorii unei insule din vecină- 
tate. De acolo se imbarcase pe un vas care venea regulat să încarce 
nuci de cocos. 

Gurile rele spuneau însă că în noaptea aceea nu căzuse, ci il 
aruncaseră mateloţii, pentru că se purta rău cu ei în calita- 
tea lui de șef de echipaj. Era de mirare. Cine îl cunoscuse 
pe vremuri Cca pe un băiat blind nu credea. Dar poți să ştii 
cum se transformă omul cu vremea? Și figura lui se schim- 
base. Nu mai păstra parcă nimic din trăsăturile de odinioară. Dar 
se scursese și amar de ani la mijloc. Şi-apoi faţa lui era tăbăcită, gal- 
benă şi zbircită, arsă de toate vînturile aspre sau arzătoare ale lumii, 
mai ales de la tropice. Se arăta foarte prietenos cu oamenii, dar une- 
ori îşi dădea în petic. Într-o zi lovise atit de rău cu pumnii săi pu- 
ternici pe un marinar la Constanţa, încit acela căzuse jos, aproape 
mort. Îi păruse rău. Și-a cerut iertare, s-a văicărit, şi pină la urmă 
celălalt nu s-a mai plins superiorilor. Purtări de soiul acesta mai 
avea dinsul și adesea gemea cu lacrimi în ochi: 

— Fiară a făcut din mine viaţa păcătoasă de marinar pe care am 
trăit-o pe cele mai îngrozitoare vapoare. Ușor putea căpitanul să te 
părăsească în cel mai murdar port de la capătul lumii, fără un ban 
în buzunar, unde să stai ani de zile pină să găsești un vas pe care să 
urci ca matelot. 

Şi cei ce-l ascultau îi plingeau de milă, induioșaţi, şi-i iertau toate 
păcatele. 

Despre aceste lucruri copiii știau mai puţin și poate că și ei l-ar 
Îi iertat ca şi ceilalți ; dar ceea ce nu-i puteau trece cu vederea era 
că nu scrisese nici un rind părinţilor, o vorbă bună, care să le min- 
glie bătrineţea și singurătatea. O asemenea ispravă copiii n-ar fi 
făcut. Cind se gindeau cu cită trudă își creșteau părinţii odraslele, 
luindu-şi de multe ori de la gură ca să le dea lor bucăţica cea mai 
bună, nopţile nedormite la căpătiiul lor cînd erau bolnavi, li se 
părea că asemenea lipsă de recunoștință şi dragoste nu se poate în- 
tilni decit la fiarele sălbatice. Poate nici la ele. Iar Vova, de pildă, 
era cel mai bun exemplu de feiul cum știa el să răspundă la dragos- 
tea arătată de copii. „Acuma, spuneau ei, degeaba se duce marinarul 
din cînd în cînd să pună o floare pe mormîntul celor care se topi- 
seră cu gîndul la el, cîtă vreme se făcuseră de mult ţărină.“ 

Cînd se apropiară copiii de marinar, el tocmai povestea o altă 
intimplare : 

— Cădea inserarea — zicea Paul — și deodată auzim glasul ma- 
rinarului de veghe : „Om la tribord!* Ne-am repezit cu toţii, cei 
ce eram pe punte, cercetind oceanul. Undeva se vedea plutind o 
mogildeață. Căpitanul, un american uscat ca un hrib, lung ca un ca- 
targ, puse binoclul la ochi. Așteptam să dea ordin să coborim barca 
de salvare. Dar cind îşi indepărtă binoclul spuse cu dispreţ: „E un 
negru !“ Și plecă. Am rămas inmărmuriți. Nu credeam că poate fi 
cineva atit de ctinos în mijlocul oceanului, chiar cînd e mincător 
de negri. Încercarăm să-l înduplecăm, însă el rămase neclintit. Am 
ridicat glasul. Atunci el scoase revolverul. 

— ŞI ce-aţi făcut ? întrebă un pescar. 

— Ce să facem? Am strins neputincioşi pumnii şi ne-am întors 
privirile, ca să nu mai vedem omul ce se zbătea în ape. Numai gla- 
sul lui pătrundea pină la noi prin vuietul valurilor, cerind ajutor. 
Apoi nu se mai auzi nimic. Îmi venea să pling. 

Marinarul 'scoase o dată cu un lung suspin o sticlă din buzunar și 
sorbi o înghiţitură. Avea ochii umezi, dar și copiii abia își ţineau la- 
crimile să nu pornească la vale. 

— Multă vreme mi-a stăruit în auz glasul acela. Uneori mă tre- 
zeam din somn și pe deasupra huruitului mașinilor mi se părea că se 
ridică strigătul disperat al negrului : „Help, help, help1!“ Dar noi 
eram departe, și cine știe dacă bietul om mai apucase noaptea... 

Se făcu tăcere. Copiii se strinseră laolaltă, impresionați. 

— În primul port în care am acostat — mai spuse Paul plecîn- 
du-și capul — căpitanul m-a debarcat. Eu fusesem cel mai colţos... 
Ofră iarăși. Aşa era viaţa noastră acolo, sub capitalişti: iad, Pen- 
tru asta m-am întors în patrie, să nu mai văd stăpini, să trăiesc în 
țara noastră socialistă care respectă omul. Sorbi o nouă gură... Dem- 
nitatea... 


Trînti cu pumnul în masă de se cutremurară ceștile și blestemă săl- 
batic. (Se ameţise.) 


Amurgul venea pe nesimţite, și pescarii se ridicau unul cîte unul. 
Rămase doar Vartolomei. 


— Săracul de tine ! îl plinse pescarul, și se pregăti și el de plecare. 
Mult te-ai mai zbuciumat în arca lui Satan. Şi ciufulind părul lui 
Mişa glumi: Cit pe-aci să te ronțăie și pe tine rechinii. Bună 
bucăţică le-ar fi căzut în colți. Ne-ai tras o spaimă grozavă. Apoi, 
adresindu-se lui Paul, rise: A avut un naufragiu. 

Nicolae găsi prilejul să întrebe : 

— Dar cu Spiru cum a fost, nene Paul? 

— Spiru $chopul?! 

— Da. 

Dar mai înainte ca marinarul să răspundă la întrebare, Vasile, pe 
care nu-l mâi răbda inima, se repezi : 

— E adevărat că piraţii au ascuns la Sulina o comoară ? 

— A spus el ceva? tresări Paul. Apoi murmură liniștit: Prostu! 
Pe Spiru l-au pălit căldurile de la tropice şi aiurează încă și acum. 
Scoase iar sticla, o gilgii o vreme pe git, ridicind capul, şi se strimbă 
de parcă ar fi înghiţit petrol. 


1 Help : ajutor (în limba engleză). 

— E cam tare ceaiul, zimbi Vartolomei, şi făcu cu ochiul 
copiilor. 

— Spiru — mai spuse marinarul, posomorit — ar merita să-i rup 
și celălalt picior... Se plecă și ridică de jos o bucată de trestie pe 
care o frinse între degete... Uite-așa !... Fărimă resturile în pumnul 
lui mare şi le azvirli... Așa !... Își repezi capul înainte și rămase o 
vreme rezemat Cu pieptul de masă. Avea o privire furioasă, care 
ţişnea din ochii lui tulburaţi. Dar chipul i se însenină şi zîmb: 
parcă încurcat lui Vartolomei: Așa mă supăr eu cîteodată, dar îm: 
trece repede. Apoi adăugă blind, şi părea că atunci răspunde la în- 
trebarea copiilor : E un prost. Dădu cu palma, ca şi cum ar fi alun- 
gat un ţinţar. 

— Lasă-l, zise Vartolomei, n-ai de ce să te superi pe el, e un neno- 
rocit. Și, pe cind pleca, mai spuse: L-a însemnat Dumnezeu. 

— Diavolul l-a însemnat, murmură în barbă Paul. Părea că vor- 
beşte cu sine însuși. Şi tot ca pentru el adăugă: Am avut de furcă 
cu dinsul pe lada aia blestemată. 

— Lada cu aur? zvicni Nicolae, care nu se gindea decit la 
comoară. 

Marinarul tresări şi tăcu câteva clipe, cercetindu-l pe Nicolae cu 
ascuţişurile ochilor săi negri. 

— Nu, zise el după o vreme, lada era vasul pe care ne aflam im- 
barcaţi. O vechitură. Abia se mai ţinea pe apă. S-a dus la fund de 
parcă ar fi fost o albie de rufe. Rămase cu gindul dus. Apoi, trezit, 
întrebă cu un glas parcă uns cu miere, dar plin de interes: Dar ce 
tot vorbiți voi de comoară ? Ce e cu lada ? Aţi aflat voi ceva despre 
o comoară cu 'aur ? Zîmbea ca de o glumă. 

— Nu, răspunse prevăzător Nicolae. (Nu se ştie ce i-a venit să 
nu-și spună toate gîndurile.) Nu știm nimic, mai zise el. 

Paul îl privi cu neîncredere şi îi scormoni cu privirea pe ceilalți. 

— Spiru v-a spus de comoară? 

Nicolae făcu ochii mari. „Poate că tot știe Spiru ceva“, se gind: 
dinsul. 

— Aşa vorbesc oamenii, zise Nicolae. 

—  Închipuiri de oameni beţi, zimbi ca un prunc Paul. Așa vor- 
beau în sărăcia lor marinarii, visînd să găsească comori, să-i scoată 
din asprimea vieţii. Ce să facă şi ei? Pe lada aia care s-a dus la 
fund tot aşa aiurau, pînă cînd au plecat şi ei după corabie în fundul 
oceanului. 

— Eraţi cu Luigi? întrebă într-o doară Andrei. 

— Luigi ? Care Luigi? se încruntă Paul, răsucindu-se pe scaun. 

— Barbă Roşie, spuse Nicolae. 

— Cine v-a spus de Luigi? 

Paul se plecă peste masă, cu încordare. 

— Luigi e la Sulina. 

Marinarul sări în sus : 

— De unde ştiţi, l-ai văzut voi? 

— Da, răspunse Grigore, a venit cu vaporul „Neapole“ de zece 
mii de tone zilele trecute. 

— "Toată ziua stă de vorbă Spiru cu el, adăugă şi Andrei la repe- 
zeală. Într-o zi la restaurant... 

Un ghiont strașnic îl făcu să amuţească. Îl trăsese Nicolae. Mari- 
narul nu observase. Era nespus de uluit, stăpinit de o furie oarbă, 
pe care o încerca să și-o înfrineze. Miinile îi tremurau. Dar nu se 
mai putu reţine și zvirli cu palma o cană de pe masă. Cana se făcu 
țăndări. Copiii se traseră inapoi înspăimântați. 

— Luigi! şuieră dinsul, repezindu-și barba înainte și rotindu-și 
ochii care cătau aprig. Dar pe dată se însenină și izbucni în hohote 
de ris. Se așeză și spuse: V-am speriat, hai? Am Slumit. Rise ușurel 
ca un bunic care stă de vorbă cu nepoții. Îl mingiie pe obraz pe 
Nicolae, care se afla mai aproape de dinsul, și spuse cu o voce dulce, 
cu ochii blinzi, ca de căprioară : Ei, băieţi, care din voi se face mari- 
nar Şi care pescar? V-aţi hotărit? Iu, Mișa, care ai primit botezul 
mării, ce zici ? Nu e frumos să fii marinar, să călătorești pe toate 
mările lumii și să găseşti pe undeva vreo comoară? 

Era cu totul alt om, și copiii se zăpăciră. Oare să fie beat sau așa 
îi e firea, ciudată, ca a oricărui om care a călătorit mult pe mare? 
Maria îşi aminti de căpitanul de vapor din Sulina, un bătrin cam 

țicnit, cu favoriţi. Acesta de: multe ori pe malul Dunării striga 
comenzi la pescarii din bărci, de rideau oamenii să se prăpădească. 

— Ei, Mişa, ce zici? Vrei să te faci pescar ori marinar pe un 
transatlantic mare cit un oraş? Și-i apăsă cu degetul nasul, cirn. 

Mișa rise și răspunse foarte serios: 

— Eu mă fac căpitan de vapor. 

— Foarte bine, hohoti zgomotos marinarul. Își scoase insigna, pe 
care o purta la haină, se ridică şi i-o puse în piept. Îl bătu ușor cu 
mîna lui mare pe spate. Încă o insignă de marinar pentru tine. 
Salută marinărește cu mîna la o beretă pe care n-o avea... Lovarășe 
căpitan, să trăiţi... Făcu stinga-mprejur și plecă. Avea un umblet 
mlădios, dar greoi, de animal. 

Multă vreme se zgiiră copiii după dinsul, urmărindu-i mersul le- 
gănat. Apoi se priviră în tăcere, nedumeriţi. Purtarea marinarului 
era foarte ciudată și de nepriceput. Oricit ar fi încercat el să-și 
ascundă tulburarea era în zadar. Nu cumva făcuse parte din aceeaşi 
bandă de pirați ? Şi de ce s-a înfuriat aşa de rău ? Ce are cu Spiru: 
Cine o fi Luigi? Ce-i mai leagă împreună pe toţi aceștia? Nu 
cumva tot de comoara pe care n-au impărţit-o o fi vorba? Se așe- 
zară în jurul mesei şi aruncau felurite întrebări, dar nimeni nu lua 
seama la ce spunea celălalt. Nici n-aveau timp. Întrebările curgeau 
cu nemiluita, atit de repezi și invălmășite, încit fiecare nu mai 
auzea decit propria lui întrebare. Ăsta e motivul pentru care și eu 
am redat doar cele citeva întrebări de la inceput. Restul nu le-am 
mai putut prinde, pentru că vorbeau toţi deodată ca păsărelele în 
pădure într-o frumoasă zi de primăvară, cînd nu mai deosebești 
pițigoiul de gaiță sau mierloiul de sticlete. Apoi se făcu tăcere. 

După o lungă meditaţie, Nicolae vorbi cu gravitate : 

— Nu-mi place marinarul. Nu-mi place. Ni s-a dezvăluit acum 
ca un... (căuta cuvintul) ca un rechin. Da, rechin, mai spuse el 
încîntat de comparaţie. Trebuie să fie ceva cu el. E un om tare șiret. 
Și nu pot să uit că n-a fost în stare să trimită măcar o scrisoare bă- 
trinilor. Un om cumsecade ar fi găsit timp, oricit de greu ar fi dus-o. 
Poate tocmai din pricina vieţii grele le-ar fi scris, amintindu-și cu 

dragoste de părinți, de casă. Aţi auzit povestea cu negrul? Cum se 
pot împăca simțămintele acelea de omenie cu tăcerea lui față de 
părinui ? Nu pot să înţeleg. 

— Cred că e un ticălos, zise și Grigore. 

Tăceau cu toții, cugetind la cele spuse de Nicolae, cu care erau 
de acord. Căci Nicolae nu făcuse altceva decit să dea pe faţă pro- 
priile lor ginduri. Și trebuie să recunoaștem și noi că băiatul nu 
numai că avea dreptate, dar o judecată limpede și așa de frumos 
exprimată îi făcea mare cinste. Din partea mea, să vă spun drept, 
deşi il cunoşteam pe Nicolae ca pe un copil inteligent, totuși nu mă 
aşteptam să aibă o minte atit de sănătoasă. Și asta pentru că îl știam 
prins cu străşnicie în plasa imaginaţiei sale care îl făcea uneori să 
se invirtească mereu în acelaşi cerc ca o muscă pe masă, după ce i-ai 
rupt o aripă şi biziie aiurită. După cum vedeţi, nu era de fel măguli- 
toare părerea pe care mi-o făcusem eu despre dinsul. Și iată că Ni- 
colae s-a schimbat deodată. N-aș vrea să mă-nţelegeţi greșit. Nu 
spun că Nicolae a rămas despuiat de această minunată însușire care 
e imaginaţia şi că ea s-a topit ca un bulgăre de gheaţă pălit de 
soare. Nicidecum. Ea are cu siguranţă tot atîta putere de înrturire 
asupra lui ca şi mai înainte. Şi vom vedea că nu m-am înșelat. Ni- 
colae pusese în slujba aflării unor adevăruri — pe lingă o bună ju- 
decată — și această imaginaţie care îl călăuzea, ajungind astfel pe 
drumul cel bun. Și iată că deși Nicolae le cam împleticea citeodată, 
amestecînd după cum știți pe Făt-Frumos în luptele lui Ştefan cel 
Mare (lucru care rămăsese de pomină), de data asta n-a mai 
încurcat nimic şi a putut să ajungă la o încheiere demnă de un om de 
ştiinţă cu multă închipuire. Se zice că ştiinţa izvorăște din practică. 
Ei, bine, adevărurile la care a ajuns Nicolae au izvorit din legătura 
lui cu oamenii pe care a putut astfel să-i cunoască mai temeinic. Şi 
tot ce spun despre el se poate aplica foarte bine tuturor copiilor din 
brigada lui, căci toţi au ajuns la aceleaşi concluzii. Poate mai puţin 
Mişa, dar ce vreţi ? El e mititel şi încă nu s-a înălțat la înţelepciunea 


celor mai răsăriți decit dinsul. 

Să ne întoarcem iară la Nicolae şi să-i dăm cuvîntul mai departe. 
Vom vedea cită putere de pătrundere are şi cum știe el să folosească 
invățămintele pe care le-a tras din feluritele întîmplări prin care a 
trecut. 

— Da, mai spuse Nicolae, un om care e în stare să ia apărarea 
cuiva, care suferă la durerea altuia, aşa cum arăta marinarul că su- 
ferea pentru negrul acela, un om ca acesta să fie lipsit de o fărimă 
de milă pentru părinţii lui ? De o purtare ca asta nu poate fi în 
stare decit un copil vitreg. 

— Cine știe, spuse Maria pe ginduri, cîte nenorociri or fi trecut 
peste dinsul ! Bietul om, n-o fi avut timp nici de el însuși, darmite 
de alți ! 

— Ai vorbit de te-ai prăpădit, răspunse plin de mînie Nicolae. 
Eşti plină de idei grozave, mai zise el ironic. 

— Parcă tu eşti mai breaz! 

— Se cunoaște că ești fată, adăugă el îndirjit, de astă dată fără 
să judece prea mult. E un rechin. Ăsta e Paul al tău, căruia îi iei 
apărarea. Îmi pare rău că te-am primit în brigadă, dar mai e timp 
să te scot. 

— Crezi că e după tine? se înfurie Maria colțoasă. Așa ai învă- 
țat să te porţi în detașamentul de pionieri? Și apoi nici nu i-am 
luat apărarea dacă vrei să ştii. Dar tu nu prea te gindești la cele ce 
spui. 

— Dacă mai zici ceva, iţi trag un pumn, s2 zborși Nicolae, care 
era atit de înverșunat împotriva lui Paul, încit ar fi fost în stare să 
se bată cu toată lumea. 

— Știu să dau şi eu, răspunse cu liniște și demnitate Maria. 

Ca de obicei, Grigore se viri între dinşii. Cei doi cocoși înfuriaţi, 
despărțiți ca de un gard, se priveau cu înverșunare, arătindu-şi 
pumnii. Copiii ceilalți tăceau. Nu erau de părerea Mariei. Se zdrun- 
cinase ceva în sufletul lor. Omul le devenise nesuferit şi basta. Era 
ceva nelalocul lui şi asta îi supăra. Poate că Nicolae, ca întotdeauna, 
umfla lucrurile, totuşi nu se poate spune că nu avea dreptate. În ce 
priveşte pe Mișa, el se afla de partea Mariei. Marinarul îi dăruise o 

insignă şi era fericit la gindul că o va adăuga la colecția lui de in- 
signe. Dar nu voia să-i dea dreptate Mariei, pentru că el tot mai 
avea un cui impotriva ei. Nici să se dea cu Nicolae nu-i convenea, 
deoarece insigna era grozavă. Își îndreptă coada ochiului în partea 
stingă a pieptului, unde i-o pusese marinarul. Grozavă ! Mișa lupta 
intre aceste două păreri care se băteau cap in cap și nu izbutea să 
iasă la socoteală. 

Deodată pumnul lui Nicolae zvicni pe sub braţul cu care Grigore 
incerca să-l înlăture pe Nicolae din calea Mariei. Tot atit de repede 
țișni pumnul ei. Pumnul Mariei avu mai mult noroc, căci el întilni 
coastele lui Nicolae. Atit a fost de ajuns, ca să înceapă o încăierare 
in lege. Însă toţi copiii se azvirliră asupra luptătorilor și într-o clipă 
fură despărțiți. 

Trebuie să vă spun că Maria boxa foarte caraghios. Aţi văzut 
vreodată la circ un cangur boxind ca un om? Cangurul stă ţeapăn, 
bine proptit pe picioarele de dinapoi şi pe coada lui vinjoasă, şi la- 
bele, îmbrăcate în mănuși de box, izbesc cu iuţeală, drept, fără ca 
animalul să se miște din loc și fără să știe să se apere. Cam așa 
boxa Maria. N-avea artă, dar de dat dădea virtos, cu sete, ca la 
darabană. 

— Află de la mine, spuse plin de mînie Nicolae, că un astfel de 
m nu e un fiu adevărat, ci vitreg și lipsit de inimă, Plin de răutate. 
Aşa, să şti! 

Ochii Mariei se înrourară deodată : 

— Crezi că toți copiii vitregi sint fără inimă ? spuse ea, abia 
stăpinindu-şi plinsul. N-am crezut să... să fii așa de... rău la su... 
su... flet, adăugă ea cu greu, printre suspine, să vorbeşti astfel de... 
despre copiii vi... Vi... tregi. Iu, tu n-ai inimă de lo... loc. 

Şi deodată plinsul rupse lanţurile cu care era legat şi se porni cum 
se pornesc ploile în munţi. Din ochii înroşiți se rostogoleau lacrimi 
mari ca boaba de strugure. Corpul i se scutura de suspine, de parcă 
o zeilţiia cineva. La o privelişte ca aceasta s-ar fi putut ride cu 
multă poftă, dar copiii rămaseră cu ochii holbaţi la fata care din 
senin dădea atita apă la șoareci. Nicolae o privea aiurit. „Ce-o fi cu 


103 


ea ?“ se întreba dinsul nedumerit, dar destul de emoţionat. Ce spu- 
sese e] s-o facă să plingă ? Nu pricepea nimic. Și Maria plingea și 
plingea fără cumpătare, ca o ciutură spartă. Grigore se apropie de 
dînsa, dar nu izbuti s-o potolească. I se părea cu totul nelalocul lui 
să se smiorcăie cineva fără rost. 

— Şi... ŞI... eu sînt (își trase nasul) copil vitreg... şi nu i-am adus 
mamei de acum nici o nemulţumire. Și nici ea nu m-a nă... năpăstuit 
vreodată. Ba chiar mă iubește. Şi eu o iu.... iu...besc, pentru că mi-a 
vorbit foarte fru... fru...mos de mama mea care-a murit... 

Acum pricepură copiii despre ce era vorba, și un val de căldură 
îi învălui. Nicolae se înduioșă. Biata Maria! Nu se gîndise de fel 
s-o jignească. Nici nu știa că mama ei nu-i cea bună. | se umeziră 
ochi. 

— Mario ! zise el cu glasul răgușit de o mare tulburare a sufletului, 
dar altceva nu-i mai veni în minte şi rămase cu miinile în aer, cu 
care părea că vrea să vorbească, dar și ele căzură neputincioase de-a 
lungul corpului, fără să scoată vreun cuvint (dacă se poate zice așa 
ceva despre miini). 

Era ciudat. Toată judecata lui sănătoasă, pe care i-o cunoscurăm 
mai sus, nu mai făcea nici un ban în treaba asta. Nu ştia ce să-i mai 
spună, ca s-o imbuneze, pentru că n-avea experienţă în împrejurări de 
soiul acesta. În viaţa lui, care, după cum știți, nu avea de la înce- 
puturile ei deciț doisprezece ani și jumătate, nu se izbise de o astfel 
de întîmplare şi era dezarmat. Singurul lucru pe care-l găsi de făcut 
fu acela de a-i mingiia codiţa cu fundă albă care i se zbătea pe piept, 
din pricină că i se zguduia tot trupul. Dar această minpiiere avu 
darul să dezlănţuie la Maria niște sughiţuri cumplite, şi Nicolae își 
întoarse capul, ca să nu-i vadă nimeni ochii plini de lacrimi (căci un 
băiat nu trebuie să plingă, iar dacă vrea să se distreze, dind drumul 
la robinete, s-o facă fără să fie văzut, altfel te rîd şi curcile). Și mîna 
lui mîngiia în neștire codiţa cu funda albă, care acum se pleoștise. 
Fata, care își acoperise faţa cu palmele ca să plingă mai frumos, se 
lipi deodată de pieptul lui Nicolae, şi băiatul se zăpăci de-a binelea. 
Apoi el îi mîngiie părul castaniu cu cărare la mijloc, după care o 

strînse în braţe şi o sărută pe amindoi obrajii leoarcă. Își linse buzele, 
și, simțind gustul sărat al lacrimilor ei, porniră din simpatie să curgă 
şi ale lui, ceea ce nu i se mai întimplase de pe cînd era copil şi se 
lovea la deget. Acest lucru era foarte nepotrivit pentru un băiat, dar 
lacrimile alunecau fără voia lui și nu putem să-l învinuim. 

— Măriuţo, n-am vrut să-ţi fac nici un rău, crede-mă! N-am 
ştiut, izbuti să spună dinsul, ţinind-o strins la piept, cu dragoste, 
ca pe o soră mai mică ce şi-a julit nasul. 

Viri o mînă în buzunar pentru a găsi ceva să-i ofere, ca să nu mai 
plingă, dar nu găsi decir douăzeci și cinci de bani şi renunţă la gest. 

Mişa, cînd îl văzu pe căpitanul de pirați plingind, începu şi el să 
biziie, dar cu atita foc, de parcă i se făcea injecție. Și ăsta a fost, 
ca să spunem așa, semnalul pentru dezlănţuirea unei ploi de plinset 
unit. Astfel, ca un cer acoperit în întregime de nori ce-și răstoarnă 
păleţile, copiii vărsau sodom de lacrimi pentru durerea Mariei, 
înțelegind să-i ţină în felul acesta tovărăşie, spre a-i ușura suferinţele. 
Își ştergea ochii Grigore cel cumpătat. Îi curgea nasul, cu toate că 
minca seminţe, lui Vladimir cel nepăsător. Se smiorcăia Andrei, bota- 
nistul cel tăcut. Plingea ca o fîntînă stricată Luca cel prea simţitor, 
poreclit greșit fricosul, și suspina cu capul în pămînt Vasile cel tare. 

După cum vedeţi, dintr-o neînțelegere ieșise o inundație, la care 
Vova privea foarte nedumerit. Ba chiar începu să latre cu asprime : 

— Ham, ham, ce v-a apucat? Nu sînteţi în toate minţile ? 

În sfîrșit, după această revărsare bogată de sentimente jalnice. care 
le făcea cinste pentru că dovedea prietenia ce-i lega, se liniştiră, şi 
Nicolae prinse firul cuvintelor care i se învirteau în cap: 

— Mario, aşa se spune cînd cineva se poartă urit; că e vitreg. 
Zău, Măriuţo, că n-am vrut să spun de tine nimic și nici de mama 
ta... Apoi încheie solemn : Îţi jur pe comoara piraţilor ! 

Jurămîntul acesta avu efect, izgonind norii grei. Soarele luci în 
ochii Mariei, cu toate că în realitate el asfinţise, iar peste cabane se 
plecau umbrele serii. Își suflă nasul, făcînd ca trompeta, își scutură 
codiţele și spuse : 

— Bine! Apoi zimbi, aruncind cu ochii un roi de raze. Zimbiră 
şi ceilalți, ștergindu-și și ei urmele prăpădului de pe obraji. 

Și pentru că Vova umbla de la unul la altul, căutind să se lămu- 
rească ce se petrece, Nicolae îl mîngiie și spuse : 

— Uitaţi-vă la Vova, nu știe să vorbească, dar gîndeşte ca un om! 
Se poate compara Paul cu Vova? 

În clipa aceea se auzi glasul brigadierului care se apropiase : 

— Copu, haideţi la masă! 

Nicolae, smuls pe neașteptate din discurs, răspunse miorlăindu-se : 

— Spuneai că miine dimineaţă mergem acasă... 

— Am spus la masă, nu acasă. 

Copiii se prăpădiră de ris. 

— Despre ce vorbeai atît de aprins? 

— Vorbeam de tovarășul Paul. Ziceam că e un fiu nerecunoscător. 
Mai înţelept şi plin de suflet e Vova. 

— Da, zise brigadierul pe ginduri. Ne e greu să-l judecăm pe 
Paul. A trăit o viaţă grea şi poate l-a împietrit. Ştiu şi eu ? Dar tu a: 
dreptate. Sînt unii oameni mai răi decît fiarele, şi omenirea a avut 
mult de suferit din partea acestor suflete ticăloase. Mă gîndesc la 
fasciştii care au adus numai nenorociri. În schimb animalele pot fi 
mai omenoase decit ei. 

Era întuneric bine. Soarele se ascunsese pe undeva, dar locul i-l 
luase luna, o lună mare și parcă bolnavă de gălbenare. Dunărea 
aluneca şi ea galben-cenușie, fluturîndu-și fustele. 

Pe mal, acolo unde îi duse brigadierul, un foc își istovea ultimele 
văpăi. În dreptul acela Dunărea ardea. Apoi în groapa rotundă 
rămase un jar dogoritor, în jurul căruia Vartolomei înfipse cîțiva 
țăruși în care se aflau viriți crapi crestați cu cuțitul. Pescarul îi 
mîngtia din cînd în cînd cu o pană de pescăruș înmuiată în mujdei 
de usturoi, și copiii, simțind în nări ademenitoarele miresme, își 
aduseră aminte 'că le e foame. Mincară de parcă munciseră la taliane. 
Erau veseli şi fericiţi... şi rideau din te miri ce. 

O pasăre trecu pe deasupra apelor, și Vova o conduse cu priviri 
pofticioase. 

O urmăriră și copiii. 

— Ce pasăre a fost asta, nene Vartolomei, ai văzut-o ? 

— N-am văzut-o, răspunse pescarul, stingînd jarul și pregătin- 
du-se să plece la culcare. Cine ştie! Vreun pescăruș întirziat sau 
speriat din somn... Ce facem, brigadiere, întrebă dinsul, ne virim 
sub pătură ori rămînem la taifas cu copiii ăștia, că lor nu prea le arde 
de somn ? Sînt în concediu de neodihnă. 

— Am vrea să stăm toată noaptea, zise Nicolae, și copiii încu- 
viinţară tot pe-atit de topiţi. E tare frumos ! 

Era într-adevăr frumos. Luna presăra din belșug o boare de 
argint pe întreaga fire. Valurile sclipeau. Peştii se zbăteau la supra- 
faţa apei ademeniţi de lumina lunii. Era o mare linişte. 

— Nu zic nu, răspunse Vartolomei, dar parcă tot mai plăcut e 
ziua, pe lumină. Acuma toate vieţuitoarele se pun pe odihnit ; şi peștii 
și păsările în cuibul lor de iarbă. Pe lumină parcă se desprinde cîte-o 
poveste din fiecare colțișor de unde răzbate viaţa. N-aţi simțit asta 
niciodată ? 

— Ce să simţim ? întrebară copiii. 

— Cum se ridică din stuf, ca un abur albastru, cîte-o poveste ? 

— Nu! şoptiră copiii parcă înfioraţi. 

— Ei, nu-i ușor, trebuie să știi s-o vezi. Uite... 

Și Vartolomei începu să istorisească legenda păsărilor pe care noi 
o s-o redăm în cuvintele noastre... 

„.„Delta e ţesută cu poveşti aurite. Oriunde ţi-ai arunca privirile — 
pe gîrlele ce se grăbesc printre pereţi de stuf, pe ochiurile întunecate, 
unde dorm frunzele de plutnicioară și visează nuferii albi cu gălbe- 
nușul de aur, în hățișul codrilor de stuf, pe pajiștile semănate cu 
stelele florilor, în salcia cenușie, în zborul zvelt al pescărușului, în 
veşmintul strălucitor al lui Martin-pescarul — pretutindeni stă, ca 
într-un ciob de soare, cîte-o istorie minunată. 

Poate că nu trebuie decit să priveşti cu luare-aminte, și povestea 
se va desprinde din pervazul ei de vrajă, unde se arată asemenea 
unor chipuri străvezii de lumină. 

Stai nemișcat la marginea plaurului amestecat printre ferigi, reze- 
mat de umbre, ascuns de ochiul ager al păsărilor atente, și iscodeşti 
peste girla îngustă malul din faţă, unde freamără desimea stufului de 
colcăitul vieţuitoarelor cu aripi. 

Curînd ochiul se va deprinde şi vei zări făptura subţire și gingașă 
a stircului roșu, pitit în rădăcini ; ai să vezi luindu-și zborul egreta 
albă, plutind ușor, ca un ghem de funigei ; să desprinzi dintre umbre 
stircul cenușiu ca amurgul, și după multă trudă a privirii să zăreşti, 
făcut una cu trestia pe care stă nemișcat ca şi tine, topindu-se în 
frunze culorile albastre, pe meșterul la vînat, bondocul Martin-pes- 
carul, cu coada scurtă. Cînd își ia zborul zvicnit pare un fluture 
dolofan, zbătindu-și aripile strălucitoare. Ai să admiri cufundacul 
mirat cu pene la pălărie, lebăda serioasă, alunecînd ca o luntre albă 
de păpuși, lișița încruntată și cîrsteiul pestriț, găinușa de baltă ca 
un ghem de frunze uscate, ori pescărușul alb și gălăgios. 

Pe locurile acestea, unde zac astăzi lacurile tăcute, în vremurile 
de mult pierite, se arunca înspumată marea plină de valuri. Din 
mijlocul ei se sălta o stîncă uriașă, întrecînd cu mult pe cei mai înalți 
copaci ai pădurilor din imprejurimi. "Țancul își oglindea pietrele 
pline de culori felurite în oglinda cerului de smalţ. Veneau vînturile 
bune și şedeau de vorbă cu piscul sumes, şi stînca, învîrstată de culori 
ce se însuflețeau în bătaia soarelui, părea vrăjită. 

Uneori norii albi şi ceţurile lăptoase coborau din palatul lor ascuns 
pe treptele cerului, să se reazeme pe creștetul și umerii de piatră ș 
atunci stinca părea o mireasă împodobită. 

Pe vremea aceea văzduhul nu era înfiorat de nici un zbor de 
pasăre, căci nici 0 vieţuitoare nu aflase taina aceasta. Vietășile, pitu- 
late prin stuf, se tîrau ori alergau ; cele din ape înotau sau bijbitau 
prin nisipurile adincurilor, mișcindu-se agale. Altele orbecăiau sub 
straturile de pămînt. 

Cerul era trist, pentru că nici măcar un fluture nu venea să-i 
mîngiie cu aripile răsuflarea dulce și obrazul limpede de catifea al- 
bastră. Fluturii, ca şi păsările, nu se iviseră pe lume, ca să dezmierde 
cu filfiitul lor apele uşoare dintre cer și pămînt ale văzduhului. Sin- 

gure pădurile și buchetele de stuf din marginea întinderii de apă își 
înălțau spre cer frunzișul, și, înduioșat, cerul își îndemna adierile bune 
să alinte pletele de verdeață răsfrînte în aerul limpede. 

În adîncul mării, într-o scorbură din poalele stincii, unde-şi făcuse 
culcușul, venea să se adăpostească un peşte grozav, cu solzii cit lespe- 
zile. Era cruntul stăpîn al mării, căruia i se închinau toate lighioanele 
din fundul apelor. Nămetenia era fioroasă și crudă. Cînd înota, se 
iscau talazuri înspăimintătoare. Cind plesnea din coadă, marea go- 
nea înfricoşată pină departe, la răsărit, încit găvanul ei răminea o 
vreme golaș, iar peştii se zbăteau neputincioşi în nisipuri cu gurile 
căscate. Cînd sorbea apă, se opreau în pîntecele cumplitului balaur 
mii de vieţi, şi prăpădul era îngrozitor. 

Într-o zi, vieţuitoarele mării hotăriră să scape de stăpînirea nemai- 
pomenitului căpcăun. După ce se sfătuiră îndelung, găsiră cu cale 
să-l zăvorască în văgăuna stincii, unde se aciua să doarmă, spre a 
pieri lipsit de hrană şi aer. 

Și, pe cînd matahala sforăia cuibărită în nisipul grotei, toate ani- 
malele mării, cu mic cu mare, îngrămădiră în gura stincii bolovani 
uriași, astupînd-o. Scoicile revărsară din trupurile lor lacrimi ca un 
ciment și lipiră tot bolovănișul imbulzit. Astfel poarta fu pecetluită 
strașnic. 

Cînd se trezi fiorosul animal, începu să se zbată cu cea mai grozavă 
forță în zăvorita-i inchisoare, cutremurind pămintul. Stinca se clă- 
tina ca 0 trestie, și fiara mării urla înfundat sub tainicile strinsori de 
piatră. Coada, ca un hirleţ de oşel cît casa, lovea pereţii cu tunete. 
Gura, cu colții ca trunchiurile de copaci, mușca fărămiţind zidurile. 
Și făcindu-și astfel un loc mai bun pentru teribila lui sforţare, se 
încordă cu ultimele-i puteri, și coada izbi. Un trăsnet sparse toate 
zgomotele din adincul mării. Stînca se sfărimă în mii şi mii de bucăţi, 
unele mai mari, altele mai mici. Ţăndările de piatră ţișniră cu putere 
în aer, sfiriind împrăștiate. Din stînca sumeşită cu măreție nu mai 
rămaseră decit așchiile care se rostogoleau spre cer. 

Dar, o dată cu înspăimintătoarea ei opintire, lighioana plesni, iar 
marea ieși din făgașul ei ca suflată, ducîndu-şi talazurile hăt departe, 

spre răsărit. Cerul își închise cu durere genele, văzînd nimicirea stîn- 
cii care-și oglindise atîta vreme chipul luminos în apele lui albastre. 
Norii se plecară mai Jos, negri. Lumina își închise pleoapa. Văzduhul 
se posomori. Vînturile tăcură. 

Ţăndările de toate culorile și formele păreau că nu mai vor să se 
întoarcă pe pămînt, și văzduhul le primi să alunece prin înălțimi, 
mîngtiate de vînturile bune care se stîrniră cu dragoste. 

Și o minune se săvirși atunci, ca o răscumpărare pentru pieirea 
stîncii : spărturile zburătoare se înviorară, se însufleţiră, prinseră 
viaţă şi chip. Și rămaseră să plutească pe drumurile nevăzute ale 
văzduhului ca păsări albe, trandafirii, verzi și cenușii, în straie întu- 
necate sau de mai multe culori, ori pestrițe ca agatul. 

Şi astfel se iviră în lume păsările în străvechile timpuri ale lumii. 


A doua zi dimineaţă, copiii, ca niște călători care se îmbarcă pe 
un transatlantic, urcară în barcazul ce trebuia să-i ducă... în patrie. 
Erau fericiţi de plimbarea pe care o făcuseră şi care le îmbogăţise 
cunoștințele. Dar mai ales se întorceau acasă cu simțămintul că de 
data asta se află pe urmele sigure ale comorii. Fără îndoială că cele 
aflate de la marinar le dezvăluiseră multe taine la care nici nu visa- 
seră. Comoara există. Mai răminea doar s-o găsească. O glumă din 
bătrîni zice, în cazuri de acestea : „Am găsit trei potcoave, îmi mai 
trebuie calul şi-o potcoavă.“ Dar să nu fim răutăcioși. 

Se aflau gata de plecare, cînd se ivi și marinarul Paul, care sări în 
barcaz : 

— Bună dimineaţa, copii, spuse el foarte prietenos. Aţi isprăvit cu 
pescuitul ? Şi fără să aştepte răspuns, strigă spre timonier (nu era 
tatăl Mariei) : Vînt bun, căpitane !... Și ajungînd lingă el adăugă: 
Nu prea mi-e bine, mă reped la Sulina să mă vadă medicul. 

Dar copiii erau încredinţaţi că marinarul se duce să-l întilnească 
pe Barbă Roşie. De ce ? Asta trebuia aflat. Îl vor urmări. Cine știe ce 
mai puteau să descopere din întîlnirea lor ! Toţi erau de părerea asta. 

Chiar şi Maria. Doar Mişa îndrăzni să amintească de frumoasa in- 
signă pe care marinarul i-o dăruise cu atita dragoste. 

— Aiurea ! răspunse Nicolae. 

— De sanchi ţi-a dat-o, adăugă Vasile. 

Mişa tăcu. 

Barcazul se puse în mișcare, și copiii fluturară batistele către pes- 
carii care rămineau la datorie. 

Pe maluri, sălciile plingătoare se plecau la trecerea barcazului, de 
parcă îi salutau de rămas bun. Numai stuful stătea drept şi ţeapăn, 
săltat îndrăzneţ spre cerul ce se înviora de lumina ca floarea de 
măceș, care flutura departe la răsărit. 


Profesorul 
Alexandru Achiţei 


În port nu se schimbase nimic, îşi spuseră copiii 
cînd se găsiră pe locurile lor, acostind la Sulina. Vaporul „Neapole“ 
se afla tot acolo, cu corpul lui negru, ca o balenă, cu alămurile stră- 
lucind de curăţenie, rămas în ancoră de la sosire, Puntea era pustie; 
doar marinarul de vardie, un băiat arămiu şi voinic, ședea lingă 
balustrada vasului şi privea forfota barcazelor şi a şalupelor pe 
Dunăre. Purta pe cap — legat ca o femeie — o basma roșie după 
obiceiul oamenilor din unele localități ale Italiei. Îi şedea frumos, 
dar copiii rîseră. Andrei zise : 

— "Ţi-a furat basmaua, Mario. 

Se simțeau obosiţi, dar nici unul n-avea chef de culcare, cu toate că 
se sculaseră atit de timpuriu. 

Pe bulevardul care mergea alături cu Dunărea, şi pe care puseră 
piciorul copiii, dădură cu ochii de profesorul Achiţei, care îşi făcea 
plimbarea lui obișnuită. 

— Bună dimineaţa, tovarăşe instructor, spuseră ei în cor, bucuroși 
de întîlnire. 

— Bună dimineaţa, copii, răspunse dinsul, oprindu-se în dreptul 
lor. Unde aţi plecat cu noaptea în cap? 

— Venim de la mare, răspunse cu importanţă Nicolae. Am fost la 
taliane. 

— Cu căţel şi purcel? Căci bineînţeles l-aţi luat și pe Vova cu 
voi, zimbi profesorul Achiţei. 

— Sigur, se grăbi să răspundă, ca de obicei, Mișa ori de cîte on 
era vorba de bunul lui prieten. 

— Ce faci, Doroftei Maria, ai învăţat italieneşte ? 

— Ma. voi parlate Pitaliano ? întocmi ea la iuţeală o propoziţi- 
une, pentru că toată ziua răsfoia dicţionarul, ca să pătrundă tainele 
limbi. 

Băieţii se holbară. Nu se așteptau la atita sirguință din partea 
Mariei. De altfel ei şi uitaseră de dicţionar. E adevărat că Nicolae 
spusese să fie bine păstrat, că poate mai au nevoie de el, dar Maria 
tot buchisea de parcă ar fi vrut să traducă biletele lui Barbă Roşie 
fără ajutorul dicționarului. Într-un caiet vechi își potrivea cuvinte cu 
multă tragere de inimă și forma fraze pe cît se pricepea. Profesorul o 
felicită pentru hărnicia ei și-i promise că are să scrie unui prieten la 
București să-i trimită un manual de limba italiană. 

— Dar să ştii, o preveni dinsul, că limba italiană are o gramatică 
foarte grea. 

— Eu sînt tare la gramatică, răspunse cu mîndrie Maria, scutu- 
rindu-şi codiţele şi înălțindu-şi umerii. 

— Șuiu. Eşti o bună elevă. Și pentru că Mişa îl privea foarte 
atent, îi spuse: Să vedem ce fel de școlar are să fie Mişa. Ce zici, 
Mișa, ai să înveţi ca Nicolae? Şi-i mingiie părul bălai. 

— Mi-a spus tata, răspunse băiatul, că dacă vreau să mă fao 
căpitan de vapor, trebuie să fiu tare la aritmetică. 

Riseră cu toții. 

—  Şi-acum ce-aveţi de gind să faceţi? Vă duceţi la culcare ? V-aţi 
sculat o dată cu pescărușii. 

— Ne ducem să ne jucăm, zise Grigore. 

— Pe vapor, adăugă Mişa. 

— Pe „Neapole“ ? 

— Avem noi vaporul nostru, lămuri Mișa. E mai mare decit „Nea- 
jpole“ şi are patru coșuri. 

— Nu mai spune ! Şi unde îl ţineţi ? În buzunar ? 

Nicolae rîse și arătă în lungul străzii care ducea spre maidan : 

— Acolo avem o hrubă pe care noi o numim vapor. 

— Hai să văd și eu vaporul vostru, zise instructorul, curios să 
afle ce fel de joacă au copiii în vacanţa asta. 

— Poftiţi, se grăbi să răspundă Nicolae, susținut de ceilalți. 

Și porniră cu toţii veseli și vorbăreţi, mîndri că-i însoţeşte profe- 
sorul și e așa de prietenos cu dînşii. 

Protesorul Achiţei era un om plin de înțelegere pentru copii şi se 
purta cu ei ca un părinte și prieten. Era tinăr. De fel era din comuna 
Munteni de lingă Tecuci, fiu de ţărani nevoiaşi, care munciseră din 
greu pe bucăţica lor de pămînt. Copilărise pe malul Birladului, riul 
care pe acolo face citeva cotituri și se strecoară printre zăvoalie, și 
Alexandru Achiţei era îndrăgostit de ape. Fusese repartizat aici, la 
Sulina, acum doi ani, cînd își terminase studiile și se simţea bine 
printre aceste salbe de lacuri. Vacanţele și le petrecea tot aici, vîniînd 
sau pescuind, iar acum ocupîndu-se de tabăra de curte a pionierilor 
rămaşi în Sulina pe timpul verii. Trăia singur. Părinţii rămăseseră în 
comuna natală — erau colectiviști — şi din cînd în cînd se ducea să-i 
vadă ca să le mingiie bătrinețele și să-și mai amintească de copilărie 
(nu de greutățile prin care trecuse, ci de jocurile cu băieţii). Era feri- 
cit cind mamă-sa îl primea, pocnindu-şi palmele : 

— Bine-ai venit, Alexandrule ! 

Și datorită firii lui vesele și poate ca o dulce aducere-aminte a 
vremurilor trecute, profesorul Achiţei se amesteca în joaca gălăgioasă 
a copiilor de la şcoală. Cînd a fost numit instructor, copiii s-au 
bucurat nespus, pentru că erau foarte legaţi de profesorul lor. Alexan- 

dru Achiţei muncea foarte mult. În timpul liber, la masa lui încăr- 
cată de hiîrtii, scria. Voia să dea la iveală o carte despre deltă, ținutul 
acesta plin de frumuseți şi nemăsurate bogății, cu oamenii ei atît de 
minunaţi. O carte în care, printre altele, să redea istoria grupurilor 
de partizani care au luptat aici împotriva fascismului şi să poves- 
tească eroismul cu care s-au jertfit pentiu eliberarea patriei trei par- 
tizani, printre care se afla şi o fată. Cerceta neobosit documente, 
aduna date, stătea de vorbă cu oamenii care-l cunoscuseră pe Nicolae 
Tihovschi, tînărul muncitor căzut printre cei trei de gloanţele jandar- 
milor. Aflase de pretutindeni o seamă de întimplări din lupta parti- 
zanilor. 

Odaia pe care o avea închiriată în oraș era plină cu cărți, mai 
ales de istorie. Rafturile gemeau. Și cînd şedea la masa lui de lucru 
privind visător într-un ungher, ca să prindă firul ideilor, i se părea, 
uneori, că din rafturi se desprind figurile luminoase ale domnitorilor 
vajnici cu oștenii lor viteji, care se avintau la luptă să stăvilească 
năvala dușmanilor. Păşeau ușor prin încăpere, înconjurindu-l, țăranii 
desculți, care în viforul lui 1907 căzuseră cu faţa la pămînt, fulgerați 
de gloanţele stăpînirii, zimbeau mulțumiți pentru zilele de astăzi um- 
brele comuniștilor pieriţi, din convoiul parcă viu, cu lanţuri la pi- 
cioare, care se perindau prin faţa lui. 

Uneori copiii din clasele superioare veneau la dinsul să caute vo 
carte pe care n-o găseau în biblioteca școlii și nici în cea din oraș. 
Dar îndrăzneau și elevii mai mici, atraşi de dragostea pe care le-o 
arăta profesorul şi de povestirile pe care le depăna. 

Nicolae, Grigore și Maria fuseseră de multe ori la dinsul. Oricine 
venea, era binevenit. Profesorul Achiţei ştia să povestească frumos 
fie din cărţi, fie din copilăria lui. Care dintre copii nu cunoştea acum 
jocurile băieților de pe malul Birladului, bălăceala lor din apele iuți 
sau pescuitul cu minciogul înjghebat din sacii pe care-i furau de-acasă, 
ori coliba lor din zăvoi unde se jucau de-a haiducii! De la dinsul 
invățaseră ei o numărătoare pentru jocurile lor, numărătoare pe care 

v foloseau copiii din satul profesorului Achiţei. Ea suna ciudat, ca un 
descintec glumeţ și năzdrăvan : 
Mija, 
Mija, 
Patica, 
ie porumbatica. 
Lanţuș, 
Blantuş, 
Curcudele, 
Vesedele, 
Bleonţ ! 


Îl îndrăgiseră pe profesor, cu toate că la şcoală era foarte sever. 
Dar copiii uitau degrabă toată severitatea lui, mai ales cînd, după 
lecţii, venea la joacă, bătînd mingea cu dînșii, ca un băiat de virsta: 
lor. Era foarte iubit și de părinţii copiilor. Și cine dintre pescarii sau 
marinarii Sulinei nu-l saluta cu prietenie încă de departe cind îi 
zărea statura înaltă și zveltă cu mers de sportiv ? 

Intrară cu toţii în beci. Profesorul se interesă de toate obiectele 
adunate acolo de băieți. Dar, mare minune, nu se miră de fel de 
șugubeața busolă de navigaţie. Dimpotrivă. Dădu cu degetul, așeză 
cu mina acul spre nord şi spuse, intrind deodată în joc: 

— Golful Guineea, unde vasul nostru va face o escală, e aproape. 
Vom mări viteza, pentru a acosta înainte de căderea serii. Oceanul 
e liniştit. Matroz, se adresă el lui Grigore, după ce legă un cui deo 
bucată de sfoară pe care o găsi pe masă, aruncă „logul“ și vezi cu 
oite noduri navigăm ! 

Grigore luă sfoara, aruncă în apă „logul“ și spuse salutind: 

— Mergem cu patruzeci de noduri, căpitane ! 

Căpitanul se întoarse spre Nicolae : 

— Locotenente, toată viteza ! 

— Am înţeles, rosti locotenentul Nicolae. Îşi făcu mîinile pîlnie și 
strigă la perete, ca şi cum ar fi vorbit în tubul acustic : Toată puterea 
la turbine ! | 

Căpitanul se întoarse spre Maria și Vasile care-l priveau electrizața 
şi ordonă: | 

— Mateloţi, la prova! 

Mai dădu cîteva ordine, apoi trecu la o timonă închipuită. Deodată 
se auzi glasul Mariei strigînd : 

— "Ţărmul ! Apoi făcu milităreşte un pas spre căpitan : Tovarășe 
căpitan, ne apropiem de țărm. 

— Micşoraţi viteza ! strigă comandantul, și Nicolae, la perete, cu 
palmele rotunjite la gură, strigă : 

— Micşoraţi viteza ! 

— "Toată lumea la posturi ! Mateloţii Luca, Vladimir şi Andrei, 
pregătiți ancora ! Acostăm ! 

— “ţeles, căpitane, strigă Vladimir cu gura plină, şi cei trei copii: 
se repeziră la ancoră, dar, pentru că nimeni nu hotărise unde-i an- 
cora, se-ncurcară, se ciocniră și pînă la urmă, îngheoldindu-se unult 
pe altul, se înghemuiră într-un col gata să dea drumul la cabestan. 

— Stop mașina ! Ancora jos! Vrrrr! făcu profesorul și copiii în 
cor îl imitară lung : 

— Vrrrrrrr ! pină cînd lanţul alunecă în toată lungimea lui. 

— Debarcarea ! şi căpitanul porni spre ieșire, urmat de copu- 
Se opri după doi, trei paşi, întinzind mîna : „Priviţi, spuse el, ară- 
tind pe gura hrubei, unde se vedea fereastra cerului albastru, ni- 
căieri Oceanul Atlantic nu e mai albastru ca în golful acesta. Ad- 
miraţi frumuseţea cocotierilor zvelţi, cu canaful lor de frunze, inăl- 
țaţi mai sus decit clădirile. (Se vedeau bălăriile înalte prin gura: 
beciului.) E o adevărată grădină aici, dar toată măreţia o dau bao- 
babii uriași. (Nu se vedeau decit doi salcimi.) Din ce familie tace 
parte cocotierul, Andrei, ştii ? 

— Din familia monocotiledonatelor, tovarăşe căpitan. 

— Eşti tare, murmură cu admiraţie Vasile. 

— Bravo, spuse căpitanul. Să coborim. Se opri lingă pasărea 
impăiată, aflată lingă intrare, luminată de soare și ordonă: NMlari- 
nar de cart, să nu uiţi să dai de mincare papagalului ! 

— “ţeles, căpitane, spuse firesc Vladimir, şi se grăbi să pună în 

faţa papagalului un pumn de seminţe de dovleac, executind ordi- 
mul cu promptitudine, ca un adevărat matroz. 

De alfel toți copiii executaseră ordinele 'cu seriozitatea și graba 
cerută unui marinar, prinşi în virtejul jocului, dar mai ales pentru 
«că ordinele erau date cu precizie și spuse cu un glas de comandă, 
venind de la un adevărat căpitan de vas. De aceea ei nici nu se în- 
doiau că sint marinari plecați cu un mare vapor pe Oceanul Atlan- 
TIC ȘI Care acostase acum într-un port din Guineea. Văzuseră lim- 
pede cocotierii, şi baobabii, și casele văruite în alb, strălucind în 
soarele tare din zona tropicală. 

— Ne vom aproviziona din port cu apă și alimente, mai spuse 
căpitanul, și miine dimineaţă ridicăm ancora. Veniţi ! Apoi către 
Vladinur : Să ai grijă de papagal ca de ochii din cap! E o raritate 
pe care o vom duce în patrie pentru grădina zoologică. Răspunzi 
cu capul. 

— “țeles, căpitane ! 

Copiii erau încîntați că se dădea atita importanță papagalului 
or. Mai cu seamă Nicolae, care fusese, ca să spunem aşa, nașul pa- 
Dagalului, căci el botezase lişiţa papagal. 

— Să nu-l îndopi prea mult, ca să nu capete indigestie. Ar fi 
păcat să moară. E un papagal negru din America de Sud. 

Vladimir salută din nou, serios, primind explicaţia cu privire 
la această pasăre rară ca ceva firesc, fără să se gindească cituși de 
puţin că ar fi o biată găină de baltă. Era doar joacă. 

Firesc i se păru și lui Nicolae și celorlalți. Dar după o clipă Gri- 
:gore se trezi şi rămase cu gura căscată. De unde ştie profesorul că 
ei numeau lişița papagal din America de Sud ? „Sau este într-ade- 
văr un papagal din America de Sud?“ gindea el încremenit, cu 
ochii holbaţi. Se ciupi să vadă dacă e treaz. Da, era treaz. lreaz 
de-a binelea. Se uită la Maria. Era tot atit de aiurită și ea. Îl privi 
pe Nicolae, dar acesta era senin ca omul care auzise un adevăr (sau 
poate care nu auzise nimic). Dar cînd Nicolae își aruncă întimplă- 
tor ochii spre Grigore şi văzu nemaipomenita lui uimire işi dădu 
seama. Îi privi şi pe ceilalți. Aveau ochii cît cepele și păreau nă- 

ungi. Numai Vladimir, cu aerul lui nepăsător, mingiia papagalub 
cu mina dreaptă, în timp ce cu stinga ţinea la ciocul care nu voia 
să fie coroiat o sămînţă de floarea-soarelui și-i șoptea cuvinte de 
alint. 

— Foarte bine, matroz, zise căpitanul şi, întorcîndu-se spre cei- 
lalți, zări mirarea intipărită pe chipurile lor. Îi privi pe rînd şi în- 
trebă nedumerit : Ce căscaţi ochii ? Aţi băut coca-cola? Am dat 
ordin să nu bea nimeni alcool. Cinci zile de carceră pentru această 
gravă abatere. Le veţi executa în patrie. 

— N-am băut alcool, răspunse Grigore tot atît de serios ca și 
căpitanul, ba chiar cu aerul cel mai serios din lume. 

— Atunci ce s-a întimplat? Aveţi aerul unor marinari ameri- 
cani beţi. 

— Papagalul ăsta, biigui Grigore, e chiar papagal? 

— Fără îndoială! Ce te miri? Locotenente, se-ntoarse el spre 
Nicolae, nu l-ai prins dumneata în pădurile de pe coasta Americiy 
de Sud ? 

— Da, căpitane, răspunse din cale-afară de zăpăcit Nicolae. 
Uimirea lui venea de acolo că profesorul știa cum numesc ei lişiţa. 
Asta i se părea nemaipomenit. „Oare n-o fi papagal adevărat ?“ 
se întrebă el. | 

Andrei cercetă iară pasărea pe care o cunoştea foarte bine : ordinul 
picioroangelor, familia rallidelor. „Ce mai tura-vura, își spuse el, pa- 
pagalul este din familia cățărătoarelor, asta se vede foarte limpede 
după picioare.“ Şi nu mai pricepu nimic. Cit priveşte pe Vasile și 
Luca, ei se cam zdruncinaseră în păreri şi tocmai de aceea nu luară 
nici o hotărire. Mişa însă era sigur că e papagal. Numai pe Vladi- 
mir nu-l interesa discuţia, deoarece papagalul şi lişiţa pentru el nu 
erau decit păsări ca şi giștele. Și cit pe-aci să se convingă şi Nico- 
lae că rallidele por fi papagali sau mai bine-zis că papagalu s-au 
adaptat la baltă, dacă Maria n-ar fi izbucnit în rîs. Începu să ridă 
și profesorul. Se lămuri totul cînd aflară că Maria, în căutarea 
dicționarului, povestise profesorului despre așa-zisul papagal. 

Cu ocazia aceasta se treziră din jecul lor, în care îi atrăsese pro- 
fesorul, şi fiecare își luă aerul său obișnuit, lepădind uniforma de 
matroz în care-i îmbrăcase Achiţei, ca să călătorească pe Oceanul 
Asvlantic. Astfel că reveniră în deltă. 

Dar iocul le plăcuse, iar Nicolae îşi puse în gînd să fie de aici 
încolo un adevărat căpitan de vapor. Învăţase de la profesor ci- 
ţiva termeni și ordine marinărești, precum şi ce înseamnă o adevă- 
rată comandă. Va mai învăţa şi alte lucruri asemănătoare, ca să 
poată comanda cum se cuvine un cuirasat. Numai un vas de răz- 
boi voia, și acela nu putea fi decît cuirasat. Profesorul se dovedise 
a fi meșter, şi Nicolae îl întrebă dacă n-a făcut armata la marină. 
Nu, nu făcuse armata la marină. Comenzile le auzise pe la mari- 
nari. Poate că nici nu sînt corecte, dar n-are importanță cînd e 
vorba de joc. Şi copiii recunoscură că este adevărat, de vreme ce 
ei înșiși scorneau o mulțime de lucruri din care unele n-aveau ni- 
mic a face cu realitatea. Dar e sigur că băieţii vor face armata la 
marină, și pină la urmă inclina şi Maria către această armă, dacă 
s-ar fi putut. 

— Haidem afară la aer! Nu prea e bine să staţi toată ziua în 
aerul ăsta cum aveţi voi obiceiul, spuse profesorul. Aţi putea mai 
degrabă să faceţi expediţii în deltă și să studiaţi flora şi fauna. An- 
drei e specialist. N-ar strica să-l atrageţi și pe Ștefan cu brigada lui. 

Nicolae strimbă din nas auzind de Ştefan, dar nu zise nimic. 

leșiră afară în soarele puternic, printre izrburile sălbatice care 
miroseau a pelin şi a măturică, şi se așezară pe bolovanii și cără- 
mizile răspindite printre bălării. Nu li se mai vedeau decît cape- 
tele, asemeni unor ciudate fructe din țările calde, așa ca nişte nuci 
de cocos crescute în buruieni. Numai Mişa era cu totul acoperit, de 
parcă el încă nu înflorise, și deci capul lui nu se făcuse nucă de 
COCOS. 

Vova le dădu tirzoale interesat, îi mirosi pe rind, dar văzînd li- 
niștea copiilor plecă să se hirjonească pe maidan. 

Copiii încercară să-i smulgă la iuțeală o povestire, dar profeso- 
rul era grăbit. Se ridică. Își privi ceasornicul şi spuse : 

— Copii, plimbarea mea de -drmineaţă s-a terminat. A fost ma: 
lungă decit de obicei. Mă duc la treabă. Și pentru că văzu părerea. 
de rău a copiilor, adăugă: Veniţi mai tirziu la mine... pe la orele 
douăsprezece. Am să vă povestesc ceva interesant. Odihniţi-vă. 
mai întîi ! Miine să veniţi la școală și să povestiţi celorlalți pionier: 
și şcolari cum a fost plimbarea voastră pe mare. 

Și plecă, strecurindu-se printre inaltele bălării care foşneau, mîn- 
giindu-i hainele. 

Dar copiii n-aveau poftă de odihnă şi, după ce mai îndrugară. 
verzi Şi uscate, se grăbiră să meargă la profesor. Ardeau de nerăb- 
dare. De altfel era aproape de douăsprezece. 


Dunăre, 
Doamnă Mare! 


În vara anului 1943, pe la mijlocul lui august, un 
vas de război, încărcat cu trupe hitleriste, ridica ancora din portul 
Tulcea, indreptindu-se :către Sulina. 

Era spre seară. Soarele coborise la apus şi ultimele flamuri de 
foc se destrămau, amestecindu-se cu umbrele palid viorii ale amur- 
gului. Înserarea se lăsa parcă mai devreme ca de obicei, pentru că 
cerul începuse să se acopere. Valuri de nori grei se adunau. Se lă- 
sau agale neguri fumurii, zdrenţuite de vintul care începuse să sufle. 

Vasul aluneca domol pe apele liniștite, duduindu-și motoarele. 
Trupele erau îndrumate la Sulina să întărească apărarea coastei la 
mare, deoarece, de la o vreme, cfensiva sovietică, ce se desfășura 
cu putere, pusese pe ginduri comandamentul hitlerist, și acesta 
se temea de o lovitură pe mare din partea ruşilor. 

Ne aflam în al treilea an de război împotriva Uniunii Sovietice, 
„ca aliaţi credincioși ai Germaniei hitleriste“, cum trimbiţa pe toate 
căile Antonescu. Numai ostașii, oameni blajini și necăjiţi de lip- 
suri, împinși să moară fără voia lor pe păminturi străine, nu se 

arătau de fel credincioşi hitleriştilor, ba chiar îi dușmăneau. Și 
mulţi ofițeri. lar de un timp nici diavolul — dacă se poate spune 
așa — în numele căruia Hitler și Antonescu porniseră războiul nu 
le mai arăta credință. După două mari lovituri, pe care le primi- 
seră la Cotul Donului şi pe Volga, unde fuseseră scoși din luptă 
sute de mii de oameni, sovieticii înaintau fără încetare, gonind ar- 
matele de jaf înapoi de unde plecaseră. Și armatele fasciste se re- 
trăgeau neputincioase, spre marea ciudă a generalilor  hitleriști, 
care visau să stăpînească lumea, ucigind milioane de oameni. Acum 
trimiteau trupe oriunde li se părea că e primejdia mai mare. Por- 
tul și orașul, după zgomotrosul marş al soldaților care se imbarca- 
seră pe vas, rămăseseră acoperite de tăcere şi nemișcare. Singure 
santinelele din port se mișcau ţepene cu pasul lor  hitlerist ca de 
mașini pe cheiul peste care se închidea oblonul cerului intunecat. 

Undeva, un drapel cu zvastică flutura în bătaia vintului, miş- 
cind ghearele crucii încirligate ; acestea păreau picioarele unui uriaș 
păianjen negru care înfășura în plasă prada prinsă în capcană. 

in afara ofiţerilor care comandau trupa, pe bordul vasului ur- 
case colonelul Karl Linden, însoțit de un civil, care răspundea la 
numele de Willy. Aceştia aveau o misiune specială. Ceea ce aveau 
de făcut ei nu era cunoscut decit de comandamentul german și de 
comandantul jandarmeriei din Tulcea. 

Colonelul era specialist in luptele cu partizanii. Cunoștea meto- 
dele folosite de ei şi felul lor de luptă, ca unul 'care avusese comanda 
unor trupe speciale în teritoriul ocupat din Uniunea Sovietică, 
unde partizanii hărţuiau neincetat spatele frontului. Nu era de fel 
ușoară însărcinarea pe care o avusese colonelul și pe care trebuia 
s-o îndeplinească și aici. Nu era ușoară, pentru că trebuia să lupți 
impotriva unor oameni despre care nu bănuia nimeni de unde apar 
şi care nu aveau nici un fel de reguli militare (sau aveau alte reguli 
decit cele cunoscute). Atacurile neașteptate, sigure și îndrăzneţe ale 
partizanilor, nu dădeau pace hitleriștilor. Iată pentru ce fusese trimis 
aici colonelul Linden împreună cu acel Willy, care se pare că era 
un om bine priceput în tainele deltei. Căci de o vreme partizanii 

din delră își desfășurau operaţiile lor nestingheriţi, iar jandarmii se 
dovediseră neputincioşi să-i descopere. 

Delta era un teren cu totul nou pentru colonel și, datorită întin- 
derii încîlcite cu lacuri, canale şi păduri de stuf, unde cu greu ai fi 
putut să te descurci, era nevoie de un cunoscător al locurilor și al 
oamenilor care trăiau pe aceste meleaguri. Willy era omul potrivit 
din mai multe motive. În afară de cunoașterea deltei, era un individ 
care n-avea nimic Curat în el, în stare de orice, care-și vinduse su- 
fletul pentru bani. Nu se știe cum se aciuase pe lîngă comandamen- 
tul hitlerist şi — deoarece vorbea ruseşte — căpătase felurite însărci- 
nări în teritoriul ocupat din Uniunca Sovietică, unde se purtase ca 
un zbir cu populația. Acum îşi găsise aici îndeletnicirea potrivită 
inimii sale negre, mai ales că vorbea și româneşte foarte bine. 

Norii acoperiseră complet cerul. În lungul braţului, în deltă sau 
in Oraş nu se zărea nici o lumină. Singurele sclipiri, care jucau pe 
fața neagră a Dunării, erau cele două lumini de poziţie ale vasului. 

Colonelul Linden rămase o vreme să stea de vorbă cu ofiţerii de 
stat-major în salonul unde luau masa, apoi intră în încăperea în 
care se afla Willy şi unde ciţiva tineri ofițeri benchetuiau. Colone- 
lul privi cu severitate la aceștia şi, vrind să rămînă singur cu Willy, 
spuse cu un ton de ordin : 

— Ieşiţi pe punte să vă treziți! Răcoarea are să vă facă bine. 

Dar nimeni nu luă în seamă cele spuse. Ofițerii, care sorbiseră mai 
multe sticle de şampanie, păreau că visează cu ochii pe jumătate 
deschişi, răsturnaţi în dezordine pe scaune, ca niște păpuși de cilț 
aruncate în neștire. Linden îi privi enervat, apoi făcu semn lui Willy 
să-l urmeze, şi ieşiră amindoi pe punte. 

Karl Linden era un om înalt și slab, cu o mustață sură, mică, pe 
care şi-o tăia cu îngrijire. Ochii lui cenușii, reci, aruncau o privire 
pătrunzătoare. Mișcările îi erau domoale, dar se simţea în dedesub- 
tul lor o deosebită energie. 

Willy însă ai fi crezut că e un om de statură mijlocie, datorită 
înălțimii celuilalt. Părea să aibă patruzeci de ani. Era un om voinic 

cu o mare putere musculară. Părul şi ochii îi erau negri, faţa zbircită 
şi arsă de soare. De la colţul din stinga al gurii pornea în jos, pînă. 
sub bărbie, o tăietură parcă făcută cu sabia, de mult închisă. Colo- 
nelul se plimba cu Willy pe punte, vorbind despre partizanii care se: 
ascundeau în deltă şi făcea presupuneri cu privire la forţa lor. După 
experienţa pe care o avea colonelui nu păreau a fi mulți. Şi deocam- 
dată — presupunea el — nici nu erau de luat în seamă şi n-ar fi fost. 
nevoie să împinzească delta cu trupe. Nu era de așteptat la cine știe 
ce acţiuni care ar fi puiut să pună în primejdie vreun obiectiv im- 
portant, dar ei trebuiau totuși nimiciţi mai înainte ca numărul lor să 
crească şi activitatea lor să capete cuiva însemnătate în clipele ma: 
grele ale armatei hitleriste. Willy avea misiunea să-i descopere pe 
partizani, căutind să cumpere pe localnici şi să dea de veste jandar- 
milor. Dar Willy nu împărtăşea întru totul părerile colonelului îngim- 
fat ca orice ofiţer hitlerist. El era convins că primejdia era mai mare, 
chiar şi acum, decît o vedea colonelul. 

Un zimber de neîncredere se aşternu pe faţa uscată a ofițerului, 
zimbet pe care Willy nu-l zări. Cu gesturile lui nervoase, hotărite, 
acesta dădea explicaţii cu privire la folosirea terenului. Ajunşi la 
pupa, Willy întinse braţul și arătă colonelului marile întinderi de 
stuf, vorbind despre plaurii cu potecile lor ascunse, unde numai mis- 
treţii se puteau descurca. „Oamenii deltei, zicea el, știu să urmeze 
Cărarea acestora, sigură, cu teren statornic, unde nu-i paşte primej- 
dia să se afunde pe neaşteptate sub plaur, prin îincilceala uneori inşe- 
lătoare a closteelor.“ 

Vasul înainta şi ajunse prin dreptul unor zăvoaie de sălcii dese: 
care străjuiau malurile. Păreau nişte zdrenţe negre, spînzurînd din ce- 
rul de cărbune. Un vînt dușmănos şuiera printre smicele de sălcu ple- 
toase, cu trupuri negre și strimbe, ca niște arătări. Şi te înfiorau. 

Colonelul puse cîteva întrebări cu privire la păduri. Willy dădu 
din umeri și-i răspunse că pădurile sint mai puţin însemnate decit 
stuful, lacurile sau întinderea deltei. „Fără îndoială, îi întoarse vorba, 
colonelului, că delta e un teren ce trebuie luat cu seriozitate în seamă, 
dar nu e o piedică de neînlăturat !“ Avea experiență. 

— Am cunoscut, adăugă hitleristul, ascunzișurile partizanilor din 
Franţa, munţii din Iugoslavia și... 

Nu se ştie ce-a vrut să mai spună. Restul ideii rămase în aer, pentru 
că o puternică explozie răsună la prova. Vasul învăluit în lumina or- 
bitoare se clătină cu putere, parcă zgilțiit de furtună. Colonelul se 
prinse cu mina de balustradă și întrebă speriat : 

— Partizanu ?!! 

Willy nu răspunse. Înţepenit bine pe picioare își aruncă privirile 
neliniștite către prova. O clipă cei doi mai auziră ordine, strigăte, şi, 
în aceeași frîntură de secundă, încă două explozii, tot atît de puter- 
nice, făcură să danseze prin văzduh sfărimături. Puntea de comandă 
se nărul. Vaporul, cu etrava și bordajul sfărimat, se înclină la babord 
și, deodată, își plecă botul în apă, săltîndu-și pupa în aer. Colonelul 
şi Willy se rostogoliră peste balustradă, pleoscăind în apele învolbu- 
rate. lotul nu durase decit cîteva secunde; După orbitoarea lumină 
a explozuilor, întunericul se făcu de nepătruns. Willy înota cu putere, 
depărtindu-se grăbit de vasul pe care-l auzea în urma lui cum se scu- 
fundă cu un zgomot asurzitor. Apele îl sorbeau și horcăiau înecate. 
Vaporul se ridicase cu jumătatea corpului de la pupa în aer, impun- 
gind cerul, și se afunda cu iuțeală. Dunărea parcă era un cumplit și 
uriaş balaur care înghițca cu lăcomie, pe nemestecate, o pradă uriașă 
ce aluneca cu o strașnică uşurinţă pe gîtlejul nemăsurat de larg. În 
jurul vasului apele bolboroseau, urlau, gemeau, sorbind sălbatic în 
adincul lor alcătuirea de oţel încărcată cu fascişti. 

Cînd Willy ajunse la mal se agăță de crengile sălciilor ce se ple- 
cau în apă și urcă printre băltoace și mocirle. Rămase rezemat de un 
ciolpan de salcie, privind cum dispărea, din ce în ce mai repede, restul 
vasului, ca o umbră. Deodată apele sughițară lung și fioros, și totul 
pieri. Acum Dunărea se scurgea liniștită, netedă și parcă mulţumită 
după acest ospăț grandios, şi tăcerea se răspîndi grea peste întinderi, 
ca şi cum groaznicul balaur, bine ghiftuit, se lungise tăcut să-și mis- 
tuie hrana. 

Trezit din gînduri, Willy privi în jurul său, cuprins de neliniște, 
dar tot el spuse că, desigur, partizanii erau de mult departe. Liniş- 

tea care se aşternuse era obositoare. Totuși rămase nemișcat, rezemat 
de trunchiul de salcie, cercetind cu destulă îngrijorare adincul ză- 
voiului, acoperit de brazde mari de întuneric. 

Zgomotul exploziei atrăsese luarea-aminte, şi după o vreme se iviră 
citeva șalupe cu jandarmi, grăniceri şi hitlerişti. Veniseră de la Su- 
lina unele, de la Tulcea, altele. Cind s-au întilnit, și-au dat seama 
că vasul care trebuia să sosească la Sulina nu mai există. 

Abia acum se mișcă omul care se făcuse una cu copacul din zăvoi. 
Strigă. Un snop de lumină strălucitoare se îndreptă asupra lui, apoi o 
șalupă se apropie de mal, și Willy urcă în mica ambarcaţiune. Șa- 
lupa mai culese încă patru marinari de pe malul celălalt. Aceștia cinci 
erau singurii supraviețuitori, restul oamenilor zăceau în fundul Du- 
nării, pecetluiți şi blinzi în nemișcarea lor de moarte. Fărădelegile le 
fuseseră întrerupte pentru totdeauna. Colonelul, pe care îl prinsese 
bulboana, dormea somnul de veci în milul primitor, şi cunoștințele 
lui despre felul de lupră al partizanilor nu se mai puteau îmbogăţi. 

Cei patru marinari, care izbutiseră să scape, se pomeniseră azvir- 
liţi peste bord și, înainte de a fi traşi de ape, se îndepărtaseră. Cei- 
lalți hiiteriști de pe punte chiar dacă s-au aruncat în apă să se sal- 
veze fuseseră hăpăiţi cu putere, sorbiți de anaforul ce se formase prin 
scufundarea vasului. Din fierberea aceea n-au mai izbutit să se 
smulgă. Cit priveşte pe cei aflaţi în corpul vasului, desigur că înainte 
de a se dezmetici bine după prăbușirea lor pe o altă orizontală a va- 
porului, urlind, cuprinși de groază, fuseseră înghiţiţi o dată cu vasul, 
ca sîmburii unei felii de pepene pe care un nesăţios căpcăun n-ar mai 
fi avut timp să-i scuipe. 

— Va să zică s-au înecat toţi, toți! sări în sus Nicolae, căruia îi 
crescuse inima. 

Ceilalţi copii se ridicaseră de asemenea cuprinși de o nespusă 
bucurie, 

— Numai cei cinci oameni s-au salvat, răspunse profesorul 
Achiţei. 

E nevoie să fac cunoscut cititorilor că istorisirea aceasta o desfă- 
şura profesorul Achiţei, dar ea nu e întru totul a lui. Era una din po- 

vestirile scrise de dînsul despre istoria patriei și pe care copiii o ascul- 
taseră cu inima la gură. Se aflau «acasă, la profesor, în odaia lui plină 
de cărți care-i uimise pe copii, pentru că toţi pereţii erau îmbrăcaţi de 
sus pînă jos cu volume, de parcă erau zidiţi încă o dată cu un soi de 
cărămizi frumoase de felurite culori, aşezate în picioare pe rafturi. 

La istorisirea lui Achiţei am contribuit și eu, adăugind unele fapte 
şi întîmplări pe care eu le ştiu mai bine. Profesorul Achiţei nu cu- 
noștea toate amănuntele și l-am întregit, introducînd în capitolul 
acesta tot ceea ce putea să rotunjească povestirea lui, pentru ca ea să 
ni se dezvăluie cît mai bogată, mai dramatică și mai plină de adevăr. 
"Totodată pentru a ne da seama de rostul lui Willy în desfășurarea 
romanului de faţă. 

Sint convins că profesorul, citind cartea aceasta, nu va pregeta să 
se folosească de adăugirile mele pentru a-și împlini povestirea. 

Înainte de a continua, se cuvine să mai adăugăm un lucru de seamă 
pentru preocuparea profesorului și totodată a instructorului de pio- 
nieri, Achiţei. Căci uitasem să vă spun. În timpul anului școlar 
profesorul Achiţei era instructor superior al Unităţii de pionieri 
a şcolii din care făceau parte copiii aflați acum la dinsul. Credin- 
cios hotăririi luate și obligaţiei sale — de a înlătura cu orice chip 
zizania dintre cele două tabere de copii — invitase pentru aceeași 
oră la el acasă pe Ştefan și Vil. Și astfel se găsiră cu toţii împreună 
la profesor, de voie de nevoie, izbindu-se — ca să spunem așa — 
nas în nas. Nasurile tuturor se cirmiră, dar copiii nu mai aveau în- 
cotro. lar bunăcuviinţa și respectul ce se cuvenea faţă de profesorul 
lor le domoliseră alte porniri. Acum însă — întocmai cum prevă- 
zuse Achiţei — furați de povestire uitaseră discordia și se bucu- 
raseră laolaltă, stringîndu-și miinile auzind strașnica ispravă a par- 
tizanilor. 

Profesorul era încîntat. Treptat, treptat are să-i domolească, își 
spunea. În tabăra de curte profesorul avea grijă ca ei să se nime- 
rească alături ca din întimplare, cu felurite îndeletniciri, şi băieţii 
uitau Că sînt certaţi, cum se petrecuse și acum. Duşmănia dintre ei 
n-avea nici un temei. Profesorul știa bine acest lucru și nu se te- 

mea de urmări. Dacă nu izbutise pînă în momentele astea să-i facă 
prieteni este pentru că la fiecare dintre băieţii aceștia găseai cite 
un pic de ifos, cîte un dram de grozăveală și cite o fărimă de in- 
căpăţinare, care-i făcea să se poarte ţepeni. Ștefan avea obiceiul să 
spună cu dirzenie către echipajul lui : 

— Copu, „aiștii“ ne-au luat-o înainte la învățătură. Să ne punem 
pe carte să-i întrecem ! 

Copiii, după ce se liniştiră, se așezară la loc, așa cum se găseau 
inainte de momentul scufundării vasului. Astfel, Nicolae, Grigorz, 
Maria și Andrei se răsturnară pe sofaua profesorului, Mişa se cul- 
bări la loc în singurul fotoliu, Vova se încolăci la picioarele lui 
Mișa (căci şi el se ridicase, crezind că e vorba de plecare), Luca şi 
Vladimir, la fereastră, pe lada înflorată, în care la ţară se ţine zes- 
trea fetelor (moștenită de profesor de la bunica lui), iar Vasile, 
Ștefan şi Vil se reașezară turcește pe covor, lingă divan. Profeso- 
rul se afla la biroul lui, pe care strălucea un glob al pămîntului lu- 
minat pe dinăuntru. 

— De la întimplarea aceea, își continuă povestirea protesoruj 
Achiţei, trecuse o vreme. Îndirjite, patrulele de jandarmi răscoli- 
seră delta de la un capăt la altul, spre a da de urma partizanilor. 
(Se pusese un premiu pe capul lor.) Dar nici pomeneală. Parcă în 
înghiţ?seră apele. Și doar prin deltă se ascundeau și mulţi dezertori. 
Dar cînd zic „răscoliseră de la un capăt la altul“, aceasta e o figură 
de stil, pentru că cine s-ar fi încumetat să se avinte în inima del- 
tei, unde, pe neştiute, putea să ţișnească un snop de gloanțe sau 
două, trei grenade şi să te trimită să te plimbi pe drumurile intune- 
cate ale morţii ? 

— Aveau și grenade ? făcu ochi mari Mişa. 

— Fireşte, ăsta era cel mai ușor lucru. Mai greu era să ai mine, 
cu care să arunci în aer vapoarele. Şi uite că le-au avut. Cercetările 
au dovedit că cele trei mine fuseseră așezate cu puţină vreme îna- 
inte de a trece vaporul. Cele mai prețioase informaţii cu privire la 
scufundarea vasului le dăduse Willy. Se află atunci că el se pricepe 
bine la vapoare (ca un încercat marinar). 

Se stirni o mare vilvă. Comandamentul german turba. Autori- 
tățile românești erau în fierbere. Îndrăzneala partizanilor arăta că 
erau bine organizaţi și, desigur, aveau oameni de legătură prin 
toată delta, care le dădeau de știre despre tot ce se întimplă. Astfel 
că singurul lucru ce trebuia făcut era să fie folosit planul colonelului, 
de a trimite un om în deltă, care să cîştige încrederea pescarilor şi 
să afle ascunzătoarea partizanilor. Willy era acel om. 

Îmbrăcat într-o uniformă de soldat român și făcind pe dezer- 
torul, Willy începu să ducă viaţa de hăituit, avintindu-se prin cele 
mai tainice locuri ale deltei, chipurile ascunzindu-se de jandarmi. 

— Dar cine era Willy? intrebă Mișa, roșu la faţă. Dacă aș fi 
avut eu o grenadă, i-aş fi arătat eu lui. 

Nimeni nu zîmbi de cele spuse de Mișa, pentru că toți gindeau 
la fel, plini de ură împotriva acelui om. 

— Cine era, nu se știe și nu s-a aflat nici pină în ziua de azi. Nu 
l-a văzut nimeni la faţă, decit autoritățile hitleriste cu care avza 
el legături. Nu i se cunoștea nici numele adevărat, pentru că, de 
bună seamă, Willy era un nume de împrumut. Desigur că fugise 
apoi cu armata hitleristă. 

— Era român ? 

— Da, un trădător al poporului său, un fascist vindut dușma- 
nilor. 

Nicolae se răsuci pe sofa și murmură ceva, poate un blestem. 

Fra singurul dintre copii care, tot timpul povestirii, nu scosese 
decit cele citeva cuvinte de bucurie. Dar mintea lui lucra nebunește. 
Dacă l-ar prinde el pe acest ticălos de Willy !... Asta ar insemna 
mai mult decit să scoată la lumină o comoară de mărgăritare. 

— Și i-a descoperit pe partizani ? întrebă Maria, care şedea tă- 
cută, cu pumnii strinși, încordată de ciudă și minie. 

— Pescarii simţiseră că cel care face pe dezertorul nu e un om 
cinstit şi dădură de știre partizanilor să fie cu ochii în patru. 

— Cum le dădeau de ştire ? 

— Aveau ei semnele lor. Semnul acesta de primejdie sau de li- 
niște ori poate de îndrumare îl așezau în locuri ferite, cunoscute 

doar de partizani, așa cum prin aceleași locuri le puneau demin- 
care. 


Într-o noapte, spre toamnă, Willy, care se prefăcea că vrea să 
intre în rindurile partizanilor, a aflat de la un om, care păştea vitele 
pe ginduri, că undeva, într-un loc anumit, se adăpostesc cîțiva par- 
uzani. A anunțat jandarmii şi locul a fost înconjurat pe o mare 
intindere. Era in apropiere de Tulcea. Partizanii — erau. trei, doi 
băieți și o fată — s-au retras, trecînd pe grindul dintre cele două 
braţe care se despart ca o furcă: Sulina și Sfîntul Gheorghe. N-au 
izbutit să-și piardă urmele şi atunci au primit lupta cu jandarmii 
care stringeau mereu cercul. Dar i-a costat scump pe jandarmi. 
Mulţi au căzut săgetaţi de gloanțele fierbinţi ale partizanilor. Iar 
cind dușmanii s-au apropiat destul, grenadele patrioţilor au început 
să muşte din trupurile fasciștilor. 

— Bravo! strigară toți copiii, agitaţi, ridicindu-se de la lo- 
curile lor. 

— Au luptat pină cind au isprăvit muniţia și au căzut și e! lo- 
viți de moarte, ca niște eroi ce-și apărau patria, aşa cum mulţi eroi 
ai poporului nostru au căzut pentru libertatea ţării ; așa cum s-a 
sfirșit viaţa unui alt tînăr la Constanţa, Filimon Sirbu, care lupta 
pentru libertate ; așa cum s-au jertfit cu încredere în dreptatea 
pentru care luptau, mereu și pretutindeni în țara noastră, comu- 
piştii, ca să ne aducă bucuria eliberării. 

ȘI, ridicîndu-se de la birou, profesorul adăugă încet in marea tă- 
cere care se făcuse, privind cu ochii săi de culoarea castanei un- 
deva departe, poate în adincul vremurilor pe care le scormonea : 

— Ei dorm adinc sub iarbă și pelin, sub grine şi sub flori, aco- 
periți de zeghea pămintului pentru care şi-au dat viaţa, și osemin- 
tele lor, despovărate, se odihnesc tăcute după greaua lor trudă. 
Făcu vreo cîțiva paşi prin odaie și adăugă, privind la copiii emo- 
ţionați : Fiecare colțişor al ţării noastre ne amintește, parcă şop- 
tindu-ne, isprăvile de vitejie ale poporului nostru. Iar Dunărea, 

această Doamnă Mare, cum o numește în stihurile lui poporul, ar 
putea să povestească multe despre dușmanii care-și găseau sfirși- 
tul în apele ei, loviți de minia luptătorilor ridicaţi să-și apere ţara... 


Marinarul Paul 


Marinarul Paul era bine văzut de toată lumea ori 
pe unde lucra. Se arăta un om muncitor, cu foarte multă îndemi- 
nare şi pricepere marinărească, și mulţi tovarăși învăţaseră cite 
ceva de la dinsul. Și incă mai aveau de învăţat. EI se arăta bine- 
voitor ori (de cite ori era nevoie de cunoștințele lui și pregătise te- 
meinic foarte mulţi tineri. În adunările sindicale era primul care 
lua cuvîntul. Vorbea foarte frumos, cald, cu mult suflet. Cind oa- 
menii aveau o nemulţumire, el era unul dintre aceia care știa să-i 
convingă de şubrezenia pricinilor ce-i necăjeau şi să le stingă supă- 
rările, liniştindu-i. „„Necazurile astea sint trecătoare in societatea 
socialistă“, spunea dinsul. Şi se ivea atunci o bună ocazie pentru el 
să povestească ce-a văzut prin ţările apusului, viața de mizerie a 
marinarilor, a pescarilor şi a tuturor oamenilor muncii. Lipsiţi de 
ajutoare, ei se stingeau adesea de boli prin cine știe ce văgăună sau 
pe sub poduri. Nu există pensii de bătrîneţe, necum alte ajutoare 
pentru bolnavi, pentru copii sau văduve. 

Pentru această purtare exemplară a lui, pentru sufletul pe ca- 
re-l punea în munca obștească, oamenii îl aleseseră într-un rind 
preşedinte de sindicat, şi Paul depunea şi mai multă sirguinţă şi 
rivnă spre binele tovarășilor săi de muncă. 

Erau însă unii marinari sau pescari care nu-l priveau cu ochi 
buni. Simţeau în el parcă un dușman care face totul pentru a-și 
ascunde simțămintele, care prin purtarea lui caută să-și atragă 
dragostea oamenilor. Nu aveau incredere în el și pace, dar de do- 
vedit nu puteau dovedi nimic. Pe alţii însă ii ciștigase. 

Într-o zi își dădu arama pe faţă, bătind un marinar. Isprava asta 
îi aduse mutarea disciplinară și îndepărtarea din funcția de preș=- 
dinte. De atunci Paul se cuminţise şi se zbătea, prin aceeași pur- 
tare exemplară, să-și recapete încrederea pierdută. Și oamenii ape- 
lor, în marea lor bunătate, îl iertaseră. Alţii nu. 

Și-apoi era un om vesel şi glumeţ, deși de multe ori îl vedeai zile 
intregi întunecat de ginduri, cind nu se mai putea sta de vorbă cu 
dinsul. Avea şi o patimă, care se dezlănţuia cu putere mai alas cind 
îl înecau cugetrele care nu-i dădeau pace: bea cam mult. Atunci și 
se părea că e un animal încolțit, care se zbate în roata făcută de 
vinători. 

„Cine știe ce dureri are, spuneau unii pescari, dar e un marinar 
bun și plin de inimă.“ Alții ziceau însă: „Cine știe ce crime are 
pe suflet şi-l siciie greu aducerile-aminte !“ Nu-l plăceau alți, pen- 
tru că se bătea cu pumnul în piept, pentru că era violent și bețiv. 

De altfel pedeapsa disciplinară pe care o căpătase luase sfirșit, 
și Paul avea să treacă iarăși pe un vapor ca șef de echipaj. 

Și deodată se ivi altceva, 'de care vom lua cunoştinţă, în timp ce 
Nicolae și cu Grigore vor sta de vorbă cu comandantul Miliției. 

Era în după-amiaza zilei cînd reveniseră de la mare. Copiii dor- 
miseră bine şi-acum porniseră la treabă. Aveau atîtea pe cap!... 

Nicolae împărți felurite insărcinări celorlalți copii, și el, împreună 
cu Grigore, luă druimul către Miliție. Trebuiau să-i comunice coman- 
dantului ce aflaseră la cabane de la Paul şi să-și spună părerea despre 
e]. Părere proastă. 

Pe drum, cei doi băieţi își trecură prin faţa ochilor toate manifes- 
tările lui Paul, ca să ştie ce vor avea să povestească comandan- 
tului. Erau convinşi că fac o faptă bună, descriind ciudăţeniile 
aceluia. 

Grăbiră pasul și ajunseră la Miliție. Irecură prin culoarul pe ca- 
re-l cunoşteau de rindul trecui și se găsiră în faţa ușii comandantului. 
După ce se dichisiră, intrară. Dar secretara le spuse că tovarășul 
comandant lucrase toată noaptea şi acum se odihnește. 

— Și cind îl putem găsi ? întrebă Nicolae. 

— Miine dimineaţă, la orele șapte. Dar dacă e ceva urgent, mai 
spuse secretara, care învățase că aceştia nu veneau fără nici un rost» 
atunci duceţi-vă la ajutorul dînsului, tovarășul locotenent Mărina- 
Îl cunoaşteţi ? 

— Nu. 

— Nu-i nimic, duceţi-vă ! Pe sală, ultima ușă, pe dreapta. 

Băieţii ieșiră destul de necăjiţi și se îndreptară către biroul loco- 
tenentului Mărina, dar pe drum se răzgîndiră. Era mai bine să se: 
adreseze tot comandantului. 

Odată ajunși în stradă, porniră, pe bulevard, fără nici un gînd.. 
Merseră astfel o bună bucată de drum, lăsînd în urmă cîteva străzi,. 
apoi cotiră pe o uliţă la stinga și ajunseră pe strada care ducea către: 
maidanul lor. Pe partea dreaptă 'se aflau citeva case răzlețe. În dosul 
lor se răsfirau oglinzile de lacuri, care se înşiruiau pînă în spatele: 
casei lui Nicolae şi mai departe spre răsărit. 

— Pe aici sînt locuri bune de pescuit, spuse Grigore, care locuia. 
prin apropiere. Ai fost vreodată ? 

— Nu, eu pescuiesc la noi, în spatele casei. E acolo o japșă, unde: 
colcăie peștele. 

— Vino aici, să vezi ce loc minunat de pescuit! Și frumos! Se: 
vede aproape toată întinderea pînă departe. Aici e locul meu. 

Ocoliră o casă şi-şi odihniră privirile pe întinsul apei, care sclipea. 
ca aurul în lumina soarelui. Pe o punte joasă, îngustă, numai de o: 
scîndură, puteai ajunge pină la un dimb de nisip. În stinga, mai 
încolo, mănunchiuri de stuf priveau largul. Alături se vedea o barcă. 

— Colo, vezi, spuse Grigore, după stuf e o mică pajiște pe plaur. 
Uite, mi se pare că e cineva acolo. E linişte, și peştele trage la undiță 
ca la dulceaţă. Întotdeauna găsești aici pe cineva cu undiţa. Nene 
Ioane, strigă dinsul către un pescar care trecea cu luntrea, ne iei și 
pe no? 

— Unde vreţi să mergeţi? 

— Să vedem lacul de-acolo, de pe plaur. 

Pescarul visli către copiii care aşteptau pe punte. Urcară. Pe cînd 
receau pe lingă locul bun de pescuit rămaseră cu ochii căscaţi. Cel 
ce arunca undiţa era comandantul. 

— Vezi ce şmecher ? Zice că se duce să se odihnească şi el e la 
undiță. 

— Poate că e cu ochii pe cineva, răspunse Nicolae. 

— S-ar putea, încuviință Grigore. Și uite, e tot cu mustața aia. 
O fi adevărată. 

— Cine mai știe! răspunse Nicolae, apoi strigă : Tovarășe co- 
mandant ! 

— Ce mai faceţi, copii, aţi venit la pescait? le răspunse acesta. 
Ședea pe un trepied. Alături de dinsul se lungea o trestie de bambus 
pusă pe un picior. 

— Nu, vă căutam pe dumneavoastră, răspunse Nicolae. 

— Și cine v-a spus că sint aici ? 

— Am trecut întîmplător. Ni s-a spus că vă odihniţi și cînd 
colo... 

Comandantul rise. Rideau și copiii că l-au prins cu miîţa în sac. 

— Putem să venim la dumneavoastră ? 

— Unde, aici ? Aici e stăpîn oricine, n-am închiriat locul. Veniţi 
dacă vă face plăcere ! 

Coboriră, și-i mulţumiră pescarului Ioan. 

— Va să zică, v-au minţit. Vi s-a spus că mă odihnesc și cind 
colo eu petrec, așa-i ? Ce-aveţi cu mine ? Aici n-am unde să vă pof- 
tesc, dar lungiţi-vă jos, pe stuful ăsta. Nu e umed. Voi nu știți ce 
odihnitor este să pescuiești... După ce stau vreun ceas, mă duc la cul- 
care. Își privi ceasornicul. E timpul să plec. Dar mai întii trebuie 
să vă dau raportul, spuse dinsul glumind. Aţi avut dreptate ; era 
vorba de contrabandă. Nu mare, dar dacă reușea aceasta, poate că 
ar fi reușit alta mai însemnată. Dar staţi jos, copii! Spiru a primit 
de la italian șase cutii de tutun fin turcesc. Asta era contrabanda. 
Acum Spiru şi cu Oneagu vor plăti o amendă. De aceea vă mulţu- 
mesc, deoarece cu ajutorul vostru am stăvilit, poate, alte negustorii 

nepermise de legile noastre. Îrebuie să stirpim din rădăcină aceste 
apucături ale negustorilor de pe vremuri. 

Copiii aveau ochii strălucitori de bucurie și erau foarte emoţio- 
naşi. Se uitau la comandantul care, foarte atent la pluta ce dansa pe 
apă, se pregătea să intre în stăpînirea unui peşte. Săltă trestia. În 
capătul firului se zbătea o plătică. 

— O să iasă de ciorbă, spuse dinsul, și scoase din apă un săculeț 
strins la gură. Îl desfăcu și dădu drumul plăticii înăuntru, printre 
ceilalți peşti. Și pe cind arunca iară undița adăugă : Irebuie să vă 
mai spun că, pentru fapta voastră, veţi primi o recompensă. Dar 
brigada voastră pe unde umblă ? 

— "Tovarăşe comandant, începu Nicolae, am venit să vă spunem 
ȘI acum ceva important! 

— Mai important decit cu Spiru, adăugă Grigore. 

— la să vedem! 

— Ceva în legătură cu marinarul Paul. 

— Marinarul Paul ?! se miră comandantul. 

— Da, timonierul de pe barcazul „Păstruga“, de la cabane, pre- 
ciză Grigore, crezînd că comandantul nu știe despre cine e vorba. 
Acela cu barba neagră. 

— Îl cunosc, îl cunosc, zise comandantul. Nu de asta mă miram. 
Dar ce puteţi să-mi spuneţi voi despre dinsul ? Mai mult decît mar- 
torii oculari nu aveţi ce ști despre bătaia de azi-dimineaţă din res- 
taurant. 

— Va să zică, se repezi Nicolae, l-a bătut! Pe Spiru sau pe 
Barbă Roșie ? 

— Nici pe unul, nici pe altul... Copiii rămaseră descumpăniţi. 
„Atunci de ce se laudă Paul?“... Dar cine e Barbă Roșie? mai 
întrebă comandantul. 

—- Marinarul italian, cel cu contrabanda. 

— Și ce legătură au toți aceștia impreună ? 

— "Tocmai despre asta voiam să vorbim. 

— Atunci, spuneți ! 

— Va să zică, nu l-a bătut pe marinarul rtahan ! 

— Nu, pe un marinar român. 

— Nici pe Spiru ? 

— Nici. 

— Și nu era de loc supărat pe Spiru? 

— Nu ştiu, şedea cu el de vorbă, însă nu se certau. Dar uite ce 
copii, Văd eu că voi știți să mă trageţi de limbă cu multă pricepere. 
Și am să vă răspund şi eu la toate întrebările voastre, dar aș vrea 
mai întîi de toate să vă deșertaţi voi tolba cu veşti. 


e 

Atunci copiii începură să povestească de-a fir-a-păr, completin- 
du-se unul pe altul. Nu uitară nimic din tot ce aflaseră, stind de 
vorbă cu Paul. Redară pină şi cele mai mici amănunte din purtarea 
marinarului, convinşi fiind că toate acestea vor ajuta să-i facă por- 
tretul adevărat şi care să-l pună pe comandant pe urmele celor trei, 
adică Paul, Spiru şi Barbă Roşie, in așa fel încît să afle comoara. 

Comandantul avea în colțul gurii, ascuns de mustaţa lui mică, un 
ușor zîmbet, pe care copiii nu-l observară. Ședea cu ochii la plută, 
în timp ce ei dădeau zor cu comoara. 

— Dar chiar dacă n-ar fi vorba de comoară, mai adăugară bă- 
leţii, oricum, ceva trebuie să fie cu Paul, căci purtarea lui nu era 
de loc a unui om cinstit. 

— Aveţi dreptate, spuse comandantul, nu e o purtare demnă de 
un om al zilelor noastre. Da. Paul e înzestrat cu o fire păcătoasă. 
Are cîteodată izbucniri violente care îi joacă feste. E un om care se 
aprinde lesne din cale-afară, și din te miri ce se pornește. Altă dată 
e bun ca pîinea caldă. Uite, aţi văzut şi voi. Venise cu gîndul să-i 
rupă și celălalt picior lui Spiru şi cu toaie astea i-a rupt o coastă 
altuia, iar cu Spiru a stat frumușel de vorbă şi l-a cinstit cu un 
pahar de vin... Staţi un moment că muşcă ! Lăcu o vreme așteptind, 
apoi trase afară peştele... Vedeţi ce om ciudat este ? Pentru o prostie 
ca asta nu se rupe coasta unui om cu care ești în bune relaţii. l-a 
ciufulit barba, ăsta e motiv de ceartă ? Are metehne, dar cine nu 
are ? El are însă mai multe şi e păcat de dinsul. Nervos, bolnav aș 
putea zice. Dar după scandal îi pare rău și și-ar da și haina de pe 
umeri ca să-l împace pe cel cu care s-a certat. Și plinge ca un copil. 

Tovarășii lui de muncă trebuie să-l ajute să se îndrepte, Dar, deo- 
camdată, cred că are să sufere o pedeapsă pentru bătaie. Altă dată 
a fost iertat. Acum nu se mai poate, chiar dacă pescarii vor cere cu 
1oții iertarea. Noi am făcut ancheta și actele vor fi trimise tribunalu- 
lui împreună cu Paul care e în stare de arest. Cred că numai așa 
vom face om din el dacă altfel nu se poate cuminţi. Trase undiţa 
cu un crăpcean și se bucură ca un copil... Ei, cu ăsta, mi-am încheiat 
socotelile... Asta e, băieui! 

Şi comandantul se ridică. Se ridicară şi copiii foarte dezamăgiţi. 
Pentru a nu ştiu cîta oară le scăpa comoara din mînă tocmai cînd 
credeau că au dibuit-o. Comandantul le văzu miîhnirea întipărită 
pe față și, după ce își strînse obiectele, îi mîngiie, ducîndu-i către 
luntre : 

— Urcaţi ! Nu fiți necăjiui ! Poate că totuși veți găsi o comoară 
cîndva... Începu să lopăteze... Nu se ştie de unde sare iepurele. S-ar 
putea ca această comoară să fie in sufletele voastre, şi voi să nu ştiţi 
de ea. Şi mai tirziu, cind veţi fi ingineri sau muncitori calificați 
într-o mare uzină, marinari ori poate savanți, să se descopere că voi 
ați purtat în inimile voastre o comoară de virtuţi cetățenești sau 
poate comoara înţelepciunii și priceperii care să vă aducă utlul 
de Erou al Muncu Socialiste. 

Ajunși lîngă punte, părăsiră lotca, după ce o legară, și se-ndrep- 
tară către bulevard. 

— Cît priveşte păcatele lui Paul, cum vă spuneam, are multe, dar 
nu ca să-l alungăm din mijlocul nostru. Duceţi-vă acasă liniștiți şi să 
nu vă faceţi singe rău! Ni se întîmplă şi nouă să credem că un om 
e atit de nevrednic, încît ar trebui să-l îndepărtăm dintre noi, ca 
apoi să ne dăm seama că ne-am inșelat. 

Cineva se apropie de comandant și, trăgîndu-se deoparte, schim- 
bară cîteva cuvinte. În vremea asta copiii își arătau necazul că nu 
izbutiseră să-l convingă pe comandant că Paul trebuie să ştie ceva 
despre comoară. Şi nu numai el, ci și ceilalți doi. 

Tăcură. Nicolae rămăsese pe gînduri şi deodată zise : 

— Ascultă, Grigore, eu pot să jur că nu e nimic adevărat din tot 
ce ne-a spus comandantul despre Paul. Ni l-a arătat ca pe un om 
cumsecade, ca să ne abată gîndul de la el. Simt asta. Trebuie să fie 
un tîlhar periculos, şi comandantul nu-l arestează ca să poată afla 
mai multe. 

Într-adevăr, Nicolae, cu imaginaţia lui strașnică, o nimerise. Ca 
să vedeţi că e bună şi imaginaţia la ceva. Căci Nicolae nu greșea. 
Miliția cunoștea multe din viaţa lui Paul, dar nu avea încă toate do- 
vezile. Pină atunci se arăta faţă de toată lumea de parcă n-ar ști 
nimic, ca să nu-i dea de bănuit lui Paul. 

Comandantul isprăvi de vorbit și reveni lîngă băieți. 

— Copii, vă las cu bine! Și alungaţi gîndurile cu Paul. 

Strinse miinile copiilor. Băieţii erau pe cale să plece, dar coman- 
dantul adăugă : 

— E greu să înveți un cal bătrîn în buiestru. Paul are peste 
cincizeci de ani, dar tot o să-l dezbărăm de apucăturile lui. Are un 
fond bun. Dar uite, cîteodată dintr-o prostie sau din senin iese cîte-o 
dăndănaie mare cit o casă. Şi nici nu era beat. Dracul l-a pus pe 
prietenul acela al lui să-l tragă de barbă? Că așa a început po- 
vestea. Paul s-a ridicat și l-a lovit rupindu-i coasta, ştiţi că el își 
piaptănă cu îngrijire barba şi se face foc dacă cineva îi atinge 
această podoabă a feţii. Ce vreţi, așa sînt unii oameni, ţin la 
aceste găteli bărbăteşti. Eu port mustață, tovarășul Achiţei n-are nici 
mustață, nici barbă. 

— Nu i-ar şedea bine cu mustață, zise Nicolae. 

— Nu ? zimbi comandantul. Dar mie cum îmi stă? 

Nicolae îi privi cu luare-aminte mustaţa, dar răspunse Grigore 
în locul lui: 


— Dumneavoastră vă stă foarte bine, şi-i dete un ghiont lui 
Nicolae. 


— Pentru că v-aţi obișnuit cu mine să port mustață, iar cu 10- 
varășul Achiţei să fie ras. Cine ştie dacă miine, poimîine, cînd 
veţi fi ca noi, n-o să vă vie pofta să vă lăsaţi și voi barbă sau 
măcar o mustață cît de mică, ori favoriţi, cum poartă fostul că- 

pitan de vapor, ăla cam zănatic. Copiii începură să rîdă cu gindul 
la „Căpitanul“, cum i se zicea aceluia. Așa că vă povăţuiesc să 
nu v-atingeți de barba lui Paul, rise comandantul. El şi-o piap- 
tănă într-un anumit chip, cu cîrlionți, ca o barbă de maur. Şi-o 
face cu fierul. 

— Ce fel de fier ? căscară ochii cei doi copii. 

— Cu drotul, cum se cîrlionțează femeile. 

Cu ce poftă izbucniră în ris băieţii! Ridea și comandantul îm- 
preună cu ei. 

— Am văzut, zise Grigore, un marinar de pe „Neapole“ legat 
la cap cu o basma roșie, ca femeile. 

— Ei, vedeți ? Cite bordeie, atîtea obiceie. Eu am cunoscut pe 
vremuri un om care-și răsucea sfircurile mustăților cu magiun. 

— Dar de ce? întrebă Nicolae peste măsură de uimit. 

— Ca să se lipească firele și să stea ascuţite. Asta se numea mus- 
tață în furculiţă. 

Nicolae și Grigore nu mai puteau de rîs. Vor avea ce povesti 
copiilor despre mustața-n furculiță, unsă cu magiun și despre 
barba făcută cu drotul. Halal barbă! Dar chestia cu magiunul 
era grozavă. Şi Nicolae, abia ţinîndu-se de rîs, îi spuse lui Grigore: 

— Cînd om fi mari o să încercăm și noi să ne facem mustaţa 
cu magiun. 

— Da, zise Grigore, eu o să mi-o fac cu magiun de caise, pentru 
că sint blond, iar tu, cu magiun de prune. 

Şi se prăpădeau de ris. Comandantul ridea de risul lor. 

Nicolae își aruncă iar ochii la mustața comandantului și își 
spuse că Grigore greșea. Nu-i ședea bine de loc. I-ar fi stat mai 
frumos fără mustață. Dar el își aminti că unii oameni poartă 
mustață ca să-şi ascundă vreun defect. Așa auzise. Și la gindul 
ăsta înţepeni. Inima începu să-i zvicnească. „Oare barba lui Paul 
nu poate ascunde și ca vreun semn ?“ Întrebă răgușit: 

— "Tovarăşe comandant, dar nu v-aţi gîndit că poate barba lw 
Paul ascunde vreun semn ? 

— Ba ascunde, răspunde simplu comandantul. 

— Ce? strigară deodată cei doi băieţi. 

— O cicatrice. 

— Grigore! strigă Nicolae. 

— Nicolae ! urlă și Grigore in același timp. 

— Ce-i? întrebă comandantul. Ce-aveţi ? Comandantul nu pri- 
cepea. 

— E cicatricea lui Willy, spuse Nicolae, în timp ce comandantul 
privea la dinsul, fără să înţeleagă ce vrea. 

De unde îi venise lui Nicolae în minte că Paul ar putea să-și 
ascundă cicatricea cu barba? Și totuși există momente din astea 
cind mintea te călăuzește parcă fără nici un efort tocmai unde 
trebuie. 

— "Tovarășe comandant, spuse repede Grigore, care, după cum 
știm, nu era băiatul care să creadă imediat orice fără dovezi, n-aţi 
putea afla dacă cicatricea lui Paul pornește de lingă nas, din 
stinga, și se lasă în jos sub bărbie? 

— Mi se pare că e chiar așa cum spul. Și ce-i cu cicatricea asta? 

— Tovarășe comandant, strigă mai aprins decît oricînd Nicolae, 
Paul e Willy, nu mai încape nici o îndoială. Willy e. 

— Cine e Willy ? 

— Un fascist care a ucis trei partizani în deltă. 

— Sst, vorbește mai încet. De unde ştiţi voi asta ? Dar ma: bine 
să mergem la Miliție, acolo nu ne-aude nimeni. Merseră tăcuți pe 
stradă, vorbind despre cu totul alte lucruri. După ce intrară în 
biroul comandantului, povestiră tot ce auziseră de la profesorul 
Achiţei. 

Comandantul începu să se plimbe prin încăpere. După o vreme 
se așeză lîngă dinșii și, cu o figură foarte serioasă le spuse: 

— Copii, să tăceți din gură! Să nu vorbiţi cu nimeni nimic. 
Îmi daţi cuvintul vostru de pionieri ? 

— Pe cuvîntul nostru de pionieri, tovarăşe comandant, răspun- 
seră băieţii, ale căror figuri deveniseră palide din pricina emoţiei, dar 
şi pentru că li se ceruse cuvîntul de pionier. 

— Tovarășul Achiţei o fi în oraș ? 

— E acasă, scrie. Azi-dimineaţă ne-am văzut cu dinsul. 

— Bine. Comandantul sună, și cînd intră secretara îi spuse: Să 
poftească degrabă locotenentul Mărina. 

Începu iar să se plimbe. 

Cei doi băieți şedeau rezemaţi de spătarul fotoliilor, cu inima 
zvicnind să le spargă pieptul. „Va să zică are cicatrice, deci nu poate 
fi decît el.“ Le venea să ţipe de bucurie. Ce mulţumit are să fie to- 
varășul Achiţei ! Și brigada. Și toată lumea. 

— Totuși nu se știe, mai zise comandantul, care nu contenea să 
se plimbe stăpînit de ginduri felurite, s-ar putea să nu fie el... 

În clipa aceea intră înăuntru locotenentul Mărina. Era chiar acel 
ofițer de serviciu care-i intimpinase intiia oară la Miliție. 

— Să trăiţi ! spuse el luînd poziţie. 

— Mărina, zise comandantul, avem de mers undeva. Eşti 

ocupat ? 

— La crdinele dumneavoastră, tovarășe comandant! Dar dum- 
neavoastră trebuia să vă odihniți la ora asta. 

— Am să mă duc mai tirziu. Cunoşti pe aceşti copii? 

— Am avut plăcerea, spuse el zimbind, să-i introduc la dumnea- 
voastră rîndul trecut. 

— Află că băieți aceștia nu numai că sînt strașnici, dar au şi 
stofă. Stofă bună. 

Băieții își cercetară nedumeriţi hainele. Stofa nu prea era cine știe 
ce. Erau nişte haine ieftine, de răvăleală, că prea le rupeau. De cîte 
ori nu fuseseră certaţi acasă că veneau cu ele ferfeniță ! 

— Să mergem, spuse comandantul. Și șopti lui Mărina: Mi se 
pare că presupunerile tale în legătură cu Paul se adeveresc. 

— Aţi aflat ceva nou ? întrebă locotenentul plin de interes. 

— Vom căpăta acum amănunte. 

Afară, în stradă, comandantul le atrase din nou atenţia copiilor să 
nu vorbească nimic și se despărţiră. 

Copui alergară la Deci, fără nici o vorbă, și abia acolo începură 
să sporovăiască și încă pe șoptite despre descoperirea pe care o fă- 
cuseră. Erau atît de fericiți că datorită lor fascistul are să fie dat în 

vileag, încît nici nu se mai gîndeau la cuvintele comandantului că 
s-ar putea totuși să nu fie el. Cercetară jurnalul de bord și descifrară 
cele scrise. Nu se afla nici o comunicare mai importantă. 

Rămaseră o vreme pe gînduri. Da, ceva le spunea că numai Paul 
putea fi acel Willy. Şi afundaţi astfel în noianul de gînduri, nici nu 
auziră cind cobori treptele Luca. 

— Băreţu, zise el. Am venit să vă spun că Paul e arestat. A bătut 
pe cineva în restaurant și l-a ridicat Miliția. 

— Bine, răspunse gros Nicolae, care începu să se plimbe după mo- 
delul comandantului. Du-te degrabă şi cheamă din posturi pe toți! 
Avem adunare generală. 

Spuse asta cu un ton atit de grav şi hotărît, încît Luca, fără să vrea, 
zise, cum nu i se mai întîmplase altă dată: 

— Am înţeles, căpitane ! 


Și ieşi. 
Nicolae scrise în jurnalul de bord: 8X 7,16 = 13 X —4 
=—4 == 13.6 8 + 10X 13 + 14,5.2+ 16. 


Peste o jumătate de oră adunarea era în toi. 


Trei bărboşi 


Poate că niciodată nu căzuseră atîtea ploi cum se 
năpustiseră în vara asta din cerul acoperit cu broboade grele de nori. 
De vreo două săptămini vremea era în toane mai bune. Ploua mai 
rar și cu mai puţină înverșunare, dar chiar dacă prin părțile deltei 
nu mai năvălea prăpădul nemaipomenit de apă ca la început, înaltul 
își revărsa șuvoaiele prin alte locuri, și riturile umflate se scurgeau 
pline de belșug în Dunăre. Fluviul creştea mereu, adunind afluenții 
bogaţi în ape, și venea grăbit de la deal, alunecînd spre mare mai 
repede, cu valurile tulburate şi miloase, galbene ca niște plete de 
cinepă uscată. 

Ghiolurile gemeau imbuibate și se năpusteau peste maluri acope- 
rind smircurile, prinzind în pinza lor de ape grindurile, săltind 

plaurii mai mici și plimbindu-i pe intinsul noii mări, ca pe niște 
așezări luate de potop. 

Oriunde ai fi aruncat acum o unealtă de pescuit scoteai peşte, 
pentru că el umbla în voie, fără să se mai lovească de vreun zăgaz și 
fără să mai ţină seama de adincime. Copiii, zbinţuindu-se prin locuri 
cu ap:, se urcau doar ceva mai sus de glezne, prindeau cu mîna peş- 
tele care se ţesea bezmetic printre ierburi, poate infricoșat, poate 
bucuros de noua lui patrie fără liman. 

lar Dunărea, doldora de ape, se scurgea mai năvalnic în căldarea 
nemăsurată a mării, amestecîndu-și milul în apele verzi şi limpezi: 
ale acesteia, alungind peștele de apă sărată. Pină departe, pe cinci- 
sprezece-douăzeci de mile de la gurile Dunării, se lungeau apele 
fluviului îmbicsite de ţărină, întunecînd strălucirea adincă a mării. 

Brigăzile nu mai pescuiau decit hamsie, și dacă aduceau la cher- 
hana mai multe sute de kilograme de pește mărunt asta se numea acum 
o bună vînătoare. Alteori însă, în talianele întinse în mare se mai 
încurcau şi alte neamuri de pește mai de doamne-ajută, și pescarii 
puteau să se numească fericiți. La carmace însă sturioni nu mai 
voiau să se arate, rămînînd departe în apele sărate. Mulţi pescari 
părăsiseră brigăzile de la mare şi intraseră în cele de apă dulce, arun- 
cînd talianele, năvoadele și tot soiul de unelte de pescuit în ghioluri, 
unde aveau peștele asigurat. Alţii însă, credincioşi locului de muncă, 
rămăseseră pe loc și trăgeau nădejdea că vremea n-o să fie atit de 
haină, ca să nu se-ndrepte, pentru ca marea să-i îndestuleze iară cu 
duiumul vînatului. 

Brigăzile de pescari de mare erau astfel descompletate, iar bri- 
gada lui Dumitru, care avea în seamă trei taliane, nu mai lucra acum 
decît cu doisprezece oameni. Este adevărat că rămăsese cu cei mai 
buni pescari, totuși era greu să faci faţă muncii ce se cerea la trei 
taliane, căci pescarii nu voiau să renunţe la vreunul. 

Direcţia pescăriilor luase măsuri să întărească brigăzile astfel slă- 
bite, și din cînd în cînd trimitea oameni pentru aceste brigăzi. Dai 
Dumitru era un om pretenţios și nu primea pe oricine în colectivu- 
lui de muncă. Voia să aibă pescari unul şi unul, destoinici, pricepuți 

și care să ţină la disciplină. Și mai era ceva: în brigada lui nu era 
îngăduit să sudui. Așa hotărîse brigadierul. „Cui nu-i place n-are 
decît să se ducă la altă brigadă“, zicea dinsul. Și dacă la început pes- 
carii strimbaseră din nas pentru opreliştea pe care n-o înțelegeau, 
acum erau mulțumiți și ei înșiși vegheau ca nimeni să nu se abată 
de la această lege de fier a brigăzii. 

Căci era o lege de fier. Cu vreo două-trei săptămini în urmă, fu- 
sese repartizat la brigada lui Dumitru Vartolomei ; și puțin a lipsit 
să nu fie alungat din pricina acestei metehne. Ca prin urechile acului: 
scăpase, datorită firii sale vesele cu care cîștigase brigada. Și-acum, 
cînd pescarii îşi aduceau aminte cum intrase în brigadă Vartolomei, 
rideau cu multă poftă... 


Pescarii tocmai se-ntorseseră de pe mare, mincaseră și, lungiți pe 
paturi, se odihneau. 

Brigadierul Dumitru ședea la masă, aplecat pe hirtii, cu creionul 
în mînă. Socotea cît pește vinase brigada, căci a doua zi administra- 
ţia trebuia să facă plăşile. 

Pescarii ţineau foarte mult la brigadier și s-ar fi aruncat și în foc 
pentru dinsul dacă li s-ar fi cerut așa ceva, pentru că-l știau un om 
drept, iscusit, și pentru că hotăririle lui, repezi şi sigure, nu dădeau 
oreș niciodată. 

Dar și oamenii aleși de Dumitru erau strașnici, iar pilda brigadie- 
rului și priceperea lui făcuseră din ei pescari meșteri şi plini de dra- 
goste de muncă, să sece marea de pește. Cît priveşte sudalma, cu asta 
se sfirșise de mult. „Cine vrea să facă parte din brigada mea, spu- 
nea brigadierul celor care veneau cu gîndul acesta, să-şi ţină înjură- 
tura în buzunar şi cînd pleacă acasă să-i dea drumul, să zboare cu 
pescărușii. Căci de la înjurătură se ajunge la ceartă, și-atunci munca 
noastră se duce de rîpă.“ 

Și avea dreptate. 

Brigadierul Dumitru ședea la masa de lucru și se gindea cu ne- 
liniște la pescarii care trebuiau să-i sosească. Întotdeauna se încon- 
jurase cu oameni aleși pe sprinceană, să ducă la tăvăleală, dar acum 

nu mai avea de unde alege. Cu patima sudalmei însă era altă soco- 
reală, căci învăţul, pină la urmă, are și dezvăţ, aşa spune îinţelep- 
ciunea populară. 

Curînd pe ușa deschisă a cabanei începură să răzbată zgomote. 
Sosise barcazul cu pescarii aşteptaţi. 

Ciţiva oameni se ridicară în capul oaselor pe paturi, așteptind, 
plini de interes, să vadă pe cei desemnaţi în brigada lor. Irecu o 
vreme, apoi bocăniră pași sănătoşi în pridvor. În rama ușii se ivise 
un om, acoperind lumina. 

— Brigada întîi ? întrebă acesta cu un glas cald, adinc. 

— Întâi. 

— Atunci e bine. Noroc. Şi păşi înăuntru stăpin pe el, cu mersul 
apăsat. Era Vartolomei. 

Pescarii își lungiseră giturile. Omul avea vreo patruzeci de ani, 
ochi veseli, streșiniți de gene lungi și un zîmbet poznaș în colțul 
gurii, ascuns puţin de mustață. O barbă rotundă, roșcată, îi ocolea 
fața arsă de soare. Barba, în rîndurile pescarilor din brigada intii, 
era cam nepotrivită, deoarece nimeni nu purta asemenea podoabă. 
Dar Dumitru nu putea să fie pină într-atit de pretențios, să ceară 
cuiva să-și radă barba. Destul însă că brigadierul înăuntrul lui se 
arăta nemulțumit cînd se ivea vreun pescar bărbos. „La ce bun, zicea 
Dumitru, să porți barbă ! Barbă au și caprele.“ 

Omul scoase șapca, descoperindu-și părul răvășit, şi spuse, cerce- 
tind încăperea largă, cu paturile aşezate în întinsul celor doi pereți 
mai lungi: 

— Grozave cabane ! Hotel clasa întii. 

Pe chipul brigadierului trecu iarăși o umbră de nemulțumire. Se 
părea că pescarul nu mai lucrase la mare de vreme ce sc mira de 
cabanele acestea, care erau doar un lucru obișnuit pentru pescarii 
de mare ce se găsesc departe de locuinţele lor. Așadar, întrebă cu 
această nemulțumire în glas: 

— Nu ești pescar de mare? 

— Nu, am pescuit la Mahmudia. Dar nu vă temeţi, acum două- 
zeci de ani am lucrat la Sfîntu' Gheorghe... Pe atunci nu se pome- 


144 


meau cabane. Dormeam sub bancă. Și privi cu luare-aminte în 
juru-i. 

— Au fost repartizat la noi? 

— Aşa. 

— Singur ? 

— Smegur, dar eu fac cit doi. 

Brigadierul zimbi cîștigat și, pregătindu-se să-i treacă numele 
în caiet, întrebă: 

— Cum îţi zice? 

— Vartolomai. 

— Și mai cum? 

— Vartolomei, aşa mă ştie toată Mahmudia, mai spuse el, şi 
encercă moliciunea patului. Care e patul meu ? 

— Ai muncit mult și vrei să te pui pe odihnă? întrebă în bat- 
socură brigadierul. 

Vartolomei îl privi o clipă cîntărindu-l, apoi răspunse vesel: 

— Adică vrei să mă iei în bătaie de joc? Nu te teme, ştiu să 
muncesc, iar de dormit, dorm mai puţin decit tine. 

— Nu cumva umbli noaptea ca stafiile? Se auzi glasul unui 
pescar. 


Vartolomei se întoarse spre cel ce vorbise: 

— Mi-e sufletul liniştit. Nu umblu. Dorm ca peştele iarna cu 
botul în nisip. Poate numai Achimfi, cherhanagiul, umblă. El nu se 
simte bine. Nu l-aţi întâlnit niciodată pe țărm, cu barba în vint, că- 
gind vremea care s-a dus 2... 

Se trinti pe un pat liber. 

— De la el ţi-ai împrumutat barba asta roșie? întrebă briga- 
dierul glumind. 

— Am jumulit un ţap, răspunse serios Vartolomei. Brigadierul 
rise. Rideau și ceilalți... Se vede treaba că nu vă plac bărbile, de 
vreme ce nimeni dintre voi nu poartă. Dar să ştiţi, mai zise dinsul, 
şi se ridică, eu de barbă nu mă despart să fiu bine înţeles, așa că 
nu vreau să-mi faceți propagandă... Înveseliţi, doi-trei pescari se 
aşezară mai aproape de dinsul,,, Dumnezeu nu m-a învrednicit cu 

alte podoabe. Nasul mi-e cirn și gura mare... Se lungi iară. Eh, să 
tot munceşti acum, cu toate la îndemină, așa-i? Dar brigadierul 
vostru pe unde umblă ? 

— Eu sînt brigadierul, zise Dumitru. 

— Tu eşti ? Se ridică. Am afla de tine şi de brigada ta. S-a dus 
vestea în toată delta. Cînd mi-a spus tovarășul inginer că sînt repar- 
mizat la voi, m-am bucurat. „Acolo e de mine“, mi-am zis. S-a auzit 
la noi că aţi depăşit planul cu 220 la sută, adevărat ? Cînd am aflat, 
am dat un chiot. Strașnică brigadă, dar-ar dracii-n burta crapului 
să dea. 

Brigadierul sări în picioare ca ars. Ceilalţi se încruntară. Omul le 
devenise simpatic și deodată, iacă. Pescarii murmurau nemulţumiți- 
Se treziră din somn și ceilalți. 

— Ascultă, Vartolomei, și cum te mai cheamă, spuse brigadierul 
cu destulă liniște încă. 

— Vartolomei, atît. Nu ştiu cine a fost tata, parascovenia lui de 
păcătos. Poate vreun duh al apelor, că i-a pierit urma. 

— Ia taci puţin ! spuse fierbînd brigadierul. 

— lar de mamă nu-mi aduc aminte. Am auzit că a fost o femeie 
de treabă, fie-i țărîna ușoară. 

— Vartolomei, spuse din nou brigadierul cu o linişte prevesti- 
toare de furtună, în brigada noastră nu se înjură. 

— Adică cum nu se înjură ? se miră acesta și, lungit cum se afla, 
se întoarse spre brigadier. 

Pescarii se ridicară de-a binelea, şi cîţiva se apropiară de el, pri- 
vindu-l ca pe o ființă ciudată. Vartolomei își mută ochii de la unul 
la altul și, după mutrele lor întunecate, simţi că e ceva în neregulă- 
Se răsuci în pat să-i vadă și pe cei din spate. 

Apoi se săltă și, aşezat pe marginea patului, întrebă din nou: 

— Vrei să spui că la voi nu se înjură? 

— Da, chiar așa vreau să spun. 

— Cum vine asta? E vre sectă ? Pentru ce să nu înjure pesca- 
rul ? E drept că nu mai înjură ca pe vremuri, cînd ar fi răsturnat 
și lumea pentru viața păcătoasă pe care o ducea, că din asta mi se 

trage. Dar vezi, mai spuse dinsul, omul le mai zice și de bucurie. 
Păi să scot eu din taliane mii de kilograme de peşte pe care să nu 
le predau lui Achimfi, negustorul, fi-i-ar gheara lui de două ori 
afurisită... 

— Vartolomei, strigă Dumitru scos din fire, ţi-am spus că în 
brigadă la noi nu se înjură. 

— Cum? întrebă Vartolomei, încă nepricepind ce vrea briga- 
<lerul. Să nu înjur pe Achimfi, negustorul? Plesni-i-ar burta lui 
«le hoţ. Păi atunci nu mă mai cheamă Vartolomei... Ridică palma 
in dreptul feţii... Dar nu spun de cele sfinte, dacă asta uvi-i 
teama, nu ! 

Deodată Dumitru zvicni de la locul lui, făcu doi paşi pînă la 
celălalt, îl smuci de  mînecă ridicîndu-l în picioare și spuse plin 
«e minie : 

— Du-te de-aici! N-avem nevoie de tine... Vartolome: făcu 
un pas în lături, speriat... Pleacă! Du-te la altă brigadă unde se 
înjură ! Ce spuneţi, tovarăși ? se adresă el pescarilor. 

Unul din ei începu să-i vorbească răspicat, îndemnindu-l să 
părăsească degrabă cabana, pentru că, de bunăseamă, aşa cum le 
toarnă el la fiecare clipă, n-o să poată să-şi înfringă năravul 
niciodată. 

Lui Vartolomei nu-i venea să creadă. Asta n-o mai auzise pină 
acum. Uluit din cale-afară, strimbindu-și gura a mirare, întrebă 
nesigur : 

— Nu glumiţi? 

— Nu glumim. La noi în brigadă nu se mai pomeneşte. Dacă 
nu poţi să te dezbari, pleacă cu Dumnezeu. Ai unde. 

— Mă fraţilor, vorbi Vartolomei zăpăcit, ce lege e asta, crăpa- 
i-ar fierea ? Cum se poate ca un pescar să nu înjure? Pină și sfin- 
ți cind erau pescari înjurau. 

Pescarii își pierdură răbdarea, şi unul dintre ei îl luă frumuşel 
de umeri, fără nici o vorbă, şi-l împinse de la spate către ieşire. 
"Vartolomei se propti bine pe picioare. Atunci îl împinse și altul, 

și se pomeni lingă uşă. Acolo îşi încleştă mîinile de tocul ei șa 
spuse cu dirzenie : 

— Măi tovarăși, ia staţi niţel! Am fost repartizat aici. Brigada 
îmi place. E fruntașă. Eu însumi nu-s pescar de lepădat. O să. 
vedeţi ! Nu plec de la voi... Stai, nu mă împinge... Brigadiere, am 
să mă stăpînesc. Ce să fac, dacă așa e la voi? Numai că de înţe- 
les, să mă bată Dumnezeu dacă inţeleg ceva, dar-ar dracw în: 
burta ei de lege... Se bătu peste gură. Brigadiere, frașilor, nu mă 
izgoniți ! începu să vorbească Vartolomei, cu vocea plingăreaţă, vă- 
zind că oamenii îl impingeau,  hotăriți să scape de dinsul. Am 
să-mi pun lacăt la gură, mi-o cos, o lipesc cu clei de pește, fir-ar 
ea afurisită de gură păcătoasă, mai adăugă el, neuitind să le trin-- 
tească una după alta. 

Pescarii îl slăbiră şi se priviră în tăcere, ginditori. Se uitară la 
Dumitru, care era supărat foc și se lungise în pat, fără să mai ia 
seama la cele ce se întimplă. 

— Bngadiere, rosti unul dintre pescari, să punem la vot? 
Ce zici ? 

— Bine, mormăi brigadierul. 

— Cine e pentru ca  Vartolomei să rămină în brigadă dacă 
fagăduieşte să-și lase deprinderea ? 

Vartolomei îngheţă văzind mîinile care se ridicară. Erau trei. 

— Tovarăși, spuse, văitindu-se,  Vartolomei, am fost slugă la 
Achimfi de copil şi am dus-o greu, mai greu decît voi. De atuncr 
mi s-a spurcat gura... Nu mă izgoniți... 

Se înălțară şi alte miini. Vartolomei le numără la iuțeală. Erau 
opt. Se insenină și privi către brigadier, așteptind hotărirea. Dar 
majoritatea hotărise, şi pescarii potoliți se întoarseră la locurile 
lor. Erau mulțumiți de vot. Pînă şi cei care votaseră împotrivă 
se simțeau bine, pentru că pescarul nou venit le cîștigase inima. 

Vartolomei se lăsă obosit pe primul pat. Îşi șterse sudoarea de 
pe frunte: 

— Vă mulțumesc, spuse el cu vocea puţin răgușită după atita 
năpastă. O să-mi cicălesc scula asta netrebnică din gură, să n-o 

mai ia razna. Nu e greu. Am s-o potolesc eu, dar-ar dra... înce- 
putul e mai anevoios. Apoi, mişcindu-se ceva mai viu, întrebă : Dar 
spuneţi-mi, așa, ca niște fraţi, pînă mă obișnuiesc, pot să zic ceva 
de păstrugă ? 

Pescarii izbucniră în ris, și ochii veseli ai lui  Vartolomei își 
recăpătară sclipirea de mai înainte. Rise și dinsul, indreptindu-și 
privirile poznașe spre brigadier, dar acela îi aruncă o astfel de 
căutătură, încît Vartolomei își șterse zimbetul. 

„Rău ai ajuns, săracul de tine! își spuse dinsul. S-a sfirșir cu 
libertatea ta. Al dracului brigadier ! Dar și brigada. Trup şi suflet. 
A tunat Şi i-a adunat, lir-ar ei de afurisiţi.“ 


Aşa îşi făcuse intrarea Vartolomei în brigada lui Dumitru. De 
aceea, lecuit, îl luase şi el la rost pe Mișa cînd o afurisea pe Maria. 

După Vartolomei mai veniseră și alții în brigadă, dar lui Du- 
mitru nu i-au fost pe plac. Astăzi trebuiau să mai sosească pes- 
cari. Brigadierul lipsea. Fusese chemat la Constanţa la o consfătuire 
pescărească oare ţinea trei zile. În locul său îl lăsase pe Vartolo- 
mei care se dovedise, într-adevăr. un pescar destoinic și meșter. 
Astfal că Vartolomei urma să stea de vorbă cu cei repartizaţi. La 
gindul că va irebui să se poarte cu noii veniţi Cum s-a purtat 
Dumitru cu dinsul, Vartolomei zimbi inveselit. În privința asta el 
n-avea acea stofă trainică de brigadier ca Dumitru. 

Se așteptau la doi-trei oameni, dar nu veni decit unul. Era un 
băiat înalt, voinic, cu un chip plăcut, numai că purta și dinsul 
barbă. 

— Iacă, zise Vantolomei, de cum intră pescarul cel nou, adre- 
sîndu-se brigăzii din cabană, iacă al treilea bărbos. (Căci aveau 
în brigadă şi pe Paul.) Și pescarii izbucniră în ris. 

Cel ce venise avea o bărbuță  bălaie, rotundă, deasă, care se 
unea cu mustața bogată. Nu prea şi-o pieptăna cum se cuvine, 
dar părul de pe cap, ca niște plete, îi era bine adus pe spate. 

Nu-i şedea rău, însă cu siguranţă că Dumitru ar fi făcut totul să 
nu-l primească numai datorită duiumului de păr. Avea și Dumi- 
tru metehnele. lui. Din fericire brigadierul lipsea, precum spu-— 
neam, şi Vartolomei n-avea de gind să-l alunge doar pentru atita. 
lucru. Dacă  pescarul e bun, treaba lui dacă poartă barbă sau 
coadă ca femeile. 

Pescarii se arătară foarte curioşi şi-l înconjurară pentru a-l 
vedea mai de aproape, cercetindu-l cu luare-aminte. 

Noul venit, ca și marinarul Paul, nu era lipovean și părea că 
poartă barbă doar pentru a fi mai arătos. Era chiar un băiat fru- 
mos. Ochii cenușii îi jucau în cap. Cum i-ar fi stat fără podoaba 
de păr de culoarea Dunării învolburate nu știm. 

După ce-i puse întrebările obișnuite, Vartolomei îl luă repede- 
în hazul pescanlor: 

— Dar să știi de la bun început, vorbi Vartolomei foarte se- 
rios, deși își păstra zimbetul, că în brigada noastră nu se înjură- 
Ţi-o spun răspicat, ca să n-avem necazuri mai tirziu. Brigadie- 
rul nu îngăduie. Așa e legea brigăzii noastre. 

Pescarii rideau. Cel venit, pe nume Andrei Bălan, nu pricepea- 
Spuse cu blindeţe: 

— Eu nu înjur pe nimeni şi nici certăreț nu sint din fire. Dar 
nici nu dau voie să fiu înjurat, să știți, adăugă el mai aspru. Să 
fim bine inţeleși ! repetă el cuvintele celuilalt. 

— Nu e vorba de asta, i-o întoarse Vartolomei. Sintem oa=- 
meni pașnici cu toţii şi-am alungat năravurile rele, dar n-ai voie: 
să înjuri aici măcar apele sau ploaia care te-ar îndreptăți cite- 
odată să le spui ceva cu năduf. Uite, ca acum cînd ne alungă. 
peștele de apă sărată. 

— Fu pe pace, răspunse dumerit pescarul, am să respect bri- 
sada și legile ci, dacă așa vi-i obiceiul. 

— În schimb, mai zise Vartolomei, şi repetă cuvintele brigadie- 
rului. cine vrea să înjure, să păstreze sudalma în buzunar şo 
cînd pleacă acasă poate să-i dea drumul să zboare ca pescărușii. 

Un nou val de ris se stirni. 

— Mulţumesc, răspunse Andrei Bălan, am să le păstrez într-o 
colbă cu chiotori, ca să nu se risipească fără voia mea. 

Vartolomei zimbi : 

— Bind! Acum alege-ţi un pat liber și să-l stăpineşti sănătos. 
Uite, ia-l pe ăsta! În dreapta mă ai pe mine, dar dacă nu-ţi sînt 
pe plac, poţi să găsești alt pat. În stînga doarme marinarul Paul. 
În felul ăsta vom fi trei bărboşi la un loc și poate că ne mai aju- 
tăm dimineaţa să ne pieptănăm clăile. Deocamdată, Paul nu e 
aici, dar miine, în zori, va veni. Nu ştiu cum a făcut că iar a 
scăpat de inchisoare. Bagă de seamă că e un om cam iute. Acum 
citeva zile a stilcit pe un marinar. Dar, cind se află în toane bune, 
e blind ca un mielușel. Atunci, dacă n-ai cămașă pe tine, ţi-o dă 
pe a lui. Mai arc o patimă: băutura. Dar brigadierul l-a obişnuit 
să se supună rinduielilor: nu bea decit în orele lui libere, cu mă- 
sură, ca să nu fie mahmur la treabă. Poate să crape, dar asta e. 
Suferă omul, insă n-are încotro. 

— Şi la umonă nu soarbe nici o picătură? întrebă neincreză- 
tor Andrei Bălan. 

— Ferească Dumnezeu! Stăm cu ochii pe el. Dacă încalcă 
hotărirea, zboară. Să vedem pe unde o să mai ajungă acum după 
cele ce-a făcut la Sulina, pentru că de pro:es a scăpat. Are noroc 
omul. 

— Patima e pacoste mare, spuse Andrei. 

—  Întreabă-mă pe mine! Am trecut și eu prin astea. 

— Și te-ai lăsat de băutură? 

— Băutură ?! se miră Vartolomei. Eu nu beau decit apă de 
Dunăre. Numai o singură dată an: înghițit apă de mare, dar 
n-am mai pus gura pe ea. Lucram atunci la Achimfi, cherhanapgiul, 
și m-a prins furtuna pe mare, iar echipament de salvare nu se 
pomenea. Era gata să mă duc pa copcă. Altă dată am băut apă 
minerală. Am crezut atunci că mă otrăvesc. Rideau cu toţii. Altă 
patimă aveam eu, mai spuse dinsul. Mi se cam încurcau diavolii 
prin gură fără nici o socoteală, numai că brigadierul nu vrea să 

știe de înjurătură şi m-am cuminţit. De-aia te-am întrebat dacă 
nu cumva al și tu patima asta ca once vievate, că fiecare om 
poartă cu dinsul o paumă, însă dacă ştie s-o stăpînească e bine 


de el. 


A doua zi dimineaţă, la scuturarea talianelor, Vartolomei th 
luă sub aripa lui ocrotitoare pe Andrei, închizind ochii la slaba 
lui pricepere. Şi pentru că ceilalți pescari își dădură seama, Var-: 
tolomei le spuse: 

— Nu-i nimic, fraţilor. Omul e voinic, e tînăr și pune inimă. Are 
să se deprindă. Pînă se întoarce brigadierul, are să înveţe ceva, apoi 
am să fac şcoală cu dinsul și scot eu din el pescar să prăpădească 
marea. 

Și-i făcu cu ochiul lui Andrei, de parcă aveau vreo înţelegere 
tainică. 

Andrei Bălan nu rămase în brigadă decit puţine zile. Într-o z: 
inginerul șef de la direcție hotări să fie trecut în flota de pescuit de 
la Constanţa, la paragate. Vartolomei clipi din ochi, zimbind îm 
barbă. Ştia el ceva. 

Brigadierul nu se necăji prea tare. Scăpase de o barbă. Cel mai. 
miîhnit se arăta Paul, care se împrietenise cu Andrei Bălan. Cu ek 
mai schimba cîte un pahar cu vin. Dar, după alte două zile, dispăru 
şi barba lui Paul. Fusese ridicat de Miliție. Din senin. 


Marea cotitură 


De la întimplările povestite pină aici trecuseră 
mai multe zile. „Neapole“ ridicase ancora, ducind cu el pe mari- 
narul cu barbă roşie. O dată cu plecarea lui, siguranța găsirii co- 
morii se făcu mai mică, își închipuiau copiii. Reveniră la joaca lor 
obișnuită, şi cu toată dezamăgirea pe care o suferiseră, văzind cum 

se evaporează comoara, curind o uitară. O uitară, pentru că şi-au 
dat seama că nu mai putea fi vorba de așa ceva. Sfatul brigăzi 
analizase întimplările — s-ar putea zice — și copiii, lecuiţi, se con- 
siderau mulțumiți cu activitatea pe care o desfășuraseră cu privire 
la Spiru şi Barbă Roşie. Da, descoperiseră nu o comoară, care pină 
la urmă nu strica să fie aflată, ci o contrabandă. Şi nu era totul. 
Copiii abia așteptau să vadă ce e cu marinarul Paul. Dacă se va 
dovedi că el e una și aceeași persoană cu Willy, atunci copiii se vor 
putea socoti fericiţi. Deocamdată, legătura cu Barbă Roșie se do- 
vedise a fi simplă : singurii supraviețuitori de pe vaporul sfărimat 
se bătuseră pină la singe pentru un sac cu merinde pe care pusese 
mina Barbă Roşie. Acest lucru Paul nu-l uitase și de aici ura lu: 
impotriva italianului. Așa declarase Paul la anchetă. Asta fusese 
totul. Dar ancheta nu se sfirşise. 

Ceva mai complicată era însă legătura cu Spiru Șchiopul. Dar 
treptat, treptat, pe măsură ce Spiru era interogat, ieșeau la iveală 
noi lucruri despre Paul. Spiru părea că se teme de acesta, era îngro- 
zit. Mare lucru nu spunea, și abia cînd el fu încredințat că nu ma. 
are de ce să-i fie frică de Paul, aflat la închisoare, spuse că acesta se 
găsea în timpul războiului în ţară. Așadar, nu venise după război. 
Acest fapt devenea foarte însemnat. Dar Paul nu recunoștea. Pus 
însă în faţa unor dovezi nu mai tăgădui. Dovezile le adusese Andrei 
Bălan, care nu era altul decît locotenentul de miliție Mărina, precum 
și unii dintre oamenii cu care stătuse de vorbă profesorul Achiţei, 
ca să-și scrie povestirea. Şi astfel se stabili, neîndoios, că Paul nu 
era altul decir Willy. Abia acum Spiru îşi dezlegă limba cu adevărat, 
fără să-l mai sperie răzbunarea lui Paul, căci Paul îl ameninţase de 
multe ori că-i va fringe gîtul. De la el s-a mai aflat deci că Paul nu 
era cel ale cărui acte le purta, ci altcineva. 

Un alt ofițer de miliţie, trimis la Tulcea să afle ce a fost cu cei 
doi tineri care se făcuseră nevăzuţi cu treizeci de ani în urmă, aflase 
că după vreo zece zile de la dispariţia lor se găsise undeva, prin 
dreptul Milei 23, cadavrul unui tinăr aruncat de ape. Ancheta de-a- 
tunci n-a putut să afle al cui era cadavrul care purta semnul unei 

lovituri în cap. Luat din scurt. marinarul a fost nevoit să mărturi- 
sească cele ce urmează : El il omorise pe adevăratul Paul, ca să-i 
fure banii, pe care cu atita trudă şi-i adunase. Și astfel ucigașul, 
tovarăşul de muncă al adevăratului Paul, se imbarcase pe vasul 
englez, folosind actele celui ucis. Şi dus a fost. Bieţii părinţi to: 
aşteptau o scrisoare de la copilul lor, în timp ce el zăcea fără su- 
flare, răpus mişeleşte de tovarășul său. 

Falsul Paul rătăcise ani de zile pe multe vase și prin multe țări, 
apoi ajunsese în Germania, unde, în timpul războiului, a fost recrutat 
pentru serviciul de spionaj hitlerist și trimis în Uniunea Sovietică, 
deoarece cunoștea limba rusă. Pe la mijlocul anului 1943 a fost 
însărcinat cu descoperirea partizanilor din deltă. După cum ştim, a 
izbutit să arunce pe trei dintre ei în braţele morţii. O dată cu retra- 
gerea trupelor hitleriste cu care a plecat, Paul, a rămas în Ardeal, 
şi-a lăsat barbă ca să-și ascundă cicatricea și a apărut din nou prin 
părțile deltei cu totul schimbat, cu aerul că abia atunci venise din 
lumea largă, ca un fiu credincios al ţării. 

Acesta era marinarul așa-zis Paul. 

Toată lumea răsuflă ușurată, aflind că fusese descoperit nu numai 
ucigașul lui Paul, dar și omul care, prin mirșăviile lui, făcuse să fie 
împușcați cei trei partizani. Oamenii din intreaga deltă erau în fier- 
bere şi nu știau cum Să-și arate ura împotriva acestui nemernic. Vă 
închipuiți cit de fericiți se simțeau copiii care puseseră Miliția pe 
urmele ucigașului ! Numele lor era acum pe buzele tuturor. Cine nu-i 
cunoștea ? Cine nu vorbea despre dinșii ? Cine nu-i felicita ? Pină 
şi Spiru Şchiopu, care era încîntat că scăpase de amenințările mari- 
narului. Spiru declarase la Miliție că de mult ar fi vrut să destăi- 
nuiască cele ce ştia, dar marinarul avea atita înriurire asupra lui, 
incit îl paraliza. 

Cu asta toată povestea se încheiase. Dar nu se încheiase încă gloria 
copiilor. Vreme îndelungată veniră ziariști din toate colțurile țării 
să stea de vorbă cu dinşii, să-i fotografieze şi să afle pentru a nu ştiu 
cîta oară cum ajutaseră la descoperirea banditului. Nu era uitat 
nici Mișa, pentru că, oricum, făcea parte din brigadă, și gloria se 

revărsa și asupra lui. Nici Vova nu fusese lăsat pe de lături. După 
cum ştiţi bine, el era al nouălea din brigadă. 

Vova nu prea înţelegea ce vor cu el şi cu prietenii săi oamenii 
aceia străini care-i înconjurau și le stricau joaca lor zvăpăiată. Cînd 
îi așezau în grup să-i fotografieze, Vova își apleca într-o parte capul, 
privindu-i cu un singur ochi şi doar cu o ureche ciulită, parcă între- 
bindu-se cu mare uimire dacă nu sint smintiți cu toții. Sigur, el nu 
aflase ce-i aceea fotografie, dar, ori de cite ori erau aşezaţi astfel, 
Vova ştia că necunoscuţii vor duce la ochi o drăcie curioasă care 
făcea clinc. Atunci Vova deschidea ochii mari și se mira peste mă- 
sură. 

Într-o zi n-a mai putut răbda și, pe cînd aparatul prins cu o curea 
de umărul unui reporter se bălăbănea pe șoldul aceluia, după ce 
mirosi bine drăcovenia, ca să se încredințeze dacă merită atenţia 
colţilor săi, deschise botul, gata să-l înhaţe. Nu pot să garantez însă 
că a vrut să-l mănince, dar sint convins că a vrut să-l sfărime. 
Parcă se plictisise să stea smirnă în faţa aparatului, ţinut de zgardă 
de Mișa, care voia să-i facă serviciul de a fi și el în atenţia lumii, 
cum erau copiii. Căci adevărul este că ei deveniseră faimoși. Și 
aveau de ce. 

Venise de la Bucureşti și un scriitor să-i cunoască. El spunea pretu- 
tindeni că acești copii vor deveni eroii unui roman al său. Le aduse 
intr-o zi O gazetă unde scrisese despre dinşii. Copiii se stricară de 
ris citind. Era o harababură acolo, care dovedea că scriitorul ha- 
bar n-avea de intimplările pe care le povestea. Totul era alandala. 
Pină și numele lor: Vova era cel care-l descoperise pe Paul, iar 
Mișa era ciine. Talmeș-balmeş, mere acre. 

Dar ciudat, foarte ciudat ni s-a părut un lucru care s-a petrecut 
cu Nicolae de cînd cu faptele acestea. Ştiţi foarte bine că Nicolae 
avea obiceiul să facă din ţinţar armăsar. Orice intimplare cit de 
mică, la dinsul căpăta asemenea proporții, încît rămineai uimit de 
unde le scoate. Nu mai vorbesc de adăugirile pe care le lipea cu mare 
meşteșug la faptele adevărate, încît nu mai păreau lipite, ci ai fi zis 
că se desfăşuraseră chiar așa cum le înşiruia dinsul : gurguiate, gogo- 

mate și moţate. Ei bine, de la intimplările acestea, Nicolae deve- 
nise un zgircit. Nu numai că nu mai adăuga nimic, dar chiar 
adevărul îl povestea doar pe jumătate, încit trebuiau ceilalți copii 
să aducă lămuriri. Se petrecuse cu el o minune. Cum se poate așa 
ceva ? Să ai la îndemină nişte aventuri atit de neobișnuite și să nu 
te mănince limba să le povestești măcar așa cum s-au petrecut? Vă 
spun drept că eu deși sint un om morocănos, așezat și lipsit com- 
plet de imaginaţie, aș fi adăugat nişte cirlige să rămină lumea cu 
gura căscată. Dar Nicolae, nimic. De unde venea zgircenia asta care 
umplea de uimire pe toţi copiii ? Fusese scos din amorțeală pină și 
nepăsătorul Vladimir. Ba se cuvine să spunem că el era acela care 
înflorea (şi trăgea spuza pe turta lui), istorisind întimplările cu amă- 
nunte mereu noi, și se cam lua la întrecere cu Vasile. Erau dispuși 
să vorbească, punînd cîte o zorzoană, chiar Grigore și Maria, sin- 
gurii dintre copiii care priveau cu îngăduinţă înclinația lui Nicolae 
pentru exagerare. Se înviorase însuși Luca fricosul. (Dar cînd a aflat 
apoi că stătuse de vorbă cu un mare criminal, a îngheţat, deși uci- 
gașul se afla departe, bine zăvorit în temniţă). Luca a povestit des- 
pre marinar atitea zeci de amănunte de groază și cu atita foc, în- 
Cît copiii au crezut întii că Luca are un spirit de observaţie foarte 
ascuţit pe care nu i-l cunoșteau, iar ei, bieţii, aveau orbul găinilor. 
În realitate Luca înflorea ca orice băiat cu scaun la cap. 

Nicolae insă devenise atit de măsurat, încit ţi se părea că nu mai 
ai de-a face cu un copil de doisprezece ani, ci cu un bărbat în toată 
firea, ursuz, ca un profesor de matematică. Dar să nu credeți că e 
vorba numai de Nicolae. Nu, toți se maturizaseră, erau mai serioși, 
mai cumpătați. Parcă toate aceste întimplări grave prin care tre- 
cuseră puseseră ordine în firea lor zvăpăiată de copii. Jocurile lor 
erau acum mai potolite, și copiii se preocupau mai cu osebire să și 
le organizeze temeinic şi mai cu folos. O înțelepciune cu totul nouă 
se răspîndise în ei, liniștindu-le apele sufletului. 

Într-o zi, Nicolae, pe cînd ședeau cu toţii foarte liniștiți în hrubă, 
fără să-și mai dezlănţuie zgomotoasa lor zburdălnicie ca de obicei, 
spuse plin de gînduri: 

— Nu ştiu cum vi se pare vouă, dar eu cred că ar trebui găsit 
altceva de joacă. Un joc care să ne mulțumească pe deplin. Ne-am 
jucat pînă acum, slujindu-ne mult de inchipuirea noastră. Întimpla- 
rea a făcut ca, alergind după comoară, să dăm de acest fascist şa 
e bine că datorită jocului am prins un criminal de război. Asta n-o 
să se-ntimple însă întotdeauna. De aceea, mă gjindesc să ne servim 
mai bine de timpul nostru de joacă pentru ceva mai important. 
V-aduceți aminte ce ne spunea tovarășul instructor ? Cred că avea 
dreptate. N-ar trebui să ne mai tulburăm mintea cu felurite ginduri 
ciudate, cu închipuuri. 

Vorbea încet, preocupat, încărcat de cugetele pe care încerca să le 
redea cit mai limpede, cu aerul acela pe care-l mai avusese o dată, 
cind își dezvăluise sentimentele cu privire la Paul. 

Se făcu o mică tăcere. Cuvintele lui Nicolae găsiseră un puternic 
răsunet în inimile copiilor, de aceea și tăceau frămintaţi de aceleaşi 
ginduri. După o vreme, Grigore vru să vorbească, dar Maria il 
rugă Să-i dea ei voie. 

— Eu mă simt tare vinovată de nişte lucruri pe care vreau să vi 
le spun. 

Copiii făcură ochii mari și, din moleşeala în care se aflau, se tre- 
ziră. „Despre ce vinovăţie o fi vorba ?“ se gindeau ei. 

— Da, mă simt vinovată faţă de voi şi de mine. Am spus foarte 
multe minciuni în legătură cu Paul şi cu Spiru. Am scornit o seamă 
de fapte pe care le-am pus în spinarea unuia şi altuia și din cauza 
asta închipuirea noastră s-a îndreptat spre o comoară care nu există, 
în loc să ne călăuzim atenţia către ceva mai însemnat, cum spunea 
Nicolae. Și mărturisesc că venisem între voi cu gindurile acestea 
bune, dar m-a luat apa ca pe-o frunză. 

— Vezi, Nicolae, sări cu gura Mişa, tu aveai dreptate să nu pri- 
mești fete în brigadă, că o să ne facă numai pocinoage. 

Era plin de vechea lui ciudă împotriva fetelor. 

Mania se întristă. Nicolae se apropie de ea şi o mingiie. Apoi îi 
spuse lui Mișa că vorbește foarte urit cu fetele, deși el însuși nu 

vorbea mai frumos, v-aduceţi aminte. Dar, o dată cu întimplarea 
de la cabane, Nicolae se schimbase. Maria îi devenise mai apropiată 
şi Chiar hotărise atunci pentru sine că va trebui să aibă grijă de 
dînsa. Ceea ce se petrecuse în clipele acelea îl emoţionase foarte 
mult şi îşi dădea bine seama că el, ca băiat, trebuie să ocrotească 
o fată care, chiar dacă ştia să se folosească bine de pumni, era to- 
tuși mai slabă decit ei, băieții. Apoi ea, sărăcuţa, avea nevoie de 
mîngiiere. Poate că totuși mama ei vitregă nu se poartă frumos cu 
dinsa. De ce plinsese ? Nu din cauza asta? Şi de ce se spunea de 
Maria că e rea, căci toţi copiii, care o cunoșteau, vorbeau asttel 
despre dinsa. Poate tocmai pentru că acasă avea necazuri pe care 
ei ar fi trebuit să le cunoască spre a o ajuta. Și Nicolae se simţi 
foarte necăjit că nu se îngrijise mai mult de Maria. Şi doar vorbise 
despre asta cu Grigore. Stăiuse de vorbă cu diînsa și o intrebase 
cîte ceva, dar Maria îl liniştise. Nu avea supărări acasă, însă băiatul 
simţea că e ceva. Nu-şi dădea seama ce. 

Nicolae părea în momentul de faţă aproape tot atit de emoţionat 
ca şi atunci la cabane și îi spuse citeva cuvinte de mingiiere care, 
de data asta, se grăbiră să-i vină in minte, tocmai pentru că avea 
acum experienţă. O luă de mînă, cu multă dragoste, și-i zise: 

— Măriucă, nu fi necăjită pe Mișa. El e un copil pe lingă no. 

— Nu sînt necăjită pe el, răspunse Maria, roșind ușor, cuprinsă 
de o plăcută căldură pentru cuvintele bune pe care i le adresa Ni- 
colae. Sint supărată pe mine, cum spuneam. Însă am fost furată și 
eu de închipuirea voastră aprinsă, mai ales a ta. Dar trebuie să re- 
cunosc că şi mie îmi plăcea, încît parcă și-acum le-a mai turna. 

— Tuturor ne plăcea, zise Grigore. 

— Da, furaţi cu toţii, nu ne-am mai preocupat de altceva. Acum, 
după cum vedeţi, comoara ne-a ieșit din minte. Ea nu era decit ro- 
dul închipuirii noastre. Poate că nici nu a stricat, pentru că alfel 
nu ajungeam noi să mirosim urmele lui Willy! 

Băieţii erau încredințaţi că fără acest lucru, într-adevăr, e. nu ar 
fi putut să dea de iţele încurcate cu care ajutaseră Miliua. 


158 


— Vreau să vă mai spun ceva: pe strada unde stau eu locuieşte 
alături de casa noastră o bătrină, mătușa Fira. Fiul ei e pescar şi vine 
o dată la două săptămîni acasă pentru două zile. Se chinuiește săr- 
mana cu atitea treburi !... Zilele trecute m-a rugat să-i aduc o gă- 
leată cu apă. I-am adus. N-ar fi bine s-o ajutăm împreună ? O gă- 
leată cu apă, un lemn care trebuie spart, sau un maldăr de stuf pe 
care să i-l aducem de pe ape. Și, desigur, că sînt mulți care ar me- 
rita ajutorul nostru. Amintiţi-vă de Timur. Eu o ajut pe cit pot, dar 
cred că ar fi bine s-o facem cu toții. Să fie grija noastră colectivă 
cel puţin acum, în vacanţă. Avem timp destul. Prin alte părți 
pionierii adună spicele rămase în urma mașinilor. Noi n-avem ce 
ajutor da pescarilor. 

— Mana are dreptate, vorbi Grigore, cu ochii parcă invăluiți de 
ginduri. De ajuns cu visurile deșarte ! Sintem copii mari și putem 
să ne gindim la fapte mari. Asta nu înseamnă că nu trebuie să ne 
mai jucăm decit serios. Vom avea timp şi de nebunii. Un alt lucru 
insemnat pe care am putea să-l facem cu plăcere, mai zise dinsul, 
este să studiem fauna și flora deltei. Tovarășul Achiţei avea drep- 
tate să ni-l dea ca pildă pe Andrei. Zilele trecute l-am întilnit pe 
tovarășul instructor și mi-a explicat cit de folositoare e joaca asta, 
despre care ni s-a vorbit de atitea ori la școală. „În deltă, spunea 
dinsul, sînt multe plante care nu se găsesc prin alte locuri. Cit pri- 
vește păsările, acestea nu le afli prin multe țări din Europa !“ 

Și astfel, pentru prima oară, Andrei intră în atenţia lor, el care 
era de multe ori ironizat pentru mania lui de botanist şi ale căruL 
preocupări nu erau luate în seamă. 

E necesar să previn cititorii că profesorul Achiţei, care cunoştea 
Copil, cu drept cuvint se gindise că ar fi nimerit pentru ei ca ne- 
voia lor de joacă, pe timpul vacanței, să fie călăuzită pe un bun 
făgaș. Şi s-a dovedit, din cele ce spuneau ei, că instructorul stătuse 
de vorbă cu fiecare copil în parte în afară de cele ce spusese la 
adunările de detașament, sau de unitate. Poate că altă dată nu s-ar 

neam la început, copiii trecuseră printr-o şcoală a vieții care-i fă- 
cuse mai copţi pentru a putea înţelege. 

Există în patria noastră nenumărate comori. Oriunde cauţi, ori- 
unde priveşti, comorile îţi fac cu ochiul, te cheamă. Ele zac uneori 
neștiute de oameni, dar ctteodată chiar orbi incep să le vadă. Parcă 
pe locurile cu pricina ar juca flăcările ce vestesc comorile, chemind 
oamenii să le sape, așa cum e credinţa în popor. 

După cum aţi băgat de seamă, eu însumi am început să vorbesc, 
folosind cuvintele brigadierului Dumitru. Ce s-a întimplat cu mine ? 
S-a întîmplat cu mine — și nu mă ruşinez de fel — ceea ce s-a pe- 
trecut cu copiii : am încercat să văd mai limpede. A trebuit să-mi 
dau seama și eu că am fost furat de vis, precum fuseseră copiii Și 
să ajung acum la concluzia că, oricit de plăcut este să visezi, soseşte 
un timp cînd zici: „„E de ajuns. E momentul să deschid ochiu.“ Şi 
totul vine de acolo că și eu, asemenea copiilor, am crezut în cI- 
moară. (Căci dacă nu credeam, nici nu scriam povestea mea astfel.) 
Dar acum comoara s-a dus, nu mai este. Ca orice vis s-a risipit după 
ce te-ai trezit din somn. Și noi, cu toții, ne-am trezit. E foarte bine 
cînd te-ntorci la realitate, să poți să te zbaţi pentru această reali- 
tate, ca și cind te-ai zbate în vis pentru rodul visului. E o înţelep- 
ciune la care ajunge orice om după o vreme, adică după ce s-a izbit, 
cum se zice, cu capul de pragul de sus. 

La înţelepciunea asta ajunsese brigada, nu știu dacă dintr-o dată, 
dar se pare că ajutorul profesorului Achiţei a jucat un mare rol. El 
a semănat o sămință bună într-un pămint roditor. Asemeni unui 
jar mistuitor, care se dezvăluie după ce-ai înlăturat cenușa, strălu- 
cea marea realitate, nevoia de a înfăptui ceva adevărat și măreț... 

Cateva zile copiii umblară fără astimpăr de colo pină colo în 
Sulina, ca să vadă cine ar avea nevoie de sprijinul lor. Aflară mulți 
bătnini care ședeau singuri și făcură o listă cu ei. Apoi împărţiră 
sarcinile. Dar nu se mulțumiră numai cu atit, ci stătură de vorbă 
şi cu alți copii din oraș, ca să-i atragă la joaca asta. Ciștigară pe 
mulți. Alţii nu voiră să ia parte, necăjiţi pe Nicolae care refuzase 
cindva să-i primească în brigadă. Dar, geloși pe acțiunea brigăzii lui 

Nicolae, se constiiuiră și ei în niște soiuri de brigăzi, avind același 
scop mare — de a ajutora pe cei care le-ar cere sprijinul. Și intr-a- 
devăr, se găsiră destui care să le trimită vorbă că au nevoie de un 
braţ de stuf, ori să le cumpere ceva de la Alimentara. Dar asta nu 
era mare lucru, nu era ceea ce doreau ei, însă era un inceput. Părin- 
ţii copiilor se minunau. „Ce i-o fi apucat pe copiii noştri să se facă 
deodată atit de grijulii, îşi spuneau dînșii, nu numai pentru nevoile 
casei lor, dar și pentru alţi oameni ?“ De unde pină atunci abia pu- 
teau pune mina pe ei să le facă o treabă, acum veneau singuri să-și 
întrebe părinții dacă n-au nevoie de ajutorul lor. 

— Ce s-a petrecut cu tine, Nicolae? zicea mama lui, crucin- 
du-se de uimire. Altădară să dau cu tunul și nu era chip să mă li- 
pesc de tine. 

Nicolae zimbea tăcut. Cam. același lucru se intimpla şi cu ceilalți 
copii. Și erau mindri de hotărirea luată. Dar asta, cum spunsam, 
era prea puţin pentru ceea ce visau el. De aceea, Nicolae, la indem- 
nul brigazui, se duse să vorbească cu Ștefan. 

Nicolae își călcă pe inimă, dar avînd în vedere scopul pe care-l 
slu:ea nu se simțea injosit. 

Brigăzile celor doi erau la cuțite, cum se zice. De ce ? Habar n-am 
şi nimeni n-ar putea să răspundă. De ce sint la cuțite ctinele cu pi- 
sica ? Nici voi, cititorii, nu veţi putea răspunde. Așa era și cu bri- 
găzile noastre. Una era pisica şi alta cîinele. Care dintre ele era 
pisică Şi care cline, asta n-are importanță. Destul să vă spun că, ori 
de cite ori se întilneau, una își scotea ghearele și scuipa (mi se pare 
că pisica era chiar brigada lui Ștefan, pentru că ei aveau obiceiul 
să scuipe), alta lătra și-și arăta colții. De incăierat încă nu se încă- 
leraseră. Parcă o zină bună veghea asupra lor. Copiii însă făceau 
toate sforțările să înlăture amestecul basmelor şi să înceapă o pă- 
ruială bine simțită, căci in materie de ceartă nu există cumpătare 
la copii. Nefiind în intenţia noastră de a scrie o carte de știință, nu 
vom da explicaţii. Așa că o lăsăm baltă. 

Nicolae se ducea deci să vorbească cu Ştefan, ca să-l convinsă 
să-și unească forțele pentru această treabă atit de însemnată. 

Ștefan locuia pe o stradă învecinată, iar în curtea unuia dintre 
copiii din brigada lui se afla un șopron. Acolo era locul lor de adu- 
nare. Odată ajuns pe ulița aceasta, Nicolae il zări pe Ștefan, care 
tocmai dădea dispoziţii unui om de-al lui. Băiatul, după ce ascultă 
cuvintele căpitanului, spuse : 

— Să trăieşti, căpitane. Şi plecă. Era Val, locotenentul. 

„Va să zică ăștia îi spun căpitan“, gindi Nicolae cu un dram de 
ciudă, Lui nu i se spunea așa, deşi toţi îl recunoșteau in brigadă ca 
fund căpitanul lor. 

Trebuie să spunem însă că Nicolae nu fusese numit şef, ci el se 
impusese prin aceea că fiind mai vioi și avind multă inițiativă, co- 
puii îi recunoscuseră șefia. La drept vorbind, ceilalţi erau organi- 
zaţi după modelul echipajelor marinărești şi nu puteau să-i spună 
alufel decit „căpitanul“. 

Ștefan îl văzu pe Nicolae venind și rămase in poarta casei lu: cu 
mina pe clanţă. 

Când Nicolae se găsi în dreptul aceluia il salută, aruncindu-și 
un deget la șapcă. Ștefan îi răspunse la fel, dar mina lui nu urcă 
decit pină la jumătatea drumului și cobori  numaidecit. Purta o 
șapcă de pescar care putea fi de mult aruncată, dar de care Ştefan 
nu se despărțea niciodată. O ţinea dată mult pe ceafă, ca să-l facă 
mai înalt. 

— Am ceva să-ţi vorbesc, spuse Nicolae. 

— Cu martori ? îl ințepă Ştefan. 

Credea că e vorba de bătaie. 

— Dacă voiam cu martori, veneam însoțit, răspunse Nicolae 
logic. N-am venit să ne batem. 

— Atunci ce vrei ? întrebă răstit Ștefan, trecindu-și degetul ară- 
tător de la mina dreaptă pe sub nas, la stinga și inapoi. Era un gest 
al lui pe care-l făcea mai ales cînd era infuriat. 

Nicolae, supărat de tonul aceluia, își spuse că, dacă i-ar trimite 
o directă, l-ar învăţa minte să se poarte mai frumos. Dar se gindi 
la rostul pentru care venise şi se stăpini. Din fericire, Nicolae, care 
era de felul lui destul de iute, avea unele cuminţenii foarte sănă- 

toase. Începu așadar să-i vorbească despre hotărirea brigăzii şi des- 
pre nevoia de a face toate aceste treburi impreună. Dar pentru că 
Ştefan îl privea ironic, Nicolae îi aminti angajamentul luat în or- 
ganizaţia de pionieri. 

— De aceea, adăugă Nicolae, am venit să ștergem ura dintre 
N0i Și să-ți întind mina. 

Era o frază pe care o citise într-o carte și credea că o să aibă 
efect. 

Ștefan îşi trecu iară degeiul pe sub nas, ca și cum și-ar fi dres 
glasul, și-i răspunse că n-are nevoie de sfaturile lui, că de fapt la 
acelaşi lucru se gindise şi el, că acţiunea asta ei o începuseră de mult 
(dar se vedea cit de colo că le spune calde). Cit privește mina pe 
care i-o întindea, el are două şi îi sînt de ajuns. Cu a treia n-are 
ce face. 

— Eu n-o să-ţi întind mina, dar un pumn da cu cea mai mare 
plăcere, mai spuse Ştefan, şi rise plin de îngimfare. 

Nicolae își pierdu răbdarea și cumpătarea. Îl fulgeră cu privirea 
ȘI-șI pregăti pumnul. 

— Dacă vrei bătaie, o s-o ai, spuse el pornit. 

— Zău? 

— Zău! 

— Nu te lauzi? 

— Tu ai obiceiul. 

— Dacă-ţi dau una, te fac cioburi, mirii Ştefan. 

— Se vede c-ai dat numai în oale de pămint. 

— Tu nu ești oală? 

— Nu. 

— Dar ce? 

— Stuincă. 

— Ha, ha, făcu ironic Ştefan. 

— Ha, ha, il imită în batjocură Nicolae. 

— E? zise după o pauză Ştefan. 

— E ? întrebă Nicolae. Nu vrei să ne-mpăcăm? 

— Te-a trimis tovarășul instructor ? 

— Poate că și el. 

— Şi dacă n-am poftă să mă împac, ce-o să fie? Ai să mă baţi? 

— Nu mă gindesc. 

— Aha! 

— Ce aha? 

— De! 

Și rămaseră o vreme, privindu-se încordaţi, cu ochii scăpărînd 
scintei, pindindu-și mișcările, ca niște cocoși gata să se ciupească. 

Ștefan își lăsă privirea în jos, fără să-l părăsească totuşi din ochi 
pe Nicolae, și văzind la picioarele sale o piatră îi făcu vînt cu bo- 
tul ghetei. Piatra se opri lingă pantofii lui Nicolae, și acesta îi dădu 
la fel un șut. Ştefan o repezi iară. Nicolae, înfuriat, o atinse cu pu- 
tere. Zina se pare că iar își viri coada. Piatra îl atinse pe Ștefan, 
dar zbură mai departe. Ștefan o urmări cu privirea, însă el nu se 
urni din loc și, din fericire, altă piatră nu se mai afla lingă dinsul. 
Poate că zina avusese grijă să le facă să piară cu beţigașul ei de 
alun. Ştefan cătă cu ochii mult și bine. Trotuarul era curat. Și ast- 
fel, nemaiavind proiectile, Ştefan nu putu începe războiul. În 
timpul acesta, Nicolae, mai înțelept, îi întoarse spatele și plecă 
țeapăn. Celălalt se dezumflă, dar rămase să-l privească din spate 
pe așa-zisul dușman al lui cu un zimbet superior, de parcă ieșise 
învingător. Totuși își dădea seama că nu făcuse nici o ispravă, şi o 
clipă se gindi să-i arunce în spinare un bulgăre de pămint spre a-l 
întoarce din drum. Se simţea tare, pentru că se afla in fața casei 
lui, aşa cum fac căţeii care nu lairă în mijlocul drumului, ci își 
arată voinicia numai cînd ajung în poarta ogrăzii lor. 

Conflictul care exista între cele două brigăzi avu urmări bune, 
căci în felul acesta incepu o adevărată intrecere între ele. Nicolae 
cu ai lui aveau de ce să se mîndrească, deoarece ei fuseseră aceia 
care împinseseră pe ceilalți la acțiune. 

A doua zi, dimineaţa, Nicolae se bucură văzînd cît de prețioasă 
fusese frumoasa şi blînda convorbire cu Ștefan. Cînd sosiră la mă- 
tușa Fira cu maldăre de stuf ca să-i acopere bucătăria de vară, pe 

care i-o dezvelise furturna, venea în același scop, la fel încărcată cu 
stuf, brigada cealaltă. 


— Hm! zise Ştefan, care nu se aștepta, mușcat de viermele 
unei mari ciude, trecindu-și degetul pe sub nas. Și rămase tăcut, 
să privească, fără să poată lua vreo hotărire. 

Ștefan simţea o mare poftă de un schimb de pumni și acum găsi 
că e cea mai bună ocazie. Șopti locotenentului său: 

— Ne-au luat-o înainte. Ce-ar fi să le tragem o bătaie și să-i 
alungăm ? 

— Bătaia e ruptă din rai, răspunse cu un aer de înţelept Vil, su- 
flecindu-și miînecile. 

Grigore schimbă la iuțeală cîteva cuvinte cu Nicolae. Vladimir 
ridică un maldăr de stuf, pe care voia să-l repeadă ca pe un ber- 
bece în bulucul celorlalți. Luca pusese mîna pe un băț. Vasile, cin- 
chit la pămînt, îşi lega nepăsător pantofii, dar era pregătit să le 
pună frină, așa cum numai el știa. Andrei se dădu mai aproape de 
prăjina de rufe. 

Dar se dovedi în clipa aceea că Maria, cu toate că era bătăuşă 
de felul ei, știa să iasă din încurcătură pe cale pașnică, folosind o 
dibace șiretenie. Ea îl cunoștea bine pe Ştefan, erau vecini. Spuse 
cu aerul cel mai fericit din lume, de parcă asta așteptase: 

— Foarte frumos din partea voastră ! Bine că aţi venit și voi, 
Ștefane. Așa o să terminăm totul în două ceasuri. 

Asta avu darul să mototolească avîntul lui Ștefan. Zbirci din nas : 

— Mare scofală ! Două ceasuri pentru un șopron. Ce dracu vrei 
să facă atiţia oameni? 

— Doi lucrează, restul aplaudă, spuse Vil, și rîse zgomotos de 
gluma lui. 

— Dacă ai de gind să pui stuful cu furca, isprăveşti într-o clipă, 
zise Grigore, care era meșter la ridicat colibe de stuf. 

— Nu ştiam că voi îl puneţi cu furculița, răspunse cu ironia lui 
Ștefan, și toți „beiștii“ riseră mai mult decit trebuia. Erau cu toţii 


165 


cinci, dar parale nu făceau decit Ștetan şi cu Vil, restul numai 
papă-lapte. 

Maria se amestecă iar: 

— Stuful se așază in cosiţe ca la cabanele de la mare. Dar ma: 
avem şi acoperișul casei. Alegeţi ce vreți! 

Ștefan și cu locotenentul își aruncară ochii spre casa bătrinei, 
unde se vedeau tablele suflate de vint. Vil șopti : 

— Luăm casa! 

— Casa are mai mult de lucru, răspunse tot în șoaptă Ştefan. 

— Dar mă tem că noi nu vom fi în stare să aşezăm stuful ca la 
cabane. Să nu ne facem de ris, zise cu drept cuvint Vil. 

— Noi luăm ce e mai greu, vorbi Ştefan către Nicolae. Vă lă- 
săm vouă șopronul. Ca niște fetițe ce sînteţi, vă e mai ușor să im- 
pletiţi cosiţe, adăugă el in hohotele de ris ale echipajului său. 

Dar nimeni nu-l invrednici cu vreun răspuns. Mișa era însă atit 
de necăjit, încit se făcuse roșu ca un mac și-i spuse lu: Nicolae: 

— A zis că sîntem fetiţe. 

— Las să zică, răspunse Nicolae ca un filozof. 

— Cum, Nicolae, să ne facă fete ? Mai bine le-am trage o bătaie. 

— Sint niște proști, lasă-i, mai spuse Nicolae. 

Și astfel bătaia, care era cit pe-aci să înceapă, fu înlăturată da- 
torită Mariei, și copiii se puseră pe lucru. Armata lui Ștefan făcu 
treabă serioasă şi nu de miîntuială cum se aşteptau ceilalți. Foile de 
tablă erau bătute la loc cu șipci noi pe care mătușa Fira le adusese 
dintr-o magazie. Tabăra lui Nicolae așezase cu atita artă stulu;, 
încît „beiştii“ trebuiră să recunoască (numai în gind) că „aiştii“ 
erau mari meşteri. 

După ce sfirşiră toţi lucrul, Ștefan îşi aruncă degetul la șapcă în 
semn de salut și plecă urmat de ai lui, fără o vorbă. 

Cele două echipe se mai întilniră în asemenea ocazii, dar nimeni 
nu se burzului. Făceau treaba împreună, nu cu prea multă prietenie, 
dar fără să se ciondănească, privindu-se numai pe sub sprincene cu 
destulă neîncredere, ca urșii și mistreții toamna la jir și la ghindă 

cind, preocupaţi să se hrănească pentru iarnă, nu se mai iau în 
seamă, dar se privesc din cind în cind cu bănuială. 


În răstimp, brigada lui Nicolae trecuse la pregătirile pentru ma- 
rea călătorie către pădurea Caraorman. Lucrul acesta cerea multă 
muncă. Nu mai era vorba de a pleca pur şi simplu cu barca, așa 
cum plecaseră odinioară, ci trebuiau să-și meşterească barca în așa 
fel, încît să facă din ea o adevărată corabie cu pinze, căci preten- 
ţiile lor crescuseră. Afară de asta ei aveau să plece în zorii zilei 
şi să rămină undeva, pe grind, pină către seară, în care timp să 
studieze și să adune și plante medicinale. Iar Andrei, naturalistul 
brigăzii, îi încredinţase că numai acolo vor putea afla multe specii 
de plante rare, cu care să-și îmbogăţească cunoştinţele în vederea 
concursului „Micii naturaliști“, mai ales că se aflau în întrecere 
cu „beiştii“. 

Pentru călătoria asta copiii începură să adune în beciul lor tot 
ceea ce le-ar fi trebuit, pentru ca biata lor luntre să capete chipul 
dorit de corabie. Fiecare aduse de-acasă smoală, scinduri, lemn, cure, 
vopsele. Maria găsi cel mai bun catarg pentru corabie: o prăjină 
de rufe dreaptă şi netedă. Beciul lor deveni un adevărat depozit de 
lucruri, ca un ciudat talcioc. 

Și fiecare se puse pe lucru la ce îl trăgea inima mai mult, dar, de 
atita rivnă, uitau uneori că se pricepeau mai bine la cutare lucru și 
ireceau de la o muncă la alta cu multă însufleţire. Numa: Grigore, 
care, după cum știm, era un adevărat 'specialist în timplărie, inarmat 
cu toate sculele trebuincioase, se ocupă doar de această treaba. 
Ajutat de Luca. el meşteri o cîrmă care avea să se dovedească mai 
tirziu o unealtă prețioasă în călătoria lor. Ea nu era decit o scin- 
dură pe care o ciopli asemenea unei lopeţi cu coada scurtă. La pupa 
vasului bătu in cuie o bucată dintr-un cerc de butoi culeasă de pe 
maidan. Tabla era încă bună, cu toate că o ronţăise rugina. O fixară 


167 


în așa fel, incit ea făcea un ochi larg, prin care se putea viri coada 
cirmei. Socotiră minerul ca de douăzeci de centimetri, destul de 
potrivit chiar pentru o palmă de pescar, și trecură prin coadă un 
cui mai lung, pentru ca acesta să se reazeme în ochiul montat pe 
barcă. În acest trapazan se mişca în voie cirma minuită de cirmaci. 

Ca să nu lungim vorba, nu vom explica în ce fel montară catar- 
sul. E destul să arătăm că el era bine întărit şi n-ar fi putut să se 
prăbușească nici pe furtună, fiind susținut de un picior alcătuit din 
scînduri. Asta se deosebea mult de ceea ce făcuseră în alte ocazii. 
Experienţa, cum am avut prilejul să explic într-un capitol trecut, 
e învață multe. 

N-aș putea să vă spun cu toată siguranţa că atelierul de timplărie 
al lui Grigore executase toate aceste treburi cu 1scusința cu care meș- 
terii de la atelierele navale din Galaţi ar fi făcut-o. Dar se poate 
afirma că îinsufleţirea dovedită de copii jucase un rol foarte însem- 
nat. Acest lucru se poate observa peste tot în viaţă şi el e cel mai de 
preţ în activitatea unui om. Măiestria vine cu timpul, dar înflăcăra- 
rea cu care munceşte cineva îl poate duce la opere mari. Orice muncă 
cere suflet. Și tocmai de aceea copui erau încintaţi de realizările lor. 

Vladimir, care, datorită firii lui, cu greu și cu multă avariție își 
urnea din loc părerile, spuse, privind cirma și catargul pe care se 
umfla vela în adierea vintului : 

— Valabil! 

Atît. Dar în gura lui asta însemna mult. Pe cîtă vreme la ceilalți, 
chiar dacă nu-și vădiră zgomotos bucuria, pe feţele și în ochii lor se 
Citea atita încîntare, încit părea că strigă. 

Vela căpătase acum o formă valabilă — ca să folosec și eu cu- 
vîntul lui Vladimir — prin mîinile pricepute la croitorie ale Mariei. 
Ea putea fi manevrată cu sfori, ceea ce era iarăși un pas inainte. 
lar în vîrful catargului se înălța, tot cu ajutorul sforilor, pavilionul. 
Era drapelul ţării noastre, care în ochii copiilor se dovedi a fi cel 
mai de seamă lucru, deoarece la înălțarea lui izbucniră în urale. 

Vladimir, care adusese de acasă vopsea de ulei, scrise c mare artă, 
în litere de tipar, pe etrava corăbiei numele vasului: VIJELIOSUL. 
lar Vasile și Andrei, ajutaţi de Mişa, montară luminile de poziţie. 
Frau două becuri de lampă de buzunar, unul roşu, altul verde, pe 
care le fixară la prova, de o parte şi de alta. De la aceste becuri tra- 
seră fire legate de cite o baterie cu intrerupător. 

Nicolae făcuse rost de o busolă adevărată. Era un fluier cu busolă, 
pe care de mult îl ochise la un băiat din vecinătate și cu care atunci 
nu se învoise asupra preţului. Acum, Nicolae, deși ținea foarte mult 
la colțul de mistreţ, pe care-l păstra în buzunar, îl dărui în schimbul 
busolei cu foarte multă liniște. 

Odată treaba terminată, copiii își priviră opera cuprinși de cea 
mai răscolitoare mulţumire şi mindrie. Dacă în clipele acelea s-ar îi 
Ivit întimplător brigada lui Ștefan, ar fi picat de ciudă cu toții, 
loviți de trăsnetul invidiei, aruncînd doliul în cinci familii de pescari, 
căci această brigadă — cum am mai spus — era compusă din cinci 
copii. Din fericire pentru acele familii şi chiar pentru cei cinci din 
brigadă, nici unul nu se arătă prin împrejurimi, și astfel ei conti- 
nuau să trăiască nestingheriți și [ără măcar să fie roși de viermele 
geloziei. 

După ce botezară corabia potrivit legilor cunoscute pe întreg glo- 
bul pămintesc, spărgind o sticlă de şampanie, pe care Nicolae o lovi 
cu putere de copastie, copiii strigară din nou: „Ura!“ 

Suicla cu șampanie era de fapr o biată sticlă de vin umplută cu o 
păcătoasă apă de baltă, dar, repet, pentru a nu știu cita oară, că nu 
are însemnătate. 

Nicolae scoase din buzunar un caiet de dictando nou-nouţ și scrise, 
plin de importanța momentului pe care îl trăiau, următoarele cu- 
vinte : 

„În ziua de 21 august 1957, la orele 18, a fost lansată corabia 
«Vijeliosul» de 5 000 de tone, executată în Atelierele Navale din 
Sulina de către meșterii marangozi : Nicolae, Grigore, Maria, Va- 
sile, Andrei, Vladimir, Luca și Mișa. Corabia «Vijeliosul» urmează 

să ridice ancora în zorii zilei de 22 august a.c., pornind într-o ex- 
pediţie ştiinţifică spre mările Sudului.“ 

Era jurnalul de bord al vasului care-și începuse existenţa în ziua 
aceea de pomină. 

— Să mergem in pivniţă, spuse Nicolae, după ce-și mai aruncă 
o dată ochii asupra minunii care se înfăptuise prin voinţa lor acolo, 
in spatele caselor pescăreşti, minune despre care omenirea nu aflase 
incă nimic, dar, după cum veţi vedea mai departe, se va duce vestea 
ȘI va rămine neaștearsă în mintea oamenilor, intrind chiar în le- 
gendă. 

— Să mergem în pivniță! repetară copiii, îndreptindu-se către 
beciul lor. | 

După cum vă daţi seama, ceea ce numiseră ei la început cala şi 
mai apoi puntea vasului „,Vijeliosul“, își pierduse toată strălucirea 
în faţa realităţii care-și arăta făptura pe lac. Puntea îşi recăpătase 
denumirea cinstită de pivniţă. E locul să spunem aci că așa se în- 
cimplă în viaţă întotdeauna. Pe măsură ce înfăptuirile noastre sint 
mai de seamă, cele din trecut își pierd lumina în care le invăluise- 
răm, şi așa mereu și mereu, pentru că omul visează şi înfăptuieștz 
continuu tot mai bine, mai mult şi mai desăvirșit spre folosul cme- 
Niril. 

În hruba lor, copiii, foarte grijulii pentru soarta expediției, 1și 
însemnară fiecare ce avea de adus, spre a lua cu dinșii în această 
lungă călătorie, în timp ce Vasile scrise în jurnalul de bord al piv- 
niţei următoarele : 


21. VIII. 1957. 
12 + Xx2— 15 xXx 12 x 2— + 1064 xX2 14 — 13 x 
71=— 13 + 5x +  8xX 3—0 XX = 1.06 13 X 15 xXx 7—-- 
X 2,7 = 134+ 4,6—7 x 2,5 14,13 — 1 . 15,8 — 1,16 


Și plecară cu hotărîrea ca a doua zi, la ora patru dimineaţă, să 
se îmbarce, totul fiind în regulă, adică învoirea părinților fiind 
luată cu citeva zile înainte. 

Alarmă în Sulina 


Și astfel în ziua hotărită corabia ,,Vijeliosul“ ri- 
dică ancora şi porni în larg. 

Nu era de fel neobișnuit în Sulina ca mulţi dintre copii, indeob- 
ște băieţi, să hoinărească prin deltă cu barca, fără nici o îngrădire 
din partea părinţilor. În vacanța mare, bunăoară, acest lucru era 
atit de firesc, încît de multe ori nu mai vedeai în oraș picior de co- 
pil, începind de la cei mai mici, de cîțiva ani. Unii, mai mari, ple- 
cau o dată cu răsăritul soarelui și rămineau adesea, pe vremea prin- 
zului, undeva, pe un grind, ca să vină înapoi către seară. Nimeni nu 
era îngrijorat de intirzierea lor prin hăţișurile deltei, deoarece co- 
piii erau obișnuiți de mici să-și facă veacul printre ape şi stuf ca 
niște sălbăticiuni ale deltei, meșteri în ale înotului ca vidrele și 
nurcile. 

— Măi pescarilor, le spunea cîte un om care-i întilnea hoină- 
rind, da” voi nu vă mai ducețu la cuibul vostru ? 

— N-a venit încă seara, răspundeau copiii. 

— Așa-i, că voi sînteţi ca pescărușii, zîimbea omul, văzindu-și li- 
niștit de drum. 

Nu era copil în deltă, incepind de la cinci-șase ani, să nu știe 
să înoate. Ba chiar şi mai de timpuriu, căci, tot bălăcindu-se ca 
rațele sălbatice, învățau vrind-nevrind această mare artă cu care 
să stăpinești apele. Aş putea să amintesc aici cuvintele lui Mia, 
care spunea — cu gîndul la brigada lor — că ei știu să inoate ca 
vidrele. Și era adevărat. lar cei mari se arătau neîntrecuţi. Voin!:- 
ceşte, pe spate, ca broasca, pluta, toate astea pentru ei erau floare 
la ureche. Adeseori băieții din deltă organizau întreceri, și acela 
care ieşea întiiul lua premiu un buzunar de nasturi sau de bile pe 
care echipa învinsă îl plătea, punind mină de la mină. Luca, de 
pildă, era un iscusit înotător. 

Aceștia, și desigur cei mai cCutezători, porneau astfel o dată cu 
primul zimbet al cerului şi visleau cale lungă să le-ajungă, pină hăt 
departe, ca să se-ntoarcă seara istoviţi de nebunii, arşi de soare, cu 


17] 


pielea de culoarea castanei, cu braţele frinte de atita tras la rame. 
Era sănătos, și copiii se oţeleau astfel pentru marea întilnire cu 
viaţa de mai tirziu. 

Ploaia n-ar fi fost un motiv de îngrijorare, dacă nu le-ar fi tre- 
cut prin minte norilor să-și răstoarn: apele zile întregi. (Și e greu 
de presupus că norii ar fi avut măcar un dram de judecată.) lar 
pină la urmă copiii ar fi venit acasă chiar şi ciuciulete, ca să nu aș- 
vepte mendrele şi toanele norilor suciți. Dar iată că Nicolae cu 
brigada lui nu mai veneau. Se făcuse noapte adincă... și nici o urmă 
de copii, încît pusese pe ginduri întreaga Sulină. 

În ziua cînd plecaseră, începuse, pe la prinz, o ploaie de parcă 
secaseră ghiolurile și era nzvoie să umpli delta cu apă. Se cam neli- 
niștiră părinţii, dar, către seară, se făcuse frumos. Mai apoi luna 
îimbrăcase lumea în lumina ei albă. Se vedea ca în palmă. Așadar, 
copiii ar fi avut prilejul să se întoarcă și noaptea, zugrăviți de lună, 
ceea ce ar fi fost foarte romantic și de bună seamă le-ar fi plăcut. 

Părinții se adunază la brigadierul Dumitru acasă, pentru a se 
sfătui. Erau stăpiniți de neliniște. Numai brigadierul nu se arăta 
atit de pierdut cu firea. El avea deplină incredere în Nicolae şi se 
codea să creadă că ar fi putut face vreo boroboaţă. E adevărat că 
Nicolae bătea cireodată cimpu, dar asta e cu totui altceva. În ciuda 
acestei însușiri, uneori bună, alteori rea, avea o judecată sănătoasă, 
iar în împrejurări serioase știa să iasă la liman. Lua hotăriri chib- 
zuite ca un om cu răspundere şi n-ar fi fost în stare să arunce bri- 
gada în vreo aventură primejdioasă. Dumitru se simţea îndreptăţit 
să vorbească de Nicolae, pentru că el era cel mai răsărit dintre copi 
şi mai ales era căpetenia brigăzii, pasămite. 

Cam așa vorbea Dumitru, și nu pentru a se linişti pe sine și pe 
ceilalţi, ci cu toată convingerea. 

— Dar e totuşi un copil, zise tatăl lui Luca, un pescar tinăr, dar 
de felul lui cam domol. (Luca îi semăna grozav.) 

— Merge pe treisprezece ani, răspunse nu fără oarecare mindrie 
brigadierul Dumitru. 

La aceste cuvinte, soția brigadierului oftă ușor. Dumitru o privi 
cu mustrare. Fisticită, ea îi zimbi tăcută, dar numai sufletul ei ştia 
cită îngrijorare o stăpinea. Nu pentru că n-ar fi fost de aceeași pă- 
rere cu Dumitru în ceea ce privește aprecierile asupra lui Nicolas, 
dar ceva îi stringea inima. » 

Cam cu aceeaşi încredere vorbi și tatăl lui Grigore despre fiul 
său. Acela, mecanic pe un vas fluvial de călători, nu era un om 
foarte cumpănit cum te-ai fi așteptat să crezi, gindindu-te la Gri- 
gore. Nu. Era plin de neastimpăr ca un peşte. Ca să vorbească, se 
ridică în picioare şi ţinu un lung discurs, umblind ca o suveică. Ei 
nu uită să spună, de pildă, că Grigore era cel care il astimpăra pe 
Nicolae şi-l trăgea de minecă atunci cînd coada vulpii se arăta prea 
lungă. 

— Grigore e meşter să ridice colibe. Cind am fost odată să adun 
stuf pentru a-mi acoperi o magazie, cit ai bate din palme a ridi- 
cat un bordei de toată frumuseţea. lar dacă Nicolae ar fi fost ispi- 
uit să facă vreo năstrimbă, repede l-ar fi coborit din nori Grigore 
al meu. Da, da. Băiatul meu e un copil socotit și nu se aprinde atit 
de lesne. Să nu ne temem ! Trebuie să pice ei acuș”, acuș'. 

Era, desigur, mult adevăr în cele ce spunea, dar şi multă lăudă- 
roșenia. Aşa sînt unii părinți. Își ridică în slăvi copiii. Şi nu e rău, 
dar trebuie și aici multă chibzuinţă. Desigur, copiii trebuie lăudați 
pentru însușirile lor bune, dar, dacă le uităm pe cele rele și nu le 
atragem luarea-aminte asupra lor, e rău. Chiar cu oamenii în toată 
firea trebuie să ne purtăm astfel. 

În felul acesta vorbise tatăl Mariei, timonierul Doroftei. 

— Nu vorbesc de bătaie, adăugă dinsul, dar citeva cuvinte bine 
simţite, ca să-l usture pe copil, nu strică. Eu nu ridic mîna asu- 
pra fetiţei niciodată şi mă ascultă numai de vorbă. 

— A! Eu n-am să-l mîngii cîtuşi de puţin, mai spuse tatăl lui 
Grigore, ridicîndu-se din nou în picioare. N-am să-l mingii. Să nu 
mă înţelegeţi greşit! Copiii au făcut totuși o prostie, pentru care 
merită o chelfăneală. Adică nu puteau să vină pină acum? Să uite 
pină într-atit de casă? Au plecat la joacă fără nici o grijă? Nlă- 

car să se gindească la spaima noastră. E, păi nu merge așa! Nu! 

Și se așeză destul de întunecat. 

Fra foarte supărat şi pe drept cuvint. Dumitru spuse şi dinsul: 

— Nici eu n-am să-l alint pe Nicolae. Ai dreptate! Nu se gin- 
desc de loc la grijile pe care ni le putem face, oricită încredere am 
avea în ei. | 

— Ba eu, vorbi tatăl lui Vladimir, am să-i trag o urecheală s-o 
țină minte toată viaţa. 

Altceva nu mai vorbi. 

— Eu... nu, n-am să-i spun nici măcar o vorbuliță de rău, zise 
cu un glas mititel și plingăreţ mama lui Luca. Am să-l string în 
braţe şi am să-l sărut de bucurie că-l am iară lîngă mine, numai să 
se întoarcă. Sint sigură că n-o să mai facă greșeli niciodată. Da, am 
să... 

Nu mai izbuti să termine, căci o podidi plinsul. 

Mama lui Andrei, care se afla şi ea acolo, nu spuse nimic. Nici ta- 
tăl lui Vasile. Erau plini de o mare neliniște pe care nu voiau să 
și-o dea pe faţă. Dar convorbirea de la Dumitru le mai liniştiră ini- 
mile. Și plecară cu toţii acasă, incredinţaţi că, oricum, copiii vor 
veni în noaptea aceea. 

Afară era o strălucire cum nu se mai văzuse, și copiii puteau 
porni spre casă, fără să le fie teamă de duhurile apelor, despre care 
unele femei mai credeau că există. (Însă copiii habar n-aveau de 
duhuri şi de multe ori rideau de mamele lor, care se-nchinau înfri- 
coşate cind erau nevoite să umble noaptea pe ape.) 

Cu gindurile acestea nimeni nu se culcă, în așteptarea copiilor. 
Dar se apropia miezul nopții, şi-i cuprinse pe toţi îndoiala. Nu mai 
era de glumit. Îngrijorarea puse stăpinire pe toată lumea. Oamenii 
umblau de colo pină colo buimaci, înnebuniţi, striviţi. Alții, suiţi 
pe case, sfredeleau întinsul apelor albite de lună, doar, doar or zări 
barca despre care Dumitru spusese că are un catarg inalt cu pînză. 
Dar nici pomeneală de vreo barcă pe tot întinsul, de la răsărit la 
apus. 

Brigadierul, omul energic, pe care-l ştia toată Sulina, organiză 
degrabă citeva echipe de pescari — căci cine nu le-ar fi dat o mină 
de ajutor părinților loviți de nenorocire! — și-i împărți în mai 
multe bărci. Fiecare dintre ele trebuiau să pornească în altă direc- 
ție, să răscolească toate ascunzişurile. 

Mamele, rămase acasă, plingeau înăbușit. 

Mihţia era in stare de alarmă, cum se afla întreaga Sulină. Pro- 
fesorii aflaţi în oraș se adunară la comandamentul Miliției să vadă 
ce e de făcut. 

Miliția puse în mişcare toate șalupele pe care le avea la înde- 
mină. Pescarii erau gata pregătiţi. Locotenentul Mărina, care pri- 
mise sarcină din partea comandamentului, întocmise un plan amă- 
nunţit, ca să nu mai rămină nici un colțişor nerăscolit. Șalupele vor 
putea ajunge pină departe, să cerceteze chiar şi braţul Sf. Gheorghe 
spre Tulcea, dacă cumva copiilor le-ar fi venit în gind să se depăr- 
teze pină într-atit. lar citeva barcaze trebuiau să plece pe mare. 

Totul fu lăsat la o parte. Nimeni nu se mai preocupa de altceva 
decit de salvarea copiilor. Profesorul Achiţei, împreună cu locote- 
nentul Mărina, căutară prin birlogul copiilor de pe maidan, în spe- 
ranța că vor găsi ceva care să-i pună mai uşor pe urmele lor. 

Profesorul Achiţei intră în beci cu inima strinsă. Își trecu îndu- 
rerat ochii pe obiectele de joacă ale copiilor, pe care le lumina cu 
o lanternă de buzunar și rămase o vreme să privească la papagalul 
negru din America de Sud. Ochii i se umeziră. Ce veseli fuseseră 
copiii atunci și cit se bucuraseră de Joaca la care luase parte şi el! 
„Nu, îşi spuse Achiţei, nu se poate ca soarta să fie atit de cruntă.“ 

Găsiră jurnalul de bord, dar în el nu se aflau scrise decit niște 
cifre, cărora nu le dădură importanță. Părăsiră degrabă beciul, cu 
gînd să urce mai repede în șalupă. Dar în gura hrubei Mărina se opri 
deodată, prins de un gind: 

— Tovarăşe Achiţei, spuse el, strîngindu-i cu putere mina, acolo 
nu era alfabetul cifrat? 

— Alfabet cifrat?! se opri Achiţei uluit. Apoi imediat adăugă: 
Sigur, ai dreptate, cifru trebuie să fie. 

Fără o vorbă, coboriră în goană treptele și răsfoiră din nou re- 
gistrul. Nu era de fel greu acuma să-și dea seama că era vorba de 
un cod cifrat, căci prea se repetau semnele. Pe una din pagini gă- 
siră data următoare : 21.VII[.1957, după care urma cifrul. Așadar, 
pe acesta vor încerca să-i descifreze, deoarece copiii plecaseră pe 
data de 22. 

Locotenentul Mărina, care, ca miliţian, știa mai bine ce înseamnă 
un cod cifrat, spuse : 

— Trebuie să stabilim mai întii care sînt vocalele şi, cu ajutorul 
celor pe care le vom descoperi, vom putea dezlega măcar un cuvint. 
Restul va merge uşor. După cum ştii și dumneata, vocalele se află 
intre consoane şi ele ne ajută să pronunțăm. cuvintul. De aceea vo- 
calele apar mai des. 

— Textul cifrat scris de Vasile era următorul, după cum vă amin- 

— Semnele dintre cifre reprezintă vocalele, spuse Mărina. 

— Fără indoială, răspunse Achiţei, dar cum vom şti care ar pu- 
tza să fie a, de pildă. 

— Le vom incerca pe toate pe rînd, pină vom afla. Am mai 
descifrat eu altele mai complicate, adăugă Mărina. Un cifru poate 
fi oricînd descifrat. De aceea el e schimbat mereu. Totul este ca 
dușmanul, bunăoară, față de care se folosește limbajul cifrat, să nu 
poată în acelaşi timp cu tine, să cunoască dispoziţiile sau ordinele 
pe care le dai. 

— Atunci vom avea în orice caz mult de lucru, spuse pe gin- 
duri Achiţei. 

— Vom vedea, răspunse Mărina. Poate că nu e greu. Nu şi-au 
bătut capul prea mult copiii. Doar n-aveau secrete de stat. E o 
joacă. 


— Firește, răspunse Achiţei, care cerceta și el cu atenţie semnele 
din registru. Și deodată spuse: Ia să vedem, corabia lor se numea 
„Vijeliosul“, pe cit mi-aduc aminte. 

— E o idee, zise Mărina. 

leșiră afară la aer și, aşezaţi pe bolovanii dintre buruieni, cău- 
tară să vadă dacă se găsește un cuvint cu zece semne. Al șaselea 
avea într-adevăr zece semne, şi deocamdată scriseseră dedesubtul 
aceluia literele bănuite a fi c=le adevărate. Apoi, în dreptul fiecă- 
rui semn și cifră așezară litera care corespundea cu cele aflate (dar 
de care deocamdată nu erau siguri). 

Avură așadar un text ca acesta: 


12 + x2— 15 X142x92— 162 x 2 

14 = 13 x 7=134+5x 4 8x3—6 x =1:6 
0 1 0 | VIJELIOSUL 

S E SU  VES 


Simţiră nevoia să pună în dreptul citrelor 15 și 16 din ultimul 
cuvint literele D și T. părea astfel SUDVESI. Se părea că e 
sigură descifrarea acestui cuvint. Prin adăugirea acestor noi litere 
descoperite, al doilea cuvint din text suna așa: 

15 x 12 x 2— + 156 
DI Il E T 


— Semnul + corespunde lu A. E singura vocală nedescoperită. 
— Oare acest cuvinet nu e dimineaţă ? întrebă Achiţei. 
— Ba da, chiar dimineaţă e. 
15 x 12 x 2— +16 + 
DIMINEAȚA 

Adăugară astfel literele noi descoperite în dreptul literelor cifrate 
din celelalte cuvinte. Se găsiră în faţa cuvintelor următoare: 

MIINE DIMINEAŢĂ ÎN... cuvintul celălalt nu putea fi decir 
ZORI, iar dacă următorul le dădea cuvintul CORABIA, cele care 
veneau după VIJELIOSUL. erau: RIDICĂ ANCORA. Și astfel 
întregul text fu descifrat. 

Alergară la șalupă, strecurîndu-se printre grupurile de oameni care 
se strinseseră pe marginea Dunării şi vorbeau întunecaţi de teamă. 
Unii îşi ștergeau ochii. 

Fără să mai întirzie, locotenentul dădu tuturora ordin de plecare, 
şI cei doi oameni urcară în șalupa care porni în goană pe Dunăre în 
sus, apoi coti la stinga pe un canal, adîncindu-se în marea de lacuri. 
Cu greu se mai deosebeau lacurile unele de altele din cauza creșterii 
apelor. Dar şi Mărina şi Achiţei erau vinători și cunoșteau bine toate 
cotiturile și întortocherile lor. 

— Numai să nu se fi întimplat vreo nenorocire, spuse Mărina, 
altfel îi găsim. 

— Crezi că s-ar fi putut întîmpla ceva ? 

— Ce por să spun! răspunse milițianul, și puse binoclul la ochi. 
Lumina lunii era puternică. Pe cît știu, sint înotători buni. Asta e 
mare lucru. 

Tăceau. Achiţei își potrivi ceasornicul : trecuse de miezul nopții. 
„Ce-ar fi putut să se întimple ?* chibzuia neincetat Achiţei. Îi trecu 
prin minte tot ce știa că ar putea să se ivească. Nu-și dădea seama. 
Și totuşi... Inima i se strinse. Dar dacă... Și tot el îşi spunea : „Nu se 
poate. Dacă barca s-a răsturnat, ei au izbutit să se salveze. Se află 
cine știe unde pe ce grind depărtat, lipsiţi de lotcă.“ Atit. Îi cunoștea 
bine pe Nicolae şi Grigore, erau doar elevii lui, băieţi curajoși şi 
plini de îndrăzneală. Inteligenţi, cu iniţiativă. Și se linişti în nădejdea 
că ei se află sănătoși pe undeva. 

Prin deltă jucau pretutindeni luminile felinarelor de la bărcile pes- 
carilor şi farurile şalupelor. 

Pierduţi 


in păienjenișul delrei 


Vom părăsi o vreme pe profesorul Achiţei și pe lo- 
cotenentul Mărina, pentru a vedea ce s-a petrecut in ziua de 
22 august, cînd au pornit copiii în expediţie. 

Era ora opt dimineaţa cînd se îmbarcară, acoperiți de întuneric. 
Cu toată graba copiilor, zorii nu avură chef să se ivească mai inainte 
de ora lor. Dar ăsta era un bun prilej pentru navigatorii noştri de a 
aprinde luminile de poziţie ale vasului. Și se bucurară, văzînd sclipi- 
rile roșii și verzi în apele de catran, căci cerul era puţin acoperit și 
pînzele întunecate ale nopţii mai pluteau în văzduh. Stuful zăcea 
încărcat de umbre negre, iar pilcurile din depărtare se vedeau ca un 
fum care nu mai vrea să urce. Bătea vintul. Nici o pasăre nu se tre- 
zise, și abia cînd trecură printr-un canal îngust, mărginit de amin- 
două părțile de stuf, zburătoarele speriate se avîntară spre cer. Erau 
stirci. 

— Trecem prin strimtoarea Gibraltar, spuse Nicolae, pe cind 
Jlopătau printre pereţii întunecaţi de trestie. Curînd se găsiră în largul 
apelor, și Nicolae, care se afla la prova, strigă : 

—  Întindeţi pînzele ! Am intrat în Oceanul Atlantic. Avem vînt 
bun. 

Într-adevăr, vintul, aici în larg, se arunca sprinţar pe deasupra 
apelor, și copiii ridicară pînzele, care de fapt nu erau decît una. 
Barca înainta acum fără ajutorul vislelor, și preţ de vreo două ore 
alunecară cam în dorul lelii, fără să poată ţine direcţia dorită. Dar 
nu era nimic. Pluteau, şi asta era cel mai important, luminaţi din 
spate de strălucirea soarelui. 

După spusele lui Nicolae, ei trebuiau să ajungă la grindul Caraor- 
man. Pe grindul acesta se afla pădurea cu același nume, demnă de a 
fi studiată pentru fauna și flora ei cu totul ciudată. Dar după o 
vreme le apăru în faţă un grind cu o pajiște minunată, unde acostară 
plini de dorinţa de a se bucura mai degrabă de liniştea care se simțea 


12+ 179 


acolo. Puseră piciorul pe uscat. Nu era prea în:i:s erindul, în schimb 
in marginea lui de miazăzi se desfășura o pădurz bogată și deasă de 
stuf, unde puteau să-și facă o colibă strașnică. 

Copii întimpinară pămîntul cu strigăte de bucurie ca nişte naufra- 
giaţi. Primul sări din barcă Nicolae, care trase de saulă și, bătind un 
ţăruș în pămînt, legă luntrea de această bintă improvizată. 

Cercetară locul cu o nespusă plăcere. Era o pajişte aşternută cu un 
covor bogat de iarbă și flori, care sclipeau în luminile roșii ale răsă- 
ritului. Flori de toate neamurile și culorile se risipeau pe întreaga în- 
tindere. Stuful era mărginit prin unele locuri cu ferigă și roşăţea, pe 
care Andrei, vorbind cu importanţă, le arăta copiilor, explicîndu-le 
neamul din care fac parte. Îşi scoase lupa și cerceta cu aer de savant, 
turuindu-i gura care rostea cuvinte latinești, cu un glas ce nu mai 
părea al lui, datorită limbi necunoscute. Era tare Andrei. Riseseră 
dînşii de el cu botanica lui, dar acum se simțeau năuciți de cunoștin- 
ţele pe care le avea. Așa se întimplă uneori în viață. Sînt unii oameni 
tăcuţi, care nu fac nici o impresie și, deodată, puși în faţa unor situa- 
ţii potrivite, se dezvăluie ca niște oameni valoroşi. De vină pentru 
aceste lucruri nu sînt cei tăcuţi şi modeşti, ci acei care n-au știut să 
descopere focul ce zăcea ascuns în inimile imbrăcate în modestie. Aș 
vrea să insist pe larg asupra acestui lucru şi pentru părinți și pentru 
pedagogi, dar mă tem că m-aș abate de la rostul cărții. Am să renunţ. 

Copiii se înfundară în stuf și-l culcară la pămint pe o bucată bună 
de loc. Rămaseră astfel o vreme în umbra răcoroasă a locului dez- 
golit. Sumedenie de păsări îşi luau zborul din desișul ce foşnea și se 
unduia în bătaia vintului. Păreau niște talazuri verzi, împinse de 
vint. 

Copiii se simțeau zdrobiţi de oboseală, dar nu se gindeau la odihnă. 
Nimeni nu dormise ca lumea cu gîndul la această călătorie. Se trezi- 
seră încă înainte de orele trei. Cind porniseră de-acasă, orbecăind 
prin beznă, toţi ai lor dormeau și se furișaseră tăcuţi, ca să nu-i tre- 
zească. Vislitul le mărise oboseala, dar ajunși aici, plini de bucuria 
acestei călătorii îndepărtate, fericiţi că se află în deplină libertate, că 

vor rămîne pină seara netulburaţi, necicăliți, uitaseră că erau frinți şi 
nedormiţi, de parcă înlăturaseră orice povară. 

Lepădară hainele călduroase, căci soarele ardea puternic, și hotă- 
rîră să-și dureze un adăpost, o colibă, şi abia apoi să măinince liniștiți 
sub umbrarul alcătuit. Foame le era, dar mai puteau răbda. 

Tăiară mai multe brazde de stuf și le așternură pe locul bătătorit, 
apoi de jur împrejur alcătuiră pereţii colibei pe care îi întăriră cu 
snopi groși, legaţi cu sfoară. Peste pereţii aceştia trainici legară de 
virfurile lor cîteva bețe, pe care le aduseseră cu dinșii, și așezară 
cruciș pe acest acoperiș braţe de stuf. Cit mai multe. Totul era bine 
întărit cu sfori, pentru ca vîntul să nu le spulbere casa. Coliba se 
arăta de nădejde, făcută ca de niște adevăraţi pescari, obișnuiți să-și 
dureze adăposturi pe malul apelor. Pe maldărele de stuf dinăuntru, 
înalte cît un pat, aşternură o pătură. Încercară moliciunea, lungin- 
du-se unul lingă altul. Era minunat, atît de minunat, încît nici nu le 
mai venea să se ridice. Îi cuprinse o moleşeală plăcută. Cineva făcu 
propunerea să se odihnească intii și apoi să mănînce. Își luaseră de 
acasă ouă, slănină și piine, dar voiau să şi pescuiască. lar Maria co- 
piase dintr-o carte de bucătărie, pe care o consultase la biblioteca din 
oraș, cîteva rețete de pregătit peştele. Voia să le facă o surpriză băie- 
ților. De pește nu vor duce lipsă. Grigore se înarmase cu arcul lui 
meșteșugit, cu săgețile de oţel, care nu dădeau greș niciodată. Vladi- 
mir și Mișa luaseră undițele, iar Andrei venise cu un minciog. 

Nicolae, lungit, își făcea planul ce jocuri noi să născocească aici. 
Mișa aţipise. Vova hoinărea prin stuf, săltînd păsăretul, apoi reveni 
la copii, și nedumerit de tăcerea care se cuibărise în colibă întrebă: 

— Ham! Nimeni nu-i răspunse. Își plecă într-o parte capul, 
ciuli o ureche şi vorbi mai lămurit : Ham, ham, ham ! Era un adevă- 
rat discurs pe care îl însoţi de mişcările vii ale cozii. 

Cuvintarea aceasta limpede o făcu pe Maria să zică : 

— Haideţi să pregătim demîncare ! Îi e foame și lu: Vova. 

Se ridicară. Vova înţelese răspunsul Mariei şi, sărind ca o minge, le 
mai adresă din suflet cîteva cuvinte de mulţumire. 

Pescarii se puseră pe treabă la mal. Grigore, însoţit de Vasile, urcă 
în barcă şi iși alese un loc potrivit pentru vinătoare. Meşterul vinător 
zvirli citeva bucăţi de piine în apă, și peştii nu întirziară să se arate. 
Dar Grigore nu voia să folosească minciogul pentru a-i culege, în aș- 
teptarea unui pește mai de doamne-ajută pe care să-l vineze cu arcul. 
ȘI acesta se ivi; Era un crap grăbit şi lacom, care se azvirli printre 
obleți să le smulgă merindea. în clipa cînd gura se deschise să inhaţe 
piinea, săgeata, din arcul bine întins, porni. Fulgerat, crapul inchise 
gura şi rămase năuc, fără să mai miște, ca şi cum n-ar fi înţeles ce se 
intimplă cu el. Vasile ştia că ăsta e momentul prielnic cind poate fi 
minuit minciogul, altfel, după ce se trezeşte din buimăceală, peștele 
zvicneşte, gonind turbat, pină își sfirșeşte zilele cine știe unde, plutind 
cu burta în sus. Dar copiii n-aveau poftă să alerge după el. Așadar, 
Vasile afunda la iuţeală minciogul sub crap şi-l scoase mai inainte ca 
peştele să se trezească din uluială. Smulse săgeata și aruncă peștele în 
barcă. Fra un crap cam de un kilogram şi jumătate, şi băieţii se bu- 
curară. Mai avură norocul să nimerească o știucă frumoasă care, mai 
nărăvașă, se zbătu înfuriată şi pieri. Curind însă ieşi plină de înţele- 
gere la suprafaţă, şi băieţii, îndreptind barca într-acolo, o culeseră. 
Nu se mai arătă apoi nici un peşte demn de săgeata cumplită a lui 
Grigore. De altfel nici nu mai aveau nevoie, căci copiii de pe mal îi 
strigau. Lacul colcăia de peşte, iar uneltele de pescuit făcură minuni. 
Acum Vladimir cu briceagul şi Maria cu cuțitul ei de bucătărie cu- 
răţară peştii și-i puseră pe cei mari la proţap, unde se arătă vestit 
bucătar Vladimir. Maria nu avu prilejul să-şi dovedească priceperea 
deosebită în arta sătitului, deoarece le era tare foame, dar obleţii 
tot îi puse la tigaie cu bucățele de slănină, iar știuca o făcu rasol. Os- 
păţul fu măreț, ca la nunta unei fete de împărat. Avură, așadar, la 
masă trei feluri, să dai cu căciula-n cîini ; crap la proţap, ştiucă fiartă 
şi obleți prăjiți. Trebuie ssă recunoaşteţi că nu era un prinz sărac. Iar 
dacă Luca n-ar fi dat drumul unui rac, ar fi avut patru feluri. Ju- 
cind-se la mal, prinsese întimplător un rac năbădăios care-şi scutura 
atît de puternic coada și cu atita furie, încît Luca încuviinţă să-i dea 
drumul de frică. Numai Vova se ospătă; cu două feluri: știucă 

amestecată cu piine, căci el nu ştia să muşte din pește şi din piine ca 
oamenii, iar al doilea fel, friptură de cap de peşte. Copiii nu obiș- 
nuiau să mănince cap, în schimb Vova găsea că e cea mai bună 
bucășică. 

Trecuse de unsprezece cind isprăviră masa, și, după ce rinduiră 
totul, porniră să studieze flora cu multă rîvnă. Se înșiruiau pe mal la 
poalele stufului ferigi dantelate cu frunze înalte, pe care se răsucea 
rochiţa rîndunicii. Se grămădeau sfioasele nu-mă-uita cu ochi albaș- 
tri, şi Maria se grăbi să culeagă un mănunchi, pe care şi-l prinse în 
păr. Andrei le spuse copiilor, nu fără mîndrie, că acestea se numesc pe 
latinește Myosotis-palustris, spre deosebire de cele de munte, care se 
numesc Myosotis-alpina și sînt mai albastre ; iar rochiţa rindunicii se 
numeşte Volubils. Dar cu tot zelul lor pentru botanică, latineasca 
era complicată, și ei se mulțumiră să cerceteze ca albinele, care habar 
n-au de limbi străine, mulțimea de flori ce umplea pajiștea. 

Naci albinele nu lipseau, căutind zahărul pe care să-l ducă în pa- 
latul lor de ceară. 

Adunară deci flori pe care le aşezară într-un caiet, apoi gustară în 
goană din merindea adusă de-acasă și-și lungiră oasele istovite pe 
salteaua din colibă, care îndemna la odihnă. Somnul îi prinse într-o 
clipă. Erau orele paisprezece. 

Se lungi şi Vova afară, la gura colibei. Tihna se întinse peste tot, 
doar apele susurau. Soarele dogorea, dar în colibă era o răcoare plă- 
cută și nu se auzea acolo decit respiraţia ușoară a copiilor. 

Stuful începu să foşnească. Bătea vîntul... 

Maria se trezi cea dintii, simțind o greutate pe picioare. Era bui- 
macă de somnul greu care o stăpinise. Vova dormea cu capul rezemat 
pe picioarele ei. Atunci își dădu seama ce se întîmplă. Ploua. Se săltă 
în capul oaselor și rămase înmărmurită : „S-a făcut noapte“, își 
spuse dinsa şi se ridică în picioare, speriată. Strigă pe ceilalți. Se tre- 
ziră. Priviră năuci întunericul ce se lăsase ca o pinză groasă. 

— Cît e ceasul ? întrebă Nicolae alarmat. 

— Șase. 

— Va să zică am dormit patru ore, mai spuse e!, sărind din culcu- 
şul plăcut. 

— Uli, mamă, cum mai toarnă! zise Vladimir. Păcat, Grigore, 
că arcul tău nu mai e umbrelă... 

Ar fi trebuit să fie incă lumină, dar cerul era negru. Ca să plece 
acasă nu era cu putinţă : ploua cu găleata. Valuri de ploaie răpăiau 
in stuful bătut de vint. Priveau cu teamă prăpădul de-afară, năpădiţi 
de temeri. Se făcuse răcoare, şi copiii își puseră pe ei hainele calde. 
Din fericire, prin acoperișul bine intocmit nu se strecura nici o pică- 
tură de apă. 

Deodată, în tăcerea din colibă, se auzi strigătul lui Nicolae : 

— Barca ! Unde e barca ?!! 

Se holbară spre locul unde o lăsaseră. Barca nu se mai afla acolo. 
Ce s-o fi intimplat ? Nemișcaţi, plini de groază, tăceau. Nicolae își 
puse în cap haina şi ieși afară să privească. Nu se mai vedea nici grin- 
dul. Crescuse oare apa atit de mult, încît acoperise ridicătura de 
pămînt ? 

— Grigore ! strigă el deodată, luindu-l de braş pe acela care îl 
urmase. Sintem pe un plaur. 

Grigore rămase aimneţit. 

— Cum dracw nu ne-am gindit că e plaur ? 

Toată lumea ştie ce inseamnă această înșelătoare insulă, care e 
plaurul. Copiii ştiau şi ei foarte bine, dar le ieșise din minte. Stuful 
creștea undeva, bogat, alături de o insulă adevărată, și se întinde 
uneori pe zeci de metri pătraţi. Rădăcinile însă nu se fixează în mil, 
pentru că se mulțumesc să-și culeagă hrana din apă. Nici n-au nevoie 
de altceva. Rizomii de stuf cresc aici şi se dezvoltă, se adincesc, se 
împletesc și fac cu vremea o pătură trainică și groasă, de multe ori 
și de doi metri. Pe un „teren“ ca acesta pot sta zeci de oameni ca pe 
cel mai statornic și solid pămint. 

Dar citeodată toată alcătuirea se desprinde de grindul de care stă 
alăturată datorită vreunui vînt puternic, şi pornește haihui să vinture 
lumea apelor, alipindu-se de un alt grind pe care îl întilneşte în cale, 

sau rămîne să se legene pe ape, rătăcind în voia soartei, ca un pierde- 
vară și fluieră-vint. 

Pe o astfel de insulă nestatornică își făcuseră copiii coliba, fără 
să se gindească de fel la plaur. Acum acesva plecase cu ei, ducindu-i 
cine știe unde, ca un cal nărăvaș cu friul în vint. 

Reveniră sub acoperiș. Nicolae spuse celorlalți : 

— Copii, am făcut o greşeală ! Ne-am durat coliba pe un plaur. 

— Şi barca unde e 7? întrebă Luca speriat. 

— Barca a rămas, desigur, priponită de grind, iar plaurul s-a des- 
prins. Plutim. 

Cu toată teama care-i cuprinse pe toţi, Vladimir făcu o glumă, sau 
poate era haz de necaz : 

— Banchiza în derivă ! 

Dar nimeni nu-l luă în seamă. 

leșiră afară și incercară să-și dea seama unde se găsesc. Nu se mai 
vedza nimic în Jur, decit apă şi iar apă. De altfel, din cauza norilor 
grei, intunericul era de nepătruns. Vintul se mai liniștise, și plaurul 
plutea leneş. Unde s-or găsi ? Dormiseră patru ore. În timpul ăsta, pe 
un vînt bun, puteau să ajungă și la capătul pămîntului. Reveniră 
in adăpost. Fra o fericire. Ce s-ar fi intimplat dacă n-ar fi avut pre- 
vederea să invoamească o colibă, şi încă atit de bine construită ? 

— Nu e nimic de făcut, zise Nicolae după o vreme de gindire, tre- 
buie să rămînem aici peste noapte. Miine dimineaţă vom vedea. Chiar 
ps ploaie ne întoarcem dacă vom găsi barca, dar acum e beznă. Bine 
că mai avem demîncare. 

Dar nu le ardea de masă. 

Nicolae vorbea nu fără oarecare îngrijorare, dar încerca să și-o 
stăpînească, spre a nu înspăimînta pe ceilalți, care şi așa erau destul 
de neliniștiţi. Afară ploua cu înverșunare, şi întunericul cobora în va- 
luri. Erau zdrenţe grele de negură pe care, citeodată, vintul, ca o 
respiraţie rară, le sufla peste plaur, aruncîndu-le în pădurea de stuf. 
De acolo se risipeau ca un fum, pentru ca alte valuri de ceață să se 
abată peste ei. 

Parcă mirosea a pucioasă. 

Mișa îi prinse mîna lui Nicolae. 

— Nu e nimic, Mișa, zise Nicolae. Avem adăpost bun. Vom dormi 
bine, încercă el să-i abată tulburarea, deși se giîndea cu teamă la cei 
de acasă. 

Pentru navigatorii noștri întimplarea asta nu putea să fie decit 
plăcută, dar ce vor zice părinții? lar gindul la barcă nu-i dădea 
pace lui Nicolae. Ce s-o fi petrecut cu ea? Dacă s-a dus la fund? 
Cu siguranţă că ploaia o umpluse. De legat, o legase bine, şi poate că 
o mai găsesc la locul ei chiar scufundată. 

Cum să nu se gindească ide loc la plaur ? O prostie ca asta nu i se 
mai întîmplase. Îi era ciudă pe el şi îl învinuia şi pe Grigore. Dar 
aceleași ginduri alergau și prin mintea lui Grigore, care se înghemuise 
tăcut într-un colț, cu genunchii la gură. 

Apăsaţi de o dureroasă neliniște, tăceau cu toţii. Numai Vladimir 
nu se arăta alarmat. Ba chiar se pare că era vesel de întorsătura asta 
care aruncase un val de dramatism în jurul lor. Spuse, virind o să- 
minţă în gură: 

— Robinson Crusoe în deltă. 

— Eşu un timpit, mormăi Andrei. 

— Seminţe mai ai ? întrebă Maria. 

—  Berechet, răspunse el, și-i întinse un pumn plin. 

— Ocupă-ți gura, ca să nu mai spui prostii, îl repezi ea. 

Doar Vladimir rise, ceea ce dovedea destulă tărie. Dar Luca amu- 
țise și dirdiia. Îl stăpînea o mare frică pe care nu şi-o putea înfringe 
cu nici un chip. Vasile dind se bucura, cînd era cuprins de teamă. 
Mariei îi pierise sîngele din obraji, și inima îi bătea cu putere. Nu-și 
dădea pe faţă neliniștea, dar gindurile ei ţipau. Cum are s-o mai 
certe mamă-sa ! Sigur că ar fi certat-o şi tatăl ei, dar el se arăta bun 
cu dinsa, chiar cînd era aspru. De bătut n-a bătut-o niciodată, şi toc- 
mai de aceea îl asculta și căuta să-i intre totdeauna în voie. Nespus 
de mult ar fi suferit să-l vadă mîhnit din pricina ei. În clipa de faţă 
ii era grozav de dor de dinsul, ca niciodată parcă. Ar fi vrut să se 
cuibărească în braţele lui, s-o mîngiie și să-i spună poveşti. În schimb 

parcă i-ar fi făcut numai în ciudă mamei. Era rea. Dar niciodată nu-i 
spusese nimic lui tată-său. Nu voia să-l necăjească. 

Doar Vova nu-și dădea seama de primejdie. Dar exista oare vreo 
primejdie ? Ce-ar putea să li se întimple ? Singurul lucru cu adevărat 
rău era disperarea părinților. Atit. Şi era mult. Asta îi îngrijora pe 
copii, asta le stăruia în minte, și dacă teama pusese stăpinire pe ei 
era numai la gîndul acesta. La ei înșiși nu se gîndeau. Ședeau acolo 
foarte bine și ar mai fi stat. Mincare aveau, iar dacă li se sfirșea 
piinea, se puteau hrăni doar cu peşte. 


Văzduhul mirîia înfundat, ca o haită de dulăi ce se pregătesc să 
dea năvală. Ploaia răpăia furioasă cu picături mari, și Andrei făcu 
observația ştiinţifică, plin de importanţă, că plouă ca la tropice. Era 
cald. O mare zăpușeală stăruia, și dacă nu s-ar fi repezit din cînd în 
cind cite o pală de vint, zăduful ar fi fost înăbușitor. Palele se abă- 
teau scurt peste plaur, pălmuindu-l şi gonind cîlții de negură, culcind 
stuful care șuiera fioros ca un șarpe uriaș. Uneori vintul parcă se isca 
de Jos, din pămînt, urlînd, vrind să le salte coliba. Parcă era o vrăji- 
torie. Parcă un duh al pădurilor, vrăjmaș al omului, îşi azvîrlea sti- 
hiile : apele, negurile, vintul, ca să înlăture picior străin de pe țăr- 
murile stăpinite de el. Și parcă din potopul de apă își presăra far- 
mecele. 

Copiii se strinseseră înfricoșaţi unul lingă altul. Nu-și vedeau chi- 
purile. Și Grigore chemă pe nume pe fiecare. 

Erau acolo toţi, înghesuiți, ţinîndu-se de mînă sau de mijloc, tăcuţi, 
inspăimintaţi, abătuţi. 

Tunetele se înteţiră. Fulgere scurte fulguiau. 

În tăcerea care urma tunetelor, se deslușea venind un zgomot 
ciudat, necunoscut. Părea un tam-tam înfundat — bătaia de tobă a 
negrilor — şi mintea aprinsă a copiilor, încărcată de aitea povestiri 
despre Africa, înțepeni de teamă, cu toate că ştiau foarte bine că se 
află în deltă, în ţara lor, nu departe de casă. Dar tam-tamul creștea, 
şi copiii nu mai izbutiră să fie stăpini pe judecata lor în noaptea cu- 

tremurată de tunete, răscolită de fulgere, izolaţi de lume, ca pe o 
adevărată insulă pierdută în largul unui ocean, stăpînită de oameni 
necunoscuţi. Nicolae și cu Grigore, desigur, nu credeau decit în rea- 
litatea din jurul lor, dar sunetele acelea se auziră mai deslușit şi lim- 
pede, ca un tropot de copite, de parcă venea în goana mare spre 
dinșii o herghelie de cai sălbatici. Ropotul ce se apropia cutremura 
pămîntul. Simţeau plaurul duduind sub picioarele puternice care go- 
neau. Părea un potop de călăreți duşmani care cotropesc o ţară. Stu- 
ful se frăminta sălbatic, rupt. Tabunul venea, venea. Călăreţii nă- 
văleau... 

Copii se ridicară în picioare cu ochii măriţi de groază. Maria dădu 
un țipăt. Mișa strigă, apoi începu să plingă. Vova urla cu blana 
zbirlită, cu coada între picioare. Andrei gemea : „Mamă, mamă“, 
Grigore şi Nicolae, cu pielea zgircită, își pregătiră bricegele. Vla- 
dimir se virise sub salteaua de stuf. Luca, adăpat la istoriile din tre- 
cutul țării, cînd simţi tropotul în spatele lor, strigă deodată : 

— Vin turcu !... 

Dar călăreții sălbatici trecură nevăzuţi, în iureș, pe lingă dinșiu, 
iar zgomotul necunoscut se pierdu. Acum cițiva dintre copii începură 
să plîngă. Vova lătra cu furie. Nu se vedea nimic. O spaimă copleși- 
toate Îi se cuibări în suflete. Cei doi băieți mai mari nu ştiau cum să-i 
liniștească pe ceilalți, pentru că nici ei nu pricepeau ce se întîmplă. 
Călăreţi dușmani ? De unde ? Cum? 

În depărtare se auziră iară tunete, apoi bubuiturile ca de artilerie 
răbufniră mai aproape. Fulgerele se înteţiră. Flăcări puternice, ca 
nişte explozii, începură să joace pe cerul de păcură. Scinteietoarea 
lumină a fulgerelor le lumina foarte curios chipurile descompuse de 
spaimă, Şi deodată un harapnic de foc brăzdă norii şi plesni ingrozi- 
tor. Copitele răpăiră din nou, apoi goana se frinse, dar după o clipă 
darabana lor înfricoșată se răsfiră în tot plaurul. Stuful bufnea fări- 
mat, strivit. Copiii se încordară gata să fugă, înnebuniţi, fără țintă. 
Inimile parcă încetară să mai bară. Nicolae se plecă la pămînt să as- 
culte ca primitivii tropotul. Își aruncă ochii afară. În stuf, o namilă 
cumplită, parcă un uriaș în patru labe, cu mustăţi albe răsucite în sus, 

şedea nemişcată. Nicolae abia își reținu un strigăt. La lumina unui 
fulger namila zvicni. I se auzeau copitele duruind, și băiatul se-n- 
toarse către copii. Inima își reluă bătăile normale și spuse ușurat: 

— Nu vă speriaţi, e o turmă de mistreți. 

Într-adevăr, erau mistreți înfricoșați de fulgere. Copiii se liniștiră 
pe dată. Dar teama îşi făcu loc din nou în trupurile lor. Dacă dau 
mistreţii peste dinșii, n-ar mai rămîne din ei nici oasele. De data 
asta Nicolae şi cu Grigore erau cei mai neliniștiți. 

— Trebuie să facem un foc, spuse Grigore. 

Nicolae întinse mina afară. Ploaia contenea. 

— Să facem focuri ! ordonă Nicolae. Ploaia stă. 

— Stuful e ud, zise Vasile. 

— Cu stuful din colibă, hotări Nicolae. 

Aduseră stuf uscat și-i dădură foc. Pălălaiele se ridicau aprig, înăl- 
țindu-se pină la cer. Locul străluci pe dată cu luciri galbene și roșii. 
Pădurea de stuf luminată parcă ardea. În apele din jur străluceau 
văpăile. Chipurile copiilor erau aprinse. Umbrele lor lungi jucau 
în stuful zugrăvit cu cîrmiz. În lumina puternică se deslușea fiecare 
fir de trestie din jurul lor. 

Peste bobotaia care-și zbuciuma limbile copiii aruncară stuf ud. și 
acesta nu întirzie să se aprindă. Dogoarea era grozavă. Focul | 
pirjolea obrazul. Acuma nu mai aveau de ce să se mai teamă. Şi-abia 
în clipa asta le trecu prin minte că e cel mai bun mijloc ca să-și ves- 
tească prezenţa faţă de ai lor. Poate că-i căutau. Aduseră maldăre de 
stuf şi-l aşezară lingă foc, să se usuce şi să-l aibă la îndemină, și fă- 
cură cerc în jurul rugului, așezați turcește pe stuf uscat. Se liniștiră. 
Foamea începu să-i chinuie, dar nu se mai gindiră la ea, căci preve- 
deau o noapte îngrozitoare dacă ploaia nu înceta. 

Din fericire, cerul începu să-și zdrențuiască norii. Se insenina. Pe 
bolta albastră, întunecată, alergau cirezi de nori goniți de vînt. Ste- 
lele sclipeau vesel. Luna își descoperi, de sub năframe, obrazul rotund, 
strălucitor, aşternind peste întreaga singurătate a locurilor un cearşat 
alb de lumină. Flăcările culcate pe albul acesta erau mai roșii. De- 
parte, unde nu ajungeau reflexele focului, ghiolul părea o varniţă. 

Dar nu mai era ghiol, ci o întindere uriașă de apă, ca o mare. Nu se 
vedea nimic altceva. Şi plaurul plutea împins de vint, Încotro ? 

Nicolae cerceta orizontul de jur împrejur și, deodată, strigă : 

— Barca! 

Zvicniră cu toţii în picioare. Nicolae întinse mina şi arătă undeva. 
Sub lumina albă părea că se zărește catargul culcat. Era destul de 
departe. Grigore, avea însă îndoieli. Își ascuţiră privirile, dar nu-și 
dădeau bine seama. Nicolae însă era încredinţat că barca lor se afla 
acolo şi hotări să înoate către ea. Mişa scînci. 

— Mişa, nu te teme! Într-o oră sînt înapoi cu barca și ridicăm 
ancora chiar în noaptea asta. E lumină ca ziua. Are să fie foarte 
plăcut să navigăm pe lună, mai spuse Nicolae, ca să-l potolească. 

Încrederea le reveni, deși se temeau să-l lase să plece. Pînă la urmă, 
gîndul că vor scăpa de o noapte, care nu se știe ce ar putea să le mai 
aducă, le alungă alte cugete. 

Nicolae dădu dispoziţia să rămină cite doi copii de veghe și să în- 
trețină focul. Ceilalţi vor dormi. Lăsă totul în seama lui Grigore, 
căruia îi mai şopti cîteva instrucțiuni, pe care nu trebuia să le audă 
ceilalți, ca să nu-i înspăimînte. Se dezbrăcă, făcu pachet hainele pe 
care şi le legă bine deasupra capului și cobori în apă. Vova vru să se 
ia după Nicolae, dar Luca îl trase înapoi. 

Copiii avură o strîngere de inimă văzîndu-l pe Nicolae depărtin- 
du-se. Maria ar fi vrut să-l strige să se-ntoarcă, dar Grigore, care 
luase conducerea brigăzii, hotări imediat ca toată lumea să plece la 
culcare. Lua ceasul Mariei, pe care și-l puse la mină, şi-l opri pe Va- 
sile pentru prima veghe. Erau orele nouă și jumătate. Se așezară 
lingă foc, vorbind pe şoprite. Ceilalţi adormiră degrabă, istoviți de 
emoţil. 


Ceasornicul arăta aproape orele unsprezece noaptea, și Nicolae nu 
se vedea. Cei doi băieţi priveau neliniștiți depărtările. Nici o mișcare 

nu se zărea pe ape. Limbile ceasornicului goneau. Mai trecu un siert 
de oră. Apoi altul. Grigore se ridică hotărit... 

Maria nu putea dormi. Gîndurile îi alungaseră liniștea şi, pără- 
sind adăpostul atit de plăcut, veni lingă băieți. 

— De ce nu dormi ? întrebă Grigore aspru. 

— Cit e ceasul ? spuse ea cu un glas în care mocnea grija. 

— Zece jumătate, minți Grigore. Du-te la culcare ! În împrejurări 
de soiul ăsta nu se calcă disciplina. Du-te! Am să te trezesc cind 
ţi-o veni rindul la veghe. 

— Nu pot să dorm. Mi-e teamă pentru Nicolae. 

— Să nu-ţi fie teamă, rosti Grigore cu glas hotărit. Am să mă 
duc după dinsul. Își aruncă grăbit hainele, și, după pilda lui Nicolae, 
le făcu pachet. Ia ceasul! Ai să rămii în locul meu. Vasile, trezeșie-l 
pe Vladimir dacă eşti obosit și faceţi cu schimbul! Brigada rămine 
in seama ta. 

Maria încremeni, văzind că ceasul arăta aproape miezul nopţii. 
Acum o prinse îngrijorarea pentru Grigore. 

— Merg şi eu cu tine! 

— Nu! spuse cu tăme Grigore. Tu trebuie să ai grijă de ceilalți, 
de Mia... 

— Grigore, spuse dinsa pe cind băiatul se îndrepta spre ghiol — 
glasul îi tremura — fii cu băgare de seamă. Poate sînt anafori. 

Abia îşi stăpînea plînsul. 

— Nu te neliniști! răspunse Grigore cu un glas bărbătesc și plin 
de siguranţă. Nicolae ştie ce-i anaforul... Se aruncă în apă, după ce 
le aminti să aibă grijă să nu se stingă focul. Se întoarse pe spate să 
plutească şi adăugă : Voi aprinde acolo un foc, spre a vă da ds 
veste. 

— Două focuri, strigă Maria, ca să ştim şi de Nicolae. 

— Bine, răspunse Grigore, şi răsucindu-se ca un delfin porni voi- 
niceşte înainte, albit de lună. 

— Noroc bun! îi ură Vasile şi se întoarse la foc. 

Gheme de nori, ca nişte mioare fumurii, se mișcau agale pe pa- 
jiştea cu stele. 

Maria rămase pe mal dreaptă, nemișcată. Privea în lungul ape- 
lor tăcute, care poate le vor aduce doliul în suflet. Lacrimile alu- 
necau grăbite, g;ele, cu boabe mari care-i ardeau obrazul. Vasile 
o zări plingind, dar nu izbuti să scoată nici un cuvint. El însuși 
era răscolit de temeri. Şi mușcindu-și buza, ca să nu înceapă și el 
să plingă, începu să arunce cu dușmănie pe foc purcoaie mari de 
stuf care trosneau aprig, împrăștiind mii de scîntei. 


Grindul blestemat 


Maria încă mai ședea pe mal, privind în urma lui 
Grigore. Îl reținu pe Vova, care scîncea și părea că vrea să se ia 
după cel plecat, și se așeză pe un ciot de salcie rrătăcită cine ştie cum 
acolo. Cu bărbia în genunchi, cu braţele încolăcite în jurul picioa- 
relor, rămase cu ochii pe locul în care dispăruse din vederea ei 
băiatul plecat în ajutorul prietenului său. În jurul ei bolborosea 
apa... Se gindea cu cîtă dragoste se avintase Grigore într-acolo, făr: 
să se teamă că i se va intimpla ceva, și-și spunea că băieţii sint strins 
legaţi între ei cu trainice legături de prietenie, care poate nu se vor 
destrăma niciodată. Nu, nu se vor destrăma, era sigură. Dimpotrivă, 
mai tirziu ele se vor stringe și mai mult, cînd băieţii, oameni în 
toată firea, își vor aminti de jocurile lor din copilărie. De aceea 
ii plăcea brigada lui Nicolae şi ţinuse să facă parte din ea. Și acum 
se simţea şi ea legată tot atit de puternic de brigadă și de toți bă- 
ieţii. În ceata lui Ştefan, de pildă, nu se gindise niciodată să intre. 
Nu-i plăcea, pentru că aceia erau certăreți. Păcat de Ștefan care e 
cel mai deștept din clasa „beiștilor“. Oare cum poate fi rău un co- 
pil inteligent? Dar gindurile îi zburara mai departe. Şi din nou 
1 se adună în minte — ca nişte ape într-o viroagă — teama pentru 
Nicolae. Oare ce-o fi cu el? 
Tremura ca pentru un frate. Se gindea cu grijă la dinsul, și to- 
tuși parcă ceva îi șoptea că nu i se întimplase nimic. 

Și vremea se scurgea... 

Vasile se ghemuise lingă foc. Uriașele văpăi flecăreau în jar și 
se legănau ; băiatului i se părea că se saltă de acolo din mijlocul 
vipiei arătări ciudate care dansau. Flăcările îl dogoreau grozav, 
dar se simţea răcit, și para focului ii făcea bine. Pe faţa lui, lumi- 
nată puternic de văpăile care filfiiau în văzduh, se citea o mare 
neliniște. Privirile îi erau stinse, rătăcite. Nu mai avea putere să 
vorbească decit cu gindurile lui. Maria îi spusese ceva cu citeva 
clipe mai înainte, dar Vasile nu răspunsese. Ca un sfredel îl chi- 
nuia cugetul că poate Nicolae păţise ceva. Și acum nici Grigore nu 
le mai dă semn de viaţă. 

— Mano, o chemă Vasile în șoaptă, ca să nu-i trezească pe cei- 
lalți. N-avea nici o poftă să se culce. Avea să stea el de veghe toată 
vremea. Lasă-i să doarmă ! De ce să se mai chinuiască și ei la gîndul 
celor plecați ? Rămase o vreme cu ochii duși către grindul blestemat, 
apoi chemă iară : Mario, vino lingă foc, s-a făcut răcoare! 

Trezită, Maria se ridică și se apropie oftind ușor ca o pasăre ră- 
nită care-şi dă duhul. Se așeză. Pămintul din jurul focului, înfier- 
bintat de atita dogoare pînă departe, o primi cu o căldură plăcută. 
Se lungi pe spate, privind cerul luminat pe unde se plimbau fire 
de nori ca funigeii. Văpăile se zbăteau amestecate cu trimbe sroase 
de fum. 

— Cit mai e ceasul ? întrebă Vasile. 

— E trecut de două, răspunse fata, cu ochii închiși. 

Se așternu o tăcere, apoi Vasile se întoarse spre dinsa: 

— Ce putem face, Mario ? De atita vreme imi bat capul. Trebuie 
să plec și eu după diînșii. 

— Nu, tu nu te poţi duce. Eşti bolnav. 

— “Totuși trebuie să se ducă cineva. Poate au nevoie de ajutor. 
Trebuie să fie vreo doi kilometri pînă la ei. Apa e caldă, mai spuse 
e], dar, scuturat de un fior rece, tăcu. 

Maria se-ngrozi la gîndul că treptat, treptat se vor duce cu toţii 
acolo ca la o moară a morţii. Se cutremură, reţinîndu-și plinsul, 
și izbucni, ridicindu-se în capul oaselor: 

— Nu, nu mai pleacă nimeni! Nu mai poate pleca nimeni ! Nu 
ştiu. Să așteptăm. N-au cu ce face focul. Cu iarbă ? Cu iarbă udă? 
Trebuie să se-ntoarcă. 

Se simţea singură. Încerca să-și liniştească temerile care o riciiau, 
dar nu izbutea. 

Se așternu tăcerea. Maria îşi ţintui privirile într-acolo. Vasile 
şedea cu capul în pămînt. Peste dinșii trecu o umbră. Maria îşi ri- 
dică privirile şi urmări cu ochii norul care învăluise chipul lunii. 

— Numai de n-ar mai ploua, spuse ea. 

— N-are să plouă, nu sînt semne, răspunse Vasile, cercetind ce- 
rul, apoi îşi aţinti ochii în jarul uşor care se surpa. 

— Vasile, întrebă Maria după o vreme, oare există duhul rău 
al apelor ? | 

În clipa aceea se iviră în spatele lor Luca și cu Vladimir. Se trezi- 
seră și veneau să-și ia posturile în primire. 

— Ce yi-a venit cu duhul apelor? zimbi Luca. 

— A fost pe-aici ? Ce spunea? întrebă Vladinur și rinji. 

— Nicolae nu s-a întors ? se interesă cu grijă Luca. 

— Nu, şi nici Grigore. 

— Cum, şi Grigore s-a dus ? De cînd? Și n-au dat nici un semn? 

Ameţit de vestea asta Luca se așeză tăcut. Flăcările îi luminau 
faţa îngrijorată. 

— De două ore. Şi nici un semn, oftă Maria. 

Vladimir fluieră. Apoi spuse, oarecum glumind : 

— S-or fi culcat. Erau morţi de oboseală. 

Luca, mai simţitor decît Vladimir și poate cu mai mult bun simţ, 
răspunse cu glasul lui delicat ca de fată : 

— Nu s-ar fi culcat ei fără să ne liniștească pe noi... Aveau chi- 
brituri la ei ? 

— Aveau, răspunse Maria. Grigore ne-a promis că vor da sem- 
nale. Cite unul de fiecare din ei. 

Luca rămase o vreme pe gînduri. Privi în jurul său. Plaurul plu- 
mea fără să se mai deplaseze. Limba aceea de pămint, spre care ple- 
caseră cei doi băieţi, se zărea cam în aceeași direcție. Dacă băieţi 

ar fi aprins un foc, l-ar fi văzut perfect. Plaurul nu şi-a schimbat 
locul. Sigur că n-au cu ce aprinde focul, iar un chibrit nu se poate 
vedea de la o distanță ca asta. Altă explicaţie nu era. Cunoștea delta 
cum își cunoștea buzunarul. De multe ori se ducea cu tatăl său să 
cosească stuf. Chiar și Luca miînuise tarpanul, deși nu era uşor. În 
vara asta, în primele zile de vacanţă, cotrobăise pină departe, că- 
tre Lacul Roșu, și se scăldase în toate ghiolurile. Oare acum pe unde 
s-or găsi ? Unde i-o fi dus plaurul ? Or fi trecut de Lacul Roşu ? Nu 
recunoștea nimic în jurul lui. Apele crescute schimbaseră înfățișarea 
locurilor. Îşi aminti de tatăl său pe cînd pescuia undeva, pe aici 
poate. Îi era frică, văzindu-l pe băiat cum se stiobilciie oriunde. 

— Unde te viri, măi copilule, ia seama ! 

— Nu te teme, tată, sînt meşter. 

— Meșter pe dracu! ! 

— Am Ciștigat toate concursurile de înot cu copiii. 

— Dar poate sint bulboane, nici nu te uiţi. 

— Nu mi-e frică. 

— Măi, măi, se liniștea curînd tatăl, privindu-l cu destulă min- 
drie cum zburda ca un delfin. Parcă te-a făcut mamă-ta în ape, ca 
balenele... 

Maria îl scoase din visare. 

— Pină acuma s-ar fi putut întoarce. Ce-ar putea face acolo? 
Sau li s-a-ntimplat ceva... 

— Unde, pe grind? Nu se poate, spuse Luca. Ce să li se-ntimple 
pe srind? 

— Pe grind sau în apă. 

— Apa nu e atit de adincă ; şi nu te poate trage un virtej. 

— Mi se rupe inima cînd mă gîndesc, șopti uşor Maria, de parcă 
vorbea cu sine însăși. Mi-a pierit liniştea. Simt că s-a petrecut ceva 
ingrozitor. 

Vorbea potolit, dar se simțea în glasul ei atîta durere și groază, 
încît băieții se infiorară. Şi'o vreme nimeni nu mai spuse nimic. 
Cuvintele Mariei parcă se răsuciră ca niște cuie de foc în inima lui 
Luca. Nu, nu credea că s-ar fi putut întîmpla ceva cu băieții, și 

totuși de atita vreme nu aveau: un semn. Trebuia să se ducă el. Nu- 
mai el putea să se ducă să vadă ce s-a întimplat. Era doar cel mai 
bun înotător. Are să se ducă. Numai puteau sta în așteptare. Dacă 
au nevoie de ajutor ? Maria îl speriase. 

Trebuie să spunem că Maria avea o presimţire. Se întîmplă une- 
ori să avem asemenea presimţiri. Ele vin din străfundul sufletului 
nostru și se ivesc datorită unor grele stări sufletești pe care le trăim, 
cînd judecata noastră, raţiunea, neputincioasă în faţa unei în- 
timplări ce nu poate fi dezlegată, este înăbușită de gindurile negre 
pe care ni le facem. Dar dacă Maria ar fi avut puterea să vadă ce 


este pe grind, ar fi murit. Pentru că pe grindul blestemat se petre- 
cuse într-adevăr ceva îngrozitor... 


Nicolae înota în direcţia în care se zărea grindul la capătul că- 
ruia i se păruse că vede, luminat de lună, catargul culcat al coră- 
biei. „Desigur, își spunea el înaintind, barca s-a răsturnat“, şi se 
bucura că n-a scufundat-o prăpădul de ploaie. Dar pe măsură ce se 
apropia i se dezvăluiau mai lesne amănuntele. Încă de departe des- 
luși, cu tot întunericul, ascunsă de două-trei tufe și un ciolpan de 
salcie care se ridicau din mal, o barcă ce nu era de fel a lor. Ceza ce 
luase el drept catarg era o rază de lună. Nicolae se simțea totuși 
mulțumit. Nu venise de pomană. O barcă inseamnă pescari, și 
copiii aveau nevoie şi de una, și de ceilalți. 

Urcă pe malul înalt, cățărindu-se cu ghearele și ajunse în patru 
labe pe ostrovul peste care se așternuse smoala norilor grăbiţi. 

Dinspre miazăzi veneau mereu norii împinși de vint, și noaptea 
se însrămădi grea pe insulă şi pe apele din jur. Salcia se văita din 
mădularele ei găunoase, stuful foşnea pe undeva. 

Băiatul, rămas în genunchi, privi înfiorat în juru-i. Nu se vedea 
şi nu se auzea nimic, și dacă n-ar fi bătut vîntul ar fi simțit cum 
cade din cer liniştea, aşternindu-se ca niște văluri ușoare de mătase 
pe grind. 

Începu să-și desfacă legătura de haine. 

Deodată din spatele lui începu să se tirască ușor o formă neagră, 
lungă, asemeni unui buștean culcat la pămînt, amestecat cu stratu- 
rile de întuneric. Aluneca încet şi tăcut, de parcă se tira un sul de 
beznă. Băiatul se chinuia să-şi dezlege sfoara de sub bărbie. Umbra 
se apropia, se lungea, se întindea și, în clipa cînd pachetul fu în- 
lăturar de pe capul lui Nicolae, ceva zvicni din grămada lungă de 
noapte. În tăcerea deplină a locului se auzi un sunet înfundat, ca o 
lovitură scurtă, seacă, și copilul izbit în cap se întinse cu faţa ia 
pămint, moale, cu braţele în lături, cu care încercase să se sprijine. 

Citeva clipe umbra ucigașă rămase nemișcată, apoi începu să 
se tirască iar, mai repede, zvircolit, ca un vierme uriaș de zgură. 

Mai încolo alte două mogildeţe se desprinseră din nemişcare și 
neguri, cu mersul lor tirit de reptile misterioase, și curind trei gheme 
mari, întunecate, se săltară, făcură în grabă cîţiva paşi de fum, îm- 
pletite, şi se aruncară în barca de lîngă salcia care gemea. Barca se 
indepărtă cu iuţeală. 

Nicolae începu să-și vină în fire după mai multă vreme. Deschise 
ochiu. Gindurile îi zburară tulburi prin minte. Nu-și dădea seama 
ce se-ntimplase cu dinsul. Simţea dureri în creștetul capului, pe care 
nu izbuti să și-l ridice. Parcă i-l apăsa cineva în jos. Deodată își 
aminti Și, înspăimintat, încercă să se pună pe picioare, dar îi fu cu 
neputinţă. Capul greu îi zvicnea. Respirînd înăbușit, gemind, rămase 
o vreme nemișcat, cu obrazul îngropat în iarba udă care-i făcea bine. 
O mie de cugete îi alergau nebunește prin minte. Își vedea sfirșitul 
aproape şi se ingrozi. Va muri acolo neştiut... Și părinţii! La gîndul 
ăsta ochii i se umplură de lacrimi. Făcu o nouă sforţare, dar recăzu 
la pămînt, sfişiat de durerile din creștetul capului. Apoi totul se 
învălui în ceaţă... 

În somnul de plumb în care se adinci începu să-l chinuie un vis 
urit. O arătare înspăimintătoare, parca Muma Pădurii, îl lovea cu 
coada măturii în cap. Cotoroanţa strimbă și sucită aici aducea cu 
ciolpanul noduros de salcie, aci cu un bivol care mugea ca un tunet. 

Apoi uriţenia pieri și simţi o mină blîndă și caldă ce-i mîngiia 
timpla. Era mîna Mariei care-l alinta, și glasul e: duios îi spunea 

cuvinte de alinare. „Ce bună ești tu, Mario! zise el. Îmi pare ră 
că m-am purtat urit cu tine.“ Dar deodată mina ei catifelată se făcu 
grea şi aspră. Nicolae se sperie. Vru s-o întrebe ce s-a întimplat, dar 
se trezi. Săltă capul și dădu un strigăt de groază. Alături de dinsul 
se afla un animal fioros cu coarne. Capul şi-l plecase spre dînsul 
gata să-l impungă. Făcu o sforţare și sări în picioare, clătinîndu-se. 
Privi buimac la animalul care, ciudat, nu se repezi să-l sfișie. După. 
o clipă îşi dădu seama ce este. Era vițelul Ivanușca al pescarului 
Condrad, pe care stăpinul lui îl îmblînzise pînă într-atita, încit vi- 
țelul se ținea după Condrad pe stradă ca un căţel. Îl recunoscu după 
cele trei stele albe din frunte. 

Îi veni să ridă și, liniștit de-a binelea, uitînd durerea, scărpină 
viţelul între cornițele tinere cum îi plăcea lui Ivanușca. Parcă drept 
mulțumire, acesta linse mina băiatului, și Nicolae își aduse aminte 
de mina grea și aspră din vis şi pricepu că era limba lui Ivanușca. 

— Ce e cu tine, Ivanuşca, îl mingiie Nicolae, te-ai rătăcit și tu? 

Capul îi zvîcnea cu putere. Încet, încet îi reveniră în minte toate 
intimplările petrecute. Îi era frig. Puse haina pe dinsul și privi în: 
juru-i. Grindul pe care se afla nu se arăta prea mare și era pustiu. 
Barca nu se mai afla acolo. Sau nu fusese nici o barcă ? Nu mai ştia. 
Era ameţit, și capul parcă îi era un pietroi. Cine l-o fi lovit? Iva- 
nușca ? Nu se poate, viţelul era nespus de blind și se juca cu toţt 
copiii. Să-l fi izbit la joacă ? Dar nu, l-ar fi simșit apropiindu-se. 
Ce putea să fie atunci? Îl cuprinse frica, dar parcă Ivanușca, pe 
care-l avea ca tovarăș, îi mai dădu curaj. Se gîndi să fugă, însă, fă- 
cînd un pas, se lămuri că n-ar fi fost în stare să înoate. Îl învălui 
o sfirşeală nespusă și se așeză pe iarbă. Întrebările îl chinuiau. Cine 
îl lovise și pentru ce ? Ce-au vrut de la dinsul ? Cine putea fi aici, 
pe grind, la ora asta ? Condrad? Alungă acest gînd de care se și ru- 
şină. Bătrînul Condrad e cel mai blajin pescar, bun de pus la rană. 
De atitea ori îi ascultase poveștile pline de haz și de duh.!... 

Nu se vedea nimic pe grindul ca o insulă, dar nu îndrăzni să-l 
cerceteze. Nici n-avea unde cerceta, căci în afară de cele citeva tufe 
răzlețe, restul era acoperit de iarbă, în care nu se putea ascunde 

cineva. Da, acolo lingă tufele acelea, în spatele sălciei, văzuse barca. 
„Va să zică, își spuse el mai limpezit, a fost cineva pe grind.“ Acel 
cineva l-a lovit. Îngrozit, alergă spre apă ca să fugă, dar se prăbuși 
pe mal, lipsit de simţiri. 


Un semnal misterios 


Maria, desigur, nu bănuia ce se întimplase pe grind 
şi nimeni dintre copii, din fericire pentru dînşii, altfel nu se știe ce 
s-ar fi intimplat cu ei. Rămăseseră aici pe plaur cei mai mici și mai 
nepricepuți. Maria trebuia să aibă grijă de Mişa. Vasile era scuturat 
de friguri și, cu toate că fata îi dăduse medicamente, el nu se liniș- 
tise. Andrei era poate cel mai dezarmat, prin firea și prin preocu- 
pările lui. Vladimir se arăta a fi cel mai ciudat dintre toţi. Deşi se 
trezise in el un mare dor de aventură, care să-l facă să i se zbată 
inima cu putere, începuse să şovăie și cutezanţa i se topi. Îl siciia 
frica. Dar poate fi învinuit un copil că nu mai are curaj, că toată 
îndrăzneala i s-a topit, cînd trăiește asemenea întimplări neprevăzute 
in singurătatea locurilor în care se află ? Cînd vede că doi din prie- 
tenii lui mai mari și mai îndrăzneți nu s-au mai întors din călătoria 
care ]i se părea tuturor lipsită de primejdii ? Glumele pe care le 
făcea Vladimir erau izvorite din teamă. Da, el încerca în felul acesta 
să-și ascundă frica ce-l stăpinea cu tărie. Mai rămînea Luca. Băieţii 
11 spuneau fricosul, și niciodată Maria n-a știut pentru ce. Cind 
a intrat în brigadă, a făcut cunoștință cu poreclele fiecăruia, dar 
ea nu se dumerise dacă erau cele mai potrivite, mai ales că de multe 
ori poreclele rămîn, chiar dacă omul se schimbă. E adevărat că 
Luca se arăta de multe ori mai temător și poate de aceea mai re- 
tras. Să fi fost frică ? Sau poate prevedere ! Dar Vladimir ?... Maria 
mai degrabă îl socotea pe el fricos. Așa i se păruse de la început. 
Privi la acesta. Şedea cu aerul lui nepăsător, de parcă în jurul lui 

totul era bine și plăcut ca în casa părintească. Sigur că nu poţi să-ţi 
dai seama ce zace în el, cu firea asta a lui. 

Și iată că Luca zise: 

— Mă duc să văd ceecua! 

Și incepu să se dezbrace. 

— Brr! făcu Vladimir cu aerul lui glumeţ. 

— Nu, Luca, mă duc eu, spuse Vasile, ridicîndu-se. 

— Vasile nu poate să se ducă. E răcit și are să se îmbolnăvească 
mai rău, vorbi cu tărie fata. Şi adresîndu-se lui Luca întrebă: Ai 
putea să te duci? 

— Viltoarea nu mă înspăimîntă, de înotat înot mai bine decît 
toţi, lar pe grind nu poate să fie nimic. Cunosc locurile. 

— Nu ţi-e teamă nici de duhul apelor? rîse Vladimir. Să nu te 
tragă de picioare. Așa are obiceiul. 

— Mi se pare că tu dirdii de frică, Vladimir, il repezi Vasile. 
Degeaba glumești. 

— Eu? Nu se află. 

— Vladimir, adă-mi un braţ de stuf uscat, spuse Luca. 

— La ordin, căpitane. 

Rămas în chiloți, Luca înfășură în batistă cutia de chibrituri, 
apoi o viri în șapcă, iar șapca o făcu ghem. O legă împreună cu 
stuful adus de Vladimir și, trecînd cureaua prin pachetul întocmit, 
şi-l puse pe cap. Cureaua o strinse sub bărbie. Pregătirile acestea 
pline de îndemînare, siguranţă și hotărire aşternură o deplină liniște 
in sufletele copiilor. E vorba mai mult de Maria, pentru că Vasile, 
dacă n-ar fi fost bolnav, n-ar fi pregetat să se ducă cu tot atita 
îndrăzneală. Numai Vladimir şovăi cînd dădu lui Luca stuful. El 
ingăimă ceva fără să fie înţeles de copii, dar nimeni nu-și dădu 
osteneala să afle ce-a spus. Erau toţi cu gindul la Luca și se-ntre- 
bau cu uimire ce s-a petrecut cu dinsul. Poate că copiii aveau mo- 
tive temeinice să se mire, un temei însă care vine din necunoașterea 
sufletului omenesc. Dar autorul acestei povestiri adevărate şi-a 
spus părerea. El e încredințat că e vorba de prevedere, ceea ce e 

desigur altă mincare de pește. Și mai e ceva. Trebuie să știți, că 
omul fără experienţă bijbiie. Încercaţi să umblaţi cu ochii închişi 
și veţi vedea cum vă poticniţi ca un pisoi fără ochi. Dar uitaţi-vă 
cu cită siguranţă umblă orbii nevoiţi să-și dezvolte alte simţuri şi 
aveți să vă convingeţi atunci că am dreptate. În această treabă Luca 
avea o mare experienţă, cum nu aveau ceilalți. 

— Am plecat, spuse Luca. 

— Noroc bun ! îi ură Maria. Hainele nu ţi le iei > 

-— Nu. Aveţi grijă de Mişa. Nu ştiu ce are. Plinge în somn. 

Cobori în apă şi incepu să inoate voinicește, depărtindu-se la iu- 
țeală. Cei trei copii îl urmăriră cu ochii. Nu se mai vedea decît smo- 
cul de stut ca un cuib de cufunda: alunecind pe ape, în care se odih- 
nea lumina lunii. 


Maria se duse în colibă. 

Vladimir își scărpină părul roşcovan, își puse miinile în șolduri și 
murmură : 

— S-a dat pe brazdă băiatul ! E valabil... 

Vasile nu-i răspunse. Îşi mijise ochii și-l conducea încă pe cel 
plecat. Vasile era mișcat că Luca își stăpinise temerile, că-l lecuiseră 
imprejurările. 

— Se schimbă omul cu vremea, mai zise ca pentru sine Vladimir. 

Se simțea în cuvintele lui multă admiraţie pentru Luca. 

— Se schimbă, se-ntoarse către dînsul Vasile. Cine ar fi crezut 
despre tine că ești fricos ca un păianjen ? 

Celălalt zimbi încurcat : 

— Nu prea îmi venea la îndemină. Parcă în tine nu s-a cuibărit 
teama ? 

— Teamă de ce? Că Ii s-a întîmplat ceva băieţilor ? Ba bine că 
nu. Ce, sint de lemn ca tine? Ai cam trindăvit tot timpul, să fim 
bine înţeleși, fără să iei parte la ce se-ntimplă. Nu eşti îngrijorat de 
loc ? Măcar teama asta să fi avut-o. Nu să te fi dus, că nu ești în 
stare. Am văzut. Dar să iei parte cu inima... Altceva mai știi decit 
să faci glume ? 

— Nu sint înotător bun, răspunse încet Vladimir, parcă pătruns 
de dojană. Tu de ce nu te-ai dus? 

— Mă scutură frigurile. 

Vladimir nu mai răspunse, dar părea că nu crede. Tăcu o vreme, 
apoi zise cu părere de rău: 

— Ce să fac? Nu toţi oamenii sînt la fel... Îl privi pe Vasile care 
părea supărat. Vasile, să nu fi necăjit pe mine, nu fac nimic cu rea 
voință şi drept să spun mi-era frică. 

— Hai, taci din gură! îi răspunse Vasile, îmblinzit de părerea 
de rău din cuvintele acestuia. Nu te învinuiesc ! 

— Naiba s-o ia de treabă, ma: spuse Vladimir, am o fire păcă- 
toasă. 

Înteşi focul și rămase tăcut, plin de remuşcări, cu ochii pironiți 
în jarul strălucitor. 


Maria ss duszse la colibă și înmărmuri la intrare. Mişa, ridicat în 
capul oaselor,vorbea singur. O rază de lună pătrundea în colibă și 
faţa lui era palidă și trasă. Zimbea şi biiguia ceva neinţeles pentru 
Maria. Apoi glasul lu; se auzi deslușit. Era cu capul plecat și n-o 
văzu pe Maria. 

— Măi miutitelule, ce e cu tine? spunea Mișa. Ai venit să-mi ți 
de urit? Vrei să dormi cu mine? Sărăcuţule, ești gol și te-o fi pă- 
runs umezeala. De ce ţi se zbate aşa gușa ? Ţi-e frică ? Nu te teme. 
Și ochii și s-au bulbucat de groază. Nu-ţi fie teamă, drăguyule, că 
nu-ți fac mici un rău ! Eşti atit de mic! Stai să te mingii. Ai plecat? 
La revedere, brotăcelule, și să mai vii să mă vezi, că mi-e urit 
singur. 

Maria se apropie cu ochii în lacrimi : 

— Mişa, băieţelule, ce e cu tine ? 

— Un brotăcel, Mario, a venit la mine. Era atit de drăguţ și mic 
cît un bondar. A stat aici pe pătură și mă privea cu ochii lui ca două 
icre negre. Căsca gura de parcă vorbea cu mine... 

Maria îi puse mina pe frunte cuprinsă de ingrijorare. 

— Eşti bolnav, Mișa ? Ie doare ceva? 


202 


— Nu mă doare nimic, răspunse el, lungindu-se din nou în pa- 
tul care foșni. Încă nu s-a făcut dimineaţă ? 

— Ai vrea să se facă dimineaţă? 

— Cum s-o face dimineaţă am să caut prin stuf brotăcei. Poate 
că îl găsesc pe ăsta cu care m-am împrietenit. 

— A fost aici un brotăcel, Mişa ? întrebă Maria, în timp ce căta 
in cutia cu medicamente. 

— Nu ţi-am spus? A stat de vorbă cu mine. 

— Și ce spunea ? 

— Spunea... Nu, n-a vorbit. Căsca doar gura. O guriță mică. 
— Cască și tu gura, Mișa. Ia bulinul ăsta! 

viri in gură medicamentul și-i dădu bidonul să bea. 

— Ce bine, spuse el, mi-era sete... Dar mie mi se părea că-l aud 
vorbind... Ba nu, chiar vorbea... Spunea... 

Maria nu mai află restul cuvintelor. Copilul adormise. 

— Mişa, șopti ea prâdă unei mari disperări, fă-te bine, Misșa, 
drăguţule ! Dacă te-mbolnăveşti acum, ce-o să ne facem noi? 

Plîngea. Ce-o fi acasă ? Ce-o zice tatăl ei? Îl vedea suferind 
și se topi de mihnire. N-ar fi vrut să-l șue niciodată îndurerat. 
Si mama ? Ce-are să-i faca ? Desigur are s-o bată ca întotdeauna. 
Doamne, de ce nu vin mai repede să-i salveze ? Unde i-o fi dus plau- 
rul de nu-i găsește nimeni? 

Puse din nou mina pe fruntea lui Mișa. Nu părea să aibă febră 
mare. Dacă i-ar lua temperatura? Avea totul cu dinsa. Prevăză- 
toare, adusese de-acasă o adevărată farmacie. Și alcool, și vată, și pan- 
sament, și felurite medicamente. Se ridică. Dar nu, mai bine să-l lase 
să doarmă. Piramidonul are să-i facă bine, să-i scadă temperatura. 
Îl privi pe Andrei. Dormea sănătos, fără griji. Poate că se credea 
acasă. 

Băieţii vorbeau, lungiţi lingă foc. 

— Cred că acum vom avea vești, spuse Vasile. Luca are să 
aprindă stuful. Ceilaiţi s-au blegit. Nu ştiu ce-i cu dinșii. 

— Ce voiai să facă dacă n-au avut ce să aprindă ? răspunse Vla- 
dimir. 

— Trebuia să se gindească la ceva. 

— Oare numai: asta să fie cauza ? întrebă Vladimir, care parcă 
se scuturase de nepăsarea lui obișnuită. 

Vasile nu răspunse. Inima i se strinse. 

Și deodată, acolo pe grindul blestemat, răsări un foc care aprinse 
bucuria în inimile lor. EI se roti, parcă deasupra capului, ca un semnal 
pentru tren, apoi pieri. 

— Mano! strigă Vasile, zvicnind în picioare. 

— Mano, vino repede! ţipă și Vladimir. 

Fata, care văzuse şi ea focul, alergă. Al doilea semnal nu întirzie 
să apară. 

— Al doilea, strigară cu toţii. 

Copii erau în culmea fericirii și așteptau înfriguraţi pe al treilea, 
ca să le vină inima la loc. 

— Ura! al treilea, strigă Vasile. 

— Valabil, spuse Vladimir. Trăiască Luca ! 

Focul se roti iar ca un felinar mînuit de un ceferist, și copiii înce- 
pură să danseze dezordonat și aprig. 

— În sfîrșit, spuse Maria. Bravo, Luca! 

Deodată se roti al patrulea semnal, aidoma cu celelalte. Copiii se 
priviră înmărmuriţi. Ce vrea să însemne asta ? Așteptară, dar altul 
nu se mai ivi. O teamă neînţeleasă cobori în sufletele lor. Al patru- 
lea semnal vrea să însemne ceva deosebit? Ce: Nu pricepeau. Nu 
cumva e vreo primejdie ? 

— Fusese vorba de cite un semnal de fiecare, spuse Maria tulbu- 
rată. Ce-i de făcut ? Ce să facem ? se frăminta ea tulburată cu mil- 
nile pe obrajii care-i ardeau. Au nevoie de ajutoare. Mai cheamă pe 
cineva, al patrulea. 

— Da, asta e, spuse Vasile ridicindu-se. Mă duc. Cine știe ce-o 
f1 acolo? 

Începu să se dezbrace. 

Maria nu mai avu timp să-i spună ceva pentru că se auzi glasul 


lu Vladimir : 

— Vasile, stai, am să mă duc eu! Tu nu poţi să te viri în apă. 
Avea un aer hotărit și chipul îi era cu totul altul. Își scoase haina. 
Am să-l iau şi pe Vova, ca să nu-mi fie urit. Vova, strigă el. 

Începură cu toţii să-l strige, dar cîinele nu-și arătă nasul. Dar 
mai înainte de a se speria, Maria, luminată, spuse : 

— Să știți că al patrulea semnal e pentru Vova. Era veselă. 

— Cu siguranţă, spuse bucuros Vasile, a plecat şi el. 

— A scincit, vrind să se ia după Nicolae. Apoi la fel cind a 
plecat Grigore. 

— S-o fi luat după Luca? 

— Nu l-am văzut atunci. A plecat înaintea lui, zise Vasile. 

— Valabil ! rosti plin de admiraţie Vladimir. Grozav cîine ! Ce 
s-ar bucura acum Mișa să afle! Ce face Mișa? 

— Acum doarme. Are febră. l-am dat un medicament. Aiura.. 
Băieții or fi plecat încoace ? 

Coborise parcă peste întreaga deltă cea mai mare fericire. O mină 
bună și blindă le mingiia sufletele. Copiilor le rideau ochii și vor- 
beau mai repede ca de obicei, cu mai multă însuflețire. O căldură 
odihnitoare li se așezase în inimi. Mureau de curiozitate să afle ce se 
intîmplase acolo, pe grindul pe care-l numiseră blestemat. Erau orele 
patru. Curind se vor ivi și zorii, şi o dată cu ei vor veni și COpiil aici, 
ca zorii cei mai de preţ. 

Poate că azi se va termina şi cu suferinţele lor. Acum, pe lumină, 
îi vor găsi de bună seamă. Cu siguranţă că-i caută toată Sulina. Bie- 
ţii părinți! Cît or fi suferit! Cît or fi alergat! Cine ştie de cită 
vreme îi caută răscolind stuful, apele, nemîncaţi, nedormiți. Poate 
că-i caută cu ghionderele să le culeagă trupurile înecate... 

Și-abia în clipele astea își amintiră că nici ei nu dormiseră ca 
lumea, iar de mincat asemenea. De cînd? Nu mai ştiau. Le era 
o foame, care acum se făcu simțită cu putere, pentru că erau fericiți. 
Vladimir spuse primul : 

— Am chiorit. Mi-e foame de nu vă văd. Sînt gol ca o fîntină 
secată. 

— Și mie mi-e foame, zise Vasile. Avem ceva, Mario? 

— Slănină. 

— O, se văită Vladimir. 

— Ce s-a-ntimplat? se sperie Maria. 

— De poftă m-am văitat. 

— Şi cîrnaşi, adăugă fata, rizind. 

— Au! ţipă Vasile. 

— “Tot de poftă ? întrebă Maria. 

— Nu, de durere. 

— Ce durere ?! se alarmă dinsa. 

-—— Durere de foame. 

Începură să ridă. Oare de cîtă vreme nu mai riseseră ? 

— Mai aveţi puţină răbdare, le zise Maria, după ce isprăvi și ea 
de ris. Cind vor veni ceilalți, facem o masă strașnică. Poate că și 
pescuim. 

— Oho, spuse Vladimir, care se ţinea de burtă, vom pescui. Cite 
zece crapi de fiecare. 

— Douăzeci, îi ţinu 1sonul Vasile. 

— St! făcu Maria, mai încet, să nu-l treziți pe Misa. Mă duc 
să văd ce mai face. 

Mișa nu mai avea febră. Respira liniștit. Maria reveni la băieţii 
care, plini de elan, răsturnau în flăcări brazdele mari de stuf. Vil- 
toarea era uriașă. 

Și deodată se auzi un pocnet de pistol. Apoi iară citeva. Își arun- 
cară ochii spre locul de unde se auzeau impușcăturile și deslușiră 
atunci un zgomot de motor. Undeva, pe luciul apei, gonea o șalupă. 
Începură să urle de bucurie. 

— Valabil ! răcni Vladimir. 8 + 6 + 5 X 6, se pomeni el stri- 
gînd în alfabet cifrat. Dar mai mult decît atît nu învățase. 

— Altă șalupă, pupă Maria. 

— Vine salvarea ! sărea in sus Vasile. 

— Păcat că ne-au găsit așa de repede, spuse Vladimir. Era gro- 
zav. Ca Robinson Crusoe. 

Începură un dans nebunesc în jurul focului, dar Maria de emoție 
abia se mai putea ține pe picioare. 

Prima șalupă se izbi de plaur. 

— Tovarășe profesor ! 'Tovarășe locotenent ! strigară înnebuniţi 
Copiii. 

Apăruse și Andrei, împreună cu Mişa, mărind hărmălaia. 

Profesorul Achiţei sări pe plaur, în timp ce locotenentul trase 
către cer trei rachete roșii. 

— Ura! strigară copiii, crezind că îi salută pe ei. 

Din șalupa cealaltă ţișniră alte rachete. De undeva se înălțară 
altele. Cerul se îmbrăcă în scîntei care coborau în ape ca nişte fulgi 
roşii de păpădie. Parcă era o serbare pe lacul se strălucea în lumi- 
nile de foc pînă departe. 

Cobori și Mărina. | 

— Unde sînt ceilalți ? întrebă îngrijorat profesorul Achiţei. 

— Sintem cu toții, sosesc şi ei, îl linişti Maria. Iată-i!! Și-i arătă 
pe cei trei băieţi care se vedeau mai departe cum înotau, însoțiți de 
Vova. Țipau, dar nu se înțelegea ce spuneau. 

Cind Nicolae, Grigore și Luca ajunseră mai aproape, se deslușiră 
strigătele lor răgușite și groase : 

— "Tovarășe locotenent, tovarășe locotenent, veniţi repede cu noi. 
Repede ! O descoperire senzaţională. Repede, cu șalupa. 

Urcară în șalupă, impreună cu locotenentul, și goniră înapoi, fără 
să mai răspundă la întrebările celor de pe plaur care se holbau nești- 
ind ce se întimplă. 

— Despre ce e vorba ? întrebă profesorul. Ce se întimplă acolo ? 

— Nu ştim nimic. 

Dar copiii începură să povestească grăbit peripeţiile de pină 
atunci. Numai că toate acestea păreau niște nimicuri pe lingă cele 
ce, desigur, se petreceau pe grindul blestemat, spuneau copii sfre- 
delind depărtările în care se pierdea șalupa care gonea, zbura, se 
sălta pe deasupra apei, împroșcînd în lături valuri scînteietoare. 

De plaur se apropiară și celelalte șalupe. Și curind se văzură mai 
departe bărcile pescarilor. Copiii înțepeniră cu ochii țintiți spre ele. 
Acolo se aflau părinții lor. Le bătea inima ca un ciocan. 

O flotă 
străbate delta 


Nu ar fi lipsit de interes pentru cititorii noștri să 
cunoască peripeţiile flotei plecate din Sulina în căutarea navigatorilor 
dispăruţi. Se cuvine deci să arătăm că locotenentul Mărina, însărci- 
nat să caute copiii, a pus să se desfășoare, după un bine chibzuit plan 
cu adevărat militar, ofensiva unei întregi flote în deltă, ținînd seama 
de preţioasele informaţii descoperite în beciul copiilor, 

Cînd vorbim de flotă și plan militar, ne vin în minte, fără să 
vrem, navele de război cu care imperialiştii ameninţă să șteargă de 
pe faţa pămîntului popoarele care luptă pentru libertatea lor. Dar 
aci e vorba de o flotă pașnică, pornită să servească omul și nu să-l 
nimicească, așa cum totul în țara noastră e pus în slujba omului. Ar 
fi de prisos să mai adaug, de pildă (mai ales că cititorii cunosc prea 
bine chestiunea), că această preocupare pentru oameni nu se întil- 
neşte decit în țările socialiste. 

Dar o întreagă flotă — cum arătam mai sus — de barcaze, șalupe 
și bărci, care să cerceteze după un plan amănunţit delta, ar părea de 
neînțeles dacă n-am avea în vedere regiunea cu totul neobișnuită în 
care se petrece întreaga noastră acțiune. 

Pentru ca cititorii să priceapă mai lesne de ce a fost nevoie de o 
atit de mare desfăşurare de forțe navale, e de mare folos ca, în 
cîteva cuvinte, să-i punem la curent cu geografia locului. Căci fără 
cunoașterea acestei regiuni, pe care scriitorii au numit-o „impără- 
ţia apelor“, nu poate fi înțeles planul de bătaie întocmit de loco- 
tenent. 

Închipuiţi-vă, așadar, o întindere de pămint, cu o suprafaţă de 
5 000 de kilometri pătraţi acoperită cu lacuri, girle, bălți, canale, 
japşe, smârcuri, mocirle, păduri, zăvoaie de sălcii și cringuri de 
stuf aruncate într-o mare neorînduială și sălbatică risipă, în car 
omul se poate cu ușurință rătăci. Printre toate acestea se ivesc pe ici, 
pe colo grindurile, acele petice de pămint ca nişte ostroave. unele 

mai întinse, altele mai puţin, pe care ochiul obosit de atita apă se 
poate odihni din vreme în vreme, dar care nu înseamnă mare lucru 


față de belșugul lacurilor şi la care acum se adăuga revărsarea bo- 
gată semănată de cerul doldora. 


Cele descrise mai sus sînt cuprinse între braţele Dunării, trei la 
număr, Care își incep viaţa pe lingă Tulcea : brațul de miazăzi pe 
nume Chilia și cel de miazănoapte cu numele Sf. Gheorghe. Acestea 
par marginile unei guri căscate de șarpe uriaș, închizind înăuntrul 
lor singuratica împărăție de ape şi stuf de care am vorbit, foarte în- 
semnată pentru avuţia ce-o cuprinde : stuf, pește, animale. 

Între cele două braţe pomenite se lungește din gîtlejul balaurului, 
ca o limbă, braţul Sulina ce taie în jumătate regiunea, ca să ajungă 
la Sulina, orășelul unde şi-a început cursul istorisirea de faţă. Astfel 
că Dunărea, ca să se verse în mare, foloseşte aceste trei braţe, îm- 
pinginlu-şi pe ele apele domoale şi tulburi în cazanul uriaș al Mării 
Negre. 

Citeva sate, presărate zgircit pe ambele laturi ale braţelor, 
adăpostesc pe locuitorii deltei care, cu drept cuvint, sint pescari, 
pentru că bogăţia de peşte ce se zbate sub păturile grele de apă îi fac 
pe localnici să se imdeletnicească cu pescuitul. 

Aceasta e delta. Sintem încredinţaţi că cititorii au putut să-și dea 
seama chiar din aceste puţine cuvinte cum se înfăţişează ținutul 
unde se desfășoară povestirea din cartea noastră, iar cunoştinţele pe 
care le au şi imaginaţia cu care sînt înzestrați pot întregi tabloul. 

Este de la sine înţeles că într-un ţinut ca acesta nu se poate umbla 
decit cu un vas de navigaţie. Și uneori, cum s-a întîmplat cu copiii 
noştri. un plaur, ca o plută acoperită de grădini înflorite, să te 
poarte bătut de vint unde n-ai avea poftă să ajungi şi să rămii pier- 
dut o vreme între cer şi apă ca un Robinson Crusoe mai norocos. O 
flotă care să navigheze în front, pentru a cuprinde toate lacurile 
dintre cele două braţe, Sulina și Sf. Gheorghe, avea deci rostul ei. 
Nu scăpa nimic necercetat în drumul pe care-l făcea, și oamenii 

puteau fi siguri că vor găsi niscai urme care să-i îndrepte spre locul 
naufragiului. Asta numai în cazul cînd copiii nu-și vor fi schimbat 
ruta. În ce scop să se abată de la hotărîrea înscrisă în jurnalul de 
bord ? Profesorul Achiţei, care avea experienţă, spunea că, in gene- 
ral, copiii se pot abate lesne de la strașnice hotăriri, căci firea lor e 
foarte nestatornică uneori. Și cred că nu greșea. Aș putea să vă amin- 
tesc, de pildă, de cite ori dumneavoastră, cititorii, aţi trecut cu gfin- 
dul de la o meserie la alta, fără nici o jenă. Ieri aţi vrut să deveniți 
aviatori, pentru ca a doua zi să doriţi să ajungeţi ingineri, apoi oţe- 
lari și aşa mai departe. În materie de profesiune, copiii din cartea 
noastră nu erau mai cu moţ. lacă, de pildă, Mișa. El a vrut cîndva 
să se facă pescar. La inceputul povestirii noastre rămăsese că va 
deveni căpitan de vapor. Dar după peripeţiile din deltă, Mișa era 
hotărit să se facă milițian, ca să poată salva copiii pierduţi pe 
undeva. Poate îmi veți spune că Mișa e mai mititel şi deci îl bate 
vintul mai uşor. Bine, să-l luăm de exemplu pe Nicolae. Nu-mi aduc 
aminte ca Nicolae să-și fi spus vreo dorinţă cu privire la viitorul 
său, deși îl cunosc de mulţi ani. El părea să aibă o poftă strașnică, 
dar nemărturisită, de a fi căpitan de pirați. Dar pentru că meseriile 
adevărate sint numai cele care aduc folos omenirii, nici noi și nici eh 
nu vom lua în consideraţie frumoasa lui dorință de a deveni tilhar 
de mare. Nicolae visa acum să navigheze ca om de ştiinţă, pentru a 
cerceta ţinuturile îndepărtate, și încă nu destul cunoscute, ale Africii. 
Dar tot atît de ușor se gîndea să exploreze Antarctica. Grigore, care 
era sigur că se va face constructor de vapoare, pentru că izbutise să 
construiască o roabă, în ultima vreme îl îmboldea gindul să se facă 
atomist. Pune-n ciur și alege ! Ce să mai spun de Vladimir ! El, după 
ce trecuse prin Citeva pașnice și nevinovate meserii care i se potri- 
veau de minune, acum credea că va zburda cu racheta în Lună. (Dar 
eu pun capul jos că nu va fi în stare de o astfel de îndrăzneală, deși, 
drept să vă spun, chiar firea lui mai temătoare se poate schimba.) 
Vom trece mai departe. 

Plecind din Sulina, copiii navigară o vreme prin lacurile de pe 
malul drept al braţului Sulina, ţinind, cu voia sau fără voia lor, dru- 
mul spre sud cu o înclinare de douăzeci de grade spre vest, cum 
s-ar exprima marinarii. Cirma întocmită de Grigore le-a fost de 
mare ajutor, căci vintul care se stirnise (vela nu prea se lăsa mane- 
vrată, cu toate duioasele rugăminţi ale Mariei) îi împingea mai 
mult in linie dreaptă spre sud. Dar băieții călătoreau ţinind cu dir- 
zenie să ajungă la Caraorman. Vechiul lor vis. 

Grindul acesta avea de ce să stea în atenţia lor. Cel puţin Nicolae 
şi cu Grigore îl cunoșteau ; ceilalți auziseră despre el. Pe grindul po- 
menit se ridica o pădure cu totul ciudată pentru locurile în care se 
afla. Adică o pădure tropicală, cu liane, cu dune de nisip, cu faună 
şi floră obişnuite numai în țările calde. Marele meșter al lumii, 
Natura, făcuse poate o greșeală întocmind în ţara noastră două 
păduri tropicale (căci spre nord se mai afla una) în delta plină de 
miracole, și copiii credeau că Natura s-a abătut de la reguli pentru 
muiţumirea oamenilor. Lucrul nu ar fi de mirare. De multe ori pă- 
rințiI greşesc, vreau să spun se prelac că au greșit, numai pentru a 
produce plăcere copiilor, şi abia tirziu, cind copilul ajunge om în 
toată firea, îşi armnintește cu drag de abaterile acestea ale părinţilor și 
le repetă și el copiilor săi. Va să zică inspre această minunată gre- 
șeală a Naturii se îndreptau copiii, dar popasul făcut pe limba aceea 
de pămînt, acoperită cu zmocuri de flori, care le luaseră ochii, și 
“mai apoi întimplarea pe care o cunoaşteţi, pusese capăt arzătoarei 
lor dorinţe, aruncindu-i într-o aventură pe care nici n-o visau, dar 
care, pentru înflăcărarea copiilor, nu era de fel de lepădat. Căci cine 
n-ar dori să trăiască o aventură plină de fiori care să-l scoată dintr-o 
bleagă lincezeală în care se cufundă ca într-o mocirlă de masiun ? 
Nici dumneavoastră, cititorii, oricît de nevinovată și pașnică v-ar Îi 
firea, nu v-aţi da în lături de la asemenea întimplări. De mine nu 
mai vorbesc, așa că nu trebuie să ne ascundem după deget. 

Dar vedeţi, aventura asta încărcată de atracții amenința să du- 
reze, ceea ce tot ar fi fost plăcut, dar rupţi de lumea din afară, fără 

putinţa de a da de veste părinţilor, copiii erau stăpîniţi de neliniște. 
cu gindul la jalea pe care o stirniseră acasă. 

În Sulina nu exista om care să nu-și spună, strîns în cleștii îngrijo-- 
rării, că increderea prea mare în înţelepciunea copiilor îi făcuse să în- 
tirzie acţiunea de saivare. Și își blestemau zilele că nu porniseră în: 
căutarea lor mai degrabă. Dumitru, care acum se afla în fruntea: 
bărcilur cu pescari, nu scotea o vorbă, dar numai inima. lui ştia cit: 
se certa pentru întârziere. Dacă nu-i mai găsesc în viaţă ? Sau dacă. 
ii vor găsi bolnavi, cuprinși de febră, leșinați de foame, răniți? 

Şi astfel flota înainta, şi oamenii cercetau grindurile și stuful în-- 
tilnite palmă cu palmă. Prevăzător, Mărina trimisese un barcaz pe: 
braţul Sf. Gheorghe, căci nu ar fi fost de vise rele ca, furaţi de do-. 
rul navigaţiei, copiii să ajungă la Tulcea. Achiţei, cunoscind cît de: 
infocaţi erau copiii, putea să jure că s-au dus să viziteze mormintele: 
celor trei partizani uciși de fasciști, morminte ce se află în cimitirul. 
din "Tulcea. Sau poate să facă o vizită fratelui Mariei, pescar în: 
Mahmudia, sat aflat pe braţul Sf. Gheorghe, cale de șaptezeci de ki-. 
lometri. De ce? Am să vă spun, căci pe fratele Mariei întumplător 
1] cunosc. El este ocrotitorul tuturor vieţuitoarelor din deltă. Vorbesc. 
de cele demne de dragostea noastră. Pescarul acesta, pe numele său: 
Petre, m-a dus acum cîţiva ani să vizitez satul pelicanilor, cum spun: 
oamenii deltei, și m-am desfătat privind de aproape obiceiul acestor: 
blinde și uriașe păsări de apă. 

Petre este un mare îndrăgostit de vietăţile deltei. Cind spre iarnă: 
rămîne stingher cîte un pui de pasăre din pricină că n-a putut să-șr 
ia zborul cu cirdul, Petre îl scoate din impas, cocolindu-l în casă, la: 
căldură, și primăvara îi dă drumul să se amestece cu suratele lui. Așa: 
s-a făcut că într-o iarnă avea la el acasă o adevărată grădină zoo- 
logică : un stîrc roșu și o egretă, prea mici pentru zbor, un pelicam 
beteag, un boboc de rață sălbatică, cu aripa frîntă, și o cioară cenu-- 
şie îmblinzită, care-l striga pe nume: „Petre!“ cu un glas peltic. 

În vara în care pescarul m-a dus la cuiburile pelicanilor, mi-a 
"povestit legenda lor, căci fiecare pescar ştie o poveste despre anima- 
lele deltei, şi drept să vă spun că am rămas încîntat. De aceea am 
AStorisit-o și eu in cartea mea „Poveşti Dunărene“, pentru că legenda 
:merita să fie cunoscută. Dar Petre este stăpînul unei întregi tolbe 
fermecate cu povești, care nu se mai golește, și Achiţei știa bine 
acest lucru. Dacă Maria le-ar fi spus copiilor despre fratele său, 
descrundu-i insușirile despre care am pomenit, eu însumi aș fi pus 
;mina in foc că ne-am fi trezit cu copiii la Mahmudia, și toată hotă- 
rirea lor nestrămutată de a ajunge la Caraorman s-ar fi topit, mai 
«degrabă decit o bucăţică de zahăr pusă în ceașca cu ceai. Şi, binein- 
“țeles, ei n-ar mai fi avut prilejul minunat să tremure de frică pe 
plaurul care o luase razna, ca un cirlan zănatic pe cîmpie. 


Flota înainta. Șalupa care-i ducea pe Mărina și Achiţei despica 
apa, alunecînd înaintea celorlalte ambarcaţiuni. Un grind întilnit 
îi făcu să acosteze. Era tocmai grindul pe care debarcaseră copil, și 
Mărina află citeva urme, dar ele puteau fi foarte bine și urmele altor 
„oameni. ]Deodată lui Mărina îi atrase luarea-aminte un ciot de lemn 
zare ieşea din apă, lingă mal. Nu prea îşi avea rostul acolo, și Mărina 
spuse milițianului din șalupă să se apropie și să cerceteze ciotul. Na- 
-vigaseră pină acum mai bine de cincisprezece kilometri, fără să gă- 
-sească nimic, și Mărina se gindi că n-ar trebui să treacă ceva cu ve- 
„derea, oricît de neinsemnat ar fi. Miliţianul se plecă peste bordul şa- 
lupei și zgilții virful de lemn. Era bine înțepenit. 

— Pare a fi o prăjină înfiptă în mil, spuse el. 

— O prăjină zici ? întrebă locotenentul cu viorciune. 

Semnaliză cu lanterna. O barcă se Apropie. Cei doi pescari, care 
se aflau în ea, se dezbrăcară și, punindu-și măștile pe care locotenen- 
dul le avea în șalupă, se lăsară la fund. (Erau măști de pescuit sub 
apă.) După citeva momente, reveniră la suprafaţă. 

— E barca copiilor, spuseră pescarii. Ăsta-a catargul. 

— Aţi căutat și în jurul ei? 

— Am căutat. Nu se simte decit milul bine așezat. Barca s-a scu-— 
fundat fără copii. 

„Nici nu se putea altfel, pentru că dacă s-ar fi scufundat cu ei, ar 
fi știut să se salveze cu ușurință“, gîndea Achiţei. 

Mărina cercetă cu atenţie malurile grindului și, așa cum se aştepta, 
găsi intr-o margine urmele bine cunoscute de oamenii deltei, semnele 
plaurului ce se desprinsese de grind. 

— Tovarăşe Achiţei, zimbi el, alungindu-și gîndurile negre, copiii 
se află pe un plaur, și cine știe unde i-o fi dus vintul! Nu-i așa ? 
se întoarse el către pescari, aşteptind întărirea celor spuse de dinsul. 

— Nu mai încape nici o îndoială, răspunseră oamenii însuflețiți. 
de o nespusă bucurie. 

Şi ei plecară cu barca să-și ia locul în front. Lopătară mai întii 
către luntrea cea mai apropiată de ei şi povestiră celorlalți ce-au des- 
coperit. Astfel] vestea se lungi. 

Se revărsa lumina în sufletele tuturor. Învioraţi, veseli, visleau cu 
putere în căutarea plaurului buclucaș. Lui Dumitru îi reveni încre-- 
derea în copii, care de alvfel nu-l părăsise (numai că îi fusese teamă)- 

— Ehei, ce adăpost bun și-au intocmit copiii pe plaur! spuse el 
insoţitorilor. 

— Oho ! răspunse clipind din ochii lui veseli Vartolomei, care se: 
afla în luntrea lui Dumitru. Ca o cabană de la mare, cu două odăi 
şi un coteţ pentru Vova. lar de mâncat, slavă domnului, belșug de 
peşte să-l prinzi cu mina, pe alese. Într-un culcuş ca cel meșterit de: 
ei — boscorodea mai departe Variolomei, în timp ce vislea — poți 
dormi două zile în șir, lipsit de griji ca un şobolan la adăpost, cu: 
mincarea alături. Și plaurul te duce ușurel, fără să te zdruncine, ca un: 
automobil care gonește pe o șosea asfaltată cu catifea. 

Pescarii rideau cu poftă de vorbăraia nepotrolită a lui Vartolomei, 
fericiți, avînd siguranța Că-i vor găsi cît de curind pe copii sănătoşi 
și încărcaţi de voie bună. 

Opriră în dreptul unei întinderi de stuf care se zbuciuma aprig, de 
parcă se strecura cineva printre trestiile dese. Nu bătea vintul, iar 
stuful se mișca de jos, de la pămînt. 

— Uite, dracu, spuse Dumitru, încredinţat fiind că cei pe care îi 
căutau se furișau printre plante spre a nu fi văzuţi, uite împielițaţii, 
le mai arde de joacă ! Ce le pasă lor de suferința noastră ! Nicolae, 
Grigore, Mișa ! strigă dinsul, dar nimeni nu răspunse. 

Dumitru şi cu Vartolomei puseră piciorul pe pământ și își făcură 
loc prin stuful des. Celălalt pescar, rămas în luntre, ridică în virful 
lopeţii un ștergar alb ca să-i vestească pe ceilalți. 

— Nicolae ! strigă din nou brigadierul, răscolind stuful care 
începu iar să frăminte pe undeva, clrept răspuns. 

Dar altceva nu se auzea. 

Înfuriat, Dumitru începu să-i strige pe toți la rînd, in timp ce 
goneau prin desimea stufului biciuiți, zgiriați de frunzele zimțate. 

— Am să-ţi rup urechile, Nicolae! gifiia Dumitru, urmat de 
Vartolomei. Acum să ieși la iveală, alsfel am să-ţi trag o bătaie soră 
cu moartea ! Apoi porni să vorbească mai blind: Mişa, băiețelule, 
fu tu mai de îmţeles! Hai, vino încoace, s-a isprăvit cu joaca! lar 
tu, Nicolae, poţi să rămii aici cu rațele, că eu acasă nu te mai 
primesc... 

Găsiră o cărare și incepură să alerge de-a binelea într-acolo de 
unde se desluşea venind scrişnetul stufului. Curind ajunseră la capă- 
tul celălalt. Tocmai auziseră plescăind apa și cum mai multe corpuri 
se aruncaseră în ghiol. Rămaseră cu ochii holbaţi și, cu tot necazul, 
pufniră în ris amindoi: era o mistreață cu purcei; înotau de zor, 
fugind de acești vinători ciudați, care-i strigau pe nume, în loc să-și 
descarce armele cum prea bine ştia bătrina scroafă. 

Se intoarseră in luntre unde găsiră și alte bărci venite după sem- 
nul înălțat. Dar nimeni nu mai rise de întîmplare. Și porniră mai 
departe. 

Noaptea învăluia apele în haine de întuneric. Doar luna le mai 
arăta calea, dar și ea uneori își acoperea obrazul cu cîte un șorţ 
negru de nori răzleţi, şi pescarii lopătau tăcuţi, cuprinși de umbre. 

ŞI iarăşi incepură cugetele grele să-i strivească. 

Dar după cum știți cu toţii, copiii se aflau bine sănătoși şi teferi, 
și altceva nu-şi mai doreau decit să-i vadă și părinții la fel de în- 
tregi cum se găseau. Cit priveşte pe Mişa era zdravăn ca un morun 
(ca un morun în mare). Maria se speriase de pomană. Mișa nu aiura, 
ci vorbea foarte cinstit cu brotăcelul care se rătăcise pe pătura lui. 
Nu avea dreptate? Adică de ce să poţi vorbi cu Vova, și cu un 
brotăcel nu ? Singurul lucru mai încurcat aici era că lui Mișa i se 
părea că brotăcelul îi răspunde. Dar poate că era un brotăcel năzdră- 
van. Mai știi ? Noi însă sintem încredinţaţi că brotăcelul era o biată 
ființă necuvîntătoare, fără acest dar al vorbirii, hărăzit doar oame- 
nilor. Numai că Mişa era buimăcit de somn şi, cind a dat cu ochii 
de broscuţa aceea, vorbea încă sub stăpinirea somnului. Asta se în- 
timplă oricui pină să se trezească de-a binelea. Aș putea să vă poves- 
tesc o întimplare mai anapoda și mai cu haz decit aceasta, în care 
eroul fusese Nicolae, dar nu vreau să pierdem timpul. 

Aşadar, totul era în regulă cu Mişa, dar ar fi fost mai nimerit 
dacă în colibă s-ar fi aflat un telefon la capătul patului. 

— Alo, mamă, aici Nicolae, nu venim astă-seară acasă, pentru 
că am rămas de căruţă. Irimite te rog trăsura să ne ia... 

Dar de vreme ce telefonul nu se poate instala pe orice plaur, la 
îndemina mistreţilor, nu mai e nimic de făcut. De aceea să lăsăm 
LOate astea și să vedem ce e cu flota. 

Ciţiva pescari -rămaseră să facă pe scafandri și să dea la 1veală 
corabia „Vijeliosul“. Ceilalţi, după cum știm, au pornit mai departe, 
pină cînd au descoperit flăcările care fluturau în depărtare. Șalupa 
se îndreptă într-acolo cu.cea mai mare viteză, vestind, cu citeva 
focuri de revolver, întregii flote răspîndită în deltă că misiunea sal- 
vatorilor s-a încheiat cu bine. 

Şi cei doi oameni, Mărina și Achiţei, se bucurară din toată inima 
că naufragiaţii înviaseră din morţi. 

Comoara piraţilor 


Nicolae rămăsese lungit, lipsit de cunoștință, la 
marginea ostrovului, așa cum căzuse pe cînd încerca să fugă. 

Aşa îl zări Grigore, care se apropia de mal, dar în întunericul care 
domnea el nu-și dădu seama imediat că e vorba de Nicolae. Grigore 
rămase mai departe de ostrov, călcînd apa, încercînd să desluşească 
prin beznă despre ce e vorba. Pînă la urmă hotări că nu poate fi 
acolo altcineva decit prietenul său. Şi numai grija că Nicolae are 
nevoie de ajutor îi dădu curaj să se apropie. Astfel, înfringindu-și 
teama Care pusese stăpînire pe dînsul, se apropie de insulă. Cind îl 
recunoscu, urcă pe mal şi-l trezi din leșin, zguduindu-l. 

În citeva cuvinte Nicolae îi povesti lui Grigore întîmplările în- 
grozitoare pe care le trăise. Grigore fu de părere că nu mai e de stat 
acolo şi că trebuiau să plece numaidecît. Dar Nicolae mărturisi că îi 
e cu neputinţă să înoate. Se simţea încă foarte slab. Cucuiul din 
creştet ardea, și Grigore își udă batista și-i puse o oblojeală, îndem- 
nindu-l pe Nicolae să stea lungit. 

Ce era de făcut? Nici focul măcar nu-l puteau aprinde, căci pe 
grind nu se afla decît iarbă și aceea udă. De cealaltă parte a grindu- 
lui, mai departe, în ape, se vedea un pilc de stuf. Grigore ar fi îno- 
tat până acolo să aducă un braţ, căci prietenii lor se vor alarma dacă 
nu i se dă de veste. Ceva neînțeles însă îl reținea. Și totuși trebuia 
să se ducă... 

Deodată auziră clipocitul apei și, mai înainte de a li se face frică, 
îl zăriră pe Vova care lipăia spre grind. O mare bucurie îi cuprinse. 
Nicolae se ridică în picioare. Se simțeau amîndoi mai tari, mai pu- 
ternici, și alergară să-și primească, așa cum se cuvine, prietenul cre- 
dincios. 

Dragostea acestei ființe minunate, care le venea în ajutor tocmai 
cînd aveau mai multă nevoie, de parcă ar fi înţeles că băieţii se află 

in cea mai mare primejdie, amenințați de dușmani, îi emoţionă pină 
la lacrimi. Îl luară în braţe și-l mîngiiară ca pe unul dintre cei mai 
buni tovarăși din brigadă. Vova se simţea tot pe atit de fericit: 
sărea, lătra şi gonea în jurul lor, arătindu-și astfel nebuneasca lui 
mulțumire că se afla acolo alături de băieţi. Manifestările lui erau 
atit de omenești, incit puţin mai lipsea, cum zicea Nicolae, ca, sfă- 
rimînd niște zăgazuri tainice și necunoscute, să înceapă să vorbească 
asemenea unui om, dezlegat de farmece. Dar acest lucru nu se întim- 
plă, spre marea dezamăgire a celor doi băieţi. Căci trebuie să spunem 
că pină și Grigore se simțea dator să creadă că e vorba de o vrăji- 
torie la mijloc. Vova însă nu se dădu de trei ori peste cap ca să-și 
recapete înfățișarea omenească, ci, dimpotrivă, după ce se dădu de 
citeva ori peste cap de bucuria revederii, îşi reluă aerul său obişnuit 
de ciine cu alese însușiri, care adulmecă urmele străine aflate pe 
grind. Deveni atit de serios şi de... ciine cu îndeletnicirea aceasta, 
incit copiii începură să-l studieze cu mare atenţie. Şi astfel Vova 
ajunse lingă tutele din dreapta grindului, unde se învirti multă 
vreme cu nasul în pămint. Nu mai încăpea nici o îndoială că lui 
Nicolae nu i se năzărise de fel. Văzuse acolo barca. Vova reveni și 
incepu să-și salte botul în aer. Apoi alergă la malul celălalt şi, cu 
nasul în vînt, mirosi îndelung în direcția în care se afla mănunchiul 
de stuf întunecat cu sulițele poleite de lună. Miriia. 

Cei doi băieţi, care uitaseră că, poate, pe undeva îi pindește duş- 
manul nevăzut, această ființă misterioasă care-l pălise pe Nicolae, 
își dădură seama că vrăjmașul se află ascuns cu barca în dosul stufu- 
lui tăcut-și des. Și frica li se așeză din nou în suflete. Vova reveni 
la dinșii şi le spuse ceva foarte serios. Nicolae înţelese perfect că 
Vova vorbea despre dușmanii ascunși îndărătul stufului. Câinele 
mirosi din nou pămintul din jurul băieţilor și stărui vreme înde- 
lungată pe locul acela. Copiii se plecară, aprinseră un chibrit și în- 
cercară să deslușească ce fel de urme lăsaseră bandiții. Prin unele 
locuri fără iarbă pașii se vedeau limpede întipăriți pe pămintul îm- 

bibat cu apă. Urmele erau proaspete. Pe lingă pașii aceştia apărea 
din cînd în cînd câte o adincitură parcă făcută de un ciomag pe 
care-l purta omul necunoscut. Semnul acesta se vedea tot atît de lă- 
murit și prin locurile cu iarbă, ca și cînd acela se rezema în bită, ca 
un cioban care stă cu pieptul proptit în toiag. Să f:e oare vorba de 
unul din păzitorii vitelor ? Ciobani erau mai mulți, după cum știau 
copiii. Care din ei să fi fost aici ? 

Stăruia o lumină albă ca de zi. Luna își risipea strălucirea pe grind 
ŞI pe ape şi, în această puternică lumină, picăturile de ploaie agăţate 
de iarbă scînteiau ca niște diamante. O clipă apăru din nou prin 
mintea lui Nicolae icoana comorii, lada plină cu nestemate străluci- 
toare, ca boabele acestea de apă aprinse de lună, dar alungă repede 
tulburătoarea încercare. Se lecuise. Zimbi liniștit, privind ca un om 
stăpin pe dânsul care s-a ferit de o ispravă bolnăvicioasă. Da, zim- 
bea cu ochii la diamantele aninate de ierburi, glumind în sinea lui 
pe seama gindurilor sale de odinioară, pe care atunci nu și le putea 
stăpini. 

Dar deodată strigă : 

— Grigore ! Apoi, pradă unei mari și noi tulburări, spuse tremu- 
rat, coborînd glasul : Grigore, nu pîndarul a trecut pe aici. Semnele 
astea nu sînt de bită. 

—- De ce sînt? întrebă Grigore, înfiorat de glasul pe care-l simţea 
încărcat de emoție. 

— E piciorul de lemn al lui Spiru ! 

Grigore amuţi. Fără îndoială că Nicolae avea dreptate. 

-— Avunci ? întrebă Grigore, şi ochii lui albaştri luciră ciudat în 
bătaia lunii. 

— Atunci, zise Nicolae, continuînd străfulgerarea care trecuse 
prin mintea celuilalt, atunci e sigur că aici se află ceva. (Dar nu mai 


pronunță cuvintul care le ședea pe limbă amindurora.) 


219 


Îşi îndreptară privirile spre stuful nemișcat. Într-acolo privea și 
Vova, plimbindu-și botul prin aer. 

— Omul e acolo, șopti Grigore. 

— Acolo e, dădu din cap Nicolae. 

— Și ce facem ? 

De astă dată nu mai putură alunga teama care li se lăsase pe umeri. 
Dacă sint mai mulți şi năvălesc peste dinșii ? Aceia nu s-ar da în 
lături să ucidă. Sau poate așteaptă să plece ei! Oare ce cred piraţii 
văzindu-i acolo ? De bună seamă bănuiesc că băieții au aflat locul 
unde e ascunsă comoara, căci ar fi fost greu să-și închipuie că ei au 
venit aici la joacă în puterea nopţii. Dar atunci primejdia pentru 
copu e mai mare. Piraţii nu vor pierde o comoară din pricina unor 
copii şi vor face orice să intre în stăpinirea ei. Cuvintul comoară 
își făcu iarăşi loc în mintea lor. Dar ce mai așteaptă, de ce nu vin 
impotriva lor ? Sau poate e numai Spiru singur ? O, de Spiru nu le 
e teamă lor ! Un brinci să-i dea și l-au răsturnat. Oare e într-adevăr 
piciorul de lemn al lu: Spiru ? Nu, nu era semn de bită. Numai pi- 
ciorul lui Spiru lasă urme ca astea. Nicolae văzuse întîmplător sem- 
nele în Sulina după o ploaie, pe cind mergea în spatele lu: Spiru. 
„Spiru nu poate fi singur, mai spuneau gîndurile lor, n-ar fi în stare 
să urce malul fără ajutorul cuiva.“ Băieţii își scoseseră bricegele... 
Totuși, nu, era o prostie. Cum să se lupte ei cu niște tilharii? Dar 
măcar să-i vadă cine sînt şi apoi vor fugi. Să fugă tocmai în clipele 
astea şi să le lase plocon comoara ? De atitea ori le scăpase din miini 
comoara şi acum iar s-o piardă şi pentru totdeauna ? 

Și cînd te gîndești că nestematele se află aici, poate sub picioarele 
lor chiar (căci nu îndrăzniseră să se miște din locul acela, loc pe care 
Vova îl cercetase cu atîta luare-aminte, de parcă acolo stătuseră mai 
mult piraţii). 

Toate cele de mai sus erau cînd cugetele băieților, care se ţeseau 
nebunește, cînd șoaptele lor, întrebări și răspunsuri pe care le încru- 
cișau înfriguraţi, în timp ce inimile li se zbăteau ca niște păsărele în 
colivia pieptului. 

— Îţi amintești, şopti Nicolae, parcă vrînd să-și justifice reînvie- 
rea gindurilor despre comoară, îţi aminteşti cum a tresărit Paul 
cind am întrebat de lada cu aur ? 

— Da, mi-aduc aminte. Și știi că a tot îndrugat niște bazaconii, 
ca să ne abată gîndurile... 

Era linişte în jurul lor. Doar Vova hămăia ușor, jucîndu-se cu 
Ivanușca. Acesta întimpina săriturile cîinelui împungînd în joacă cu 
corniţele. În liniștea aceasta se auzi deodată un glas : 

— Nicolae, Grigore ! 

Băieții tresăriră speriaţi. 

— Parcă e Luca, spuse Nicolae, și-l zări pe acela străbătînd apa 
spre diînşii. 

Vova alergă și el la glasul cunoscut, privind de pe mal şi vînturîn- 
du-şi coada. 

— Luca, vino, vino ! strigau cei doi băieţi. 

Luca, meșter înotător, își zvîrlea braţele înainte, cu gesturi hotă- 
rîte, metodice și elegante. Cînd ajunse sus, începu cu o ploaie de 
mustrări : 

— Ce, mă, sînteţi nebuni ? Nu daţi nici un semn de viaţă ? Nu vă 
gîndiţi la noi de loc ? Străm acolo și ne facem fel de fel de ginduri 
negre. Am crezut că v-aţi înecat. 

Cai doi băieți începură să rîdă. Auzi, să se înece ei! 

— Da, mai zise Luca, m-a îngrozit și pe mine Maria. Plingea. 

— Ne e foame. Ai adus ceva de mincare ? 

— Stuf! Dacă vă mulţumiţi cu el, poftim, glumi Luca. Și apor 
adăugă : Mi-am închipuit că n-aveţi cu ce aprinde focul. 

— Eşti grozav de deștept! se minună Nicolae. Mulr mai deștept 
decit Grigore. Dă-l încoace ! 

— Aşteaptă, trebuie să dau patru semnale, văd că e şi Vova aici. 

Luca aprinse un mănunchi, îl roti deasupra capului, apoi strivi 
flacăra de pămint. Băieţii îl priveau cu admiraţie. „S-a șmecherit 
Luca“, giîndeau ei. Şi astfel Luca semnaliză de patru ori, izgonind 

norii grei Care se adunaseră pe frunţile celor de pe plaur, după cum 
prea bine ştim. Dar în timp ce Luca îndepărta norii despre care 
vorbeam mai sus, Vova începu să latre furios şi alergă la malul 
celălalt. Nicolae şi Grigore se întoarseră. Din spatele stufului întu- 
necat și învăluit în tăcere se desprinsese o barcă în care se aflau trei 
oameni. Barca se îndepărta cu caa mai mare grabă. 

— Ai văzut? Erau acolo, spuse Nicolae, nu fără să-l furnice 
cițiva fiori bine cuibăriţi intre coaste. 

— Să fie şi Spiru? întrebă Grigore. Nu-mi dau seama. 

— Cu siguranţă. Numai piciorul lui a lăsat semnul ăsta. 

Cel ce trăgea la rame se vedea a fi un bun vislaș, pentru că lun- 
trea gonea ca turbată, pierzîndu-se înspre niște umbre întunecate 
care se vedeau în depărtare. Poate era un zăvoi de sălcii. 

— Să ştii că i-a speriat semnalele lui Luca, rise Grigore. 

Într-adevăr, chiar așa era. Bandiţii, care pîndiseră 'toată vremea 
privind printre zăplazul de stuf, urmărind voate mişcările copiilor, 
închipuindu-și că rostul semnalelor este poate să cheme ajutoare, nu 
mai întirziară nici o clipă, şi tunde-o ! 

Luca află de la cei doi băieţi cele petrecute pe grind, și bineînţeles 
că şi el ajunse la aceeaşi încheiere. Dacă unul dimtre oameni fusese 
Spiru, şi fără îndoială că el era judecind după „pașii“ de pe grind, 
atunci nu veniseră decit pentru comoară. 

Ce era da făcut acum? De bandiți scăpaseră deocamdată, asta 
era sigur. 'Trebuiau să profite de ocazie, altfel s-au şters pe bot de 
comoară. Dar cum să facă ? După o socoteală din ochi a lui Grigore, 
care era tare la matematică, ostrovul avea cam 80—100 de metri 
pătraţi. Nu era mare, și ar fi putut să-l sape în întregime, pînă ar fi 
dat de comoară, dar cu câ? 

Era un loc bine ales pentru ascuns o comoară, și Nicolae începu, 
cu mai multă antă parcă, să-și desfășoare ghemul imaginaţei, pe 
care de mult n'm-l mai folosise, spre marea părere de rău a celorlalți 
copii. 


Peticul de păminr se vedea a fi ceva mai înalt decit celelalte pă- 
minturi obişnuite în deltă ; se pare că era o insulă adevărată și nu 
formată din mîlul sau nisipurile aduse de ape. Pe malul de răsărit 
— acum Nicolae incepu să folosească busola pe care o avea legată 
la git cu o sfoară — se ridica, strimbă, o salcie găunoasă și mai 
încoace, pe ostrov, lucea o baltă cu apă bihlită. Pe um grind ca ăsta 
numai la mare nevoie ar poposi cineva. lar vitele nu sînt minate 
aioi, deoarece malul e prea înalt. Ivanuşca se rătăcise de ciurdă cînd 
incepuse furtuna și urcase cu chiu cu vai pe ostrovul acesta nepri- 
elnic, să se apere de năvala apelor. 

Nicolae, care cerceta cu mare atenţie terenul, mai spunea — şi 
noi sintem de acord cu dinsul — că la grindul acesta se putea ajunge 
mult mai ușor și mai degrabă decît pe calea pe care ajunseseră ei. 
Deși nu-și dădea seama pe unde se află, cu ajutorul busolei stabili 
că insula, de o formă ovală, ar putea fi paralelă cu braţul Sulina. 
Umbrele, care se vedeau în depărtare la nord și care, desigur, erau 
sălcii, străjuiau Dunărea pe malul drept al braţului Sulina. Într- 
acolo fugiseră cei trei pirați. 

— Astfel, mai zise Nicolae, omul care îngropase aici comoara, 
ca să meargă la sigur spre a o regăsi, își făcuse o hartă, așa cum fac 
piraţii care îngroapă comori. Cu ajutorul acesteia, fără să mai bij- 
biie, se ducea drept la locul cuvenit. El ar fi tras pe hartă o linie 
dreaptă, pornind dintr-un anumit punct al brațului printre două 
sălcii. Urmărind această linie, luntrea ar fi ajuns la malul de răsă- 
rit al ostrovului după ce ar fi parcurs șase sau șapte mile. (Atit 
apreciase Nicolae distanța.) De la salcia stingheră de pe insulă, 
omul avea de numărat pe uscat șaizeci de paşi către apus, și din 
locul acela douăzeci spre miazăzi, în unghi drept. Acolo și-ar fi 
găsit averea strinsă tilhăreşte, pe care o îngropase. 

Se vedea foarte bine că Nicolae era în formă și ar fi putut în 


condiţiile acestea să ajungă foarte departe cu imaginaţia lui. Din 

fericire nu spuse decit atît, și teama noastră se dovedi a fi nejus- 
tificată. 

— Harta ar trebui să arate astfel, mai adăugă Nicolae, și în- 
cepu să zgirie cu briceagul pe pămînt, întocmind o hartă ca în ro- 
manele cu pirați. 

Reproducem mai sus harta imaginată de dinsul, avind convinge- 
rea că ea completează sugestiv povestirea noastră și totodată ne 
dă o imagine perfectă despre puterea de închipuire a lui Nicolae. 

După cum vă puteţi da singuri seama, ideea lui Nicolae nu era 
de lepădat, și rog pe cititori să nu judece pripit lucrurile, ci, dim- 

potrivă, cu adincă pătrundere și seriozitate. În felul acesta ar fi 
limpede şi pentru cititori că piraţii, ca orice pirați, n-ar fi putut 
proceda altfel. 

Oricit am fi noi oameni cu scaun la cap și lipsiţi de însușirea 
lui Nicolae de a visa, să zicem cai verzi pe pereţi, şi a încornora, 
totuși va trebui să recunoaştem că închipuirea băiatului mergea 
pe drumul îngăduit de realități fără nici o abatere. Singurul lucru 
pe care 1 l-am putea reproşa ar fi acela că poate nu e vorba de 
oaizeci de pași la apus și douăzeci la miazăzi, ci bunăoară de cinci- 
sprezece la răsărit. Însă chiar un om de știință se poate înșela 
uneori în lucruri mărunte. lar dacă copiii vor descoperi comoara, 
de care noi nu sintem convinși că se află pe ostrov — deşi ei sint 
incredințați că au dibuit-o — vom face cuvenitele modificări în 
hartă, pentru ca urmașii noștri să cunoască cu exactitate adevărul. 
Și nu ne îndoim că Nicolae însuși îşi va corecta harta după datele 
culese din realitate. Întocmai cum procedează un geograf. Deo- 
camdată, Nicolae n-a făcut altceva decit să-și închipuie o hartă 
a piraţilor. Nu a afirmat cu strășnicie că numai așa trebuie găsită 
comoara. De acest lucru erau perfect convinși și Grigore şi Luca, 
şi nu s-au gindit cîtuși de puţin să-l ironizeze, cum aveţi aerul dum- 
aeavoastră, cititorii. Dimpotrivă, băieții, îngenuncheaţi lingă Ni- 
colae priveau cu cel mai mare interes desenul, ascultind cu luare- 
aminte explicașiile cartografului. Şi se simțeau mulţumiţi că Ni- 
colae se regăsise. Reidevenise băiatul pe care-l ştiau și-l iubeau, care-i 
uimea cu înflăcărata lui minte. Poate doar Grigore, cu judecata lui 
sănătoasă, ar fi avut niscai îndoieli, dar n-aș putea să pun mina 
în foc că el nu se simţea bine în tovărăşia acestei răscolitoare fan- 
tezi, a lui Nicolae, care-i atrăsese pe toți în brigadă. Vă aduceţi 
aminte că Maria insăşi, care nu voia să recunoască nimic (nici mă- 
car papagalul negru, ceea ce era o grozăvie), declarase mai tirziu 
că pînă la urmă ar fi crezut orice, furată de închipuirile care zburau 
prin mintea băieților, ca niște strălucitoare păsări într-o pădure de 
basm. 

Prin urmare, în situaţia în care se aflau, chiar cel mai cu pi- 
cioarele pe pămînt ar fi renunțat cu ușurință la mersul acesta și ar 
fi alergat cu capul în jos, călcînd cerul cu tălpile, pentru că ei 
aveau nevoie de ceva care să-i învioreze. De la izolarea lor de 
lume trăiseră cu teamă, cu griji, și toate acestea îi secătuiseră de 
energie. Erau fierți ca niște raci, moleșiți ca nişte cîrpe și blegi ca 
melcii. Lipsa de activitate de asemenea nu avea de loc darul să-i 
facă mai vioi, mai veseli, sau mai zburdalnici. Și iată acum preocu- 
parea de care aveau nevoie, care-i sustiăgea de la griji, de la te- 
merile pentru ziua de miine, cind vor da ochi cu părinţii și cînd, 
desigur, aveau să primească o prăjitură cu multă dulceaţă de la 
dinşii pentru spaimele pe care aceștia le-au tras de la dispariţia co- 
piilor. Preocuparea asta îi imbărbăta, le dădea viață. Nu mai erau 
raci fierți, ci dimpotrivă vii, și dădeau năbădăios din coadă să în- 
spăiminte o lume. Nu se mai credeau pierduţi, rătăciţi în deltă în 
urma unei glume a soartei, ci erau convinși că au plecat într-o 
adevărată expediție bine chibzuită pentru descoperirea comorii, și 
se simțeau mindri. De aceea, tot ce venea de la imaginaţia lui Ni- 
colae venea în ajutorul existenței lor de copii strașnici şi neîn- 
fricaţi. Erau convinși, că dacă s-ar stringe din nou laolaltă cu cei 
de pe plaur, viaţa ar fi redevenit frumoasă pentru toţi, uitind cu 
desăvirșire neplăcerile, chiar dacă s-ar fi aflat pe o insulă pustie 
din mijlocul Oceanului Pacific. Pentru că întrevedeau un sfirşit 
glorios, iar nenorocirile, care se abătuseră peste Sulina o dată cu 
dispariția lor, ar fi fost complet întunecate de marea strălucire a 
acestui sfirşit. 

După cum vedeţi era tare frumos! Harta era deci firească. Gri- 
gore o îmbunătăţi, adăugind amănuntul foarte interesant, că punc- 
tul de la care s-ar fi numărat cei douăzeci de paşi spre miazăzi ar 
putea fi acela pe care-l lasă umbra sălciei pe ostrov, cînd luna 
plină coboară zece grade de la zenit. Nicolae se arătă incintat, în- 
trevăzind aici o latură științifică și mai plină de mister a hărți. 

Luca zise însă că ar fi mai bine să fie folosit soarele, atnd acesta 
apare în întregime la orizont, lungind astfel umbra sălciei. De aici 
urma să se numere pașii. Era mai simplu decit cu luna. Nicolae ac- 
ceptă isoarele cu dragă inimă, iar Grigore nu ridică nici o obiecție. Cu 
aceste îmbunătăţiri, harta luă ființă, dar copiii mai smingăliră 
multă vreme pămintul cu briceagul. Vova se arătă foarte intere- 
sat de harta asta așternută pe pămînt, căci își viri botul în braţul 
Dunării şi se plimbă cu nasul de-a lungul apei, ca și cum botul 
lui, ce sufla puternic pe cele două nări, ar fi fost un vapor cu două 
coșuri. 

In clipele acelea pline de înfrigurare, un foc de armă sparse tă- 
cerea, prelungindu-şi sunetul în ecouri fărimiţate. Copiii se trin- 
ură la pămint, înspăimintați. Nu era armă de vinătoare, ci de re- 
volver, știau ei bine. Le trecu prin minte că bandiții reveniseră 
înarmați. Și cind răbufniră alte citeva împușcături, copiii ţișniră 
în apă ca niște broaște speriate, urmaţi de Vova, şi începură să 
inoate spre plaur, lăsînd baltă bunătate de comoară și chiar hai- 
nele, spre marea lor părere de rău. (Se pare că de data asta erau 
mai necăjiţi de haine.) 

Pe cînd înotau cuprinși de frică, auziră un alt pocnet, și pe cer 
se răsfiră o ploaie de stele roșii ca de foc, care cobora domol în 
apele cuminţi. Ampoi altele. Erau salvatorii, și copiii înţeleseră, 
plini de cea mai minunată bucurie, că aici se Ssfirșește povestea 
dramatică a naufragiului lor. 


Coiful de aur 


Cititorii ştiu cum apoi Nicolae, Grigore şi Luca, 
îmbarcaţi pe șalupa Miliției, cu Vova dimpreună, s-au reintors în 
goană către grindul blestemat. Să luăm firul de aici și să vedem 
ce s-a mai petrecut cu eroii noştri. 

În timp ce șalupa sălta pe apă cu cea mai mare iuţeală, copiii 
povestiră locotenentului Mărina peripețiile nemaipomenite de p= 
grind. Mărina nu se arătă de loc mirat că Nicolae fusese lovit şi 
lăsat în nesimţire. El spuse că era singurul mijloc pentru ca băia- 
tul să nu ştie cine se află pe grind, dar că bandiții nu îndrăzniseră 
să se încarce cu o crimă. Sau poate că mina ucigaşă a tremurat. 
Ce rost aveau acolo cei trei, asta răminea să fie aflat. (Căci Mă- 
rina zimbea, ascultind pe copii, vorbind cu inflăcărare despre co- 
moara ascunsă pe insulă.) 

Pe cind urcau pe ostrov, dimineața începu să-și fluture batis- 
tele, dar soarele încă nu-și arătase chipul. Locotenentul cercetă ur- 
mele de pași și se opri mai îndelung asupra semnului acela, despre 
care spuse și el că nu putea să fie decit al lui Spiru. Pe cit ştia, 
nu se afla altcineva în deltă cu un picior de lemn asemănător. Se 
gindi că ar fi bine să lase un milițian de pază pe ostrov, pină cind 
1] va cerceta pe Spiru la Miliție. Își spuse gindul cu glas tare, și 
copiii se arăvară tare dezamăgiţi. Ei ar fi vrut să sape chiar atunci, 
pentru că, fără îndoială, comoara se afla acolo, căci Spiru doar 
pentru asta venise. Le trebuiau însă hirleţe și tirnăcoape. Locote- 
nentul părea că nu mai zimbește. Și cred că exaltarea copiilor, 
care era mai puternică decit rațiunea lui, îl fura, il prindea ca în- 
tr-un cleşte... 

Soarele zvicni la răsărit, și pe ostrov se aşternu un macat roșu. 

Mărina cercetă din nou locul unde se pare că stătuseră mai 
mult cei trei și-l ronţăia gindul că poate copiii nu greşesc. 

„S-ar putea zice, șopti el ca pentru sine, că sint și semne de hir- 
leț.“ (În joaca lui cu Vova, Ivanuşca bătătorise pămintul, dar tot se 
mai putea bănui că încercase cineva să sape.) 

Mărina avea în șalupă o rangă de fier. „Ce-ar fi să incerc?“ 
iși spuse dinsul, dar un sentiment de jenă și rușine îl reținu. „Co- 
piii ăștia cu mintea lor aprinsă, poate să te tulbure de pomană“, 
își mai zise el şi rise. 

— De ce rideţi? îl întrebă Nicolae. Credeţi că nu e adevărat? 
Cind i-am vorbit lui Paul de comoară a căutat să ne abată gindul. 

Luca și Grigore dădură şi ei cu gura, siguri despre cele ştiute, 
şi aduseră o serie 'de noi amănunte care-l puseră pe gînduri pe lo- 
cotenent. Vova se învirtea pe locul cu pricina, şi copiii nu-l slă- 
beau din ochii. Dar nu era nimic de făcut. Oricită încredere ar fi 
avut ei în meșteșugul lui Vova și oricit de fin i-ar fi fost nasui nu 
putea să descopere după miros locul unde zăceau averile, mai ales 
ca nu de pomană e o vorbă care zice că banii n-au miros. Și cind 
te gindești că băieţii le și vedeau aceste avuţii înghesuite claie 
peste grămadă în lada de fier: sute, mii de şiraguri de mărgări- 
tare, și diamante, și smaralde, și monede de aur. 

Mărina, ademenit de înflăcărarea şi siguranţa copiilor — sigu- 
ranță nu lipsită de temei — se hotărî. Ceru ranga și o înfipse în 
pămintul jilav. Pătrundea uşor. Săpă o vreme, apoi trecu la rind 
milițianul din șalupă. Răscoli și acela un timp pămîntul şi, deo- 
dată, ranga izbi ceva tare. Poate că era vreun bolovan. Nu, se 
simțea altceva. Copiii începură să sape cu înfrigurare 'cu miinile, 
dind la o parte pămintul răscolit de rangă. Dar mai meșter decit 
băieții se dovedi Vova. Proptit bine pe picioarele de dinapoi, tră- 
gea cu picioarele din față pămîntul cu atîta iuţeală și artă, încît 
scobi degrabă o groapă. Şi deodată ghearele lui începură să zgirie 
în sec, lucru care-l enerva, încit începu să soincească și să latre, 
zgiriind peste măsură de întăritat locul. 

— Lada ! urlă Nicolae. 

— Lada ! strigară şi ceilalți băieţi. 

Vova îşi viri botul, strănută, apoi cu și mai multă îindirjire și 
rivnă dezgoli, miriind, faţa unei lăzi în hohotele de ris ale copii- 
lor. Dar risul lor nu era atit pentru felul caraghios cu care săpa 
Vova, cit risul bucuriei nervoase la vederea comorii. 

Curind scoaseră la lumină o ladă ofițerească de campanie care 
incepuse să putrezească. Era grea. Ochii copiilor luceau de parcă 

aveau febră. Locotenentul introduse ranga între capac și ladă, și 
încuietoarea se sfărimă. Mărina duse mina să ridice capacul. Ini- 
mile copiilor băteau îngrozitor de tare. Loviturile îi dureau. Luca, 
mai plăpind, își puse mina pe piept, apăsindu-și zvicniturile. 

Amuțiră cu toţii. Nimeni nu mai mişca. Ochii se holbară. Doar 
Vova, suit cu labele din faţă pe marginea lăzii, adulmeca înăuntru, 
privind, fără să priceapă, la obiectele care se arătaseră vederii tu- 
turor. În ladă se aflau mai multe pistoale automate, încărcătoare de 
rezervă, grenade, o puşcă mitralieră, multe pachete cu bancnote, 
Care își pierduseră de mult valoarea, şi o legătură mare de haine 
militare, strinse cruciş cu sfoară. Copiii se priviră pleoștiți de o 
mare dezamăgire. Nicolae fluieră a pagubă. Locotenentul Mărina 
ridică pachetul. Era greu. Desfăcu sfoara şi săltă vestonul în care 
erau înfășurate celelalte obiecte. Cu un zornăit puternic se răs- 
turnă pe pămînt, sub ochii căscaţi ai tuturor, fulgerînd în soarele 
puternic, comoara mult așteptată. În sfirşit, comoara! Da, în sfir- 
şit, pentru că băieții asta așteptau, asta visaseră, după ea alerga- 
seră. Ei nu-și dădeau seama în clipele acelea că armele descoperite 
însemnau poate stăvilirea unor acțiuni ale dușmanilor poporului 
nostru. La această înțelegere, desigur, că ei ar fi ajuns mai tirziu, 
după ce s-ar fi liniştit, cum de altfel s-a și întimplat, chiar mai re- 
pede decît am fi crezut. Băieţii nu puteau vedea atunci decit in- 
deplinirea dorințelor lor, visului lor arzător, aprins de lecturile cu 
pirați. 

Comoara ! 

Sclipeau la picioarele lor, îmbrăcate în soare, citeva obiecte 
străvechi de aur: un coif ţuguiat bătut în nestemate, paftale in- 
crustate cu smaralde, un vas, monede, inele, brățări, toate de cel 
mai limpede aur și care se lua la întrecere cu strălucirea soarelui. 
Nimeni nu scoase un cuvint, de parcă toate aceste uluitoare bogă- 
ţii le luaseră graiul cu lumina lor. Multă vreme au stat cu toții 
nemișcaţi să privească obiectele care-şi lăfăiau lucirile la picioa- 
rele lor. 

Nicolae făcu un pas. Se plecă încet, fără o vorbă, și ridică de 
jos coiful greu, purtat pe vremuri de cine ştie ce căpetenie de oaste, 
acoperită de glorie în luptele cu cotropitorii. Duse incet şi cealaltă 
mină, îl ridică și şi-l puse pe cap. Apoi rămase drept, nemișcat. El 
insuși părea acum o căpetenie desprinsă dintr-o poveste, căpetenie 
ivită acolo în delta plină de minuni, asemenea unui stăpinitor al 
ținuturilor de basm. 

Înmărmuriţi, emoționaţi, Grigore și cu Luca priveau tăcuți scin- 
teierile nestematelor care aruncau în jurul lui Nicolae buchete de raze, 
şi parcă începu să se ţeasă în jurul lor o istorie minunată din trecu- 
tul îndepărtat. 

Și cînd Luca îngenunche lîngă ladă şi prefiră banii sclipitori de 
aur, răspindind în liniștea locului clinchete ca nişte îndepărtate 
sunete de metale, lui Grigore i se păru, privind la Nicolae, care 
păstra pe cap coiful strălucitor, că aude în jurul lui zgomot de 
luptă. Cimpul se umplu de călăreţi îmbrăcaţi în impletituri de sîrmă, 
cu pavăze de aramă, cu sulițe de fier, mustăcioși și bărboşi, cu 
coifuri țuguiate de metal, pe cai iuți şi voinici cu coamele bogate. În 
fruntea lor gonea conducătorul, purtind coiful de aur cu neste- 
mate, năpustindu-se și izbind cu putere în vrăjmașii nomazi care 
năvăliseră sălbatic să prade și să supună ţara... Sointeiau și zornă- 
iau aprins armele, nechezau caii înfierbintați și se topeau vaietele 
duşmanilor rostogoliți de pe caii lor mici, în stepa întinsă... 

Nicolae puse la loc coiful topind vraja, și abia acum spuse, cer- 
cetind cu ochii pistoalele ucigătoare adunate acolo de miini cri- 
minale : 

— Tovarășe locotenent, dar armele astea ascunse dovedesc că... 

— Da, îl întrerupse locotenentul, continuind gîndul băiatului 
trezit, dovedesc că mai sînt dușmani în jurul nostru, mai sînt ban- 
diți care trag nădejdea că odată și-odată vor putea ridica armele 
impotriva noastră. Băieţii tăceau impresionați. Ce fel de oameni 
sînt aceştia, continuă locotenentul, vă daţi seama singuri. Sînt tâl- 

hari, sînt cei care au năvălit ca niște haite de lupi asupra pămin- 
tului nostru, jefuindu-l. Priviţi, obiectele astea sînt furate desigur 
dintr-un muzeu în timpul războiului fascist... 


Intoarcerea 


Înghemuişi în șalupă lingă Mărina, cei trei copii șe- 
deau îngîndurați, incărcați de acea neasemuită fericire a visului îm- 
plinit, vis care, așa cum arătam în altă parte, se topise uitat, spulbe- 
rat de evenimentele noi ce se rostogoliseră peste dinșii. Izbutiseră, 
fără să vrea, să șteargă hotarul dintre lumea închipuirii şi cea 
adevărată, și aceste două lumi se contopiseră deodată ca două ri- 
uri Ce se varsă unul într-altul, amestecindu-se. Și ei nu-și mai dă- 
deau seama ce fusese închipuire și ce realitate. Se părea că nicio- 
dată nu existase decit o singură lume, cea reală, şi spre ea se in- 
dreptaseră copiii incă de la început, dezlegind pină la urmă taina 
comorii. Oare nu ei spuneau că în deltă se află o comoară ascunsă 
de pirați ? Cele zise cîndva de Maria (care mai cu osebire le vi- 
rise în cap băieţilor ideea comorii) — despre minciunile pe care 
ea le ticluise — nu mai existau, topite în negura invălmăşită a 
amintirilor pierdute. Le uitaseră, ca şi cind Maria nici nu le pro- 
nunțase. Și oare nu dinșii îl bănuiseră pe Spiru de amestec in exis- 
tența COmorii pe care acum o dezgropaseră ca o incununare a stră- 
daniilor depuse de ei? Joc al închipuirii? Nu! Nu era jocul une: 
închipuiri obișnuite ca la Nicolae bunăoară, ci o strălucitoare rea- 
litate care îl drumuise toată vremea cu lumina ei pe calea cea 
bună. Tot ce puseseră la cale, tot ce infăptuiseră, fusese făcut 
conștient după o judecată sănătoasă, după un plan la capătul că- 
ruia aveau rezultatele, aşa cum niște minuţioși constructori își ad- 
miră la sfirșit opera la care au muncit. Acesta era sentimentul lor, 
și satisfacția le umplea inimile de cea mai înaltă bucurie. 

Și de-abia acum, cind simțeau alături comoara dezgropată, se 
statornici acel echilibru pe care noi l-am întrevăzut în capitolul 
„Marea cotitură“, unde se iviseră începuturile. Căci ideea de co- 
moară, Chiar dacă nu mai apăruse de atunci încoace în vorbirea 
copiilor, zăcea însă neștiută și sfioasă în sufletele lor, ca un foc 
sub cenușă. Judecata sănătoasă, mai puternică decît imaginaţia in- 
flăcărată, se apăra de noianul de ginduri tulburătoare, îndepăr- 
tindu-le. Dar a fost de ajuns să fie zgindărită cenușa, pentru ca 
toate cugetele despre comoară să ţişnească asemenea unei flăcări 
dintr-un foc care mocnise acoperit. 

Însă mai era ceva, pentru care copiii se simțeau nespus de mul- 
țumiţi de minunata întorsătură a întimplării, acum cind trebuiau 
să dea ochi cu oamenii, și care juca poate cel mai mare rol. Cu cit 
se apropiau de plaurul pe care se vedeau adunaţi pescarii, cu atit 
le creștea mulțumirea. Cel puţin așa simţea Nicolae și Grigore, ca 
fiind cei mai răsăriţi dintre copii. Căci vedeți dumneavoastră, 
cîtă vreme au stat de pomană cu braţele încrucișate pe plaurul în 
derivă, îi ronțăise rușinea că ei nu pot contribui cu nimic la salva- 
rea lor. Gindul că vor veni părinţii să-i scoată din încurcătură, 
iar ei vor urca în bărci, cuminţi, ca niște copilași neputincioşi, care 
au așteptat plingînd să-i ridice mama din noroi, certindu-i pentru 
nepricepers, îi acoperea de o cergă groasă de ciudă. Tot timpul se 
simţiseră năclăiți de această stare sufletească, bălăcindu-se ca în- 
tr-o ciulama groasă din care nu puteau ieși. Era nedemn pentru 
niște băieți de virsta lor. Cum vor apărea ei în fața oamenilor, a 
părinților şi mai ales în faţa brigăzii lui Ștefan, cel cu mutra iro- 
nică toată vremea ? S-ar fi făcut de iznoavă pentru întreaga lor 
viaţă... și-ar fi ris toate curcile de pe maidane. Acest lucru şi-l spu- 
neau tot timpul. Și iată-i acum încărcaţi de glorie! Cine ar mai 
avea îndrăzneala să ridă de dinşii că s-au pierdut în deltă, că au 
aşteptat salvatorii ? Poate ride cineva de ostașii care au căzut în 
luptă, cu picioarele fărimate și care așteaptă brancardierii să-i ri- 

dice, cind ei au adus victoria ? Ceva mai mult: ei aveau toate mă- 
dularele întregi și nici măcar un fir de păr nu le lipsea. Dimpo- 
trivă, de-ar fi fost oameni în toată firea și nu copii, s-ar fi întors 
acasă cu bărbile crescute. (Ceea ce ar fi fost foarte interesant.) 
Dar de vreme ce mai aveau vreo cîţiva ani pînă să le dea tuleiele, 
noi n-o să mai pierdem timpul cu asemenea fleacuri, deși în clipa 
aceasta Nicolae, amintindu-și de mustaţa unsă cu magium, riîdea pe 
sub mustață, cum se zice. 

Cum spuneam, acum ei puteau privi în ochii oamenilor cu în- 
drăzneală, mergînd cu fruntea sus. Sint niște învingători acoperiţi 
de gloria mare a învingătorilor, primiți cu urale (Nicolae zimbi de 
mulțumire) pentru izbinzile lor într-o luptă grea împotriva unui 
duşman periculos, o luptă hotărită de dinşii și nu azvirliți de o în- 
timplare neprevăzută (deşi Nicolae recunoștea că întimplarea Ju- 
case un rol însemnat). Numai că rezultatele îi îndreptăţeau să 
afirme orice, fără ca cineva să poată zice: „Nu-i adevărat!“ De 
aceea copiii aveau tot dreptul să privească viitorul cu incredere 
şi să se prezinte în fața oamenilor mîndri și demni. 

Însuși Mărina se gîndea în timpul acesta că băieţii fuseseră din 
plin răsplătiți pentru neclintita lor credință. El işi spunea că nu 
întîmplarea îi aruncase prin locurile acestea, ci că băieții trăseseră 
citeva concluzii juste din tot ce cunoșteau despre Paul şi Spiru. Ei 
urmăriseră un drum bine gindit, căci întimplările se desfășuraseră 
după tot tipicul, ca într-un roman de Jules Verne. Locotenentul 
zimbi la gîndul acesta şi privi cu drag la copiii care ședeau tăcuţi, 
aşteptînd ca şalupa să se lipească de plaurul pe marginea căruia 
se strinseseră ciotcă pescarii și copiii spre a-i întimpina. Ioți aceş- 
tia mureau de curiozitate să afle ce era pe grindul blestemat. Li se 
citeau întrebările în ochi, iar copiii de pe plaur începură chiar să 
strige, pentru a afla taina cu o clipă mai devreme. În spatele aces- 
tora, pescarii salutau pe noii veniţi, fluturîndu-și mîinile ca niște 
grele şi întunecate batiste. Toată lumea zimbea luminată de soarele 
care-și pleca razele pe chipurile lor arse de vinturi. 

Vova, care şedea pe botul şalupei ca o mascotă vie, dădea din 
coadă şi lătra, aşteptind cu nerăbdare țărmul pe care se și aruncă 
de cum se alătură șalupa. Săriră și ceilalți, și într-o clipă se găsiră 
înconjurați, imbrățișaţi, sărutaţi, copleşiți de întrebăn. Dumitru și 
cu tatăl lui Grigore îşi strinseră băieţii la piept mingiindu-i, apoi lo- 
cotenentul, în marea tăcere și neclintire care se făcu, povesti cele pe- 
trecute pe grind. 

Trebuie să mărturisesc că nu mă aflu în stare să descriu uimi- 
rea oamenilor. Ochii tuturor erau indreptați spre copii, căci Mă- 
rina avu grijă să scoată în evidență meritele lor, făcînd elogiul în- 
căpăţinării și dirzeniei cu care ei urmaseră firul care trebuia să 
ducă la demascarea piraţilor. Da, pirați. Chiar și locotenentul fo- 
losea cuvîntul acesta din vocabularul copiilor, găsindu-l potrivit 
pentru desemnarea unor indivizi de teapa acelora. 

Fiecare părinte își stringea lingă dinsul băiatul cu o firească 
mindrie, și copiii străluceau de fericire. Numai tatăl Mariei nu so- 
sise încă. Nu departe se vedeau alte lotci venind. Fata era dispe- 
rată. 1 se citea în ochi teama și era gata, gata să plingă. Nicolae 
zări toată frămintarea Mariei şi se duse către dinsa, dar nu izbuti 
să-i adreseze vreun cuvint, căci erau înconjurați de oameni. O 
privi Cu stăruință în ochi și-i strinse mina. Maria se linişti. Ni- 
colae însă nu era mulțumit doar cu atît. El ar fi vrut să-i spună 
că va face orice să nu fie certată. Vru s-o tragă în afara cercului, 
dar în clipa aceea lotcile celelalte se izbiră de țărm. Atunci Ni- 
colae își aduse aminte de cifru. Pină în momentul acela, copiii nu 
avuseseră ocazia să se folosească de el în vorbire, ci numai în scris, 
căci prea se năpustiseră cu iuţeală peste dinșii atitea întimplări. Codul 
cifrat îl ştiau pe de rost. Toţi îl învăţaseră afară de Mișa. Şi Nicolae 
spuse Mariei în uimirea celor de lingă ei : 


2. 46X241— xt.16—16-6 L1.443+  12—+ 


Făcea eforturi ca să-și spună gindul, dar reuşi să se facă înțeles: 
pP 4 
„Nu plinge, iau totul asupra mea!“ 

Maria mai meşteră îi răspunse curgător: 
12X — 10,13x74+ 15— 12+12+ 


Ceea ce voia să spună: „Mi-e frică de mama !“ 

Nu mai încăpea îndoială, se lămuri Nicolae, că Maria minţise 
atunci la cabane, minţise ca să se liniștească pe sine, căci în reali- 
tate mama ei se purta rău cu dinsa. Nicolae se mai gindise la 
treaba asta, dar, furat de cele petrecute, uitase. El avea să sc du- 
merească pe deplin în clipa cind Maria avea să stea de vorbă cu 
tatăl ei. Și Nicolae se gindea cu necaz că biata fată ţinea în fundul 
INIMII €i o taină dureroasă, fără ca el și copiii ceilalți să-i poată 
ti de vreun folos. 

Grigore, care înțelese schimbul de cuvinte, îi făcu un semn de 
imbărbătare Mariei, care acum părea pierdută cu totul, căci cobo- 
rau din bărci ceilalți pescari, iar în ultima se afla Doroftei. Maria 
il văzu și se făcu albă ca varul. Lacrimile îi ședeau parcă atirnate 
de gene. Cei doi băieţi se alăturară de ea, așteptind serioşi și 
gravi. Profesorul Achiţei văzu figurile lor preocupate și spaima fetei. 
Simyi că se întimplă ceva și se apropie : 

— Ce este? întrebă dinsul îngrijorat. Pot să aflu și eu? 

— Am să vă spun, şopti Nicolae. Nu pot acum... 

Doroftei venea spre fată, și Maria nu izbuti să facă nici un 
pas. Era toropită. Se gindea cu groază că mama ei, desigur, o în- 
condeiase cum e mai rău. 

Profesorul Achiței spuse, după ce-și adună în minte citeva cu- 
vinte italienești, în speranţa că fata va înțelege: 

— Non piangere, Maria ! şi o mingile. 

— Grazie ! mulţumi dînsa pe italieneşte, zimbindu-i mai li- 
niștită. 

Dar, cind se ivi în faţă tatăl ei, se pierdu cu firea şi se aruncă 
plingînd la pieptul lui. Poate că plingea de bucuria revederi, 

poate că de frică, poate şi de una, şi de cealaltă. Doroftei nu spu- 
nea nimic. Era tare emoţionat. Cu braţul sting o ţinea alipită de 
dinsul, iar cu mina dreaptă, cu palma lui mare, parcă nepotrivită 
pentru mingiieri, li netezea părul cu cărare. 

Nicolae, care-i făcuse loc lui Doroftei, spuse cu tărie, pătruns de 
însemnătatea însărcinării pe care și-o luase în seamă : 

— Nene Doroftei, eu sînt de vină! Să n-o bateţi! 

— Nu, tata nu mă bate, spuse Maria printre sughiţuri. lar- 
tă-mă, tăticule, ţi-am făcut atitea griji! Al... al...tă dată n-am să 
mai fac prostu. M-am gin... gin... gîn... gîndit tot timpul la su... 
su... Su... suferințele tale... 

Lui Doroftei i se umeziră ochii. Profesorul spuse: 

— Copiii au făcut o faptă mare, tovarăşe Doroftei! Ei menită 
toată lauda noastră. 

Și alte asemenea lucruri îi mai spuse, ca să imblinzească pe u- 
monier. 

Dar Doroftei nu auzea. Fericit că-și găsise copila nu se mai 
gindea nici la cea mai blindă dojană : 

— Nu plinge, Măriuţo, spuse dinsul, nu e nimic. Am suferit 
mult de teamă că te-am pierdut, dar acum sintem din nou im- 
preună. Și o sărută pe obrajii fierbinţi. 

— Dar mama, tăticule? 1şi ridică ea ochii uzi către tatăl său. 

— Ce e cu mama? întrebă Doroftei, ţinindu-i bărbia cu mina, 
Ca să-i poată privi chipul drag. 

Fata nu răspunse numaidecit. Își îndreptă căutătura către Ni- 
colae, care se afla lingă dinsa, apoi își aruncă ochii spre ciorchi- 
nele de oameni care înconjura lada cu comori. Ea încă nu văzuse 
ce se ascunde acolo, dar nu se gindea decit să-și liniştească teme- 
rile ce-o stăpineau. 

— N-o să mă bată? suspină dinsa. 

— Nu, răspunse Doroftei, şi parcă o umbră trecu peste chipul 
timonierului. 


237 


— Mi-e frică, tăticule, îndrăzni dinsa să spună, și se cuibări 
înfricoșată, stringiîndu-i mijlocul cu braţele. 

— De ce ţi-e frică ? 

— Să nu mă bată. 

Doroftei îi luă capul în miini şi o privi în ochi. Întrebă cu 
glasul tremurat : 

— Te-a mai bătut? 

Ea dădu din cap, reţinîndu-și plinsul, fără să-l privească. 

— De ce nu mi-ai spus niciodată ? 

— N-am vrut să te supăr. 

Nicolae asculta copleșit de durere. Îi venea să plingă la gin- 
dul că Maria își înăbușise durerile, ascunzindu-le faţă de oameni 
şi față de tatăl ei, suferind în tăcere. Îl privi în ochi pe profeso- 
rul Achiţei, parcă spunindu-i : „Vezi, asta era.“ Acesta dădu din 
cap. Doroftei întrebă : 

— Pentru ce te bătea? 

— Pentru... Nu știu... Pentru că nu mă port bine cu dinsa, 
dar nu e adevărat, tăticule, îţi jur, ridică ea glasul. N-o necăjeam 
niciodată, dar ea era tovdeauna supărată pe mine. Spunea că mă 
port ca un copil vitreg, însă eu mă purtam ca un copil adevărat. 
Am vrut s-o iubesc, dar n-am putut... 

Doroftei tăcea scormonit de ginduri ca niște cuțite. Maria îi 
văzu obrazul și citi în el suferința. Se înspăimîntă. Spuse cu 
teamă : 

— Eşti supărat pe mine că n-am putut s-o iubesc? 

Doroftei o strinse cu putere lingă dinsul cu mîinile lui puter- 
nice. Maria gemu ușor, de durere, dar simţea dragostea tatălui ei 
aproape de dinsa și-i era bine. Ea nu pricepuse de unde venea 
suferința tatălui 'său. Achiţei, care urmărise convorbirea celor 
doi, îşi dădu seama de drama care zăcea în casa timonierului 
Doroftei. Maria tăcuse, ca să nu se strice armonia dintre tatăl ei 

ŞI noua ei mamă. Era frumos acest sacrificiu dar Achiţei era ne- 
căjit şi îl învinovăţea în gind pe Doroftei că nu simţise ce se pe- 
trece în sufletul copilului. Însă Doroftei singur își spunea acelaşi 
lucru și se certa că nu se gindise mai de mult să stea de vorbă cu 
Mana. Îi venea să strige de ciudă pentru nesocotința lui. Biata 
copilă ! Simţea că o iubește acum mai mult pentru gingășia ei su- 
fletească, pentru bunătatea ei, pentru puterea ei de sacrificiu. 

— N-o să te mai bată niciodată, Maria. 

— Nu ? zimbi ea, privind cu ochi luminoși la tatăl ei. 

— Nu! Apoi adăugă întunecat: M-am despărțit de dinsa. 

— Tăucule ! se sperie fata, te-ai despărțit din pricina mea ? 

— Din multe pricini, răspunse tot așa de întunecat timonie- 
rul. Din multe pricini. 

— Așa sint toate mamele vitrege, tăticule ? 

— Nu, Mario, nu sint așa. N-o știi pe mama Olgăi? 

— O ştiu. De cite ori nu m-am gîndit la ea !... Dacă aș fi avut eu 
o mamă vitregă ca dinsa... Îi venea să plingă. 

— Hai linişteşte-te ! S-au sfîrşit toate necazurile. 

Pe Maria o învălui o bucurie atit de puternică, încit lacrimile, 
care-i ședeau în ochi, începură să coboare în şiroaie. 

Locotenentul îl strigă, şi Doroftei se duse la dinsul. Plecă şi 
Achiţei. Se pregătea întoarcerea. O șalupă porni cu toată viteza 
către Sulina, după ce locotenentul și profesorul dădură citeva 
instrucţiuni celor imbarcaţi. 

Nicolae se apropie de Maria. Era mișcat. Înţelesese şi el tot ce 
fusese în sufletul Mariei, devenise un om în toată firea, și întim- 
plarea ei părea că şi pe Nicolae îl face mai în vîrstă. O luă de 
mină și se priviră citeva clipe. Maria era fericită. Nicolae o im- 
brățişă şi-i mingiie cosiţele ca atunci la mare, cind încerca neștiu- 
tor să-i liniştească zbuciumul inimii. Maria zimbea, cu ochii încă 
umezi. 


— Îmbarcarea ! se auzi glasul locotenentului. 

— Vai! spuse deodată Maria, privind către cei de pe plaur. 
care erau gata de plecare, nici n-am văzut comoara. Abia am ză- 
rit coiful de aur. Parcă era soarele. 

Alergară la bărci. Toată lumea urcase. Corabia „Vijeliosul“ era 
acolo şi ea, cu pînza încă udă, îmbibată de apă. Se legăna ca o 
lebădă neagră, și copiii, fericiţi, de parcă acum porneau cu ea în 
larg pentru prima oară, urcară. La prova, țeapăn p2 picioare, se 
găsea Nicolae. La cirmă, Grigore. La rame, Vasile şi cu Vladimir. 
Cu o mină pe catarg şedea în picioare Maria, scormonind întin- 
derile de ape care sclipeau ca niște bani de aur. Andrei, Luca și 
Mişa se aflau pe banca din spate şi priveau cu părere de rău la 
insula lor plutitoare de care se despărțeau. Stuful foșnea, parcă 
salutindu-i. 

Convoiul se puse în mișcare. 

— Cirma babord ! strigă Nicolae. 

— Adio ! zise Maria fluturînd batista către plaur. 

— Adio ! spuseră și cei trei de pe barcă. 

— Cirma babord ! 

Ceilalți erau prea ocupați ca să se mai poată gîndi să-și ia rămas 
bun. Vova, cu labele pe marginea bărcii, privea apa, dind din 
coadă gata, gata să se arunce în valuri, unde vedea că se zbuciumau 
peștii. Pescarii cintau. Luntraşii trăgeau cu putere la rame, de parcă 
erau la un concurs de canoe, şi lotcile alunecau grăbite spre casă. 
În fruntea lor se afla șalupa cu comoara, și ochii copiilor erau 
aţintiți spre ambarcaţiunea care purta izbinzile lor. 

Deodată se auzi o salvă de tunuri. Apoi altele. Copiii se priviră 
nedumeriți. 

— Pentru voi se trage! spuse Vartolomei din luntrea dz lingă 
dinșii și strigă : Ura! 

Pescarii răspunseră. Apele răsunau de urale. Pe cerul albastru 
zburau porumbei. Baloane de toate culorile urcau în mănunchi sau 
răsfirate, cuprinzind bolta înaltă. 

— Oare să fie adevărat, pentru noi se trage? întrebă Mişa. 

Dar nimeni nu-i răspunse. Copiii se. simțeau furnicaţi de fiori. Li 
se părea prea mult și totuși se putea să fie adevărat. Șalupa cea- 
laltă plecase la Sulina să anunţe că fuseseră găsiţi şi că descoperi- 
seră taina piraților. Cine știe, poate că li s-a pregătit o primire 
triumfală ca pentru nişte oameni care aduceau cu dinșii o mare 
victorie... 

Cind ajunseră in apropiere de Sulina se auzea muzica militară, 
şi orașul strălucea în soare cu drapele roşii și tricolore. Răsunau 
urale. Pescarii răspunseră, strigind şi fluturind șepcile. 

Cind puseră piciorul pe uscat, mulțimi de oameni, rude, părinţi 
ȘI prieteni, care îi așteptau, îi primiră cu strigăte de bucurie. Pio- 
nierii veseli, încolonaţi, fluturau stegulețe. O nespusă fericire se 
revărsa parcă pe malul apei, şi abia acolo iși dădură seama copui 
Că se găseau în ziua de 23 August. Sulina sărbătorea Eliberarea 
patriei, și bucuria oamenilor se amesteca acum cu aceea a revederii 
celor dispăruți. 

Dar cea mai mare mulțumire aveau s-o simtă copiii în clipa cînd, 
din duiumul de oameni, se «desprinse „echipajul“ lui Ștefan. Căpe- 
tenia făcu un pas înainte și, adresindu-se lui Nicolae, spuse solemn, 
an timp ce băieţii lui Ștefan stăteau drepți : 

— Căpitan Nicolae, eu și cu echipajul meu vrem să fim prieteni 
Cu brigada voastră pe toată viaţa ! 

— Jurăm ! se auzi corul celor patru băieţi din spatele lui Ştefan, 
ŞI prin sufletele celor din brigada lui Nicolae trecură cîțiva fiori. 

— V-aţi dovedit, mai spuse Ștefan, adevăraţi eroi și vrem să 
muncim împreună pentru școala noastră. lată mina mea. 

Acest lucru bine simţit, venind din partea lui Ștefan, îl umplu 
de mulțumire. Nicolae îi întinse mîna și se îmbrăţişară ca nişte prie- 
teni adevărați. Apoi toţi „beișui“ dădură mina cu cei opt care 
formau brigada lui Nicolae. 

Muzica militară cinta. 

Epilog 


Chiar în ziua în care alaiul vesel şi victorios al. 
bărcilor încărcate și-a făcut intrarea în Sulina, Spiru a fost chemat: 
la Miliție şi descusut. Uluit peste măsură că i s-a 'dat de urmă a. 
mărturisit că el fusese acela care, împreună cu Oneagu și un frate. 
al acestuia, se aflau pe grind, cu gînd să dezgroape lada. 

N-au apucat bine să sape cînd şi-au dat seama că înoată cineva. 
spre dinșii. Era întuneric beznă. Nu se vedea la doi metri, dar în 
lmiștea nopţii le-a atras atenţia clipocitul apei. Atunci s-au trîntit 
la pămînt şi, sub scutul întunericului, au început să se tirască spre- 
luntrea priponită în capătul de răsărit al grindului. Spiru, mai. 
greoi, n-a izbutit să se îndepărteze prea mult și, pe cînd Nicolae se 
despovăra de legătura pe care o avea, Spiru, lungit cum se afla, l-a. 
pălit în cap cu hirleţul. Din fericire pentru băiat, lovitura n-a fost 
gravă, datorită poziţiei în care se găsea Spiru. Apoi cei trei oameni, 
suiți în barcă, au vislit cu gind să se facă nevăzuţi. Întunericul stă- 
pînea. Ciţiva nori grei acoperiseră cerul. Spiru nu și-a dat seama. 
cine venise pe grind. Nu zărise decit o umbră, amestecată cu întu- 
nericul din Jur. 

În timp ce visleau, au hotărit să pîndească din spatele stufărișului 
din apropiere, pînă la ieşirea lunii. Voiau să știe cu cine au de-a 
face. Mai tirziu, semnalele lui Luca i-au pus pe goană, înfr:coșaţi, 
crezind că Miliția aflase ascunzătoarea lăzi. 

lată ce-a povestit el cu privire la comoară: Spiru, Paul și cu 
Luigi, italianul, fuseseră câteşitrei marinari pe vasul „Le Cormoran“, 
care, într-o noapte, pe cînd naviga în apele Oceanului Atlantic, fu 
prins de furtună. Vasul a fost aruncat pe coasta de nord a Irlandei. 
„Le Cormoran“ s-a făcut țăndări. Asta se petrecea în 1938. 

Cu piciorul stîng strivit de sfărimăturile vasului, Spiru s-a luptat 
o vreme cu talazurile, încercînd să ajungă la țărm. Se agăţase de 

0 frîntură din catargul cel mare al vasului, catarg care plutea prin 
dreptul lui. Valurile însă îl duceau tot mai departe de coastă. Cu 
ajutorul curelei de la pantaloni s-a legat de catarg şi astfel s-a lăsat 
în voia soartei, cu totul istovit. A doua zi a fost pescuit de un vapor 
italian. | 

Debarcat în Italia, i s-a amputat piciorul care începuse să can- 
greneze. (După cum se vede, rechinul despre care povestea Maria 
era o gogonată de-a ei cu care aprinsese mai cu tărie mintea co- 
piilor. Se pare că Maria cunoştea vorba aceea din bătrîni care 
spune : „Cu glumele şi cu minciunile se culeg toamna prunele“. Și 
„toamna“ se arătase bogată in roade, după cum am văzut.) Cîr 
privește catargul din beciul copiilor, reieşea limpede că este un nă- 
tîng catarg lipsit cu totul de faima unui catarg naufragiat în Ocea- 
nul Atlantic, oricît ar fi încercat el să se împăuneze cu o astfel de 
glorie. (De fapt el era nevinovat, deoarece îl împăunaseră băieţii.) 

După o vreme Spiru a revenit în țară. Despre ceilalți marinari 
nu mai ştia nimic. Dar în timpul războiului, la Constanţa, pe la 
sfirşitul anului 1941, Spiru l-a văzut pe marinarul Paul îmbrăcat 
in uniformă hitleristă. Bucuros că-și vede după atita vreme un to- 
varăş de muncă, salvat şi el, Spiru l-a strigat, dar Paul s-a făcut 
nevăzut, amestecindu-se printre ceilalți soldați germani. Era lhm- 
«pede că se ferea să dea ochii cu vreun necunoscut. 

Pe la începutul anului 1947 l-a întîlnit din nou. De astă dată la 
Sulina ; Paul i-a spus că abia atunci s-a întors în ţară, după o lipsă 
de douăzeci şi mai bine de ani. Spiru a tăcut. Paul purta barbă, 
pe care şi-o pieptăna.cu multă grijă. Au 'chefuit pină dimineaţa, 
depănind amintiri despre viaţa lor, ca nişte oameni cumsecade pe 
care soarta îi legase cu trainice legături. Paul povestea că ei erau 
singurii supraviețuitori de pe „Cormoranul“. Bear a istorisit Că 1z- 
butise să aducă la țărm, de pe epavă, lada cu aur a căpitanului 
vasului. Lada o îngropase în deltă. Avea de gind s-o scoată la iveală 
și, cu ajutorul lui Spiru, să plaseze aurul. Dar a doua zi Paul a făcut 

mare haz de smintelile trăncănite la beție. Vasul se dusese la fund 
cu mărfuri, cu oameni şi cu toată averea căpitanului. Spiru a zim-— 
bit neîncrezător, dar căutătura fioroasă aruncată de Paul l-a făcut 
să tacă. 

Despre aur n-au mai vorbit niciodată. Spiru însă era convins că. 
Paul spusese adevărul tocmai la beţie. Pe atunci marinarul era în-- 
hăitat cu o șleahră de oameni, care, mai apoi, prin 1949, au dispărut 
din Sulina. Erau cîțiva foști armatori și doi marinari. Cu unul dim 

ceştia rătăcea Paul prin deltă adeseori. Urmărindu-i, Spiru a des- 
coperit curind grindul cu pămintul bătătorit parcă după o săpă- 
tură proaspătă. 

Ani de zile a trăit Spiru cu gindul la comoara din deltă, dar n-a. 
indrăznit s-o dezgroape de frica lui Paul. Nici nu mai era sigur: 
dacă se mai: află pe pieptul acela de pămint. Iar pentru Spiru era. 
foarte greu să ajungă acolo. Grindul se afla la o depărtare de vreo 
douăzeci şi cinci de kilometri de Sulina, trecind peste lacuri. lar de 
veneai pe braţul Dunării, cam pînă în dreptul satului Mila 23, 
aveai de vislit spre sud sau de umblat prin smircuri, după ce pă- 
răseai braţul, opt kilometri. Cu piciorul lui de lemn nu s-ar f» 
descurcat. 

Într-o zi, pe cind se aflau într-o cîrciumă, și ca de obicei Paul 
cra ameţit de băutură, i-a spus din nou că a venit în ţară abia îm 
1947. Atunci Spiru n-a mai putut răbda și i-a declarat că-l văzus= 
în timpul războiului în uniformă hitleristă. Paul s-a schimbat la: 
față. Chipul lui a căpătat o expresie de fiară sălbatică, și-a azvir- 
lit mai întii privirile în jurul lui, ca să vadă dacă nu auzise cineva, 
apoi, cu o furie turbată, l-a prins pe Spiru de umeri și l-a aruncat: 
la pămînt de s-a cutremurat toată încăperea. Spiru a rămas aproape 
fără suflare. Tor Paul l-a trezit din leșin și i-a spus atunci, cin 
fulgere în ochi, că dacă nu-și ţine gura, îi suceşte gitul. 

Cu groaza în oase, Spiru n-a suflat o vorbă nimănui și se ferez 
să mai dea ochii cu Paul. Însă acesta venea din cînd în cind să-l 
vadă, reînnoindu-și amenințările cu moartea dacă vorbeşte. 

Asta a durat pină în vremea cînd s-au petrecut primele întim- 
-plări, pe care le cunoaștem : Spiru a povestit atunci la Miliție unele 
lucruri pe care le știa despre Paul. 

Abia cu venirea la Sulina a vaporului: „Neapole“ Spiru a aflat 
-de la Barbă Roşie ce s-a intimplat după naufragiul ,Cormo- 
xanului“. 

Paul a adus la țărm lada cu aur, luptîndu-se disperat cu valurile 
furioase, ajutat de italian, dar n-a vrut să împartă averea cu Luigi, 
ŞI între ei a inceput o luptă teribilă pentru stăpînirea aurului. În 
noaptea de cărbune, sub ploaie și fulgere, pe coasta pustie, s-au 
încleștat pe viaţă și pe moarte. Cuţitele loveau cu sete. Scăldaţi în 
singe, istoviţi de groaznica strădanie şi de pierderea de singe, au 
rămas o vreme la pămint, spălaţi de ploaie, fără să se mai poată mișca 
nici unul. Doar privirile lor aprige sticleau pe deasupra lăzii bles- 
temate, aflată între dinșii. În lumina strălucitoare a fulgerelor își ve- 
deau chipurile de animale fioroase, gata să se arunce iarăși unul asu- 
pra celuilalt. Obrazul lui Paul era brăzdat de o tăietură care pornea 
«de la nas și trecea peste bărbie. Semnul acesta l-a ascuns după război, 
lăsindu-și barba pe care — în locul acela — și-o aducea cu multă 
artă peste cicatrice. 

Halianul istovit n-a mai putut să continue lupta, și, cind Paul 
s-a repezit asupra lui, a fugit, lăsîndu-l singurul stăpin al aurului. 

Spiru era deci cu atit mai convins că lada din deltă nu poate fi 
alta decit cea de pe „Le Cormoran“ și cu drept cuvint a rămas sur- 
prins, aflind că ea era înţesată cu arme și obiecte furate. 

Luat din scurt de locotenentul Mărina, marinarul așa-zis Paul a 
trebuit să mărturisească adevărul. „A tot sperat — spunea el — îm- 
preună cu ceilalți oameni cu care se întovărăşise la rele, că regimul 
«comunist se va zdruncina... să fie izgoniți comuniștii de la putere.“ 
Aduseseră arme în vederea acestui scop și bani. Paul nu știa de unde 
aducea bani „şeful“ lor. Mai tîrziu șeful, împreună cu ceilalu, își 
luaseră valea, văzînd că pe măsură ce trecea timpul comuniștii se 

dovedeau tot mai puternici. Pe Paul l-au lăsat amanet. De aceea, 
cind își aducea aminte, îl apucau furiile. Bani nu mai avea, iar 
aurul de pe „Le Cormoran“ de mult îl risipise prin tavernele Lon-: 
drei. Sutele de milioane tencuite frumos în lada din deltă se duse- 
seră pe apa simbetei cu reforma bănească. Nemaiavind încotro, s-a. 
pus pe muncă. Nimeni nu-l ştia, nimeni nu-l cunoștea, iar de Spiru 
nu-i era teamă că-l va da de gol. Îl izgonise cu amenințările lui. 

Se luase bine cu toată lumea, pentru că era bun de gură, și la. 
nevoie ştia să se bată cu pumnul în piept. Așa izbutise să înșele pe: 
cei mai slabi. Dar Miliția îl avea mereu în ochi, după cum îl urmă- 
rea și pe Spiru. 

Cit priveşte obiectele de aur, le-a furat atunci cind a venit în; 
deltă cu colonelul Linden. Nu le furase el din muzeu, ci jefuise că- 
ruța unui Ofițer hivlerist încărcată cu tot felul de obiecte șterpelite 
din diferite orașe. Lada a îngropat-o atunci, pe cind umbla după 
partizani, iar mai tirziu, în aceeași ladă, a ascuns și armele. 

În felul acesta portretul marinarului, așa-zis Paul, se rotunjise, 
căpătînd relieful unui mare ticălos. Pentru toate fărădelegile lui a 
primit pedeapsa ce i se cuvenea. Spiru a fost condamnat pentru în- 
cercare de omor prin aceea că l-a lovit pe Nicolae. 


Copiii deveniseră eroii zilei. Cind treceau pe stradă, toată Sulina 
îi arăta cu mîna celor care nu-i cunoșteau ; nu spuneau decit atit: 

— Asta-i brigada. 

„Beiştii“ au strîns tot mai mult legăturile cu vestita brigadă. Orice: 
aveau de îndeplinit făceau împreună, ca și cind ar fi fost o singură 
tabără. Învăţaseră şi ei alfabetul cifrat și vorbeau în cifre, ca niște: 
bătrîni profesori de matematică ce-și întocmesc problemele pe 
stradă, uitînd pe unde calcă. Și pină la urmă toţi copiii din Sulina 
se înțelegeau cu ajutorul acestei limbi aritmetice întocmite de Maria. 

Mișa, deși nu ştia să citească, prinsese după ureche ciudatul 
alfabet. lar Vladimir care, așa precum îl ştim, nu prea se înflăcăra, 
<ind a văzut că i-a luat-o înainte chiar Mișa, s-a pus pe toceală. 
Devenise atit de meșter, încit — cînd se certa — se certa tot în 
cifre, bolborosind printre seminţe, cu o iuţeală nemaipomenită. 

Cind spunea: 8+6+5X6 adică valabil, cum avea el obiceiul, 
zburau o dată cu cifrele aripi de seminţe ca niște fluturi zglobii. 

Dar in legătură cu alfabetul s-a întimplat un lucru și mai fru- 
mos. Într-o zi, brigada se afla la debarcader, așteptind să acosteze 
un vapor străin. Deodată au auzit o voce de bărbat spunind: 


5234 15X12X2—+164+ 7+8X11 


+16=13x6=13 adică: „Bună dimineaţa, navigatorilor !* 

Cînd s-au întors spre cel ce vorbea, copiii au rămas înmărmuriți, 
căci nu se așteptau la una ca asta. Era instructorul lor, profesorul 
Achiţei care, după cum se vede, o rupea bine. Despre locotenentul 
Mărina nu vă mai spun, pentru că el, ori de cite ori îi întilnea, 
nu le vorbea decit după cod, spre marea plăcere a lor. Iar odată 
Maria s-a auzit strigată acasă : 


12+13X + 


Era tatăl ei, care făcea mare haz ca de-o bună glumă, chemind-o 
astfel. 

Bineînţeles că ziariștii au început din nou să dea năvală, clănță- 
nind aparatele. Copiii se lăsau forografiaţi cu aerul cel mai nepă- 
sător din lume. Vova însă avea ideile lui personale și refuza cu 
îndîrjire să pozeze. Îi era lehamite. lar dacă cineva ducea la ochi 
chiar o cutie de conserve, Vova își arăta colții. (El nu știa să de- 
osebească un aparat fotografic de o cutie de mazăre.) Vova se 
pare că avea motive temeinice să nu vrea să mai aibă de-a face cu 
aceşti oameni ai scrisului, de vreme ce fusese confundat cu Mişa. La 

drept vorbind, nu se simţea jignit de confuzie, deoarece Mişa era cek 
mai bun prieten al său ; şi nici băiatul nu se arăta necăjit. Dar Vova,. 
bănuiesc, nu putea să admită un lucru făcut de mîntuială, cum cred 
că 1 s-a părut. Avea de bună seamă dreptate, pentru că orice treabă, 
oricit ar fi ea lipsită de însemnătate, se cere să fie făcută bine, te- 
meinic, punind tot sufletul pentru realizarea ei. Numai așa ne putem. 
obişnui să le facem de nădejde pe celelalte. De aceea îi dau dreptare: 
să fi fost supărat pe reporterii aceia grăbiţi, lipsiţi de grija de a. 
reda adevărul, mulțumindu-se «doar cu cîteva fapte mărunte pe care: 
să le mitocosească într-aiurea. 

Am să vă povestesc unde a putut să ducă acest fel de purtare. 
Acelaşi om, care făcuse nevinovatul amestec între Vova și Mişa, 
călcase cu totul în străchini într-un alt reportaj. El scrisese curate 
prăpăstii, făcind un talmeș-balmeș îngrozitor, de parcă într-o ciorbă. 
pescărească ar fi adăugat iarbă de mare și nisip. Încurcind realita- 
tea cu Jocul copiilor, a descris (foarte dramatic) lupta care s-a dat. 
pe plaur intre copii şi bandiți (adică Spiru şi Barbă Roșie), autorul 
ciopirțind copiii într-un hal fără de hal, încît bieţii de ei rămăseseră. 
schilozi, lucru care, după cum bine știți, era complet lipsit de ade- 
văr, întrucit copii se hărtăniseră singuri, în joacă, iar mai apoi Își. 
puseseră toate ciozvirtele la loc. 

Copiii se aflau pe maidan printre pelin și măturică, şi Nicolae 
citea cu glas tare ziarul, desfătindu-se cu toţii și stricindu-se de ris.. 
Vova, cind își auzea numele, ciulea urechile puţin cam strimb. Odată 
a lătrat. Se pare că indignarea lui ajunsese la culme, deși din treaba. 
asta el ieșise întreg, fără nici o julitură măcar, cum s-ar fi cuvenit.. 

Maria devenise cea mai bună prietenă a copiilor. Băieţii (nu chiar 
toţi) continuau să aibă păreri nu prea măgulitoare despre fete, însă. 
Maria era prietena lor, asta era lege, orice-ar fi gindit ei despre 
semenele Mariei. Dacă cineva i-ar fi aruncat vreo vorbă de ocară, 
băieţii ar fi fost în stare să pornească un război de treizeci de anr 
pentru nimicirea cutezătorului. Maria se afla sub ocrotirea întregii. 

brigăzi, după îndemnul lui Nicolae, și fata ţinea foarte mult la 
băiat, de parcă ar fi fost fraţi. 

Așa cum am avut ocazia să arăt, Nicolae și-a modificat harta 
pe care şi-o intocmise în grabă pentru stabilirea locului unde se afla 
ascunsă comoara. lar limba aceea de pămînt pe care o numisesă 
„Grindul blestemat“, a căpătat denumirea ştiinţifică de „Grindul 
comorii“. | 

Bucata de pămint se află la o depărtare de paisprezece mile ma- 
rine de Sulina. Și toată lumea știe că o milă marină este egală cu 
1 852 de metri. (Copiii, ca niște navigatori ce erau, socoteau dis- 
tanțele în mile.) lar dacă venea: de pe braţul Sulina, trebuia să 
vislești patru mile și jumătate, cind era apa mare. Dacă nu, o bună 
bucată de vreme urma să umbli cu cizme de cauciuc prin smircuri 
și mocirle pină să dai de japşe, spre a folosi lotca. 

Umbra sălciei pe grind încă n-o stabiliseră, dar copiii aveau 
de gînd să facă un nou drum, spre a însemna cu exactitate toate 
amănuntele hărţii, ca să poată rămine fără nici o greșeală în istoria 
marilor descoperiri. 

Cînd s-au deschis școlile, jocurile copiilor s-au ma: potolit, desi- 
gur, dar citeodată se întilneau pe puntea „,Vijeliosului“ din hrubă, 
făcîndu-și planuri molcome pentru viitor. Aveau în minte explora- 
rea pădurii Letea, care, după spusele lui Andrei, e o pădure de basm, 
plină de mai mari taine. Aceasta, bineînţeles, ca un exerciţiu, pentru 
ca mai apoi să poată cuceri pădurile tropicale din Africa. (Dar, pen- 
tru. a ajunge acolo, va trebui să mai curgă multă apă pe Dunăre.) 

Sau poate cine știe, mai tirziu vor visa să cucerească pădurile, 
necunoscute încă, din Marte... 

ȘI ei merită să fie urmăriţi în alte isprăvi. 

